
Introducere 


Într-o lume care își trăiește la cote maxime prezentul, 
scrutarea lumii antice şi mai ales a instituției familiei din acele 
vremuri demult apuse poate părea dacă nu retrogradă, cel putin 
lipsită de sens şi inutilă. Pentru că o pledoarie în favoarea unui 
astfel de demers nu-şi are locul aici, preferăm să ne limităm doar 
la principalele motivații care au fundamentat cercetarea cuprinsă 
în paginile lucrării de față. Cea dintâi este aceea că noi, cei de 
astăzi, suntem rezultatul trecutului nostru individual, dar şi 
colectiv. După cum admirabil sintetizează regretatul părinte 
profesor Nicolae Achimescu, „fiecare din noi, prin ceea ce 
gândim, prin felul cum ne manifestăm, prin ceea ce 
întreprindem, suntem, în egală măsură, antici şi moderni. 
Contemporaneitatea însăşi, în ansamblul ei, nu poate fi ruptă de 
rădăcinile, de începuturile ei. Antichitatea e a noastră, a tuturor. 
Dacă vrem să ştim cu adevărat cine suntem, trebuie să ştim mai 
întâi cine am fost. Trecutul ne aparține. E adevărat, îl putem 
ignora, dar nu-l putem niciodată anihila.”! În această cheie, 
paradoxal, lucrarea de fata își propune ca, aplecându-se asupra 
unor realități de acum două milenii, să contribuie la o mai bună 
cunoaștere a lumii prezente, fiind, în definitiv, un demers de 
autocunoaştere. 

Cea de a doua motivaţie ţine de subiectul propriu-zis al 
lucrării de fata, respectiv instituția familiei, care şi el e de- 


' Preot prof. univ. dr. Nicolae Achimescu, Istoria si filosofia religiilor: religii 
ale lumii antice, Editura Basilica, Bucureşti, 2015, p. 15. 

terminat de o necesitate a prezentului. Este evident că suntem şi 
actorii, şi spectatorii unei crize a familiei, în general, şi a familiei 
creştine, în special. Cu resorturi profund ancorate în context, 
această criză devorează în primul rând familia ca instituție 
religioasă, dezgolind-o de dimensiunea ei sacră şi limitând-o la 
banal construct social şi, încă, juridic. Anxietatea în fata 
viitorului incert al instituţiei familiei sub forma sa tradițională 
ne-ar putea fi temperată prin examinarea trecutului, căci anticii 
ne pot învăţa din experienţa lor. Şi în lumea veche, familia a 
trecut prin crize, unele având drept urmare o revigorare a ei prin 
întoarcerea la tradiţie, altele finalizate cu o schimbare majoră de 
paradigmă. Cert este că, şi într-un caz, şi în celălalt, familia a 
revenit in propria ei matcă şi şi-a continuat parcursul istoric de 
mediu al nașterii si educării copiilor, al perpetuării legăturii 
dintre urmași și strămoşi, dar mai ales al transmiterii credințelor, 
valorilor şi practicilor religioase, căci, după cum afirma 
academicianul român Atanasie Marian Marienescu, „un popor isi 
poate pierde limba națională prin amalgamare, dar cultul 
familial, susținut prin felurite datini strămoşeşti, nu-l pierde sau 
îl pierde numai în parte mică”. 

Dacă prin aplecarea asupra instituţiei familiei în lumea 
antică ne angajăm, din principiu, şi într-un demers de 
autocunoastere — fie $i numai prin comparatiile pe care le facem 
voit sau nu —, cu atât mai pregnant va fi acesta atunci când avem 
în vedere lumea romană. În primul rând pentru că civilizaţia 
europeană actuală este o extensie a celei romane. Chiar dacă nu 
mai duc toate drumurile la Roma, de la drept și administrație 
până la cotidienele formule de salut, Roma este încă prezentă în 
viata noastră. lar noi, ca $i români, suntem existential legaţi de 


* Atanasie Marian Marienescu, Cultul păgân si creștin. Sărbătorile si datinile 
romane vechi, Editura Saeculum I.O., Bucuresti, 2008, p. 15. 

Roma, căci încă de la primele cuvinte pe care le rostim în brațele 
mamelor noastre ne revendicăm ca urmaşi ai vechiului Latium. 

Pornind de la aceste motivații, principalul obiectiv urmărit 
prin lucrarea de fata este de a realiza o imagine de ansamblu a 
instituției familiei în lumea romană veche, accentuând în special 
dimensiunea sa religioasă. Sintetizând un material bibliografic 
din domenii diverse, precum istorie, istoria religiilor, antro- 
pologie, sociologie ş.a., cele douăsprezece capitole mari 
reprezintă descompunerea familiei romane în elemente 
analizabile, cu speranța că, parcurgându-le, cititorul va obține, în 
final, o imagine de ansamblu a ei. 

În privința metodelor, investigarea instituției familiei este o 
întreprindere dificilă si cunoaşte, din principiu, numeroase 
limitări. În primul rând, familia reprezintă bastionul vieții 
private, limita dincolo de care sfera publică nu poate pătrunde. Şi 
dacă această limitare îşi exercită efectele în abordarea familiei 
contemporane, cu atât mai pregnante sunt ele în privința celei 
antice, unde nu mai avem nici subiecți pe care să-i putem 
chestiona, nici locuri disponibile de observatori, pe care să ni le 
asumăm. În consecință, toate sursele la care apelăm sunt cumva 
secundare, adunarea, aranjarea, cercetarea şi interpretarea lor 
făcându-se mereu cu conştiinţa că niciodată nu se va reuși 
reconstituirea familiei antice ca realitate vie a timpului său. Cele 
mai relevante izvoare pentru subiectul lucrării de faţă sunt cele 
literare, căci oferă informații privind ritualurile, sărbătorile şi 
practicile religioase ale vechilor romani. Trebuie însă mereu 
privite cu rezerva că, în fapt, autorii au urmărit, la vremea lor, 
alte scopuri decât cel de informare a posterității şi, din rațiuni 
artistice sau morale, au distorsionat sau nu au dat prea mare 


13 


importanţă obiectivităţii.” Aceeaşi „vină” o poartă şi lucrările 
istorice, care urmăresc de cele mai multe ori construirea unei 
atitudini morale în rândul cititorilor din vremea aceea, nu crearea 
unei fresce obiective a lumii contemporane lor. În plus, mai 
trebuie avut în vedere un aspect: majoritatea scriitorilor antici, 
fie ei poeţi sau istorici, fac parte din clasa superioară și sunt 
implicaţi, într-un fel sau altul, în viaţa politică. Prin urmare, 
scrierile lor se limitează la viaţa publică, pe de o parte, şi la cea a 
protipendadei romane, pe de altă parte, arătând un dezinteres 
deplin în privinţa vieţii de zi cu zi a familiei romane de nivel 
mediu sau inferior. În consecinţă, ceea ce vom scrie mai jos face 
referire preponderent la aproximativ 10-20% din populația 
Romei, adică la clasa superioară. Despre restul romanilor nu ştim 
mai nimic, iar a extinde informațiile pe care le avem la întreaga 
lume romană ar fi abuziv. Situaţia mai poate fi remediată de 
cealaltă categorie de surse, cele epigrafice şi arheologice, mult 
mai „democratice”, care au fost ignorate până nu demult, deşi ele 
fie confirmă ceea ce regăsim în izvoarele literare, fie, în anumite 
situaţii, prezintă o realitate total diferită. Însă intrate doar de 
Jumătate de secol în atenția sistematică a cercetătorilor, încă nu 
ne sunt la îndemână la adevărata lor amploare.“ 

Cea de a treia limitare este determinată de conjugarea într- 
o singură lucrare a două noţiuni foarte largi: Roma și familia. 
După cum afirmă Natalie Kampen, „pare clar că nimeni nu mai 
poate scrie o carte intitulată, neproblematic, Familia romană, 
căci noțiunea unei singure categorii, a unei singure entități, 
familia, şi chiar o identitate coerentă, romană, este din ce în ce 
mai tulburată nu doar de gândirea constructivistă şi 


? Celia E. Schultz, Women’s Religious Activity in the Roman Republic, 
University of North Carolina Press, Chapel Hill, 2006, p. 8. 
* Ibidem, pp. 8-12. 

deconstructivistă, ci şi de cercetarea intensivă si diversă.” Într- 
adevăr, avem reflexul de a ne raporta la Roma ca la o realitate 
politică, socială si religioasă unică şi statică, uitând că avem în 
fata peste un mileniu de istorie şi un mozaic de evenimente, 
curente, credinţe şi practici. lar aceeași perspectivă o extindem şi 
asupra familiei romane, imaginându-ne o realitate care, pe 
parcursul aceluiași mileniu, a rămas neschimbată şi omitand, 
conştient sau nu, principiul că atunci când societatea se schimbă, 
şi familia se schimbă. Și viceversa. 

Având în vedere acestea, ne asumăm pe deplin subiec- 
tivismul în privinţa surselor folosite, a modului de abordare si a 
concluziilor pe care le extragem. Dacă prezenta lucrare eșuează 
în a-şi atinge scopul, atunci ne asumăm eşecul. Dacă nu, îi 
mulțumim cititorului că a zăbovit asupra ei. 


5 Natalie Kampen, „Afterword: Possibilities”, în Families in the Roman and 
Late Antique World, ed. de Mary Harlow şi Lena Larsson Loven, Continuum, 
Londra, 2012, p. 254. 

1. Roma: istorie, religie, societate 


Ca toate popoarele şi orașele lumii vechi, și naşterea 
Romei este aureolată de legende şi mituri fondatoare, prezente 
astăzi mai ales în conștiința popoarelor care îşi revendică 
originea, limba sau cultura din Cetatea Eternă. Originea mitică a 
Romei este legată de două evenimente, ambele evocând 
împletirea dintre lumea zeilor şi cea a muritorilor. Cel dintâi, 
care s-ar fi petrecut undeva prin secolul al XII-lea î.d.Hr., dacă 
ar fi fost să fie adevărat, este venirea refugiatului Aeneas — fiul 
lui Anchises şi al Afroditei —, fugit din Troia devastată de ahei si 
stabilit împreună cu familia sa în Peninsulă, la gurile Tibrului, 
unde întemeiază o cetate. Cel de al doilea mit, mai pregnant legat 
de Roma, este o continuare a celui dintâi. Fiica celui de al 
doisprezecelea rege al cetății întemeiate de Aeneas, pe nume 
Rhea Silvia, are o legătură ilicită cu zeul Marte si dă naștere 
celebrului cuplu fratern Romulus şi Remus. Copii semidivini, 
dar totuşi nelegitimi, abandonaţi, alăptaţi de o lupoaică si 
crescuţi de un păstor, cei doi ajung să-și dispute, pe viata şi pe 
moarte, paternitatea unui proiect de oraş. Și după cum o arată şi 
numele, semnele augurale i-au fost favorabile lui Romulus. Dacă 
pentru noi, cei de astăzi, sunt povești frumoase care încă mai 
reverberează în artele frumoase, cele două mituri aveau, cu 
certitudine, semnificații existențiale pentru vechii romani. Dacă e 
să ne oprim doar la câteva, ele erau legitimarea divină a 
existenţei lor în lumea aceasta, mai pe departe prin Afrodita, şi 
prin paternitatea directă, din Marte. Totodată fundamentau, cum 
vom arăta mai jos, unele dintre principalele repere religioase, 

morale şi familiale ale romanilor. În al treilea rând, precum un 
manual de psihologie motivationala, ofereau romanilor acea 
superioritate a conştiinţei de sine: un refugiat ce ajunge rege si 
un bastard care întemeiază o cetate si nu orice cetate, ci una 
eternă, nu pot decât să ofere descendenților lor un sentiment al 
măreției şi conștiința că autodepasirea, ca individ şi ca neam, 
sunt la îndemână.€ 

Părăsind planul mitic şi intrând în cel al istoriei, Roma 
antică a fost foarte longevivă: de la fondarea sa de către 
Romulus, la 21 aprilie în ceea ce s-ar chema momentul zero ab 
urbe condita, adică 753 î.d.Hr., şi până în 476 d.Hr., când un alt 
Romulus, împăratul Romulus Augustus al Imperiului Roman de 
Apus, este detronat şi ia sfârşit, oficial, Imperiul. 

Mileniul de istorie romană propriu-zisă se împarte în trei 
mari perioade. Cea dintâi, epoca regalității, începe în anul 753 
î.d.Hr., când se consideră că a fost întemeiată Roma, şi se 
încheie în 509 î.d.Hr. Este epoca formării poporului roman prin 
contopirea latinilor, sabinilor şi etruscilor, a conturării structurii 
societății prin împărțirea în patricieni, plebei, oameni liberi si 
sclavi.” Din punct de vedere religios, epoca este marcată de cel 
de al doilea rege al Romei, succesorul lui Romulus, sabinul 
Numa Pompilius, cel care va organiza religia într-un sistem 
coerent. Tot în această perioadă, pe fondul elementelor religioase 
primitive pe care romanii se incapataneaza să le păstreze si a 
scrupulozitatii ritualurilor, încep împrumuturile de zei. În ceea ce 
privește instituția familiei, ea oglindeşte în spațiul domestic 
relaţiile de putere din cetate şi se fundamentează pe cutume. Se 
conturează profilul lui pater familias ca rege al casei, cel care are 


* Pentru o analiză sintetică a miturilor fondatoare ale Romei a se vedea: 
Raymond Bloch şi Jean Cousin, Roma și destinul ei, vol. I, trad. de B. 
Sluşanschi şi D. Sluşanschi, Editura Meridiane, Bucureşti, 1985, pp. 59-62. 

7 Nicolae Lascu, Cum trăiau romanii, Editura Ştiinţifică, Bucuresti, 1965, p. 7. 

putere de viață și de moarte asupra tuturor supuşilor săi — soție, 
copii, sclavi. 

Cea de a doua epocă este cea republicană, care durează din 
509 î.d.Hr. până în 27 î.d.Hr. şi debutează cu smulgerea puterii 
din mâinile regilor etrusci şi încredințarea ei poporului, statul 
devenind res publica populi Romani Quiritium. Este perioada în 
care se formează statul roman, cu instituţiile și legile sale. Este o 
Jumătate de mileniu presărată cu perioade de ascensiune și 
decădere, cu crize politice şi oameni de stat vizionari, cu mari 
cuceriri şi înfrângeri sângeroase, însă, dincolo de toate acestea, 
acum Roma își începe parcursul spre statutul de superputere 
mondială din punct de vedere politic şi militar, dar si de oraş 
către care duc toate drumurile lumii din bazinul mediteranean. 
Din punct de vedere religios, viata de zi cu zi este marcată de 
religie. Sărbători publice, expiatii periodice, sacrificii, pelerinaje, 
temple si capele la mai toate intersecțiile importante, ritualurile 
zilnice de acasă, amuletele, descântecele şi blestemele, toate 
acestea fac ca viaţa unui roman să fie eminamente şi una 
religioasă. Înaintea oricărei întreprinderi publice (a adunărilor 
politice, a campaniilor militare) şi particulare (nuntă, punerea 
numelui, schimbarea statutului civil) este invocat ajutorul zeilor. 
Relația cu zeii era una pragmatică: dobândirea bunăvoinţei 
divine prin intermediul ritualurilor şi sacrificiilor, săvârşite cu 
atenţie scrupuloasă asupra detaliilor. Continuă asimilarea de 
divinități noi, în paralel însă cu un control extrem de riguros din 
partea statului. Numeroasele colegii și confrerii religioase, 
centralizate sub mâna fermă a unui singur om, cel mai mare 
dintre preoți (pontifex maximus), întruchipează ceea ce se 
cheamă religia de stat. Ei scrutează cu atenție orice nou cult şi-i 
autorizează sau nu prezența în Roma. Este important de 


8 Celia E. Schultz, op. cit., pp. 1-2. 

menționat că, pe lângă artă şi cultură, romanii au preluat 
numeroase elemente religioase de la grecii antici, inclusiv cele 
şase perechi de zei, însă i-au epurat de complicatele relații de 
familie, aventurile amoroase sau slăbiciuni. Romanii au păstrat 
relaţiile divine de familie, însă fără complicațiile lor imorale, 
făcându-i modele viabile pentru viata familială a cetățeanului. 

În această perioadă se naște ceea ce am putea considera 
„dreptul roman al familiei”, cutumele dobândind statut de legi. 
Potrivit celor Doudsprezece table, familia consta în bărbatul 
adult independent din punct de vedere legal — sau pater familias 
— şi persoanele libere care se aflau sub controlul său (copiii 
naturali sau adoptați, nepoţii, soția — dacă era căsătorită cum 
manu). Pentru că este o societate agrară, şi idealul de familie al 
epocii este unul corespunzător. După cum îl descrie Stephen L. 
Dyson, „Gospodăria este condusă de către pater familias, 
patriarhul care şi-a lucrat pământul de-a lungul deceniilor. El 
este ajutat de cei trei fii viguroși ai săi, în aceeași măsură şi 
soldați, şi fermieri. Treburile de zi cu zi din domus sunt conduse 
de către soţie și fiice, femei chibzuite, care în timpul liber torc şi 
tes. Sclavii şi animalele fac restul treburilor de la fermă.” Cel 
putin in prima parte a Republicii avem de-a face cu o instituţie a 
familiei conservatoare, tradițională şi oarecum sacră pentru orice 
roman. Însă în partea a doua a ei, realităţile se schimbă. După 
cum sintetizează N.I. Barbu, „pe măsură ce, odată cu mărirea 
teritoriilor cucerite, cete de sclavi din ce în ce mai numeroase 
pătrundeau în comunitatea romană și erau absorbite de familiile 
romane, se produceau mereu schimbări care, cu timpul, au dus la 
decăderea vechii austeritati şi la adoptarea unor moravuri cu 
totul străine de practicile vechii vieți de familie. Astfel, când în 


2 Stephen L. Dyson „The Family and the Roman Countryside”, în A 
Companion to Families in the Greek and Roman Worlds, ed. de Beryl Rawson, 
Blackwell, Malden, 2011, p. 431. 

familie începuseră să fie multe mâini de sclave şi de sclavi, 
matroana nu mai torcea și nici nu mai tesea, ci, uimită de gătelile 
venite din Orient, le studia şi căuta cu înfrigurare să şi le 
potrivească. [...] un sclav grec sau sirian, de pildă, putea foarte 
bine să înlocuiască pe tatăl sau pe mama copiilor la tablitele de 
ceară, pe care copiii învățau să scrie şi să socotească. Când erau 
atât de multi sclavi, de ce s-ar mai fi tulburat matroana de mersul 
treburilor casei, când un sclav-sef putea să supravegheze totul? 
Iar şeful familiei de ce s-ar mai fi interesat de agricultură, când 
grâul venea din abundență din teritoriile cucerite?” 

Republica se încheie prin aproape un secol de tulburări 
sociale, lupte intestine şi decădere morală — inclusiv a familiei, 
făcând loc celei de a treia perioade, Imperiul, care va dura până 
în 476 d.Hr. şi va însemna o perioadă de modernizare si 
militarizare a statului şi a aparatului său birocratic, de ample 
extinderi teritoriale, de asasinate fratricide, de prosperitate şi 
severe crize economice, de căutări religioase şi, într-un final, de 
crestinare. Dacă sub alte aspecte lucrurile au funcţionat bine, în 
privinţa familiei, profund dependentă de viata morală, Imperiul a 
reprezentat o perioadă de criză care şi-a avut originile în ultimele 
două secole ale Republicii si a zăbovit până la asumarea 
progresivă a valorilor si principiilor creştine. Serge Berstein şi 
Pierre Milza sintetizează foarte bine situația: ,,Admis de dreptul 
roman, întâlnit când şi când până în secolul al III-lea î.d.Hr., 
divorţul s-a răspândit în toate straturile societății, motivele de 
natură financiară contribuind de cele mai multe ori la despărţirea 
soţilor. Sotiile au început să se emancipeze şi să-şi gireze dupa 
voie propriile averi. Autoritatea tatălui, teoretic încă foarte 
puternică, nu a încetat să scadă şi, practic, începând cu secolul al 
II-lea î.d.Hr. s-a generalizat procedura de emancipare, procedură 


10 N.I. Barbu, Aspecte din viata romană în scrierile lui Cicero, Editura 
Academiei R.P.R., 1959, p. 133. 

prin care se permitea beneficiarelor să se bucure personal de 
avere şi să şi-o administreze după plac. În sfârşit, cuplurile au 
fost obligate să-şi limiteze numărul de copii, făcând astfel ca 
natalitatea să scadă. La slăbirea instituţiei familiale veneau să se 
adauge şi alte forme de respingere a modelelor ancestrale. 
Virtutile civice care dăduseră atâta vreme forță Romei — 
dragostea de patrie, civismul, devotamentul dezinteresat fata de 
treburile publice, gestionarea scrupuloasă a banului de către 
magistrați etc. — au început, putin cate putin, să dispară. Odată cu 
afluxul de bogății şi cu patima pentru lux, pofta de câştig şi 
corupţia devin o regulă.”!! 

Iar lucrurile sunt atât de grave, încât se impune intervenția 
statului. Legile lui Octavian Augustus îi penalizează pe cetăţenii 
care rămân necăsătoriți sau nu au copii, precum şi pe cei care 
comit adulter sau se căsătoresc cu un partener nepotrivit rangului 
lor, legislația urmărind „revitalizarea morală a claselor 
superioare, creşterea ratei nașterilor în rândul cetăţenilor şi 
supravegherea comportamentului sexual, în încercarea de a 
reintroduce valorile sociale conservatoare si de a controla 
comportamentul social al unei clase superioare văzute ca mai 
interesate de plăcere şi autonomie, decât de datorie si 
comunitate.”!? În fapt, Octavian încearcă să reformeze societatea 
romană apelând la pârghiile vieții private, conștient ca 
schimbarea trebuie să apară mai întâi la acest nivel. Măsura în 
care a reuşit este cel putin discutabilă. Cert e că societatea 
romană și inclusiv familia vor reuşi să reintre pe un fagas normal 
abia după generalizarea prezenței creştinismului si a valorilor 


!! Serge Berstein, Pierre Milza, Istoria Europei, Vol. I: Moștenirea antichității, 
trad. de I. Bita, Institutul European, Iasi, 1998, pp. 263-264. 

2 Blaine Fantham et al., Women in the Classical World: Image and Text, 
Oxford University Press, New York, 1994, pp. 302-303. 

sale în Imperiul Roman. Insă ce schimbări s-au petrecut în acest 
sens nu constituie subiectul lucrării de față. 


KKK 


Un ultim aspect asupra căruia ne oprim în acest capitol este 
structura societății romane. Sintetizând, aceasta era organizată pe 
mai multe paliere: 

- bărbaţi și femei liberi sau sclavi; 

- oameni născuţi liberi (ingenui) sau eliberaţi (libertini); 

- oameni liberi cetăţeni romani sunt rezidenți romani, latini 
sau străini; 

- cetăţeni romani independenţi (sui iuris, suae potestatis) 
sau aflați sub autoritatea altcuiva (alieni iuris); 

- persoanele sui iuris aflate sub tutela cuiva (tutela), sub 
grija cuiva (cura, curatio) sau sub nici una." 

În perioada imperială, când în Italia trăiau aproximativ 
cinci-şase milioane de oameni liberi şi unu-două milioane de 
sclavi, aceste paliere combinate cu statutele date de gen, vârstă, 
statut matrimonial, politic, militar, rezidențial, economic etc. 
furnizau o realitate socială extrem de complexă, si nu doar în 
Roma. După cum exemplifică John Crook, „Dacă ai fi vizitat 
piața din Tars, să spunem, în timpul Apostolului Pavel, ai fi găsit 
acolo cetăţeni romani, cetățeni ai Tarsului (unii dintre ei si 
cetăţeni romani, precum Pavel, alții nu), cetăţeni ai altor locuri, 
dar care aveau doar drept de incolae [rezidenţă] acolo, si 
persoane libere care nu erau cetățeni nicăieri. Dintre aceștia, unii 
erau născuţi liberi, alții liberti, unii independenţi, alţii sub 
autoritatea tatilor sau protectorilor. lar restul populaţiei erau 
sclavii. Fiecare astfel de persoană ducea cu ea un mănunchi 


15 John Crook, Law and Life in Rome, Cornell University Press, Ithaca, 1967, p. 
36. 


23 


diferit de drepturi și obligații în ochii legii romane, deşi probabil 
că nu ştia prea multe despre ele.”!* 

Cert este că în centrul sistemului social se afla întotdeauna 
cetățeanul. Pentru romani, cetățenia avea un caracter incluziv. 
Spre deosebire de Atena, unde aceasta era aproape imposibil de 
obţinut de către o persoană care nu era născută dintr-o căsătorie 
legal constituită între cetățeni, cetățenia romană se putea obține 
mult mai uşor. La începuturile sale, Roma a stabilit prin tratate 
cu vecinii cuceriti dreptul acestora de a încheia căsătorii cu 
cetăţenii romani (ius conubii), iar un copil născut din căsătoria 
unui cetăţean roman cu o femeie străină devenea automat 
cetățean roman. Sclavii eliberați primeau drepturi cetățenești, iar 
copiii lor primeau cetăţenie deplină. În secolul I î.d.Hr., toți 
oamenii liberi din Peninsula Italică au primit cetățenie romană, 
iar din teritoriile cucerite, locuitorii cetăților aliate şi persoanele 
care aduceau Romei servicii deosebite erau recompensati cu 
statutul de cetăţean. lar sub Caracalla, aproape toţi locuitorii 
Imperiului au primit cetăţenie.” 

Cetăţenii — dar nu exclusiv — se împărțeau în clase, în 
funcție de avere. Cea dintâi era a oamenilor foarte bogaţi, a marii 
aristocrații sau a marilor latifundiari. Parte in general din gintile 
istorice ale Romei, această categorie socială a dat, în general, 
marii oameni politici şi generali. Apoi era clasa de mijloc, a 
negustorilor, un fel de burghezie uneori extrem de bogată, însă 
prin propria muncă, şi care nu beneficia de autoritatea celor 
dintâi, indiferent de cât de avuti ar fi fost. În fine, exista clasa 
celor săraci, a oamenilor care abia aveau acces la minimul 
necesar supravieţuirii. În afara acestor trei categorii erau 


'* Ibidem, pp. 37-38. 

15 Saskia Hin, „Taking a Wider View: Greco-Roman Families and Political 
Demography Theory”, în Families in the Greco-Roman World, ed. de Ray 
Laurence şi Agneta Strömberg, Continuum, Londra, 2012, p. 33. 

sclavii.!€ În privinţa acestei ultime categorii nu avem prea multe 
informaţii, mai ales în ceea ce îi priveşte pe sclavii din mediul 
rural. În Roma însă exista o structură socială paralelă, a 
sclavilor. Dacă e să ne oprim asupra unei locuințe de mari 
dimensiuni a unui aristocrat, acolo sclavii erau împărțiți în mai 
multe categorii: administratori (contabili, strângători de taxe 
etc.), servitori alocati diferitelor încăperi ale casei, servitori 
personali (care ajutau la îmbrăcat, bărbieri, maseuri etc.), diverşi 
specialişti (doici, medici, pedagogi), artişti (cântăreți, 
comedianti) şi muncitori (grădinari, purtători de lectica etc.). 
Această multitudine de posturi implica şi o ierarhie a sclavilor 
din gospodărie. Posturile „de autoritate” erau dispensator 
(însărcinat cu gestionarea finanţelor gospodăriei), cellarius (care 
avea grijă de cămară şi provizii), şeful purtătorilor de lectică 
(lecticarii), cubicularii sau sclavii care se ocupau de dormitor şi 
medici (doctorii). Fiindu-ne imposibil să înţelegem astăzi cum 
putea funcționa un astfel de sistem, ne mulțumim să reținem că 
si în privința sclavilor care, indiferent de posturile pe care le 
ocupau — unele de mare responsabilitate —, aveau o existență 
precară, tot creştinismul a rezolvat problema, în timp redându-le 
demnitatea de ființe umane. 


'* Paul Veyne, Sexualitate si putere în Roma antică, trad. de G. Cretia, Editura 
Humanitas, Bucureşti, 2009, p. 31. 

" Fanny Dolansky, „Celebrating the Saturnalia: Religious Ritual and Roman 
Domestic Life”, in A Companion to Families in the Greek and Roman Worlds, 
ed. de Beryl Rawson, Blackwell, Malden, 2011, p. 490. 

2. Domus şi familia: casă şi acasă 


Terminologia latină foloseşte două cuvinte, familia,-ae şi 
domus,-iis'®, care s-ar putea traduce in limbile moderne prin 
familie”, însă nici unul nu avea pentru vechii romani același 
sens pe care îl are pentru noi, cei de astăzi, termenul de 
„familie”. Încercând o sistematizare, familia denumea în vechea 
Romă: 

- toate persoanele, libere sau sclave, aflate fie prin natură, 
fie prin lege, sub autoritatea unui singur bărbat, intelegandu-i 
aici pe soția, fiii, fiicele şi cei care le succed (nepoţii, nepoatele 
s.a.m.d.);"” 

- sclavii şi slujitorii unei case, termenul fiind legat 
etimologic de cel de famulus (servitor); 

- un grup de slujitori domiciliati în același loc şi folosiți 
într-un anume scop — probabil referindu-se inițial la sclavii care 
munceau la o singură fermă şi trăiau sub același acoperiş — sau 
slujitorii personali ai cuiva; 


'5 Mary Harlow, Ray Laurence, Growing up and Growing Old in Ancient 
Rome: A Life Course Approach, Routledge, New York, 2005, p. 20; Beryl 
Rawson, Children and Childhood in Roman Italy, Oxtord University Press, 
Oxford, 2005, p. 217. 

1 Ulpian, Digest 50.16.195.1-2 (trimiterile pentru Ulpian fac referire la The 
Digest of Justinian, vol. 1-4, trad. în limba engleză de A. Watson, University of 
Pennsylvania Press, Philadelphia, 1998); Oxford Latin Dictionary, Clarendon 
Press, Oxford, 1968, s.v. „familia,-ae”, p. 675. 

% Potrivit Lexiconului lui Festus, la definiţia „familia”, „Postea hoc nomine 
etiam famuli appellari coeperunt, permutata I cum U littera.” Sexti Pompei 
Festi, De verborum significatu quae supersunt cum Pauli epitome, ed. de 
Wallace M. Lindsay, 1913, p. 77. 

- un grup de persoane asociate prin legături de sânge sau 
prin afinitate cu un strămoş comun;”! 

- proprietatea sau moşia aparținând unei persoane, sens cu 
care apare încă din Legea celor douăsprezece table; 

- cu sens secundar, denumea o scoala de filosofie sau de 
altă natură. 

Sintetizând, familia desemna totalitatea persoanelor care 
locuiau împreună, numea pe toți cei aflaţi sub autoritatea 
aceluiaşi pater familias, pe toţi descendenţii unui strămoş şi care 
purtau acelaşi nume, proprietatea cuiva sau totalitatea slujitorilor 
săi.” Deşi nu face distincţie între rudele de sânge şi sclavi sau 
slujitori în ceea ce priveşte familia, această perspectivă 
realizează totuşi o separație clară între cel care conduce si cei 
conduși.“ Accentul se punea pe puterea lui pater familias asupra 
soției, descendenților, sclavilor şi moşiei sale, relaţia de sânge 
dintre un grup de oameni fiind doar sensul secundar al 
termenului.” 

Deşi în teorie lucrurile par destul de clare, în practică 
această perspectivă asupra familiei le complica teribil. Spre 
exemplu, fiii moştenitori (sui heredes), ca membri ai unei 
familii, se aflau sub autoritatea tatălui până la moartea acestuia, 
indiferent de vârsta şi statutul lor. Tot la fel şi soția, în perioada 
când căsătoria cum manu era larg răspândită, intra în familia 


După cum subliniază Ulpian, familie constituie si toți agnatii aflați la un 
moment dat sub autoritatea unui singur pater familias, chiar dacă acela a murit. 
Ulpian, Digest 50.16.195.2-4. 

? Ibidem 50.16.195.1-2. 

Mary Harlow, Ray Laurence, op. cit., p. 22; John Crook, op. cit., pp. 98-99; 
David Herlihy, Medieval Households, Harvard University Press, Cambridge, 
1985, p. 2. 

** David Herlihy, op. cit., pp. 2-3. 

5 ML. Finley, „The Silent Women of Rome”, in Sexuality and Gender in the 
Classical World: Readings and Sources, ed. de Laura K. McClure, Blackwell, 
Oxford, 2002, p. 149. 

soțului si sub autoritatea lui pater familias din familia lui — pater 
familias care putea fi sotul sau tatal ori bunicul lui. In momentul 
când s-au generalizat căsătoriile sine manu, includerea soţiei in 
această definiție a familiei a devenit delicată, căci, de jure, ea 
rămânea în familia de origine din punct de vedere legal, însă de 
facto făcea parte din familia soțului. Tocmai pentru a evita 
această confuzie, romanii preferau să folosească termenul de 
domus.”° 

Spre deosebire de familia, domus avea un sens mai larg şi 
se referea la o clădire de locuit in general, la casa in care locuia o 
persoană, la tara din care provenea cineva, gospodăria (familia şi 
sclavii), înrudirea mai largă (agnatii, cognatii, strămoşii şi 
urmaşii), precum şi la patrimoniu.” Dincolo de faptul că rezolvă 
problema includerii soției căsătorite sine manu in familia soţului, 
domus cuprindea şi pe agnati, rudele pe linie paternă, şi pe 
cognati, rudele pe linie maternă, devenind, în cele din urmă, 
gens (comunitate formată din rudele de acelaşi sânge).% 

Chiar referitor la caracterul de loc fizic, domus avea pentru 
roman conotaţii sacre, date de prezenţa aici a larilor sau a dii 
penates. Deşi familiile bogate deţineau mai multe locuinţe, doar 
una reprezenta domus: locul unde se aflau divinitatile familiei si 
de unde erau conduse afacerile familiei.” De aici şi asocierea 
casei cu templele şi altarele. Soldații erau chemaţi să lupte 


°° Richard P. Saller, Patriarchy, Property and Death in the Roman Family, 
Cambridge University Press, New York, 1997, pp. 75-76. 

a Oxford Latin Dictionary, s.v. „domus,-us”, p. 572; Richard P. Saller, op. cit., 
p. 80. 

% John Bodel, ,,Cicero’s Minerva, Penates, and the Mother of the Lares: An 
Outline of Roman Domestic Religion”, in Household and Family Religion in 
Antiquity, ed. de John Bodel si Saul M. Olyan, Blackwell, Malden, 2008, p. 
248. 

” Richard P. Saller, op. cit., p. 81. 

pentru patria domusque“; domus-ul era locul etalării gloriei si 
continuității familiei și locul de formare a generaţiilor viitoare, 
oferind un spațiu de unde femeile și copiii observau lumea 
publică a soţului sau a tatălui; aici tinerii deprindeau, prin 
intermediul acelor salutatio matinale, lumea politicii, a 
afacerilor şi a forumului; aici învățau adresarea în funcție de 
rang şi statut, precum și bunele maniere; casa era locul care 
adăpostea ceremoniile de tranziție de la copilărie la vârsta adultă, 
iar zeii casei erau martorii trecerii prin diferitele etape ale vieții. 
Casa, ca domus, era martora extinderii familiei, a măririi sau 
decăderii ei.*! Totodată, casa era „micul regat” al lui pater 
familias, iar onoarea îi era determinată de modul cum isi 
gestiona si proteja gospodăria. Intrarea violentă, insultarea, 
lovirea sau avansurile sexuale în propria casă erau aspru 
pedepsite. Legea lui Augustus împotriva adulterului (a se vedea 
mai jos) îi permitea unui tată să-şi ucidă fiica adulterină şi pe 
partenerul ei dacă îi surprindea în act în casa sa. Acelaşi drept îl 
avea şi soțul înşelat. În perioada Republicii, intenţia de a instaura 
tirania era pedepsită cu moartea vinovatului și cu raderea 
locuinţei sale de pe fata pământului, cu semnificaţia simbolică de 
distrugere a nelegiuitului si a apartenenţei sale.” 

Sigur, nici domus nu este lipsit de ambiguitate. După cum 
sesizează Richard Saller, atunci când un roman vorbea despre 
plăcerile domus-ului său nu ne este clar astăzi dacă se referea la 
confortul casei sau la cel asigurat de familia şi sclavii săi." 


* Ibidem, pp. 89-90. 

3l Mary Harlow, Ray Laurence, op. cit., pp. 22-23; Ann-Cathrin Harders, 
„Beyond Oikos and Domus: Modern Kinship Studies and the Ancient Family”, 
în Families in the Greco-Roman World, ed. de Ray Laurence si Agneta 
Strömberg, Continuum, Londra, 2012, pp. 16-17; Beryl Rawson, op. cit., pp. 
211-213. 

* Richard P. Saller, op. cit., pp. 93-94. 

33 Ibidem, p. 87. 

Pornind de la aceşti termeni generici, pe care sursele 
istorice îi folosesc destul de variat şi, pentru noi, cei de astăzi, 
ambiguu, s-au dezvoltat mai multe concepții despre familia 
romană.” Sintetizându-le pe cele mai importante, 

- familia romană presupunea o gospodărie cuprinzând 
sclavi şi oameni liberi, precum şi rude libere, într-o unitate 
complexă, caracterizată de diferențe radicale în ceea ce privea 
statutul, însă — cel putin în principiu — legată de relații afective 
reciproce şi un interes colectiv comun; 

- familia romană era o formă de clan extins, membrii ei 
fiind legați de rudenia de sânge sau simbolică, in loco filiorum, 
cum era în cazul sclavilor; 

- familia romană reprezenta o unitate socială ce se rezuma 
la relațiile de servitute fata de pater familias, indiferent de natura 
lor. 


KKK 


Pentru că am făcut referire la dimensiunea de locuință a lui 
domus, ne oprim pe scurt asupra acestui aspect pentru a sublinia 
specificul casei romane, în special în raport cu instituția familiei. 
În vederea gospodăriilor romane propriu-zise există numeroase 
necunoscute. Spre exemplu, erau toți locuitorii unei case membri 
ai unei singure familia, ori locuințele puteau adăposti mai multe 
familii? Locuințele foarte mari adăposteau familii extinse sau 
familii nucleare cu numeroşi slujitori şi sclavi? Structura 
locuinței reflecta structura familiei sau avea doar un caracter 
utilitarist? Iar întrebările ar putea continua.” 


* John Bodel, op. cit., p. 248. 
35 Andrew Wallace-Hadrill, Houses and Society in Pompeii and Herculaneum, 
Princeton University Press, Princeton, 1994, p. 103. 

Viziunea romanilor asupra spațiului domestic varia. 
Plutarh considera că situaţiile în care mai multe generaţii locuiau 
sub același acoperiş erau cauzate de sărăcie şi specifice țăranilor 
pauperi, însă şi o reminiscență din perioada de glorie a 
Republicii. Exemplul pe care îl oferă este cel al familiei Aelii 
Tuberones, din secolul al II-lea î.d.Hr., unde şaisprezece membri 
bărbați din aceeași familie împărțeau o singură locuință 
împreună cu soțiile şi copiii lor. Licinii Crassi vorbeşte despre o 
situaţie oarecum asemănătoare din secolul I î.d.Hr.* Totuşi 
acestea reprezintă excepții. O locuință romană obişnuită 
adăpostea, în general, două generaţii. Trei din patru taţi nu mai 
trăiau atunci când fiii lor îşi întemeiau propria gospodărie, iar fiii 
ajunși adulți aveau tendinţa de a-și cumpăra sau construi propria 
casă, astfel încât case în care locuiau trei generaţii erau puţine. 
Prin urmare, potrivit cercetărilor recente, o gospodărie era 
locuită de patru-cinci persoane înrudite, cărora li se adăugau 
sclavii si familiile lor, copiii nelegitimi ai lui dominus şi foştii 
sclavi care încă mai locuiau în casă sau în proximitate.” 

Spre deosebire de lumea greacă, unde casa era împărțită în 
spaţiul bărbaților (public) şi cel al femeilor (privat), matroana 
romană şi celelalte femei din casă aveau acces în toate spaţiile 


i Apud Sabine R. Huebner, „Household Composition in the Ancient 
Mediterranean: What Do We Really Know?”, in A Companion to Families in 
the Greek and Roman Worlds, ed. de Beryl Rawson, Blackwell, Malden, 2011, 
p. 75. 

7 Jens-Arne Dickmann, „Space and Social Relations in the Roman West”, in A 
Companion to Families in the Greek and Roman Worlds, ed. de Beryl Rawson, 
Blackwell, Malden, 2011, p. 56. Potrivit recensămintelor care s-au păstrat din 
Egiptul roman, 16,2% locuiau singuri (majoritate vaduvi), în timp ce 
majoritatea locuintelor (43,1%) erau ocupate de familii nucleare. In 15% dintre 
locuinţe trăiau familii nucleare extinse, în sensul că soțului, soției si copiilor li 
se mai adăuga o rudă, în general un unchi sau o matusa mai în vârstă. lar 21% 
locuiau în case care adăposteau mai mult de o singură familie nucleară. Sabine 
R. Huebner, op. cit., p. 77. 

resedintei şi în orice moment. Gineceul ca atare, un loc rezervat 
în exclusivitate femeilor, nu exista. În privinţa spaţiilor rezervate 
doar copiilor, nu avem nici un indiciu. Cel mai probabil, copiii 
dormeau cu doica sau pedagogul, fără a avea un loc desemnat 
pentru ei.” 

Un alt aspect care conferea originalitate locuintelor romane 
era numărul mare de camere, ceea ce însemna că fiecare membru 
al familiei avea propria cameră. În casele cu atrium se aflau în 
medie opt camere, în timp ce acelea cu peristil aveau 
şaisprezece. Chiar şi în cazul aglomerărilor urbane, unde 
locuința proprietarului se afla deasupra atelierelor sau 
magazinelor si avea în jur de o sută de metri pătraţi, ea era 
compartimentată în şapte camere.” Şi cercetările din Pompei, 
unde s-au păstrat intacte si locuinţe private, scot la iveală un 
număr de case surprinzător de scăzut, dar cu un număr de camere 
foarte mare. La o populaţie a oraşului de aproximativ 10.000 de 
locuitori, însemna că, în medie, o locuință adăpostea sapte-opt 
persoane. Aceasta nu presupune în mod necesar că erau locuinţe 
în care își avea reședința familia lărgită, în sensul contemporan 
al termenului, ci că acolo puteau să trăiască familia 
proprietarului şi sclavii săi, precum şi un număr fluctuant de 
dependenţi, liberti, muncitori, prieteni etc., ori străini care 
închiriau apartamente în casele private.“ 

Dacă, aşa cum am menţionat mai sus, locuinţele greceşti 
erau împărțite în funcție de genul locatarilor, în privința 
structurii locuinţelor romane, după cum sugerează Andrew 
Wallace-Hadrill”, împărţirea camerelor se făcea nu după 
funcționalitate, așa cum se întâmplă astăzi, ci în funcție de 


38 Andrew Wallace-Hadrill, op. cit., pp. 8-10. 

* Jens-Arne Dickmann, op. cit., pp. 59-60. 

* Andrew Wallace-Hadrill, op. cit., pp. 116-117. 
“ Ibidem, pp. 8-9. 

rolurile sociale, respectiv spaţii publice şi spaţii private. Spre 
exemplu, atrium-ul desemnează spaţiul public, în timp ce 
triclinium şi cubiculum reprezintă camere private. Pornind de la 
această constatare şi de la distincția realizată de Vitruvius, 
locuinţa era împărţită în zone diferenţiate de accesibilitate. În 
consecință, propria loca (spaţiul privat) putea fi accesibilă 
musafirilor la invitația gazdei, spre deosebire de communia, care 
era deschisă oricând străinilor. Această perspectivă se 
argumentează şi pe relaţiile diferite între domini şi ai lor clientes, 
amici $i familiares, casa admițând „grade numeroase şi subtile 
de relativă intimitate”. Creşterea intimitatii cu pater familias 
însemna şi dobândirea progresivă a accesului la spaţiile private 
ale casei, văzută ca un act de încredere si privilegiu. După cum 
menţionează acelaşi autor, „Exista o ierarhie de ocazii sociale, de 
la promiscua salutare de dimineaţă până la căutatele cena de la 
amiază; triclinium-ul va fi privat în raport cu zonele de circulație 
şi de recepţie deschisă; totuşi, cubiculum-ul este privat în raport 
cu triclinium-ul şi acesta nu este doar un loc de odihnă 
(dormitor), ci pentru primirea prietenilor intimi și pentru 
conducerea unor treburi confidentiale — chiar și pentru împărați, 
conducându-şi celebrele procese intra cubiculum.” ® 

Am făcut aici referire la locuinţele romanilor din clasa 
superioară, cu venituri care le permiteau deținerea uneia sau mai 
multor villae. În cazul păturilor sărace, lucrurile nu stăteau la fel. 
Domus-ul mestesugarilor şi al micilor întreprinzători se limita la 
etajul superior al atelierului sau localului pe care îl dețineau sau 
administrau. Spaţiul public se afla la parter, unde isi derulau şi 
activitatea. lar cei mai săraci dintre locuitorii Romei populau 
emblematicele insulae, aglomerări de spații de dormit — doar 
unele putând fi considerate apartamente în accepțiunea 


“ Jens-Arne Dickmann, op. cit., pp. 54-55. 
#8 Andrew Wallace-Hadrill, op. cit., p. 17. 

contemporană a termenului. Si în cazul acestora se păstrează, 
într-o oarecare măsură, distincția între public şi privat. Viaţa 
cotidiană a omului sărac se desfăşura tot în spațiul public, doar 
că nu era atrium-ul, ci cetatea, locuinţa fiind doar locul de 
odihnă nocturnă. 

3. Reperele familiei romane: pater familias, 
patria potestas şi pietas 


3.1. Pater familias şi autoritatea sa 


După cum am menționat mai sus, familia romană era 
definită şi gravita în jurul unui singur personaj: pater familias 
sau capul familiei. Acest statut nu era unul de autoritate morală — 
care putea să fie sau nu —, ci unul juridic. După cum afirmă 
Ulpian, „Cineva este numit cap al unei familii dacă are 
conducerea unei case [...]; pentru că nu ne referim doar la 
persoana sa, ci şi la statutul legal [...]”*. 

În societatea romană patriarhală, statutul de pater familias 
nu se limita, cum eronat s-ar putea deduce, la cel de tată al unei 
familii nucleare, ci la statutul de autoritate legală a celui mai 
vârstnic bărbat in viata, autoritate raportată la soţia sa (după caz), 
la descendenții săi naturali sau adoptați, la clienți, sclavi şi 
proprietate." Însă reținem că doar existența acestui pater 
familias cetățean sui iuris conferea existență familiei si chiar si 
un copil orfan minor sau un celibatar puteau fi pater familias, 
desi nu existau persoane care să se afle sub autoritatea sa." 


“ Ulpian, Digest 50.16.195.2. 

45 Suzanne Dixon, „From Ceremonial to Sexualities: A Survey of Scholarship 
on Roman Marriage”, în A Companion to Families in the Greek and Roman 
Worlds, ed. de Beryl Rawson, Blackwell, Malden, 2011, p. 251. 

46 Coen van Galen, „Grain Distribution and Gender in the City of Rome”, în 
Women and the Roman City in the Latin West, ed. de Emily Hemelrijk şi Greg 

După cum afirmă Richard Saller, „de-a lungul secolelor, 
pater familias roman a slujit drept paradigmă a autorității 
patriarhale şi ordinii sociale; patria potestas a fost văzută ca o 
concretizare a puterii arbitrare, chiar tiranice”*’. Ceea ce deţinea 
acest personaj şi conferea existenţă şi identitate unei familii era 
autoritatea sa, autoritate exercitată în virtutea dreptului de patria 
potestas, potestăs,-ătits în limba latină desemnând puterea de 
control si comandă asupra altora, controlul emoţiilor sau 
facultăților proprii, o poziție de putere în societate 
(administrativă, judecătorească), persoana care deținea acea 
putere sau influență, precum si forța sau puterea morală ori 
fizică.“ 

Deşi statutul şi autoritatea lui pater familias au suferit 
modificări de-a lungul timpului, în congruență cu schimbările 
sociale şi politice ale Romei, ethosul lor s-a păstrat ca o marcă 
specific romană. În cele ce urmează ne oprim doar asupra celor 
mai reprezentative privilegii implicate de acest statut, precum si 
a modului cum au fost ele gestionate odată cu dezvoltarea 
Romei. 


3.1.1. Ius vitae ac necis 


În primul rând, în virtutea statutului său, pater familias 
avea putere de viata şi de moarte (ius vitae ac necis) asupra 
tuturor celor aflaţi sub autoritatea lui, indiferent de vârsta lor, o 
autoritate stipulată chiar şi în Legea celor douăsprezece table.” 


Woolf, Brill, Leiden, 2013, p. 339; Mary Harlow, Ray Laurence, op. cit., p. 36; 
Richard P. Saller, op. cit., pp. 75-76. 

* Richard P. Saller, op. cit., p. 102. 

“8 Oxford Latin Dictionary, s.v. ,,potestas,-atis”, p. 1417. 

“A se vedea: Bonnie MacLachlan, Women in Ancient Rome: A Sourcebook, 
Bloomsbury, Londra, 2013, p. 31. 

Sunt frecvent citate cuvintele lui Gaius: „nu mai există alt neam 
în care taţii sunt investiţi cu aşa o putere asupra copiilor lor 
precum este Roma”“. În teorie, aceasta însemna că tatăl putea 
să-şi accepte copilul nou-născut sau să decidă să-l expună ori 
ucidă, putea să-şi vândă copiii ca sclavi „dincolo de Tibru”, 
adică în afara Romei, când ajungeau adulți putea să-i repudieze, 
să-i alunge din casă etc. Totodată avea dreptul de a-şi 
dezmoşteni copiii justificat sau de a le da doar un sfert din 
moştenirea lor, fără a fi nevoie de vreun motiv pentru asta.” Si 
avea aceste drepturi până când murea, spre deosebire de Grecia, 
unde autoritatea paternă legală înceta odată cu majoratul fiilor.” 

Initial, aceeași putere o avea şi asupra soţiei sale, însă acest 
drept a fost îngrădit relativ timpuriu, pater familias având 
dreptul să-şi ucidă soția numai în urma consultării cu consiliul 
familiei, din care făceau parte si reprezentanţi ai familiei soției.” 

Însă ceea ce trebuie să avem în vedere este faptul că patria 
potestas nu era o autoritate strict privată, ci o rotita esențială în 
angrenajul politic şi social roman, avandu-si un corespondent în 
potestas a magistraţilor. Justa causa pentru care tatăl isi putea 
exercita puterea de moarte asupra fiului era justificată atunci 
când filius familias se ridica împotriva res publica. Această 
autoritate denotă, de fapt, delegarea tatălui ca protector al 


°° Gai Institvtiones or Institutes of Roman Law by Gaius, trad. în limba engleză 
de E. Poste, University of Oxford, Londra, 1904, 1.55. 

” Richard P. Saller, op. cit., pp. 115-119; John Crook, op. cit., p. 108; Antti 
Arjava, „Paternal Power in Late Antiquity”, Journal of Roman Studies, vol. 88, 
1998, pp. 153-154; John Andrew Couch, „Woman in Early Roman Law”, 
Harvard Law Review, vol. 8, nr. 1, 1894, p. 41. 

” Eva Cantarella, „Greek Law and the Family”, în A Companion to Families in 
the Greek and Roman Worlds, ed. de Beryl Rawson, Blackwell, Malden, 2011, 
p. 336. 

>? Nicolae Lascu, op. cit., p. 268. 

intereselor Republicii, fiind parte a sistemului politic şi 
acționând ca un magistrat în propria casă." 

În această logică, singura autoritate în faţa căreia patria 
potestas trecea în plan secund era cea publică, în sensul că dacă 
fiul avea o demnitate publică, atunci ieşea de sub autoritatea 
tatălui, însă este necesară sublinierea că doar în spaţiul public, în 
virtutea lui ius publicum. Aceasta însemna că un fiu ajuns 
judecător, spre exemplu, îl putea judeca şi pedepsi pe tatăl său. 
Acasă însă, în sfera lui ius privatum, fie el guvernator, senator 
sau magistrat tot in potestate rămânea până la moartea lui pater 
familias.” 


3.1.2. Dominium 


In al doilea rand, patria potestas insemna proprietatea 
(dominium) asupra întregii averi a familiei. Orice ar fi dobândit 
un filius familias, indiferent de vârsta sa, sau o fiică măritată sine 
manu, reprezentau, de drept, proprietatea lui pater familias. 
După cum exemplifică Daube, „Spre exemplu, capul familiei 
avea nouăzeci de ani, cei doi fii ai săi, şaptezeci şi cinci si 
şaptezeci, fiii lor, între şaizeci şi cincizeci şi cinci, fiii lor între 
patruzeci şi treizeci, iar stra-stranepotii cam douăzeci de ani. 
Nici unul dintre ei, exceptându-l pe capul familiei de nouăzeci de 
ani, nu deţinea nici un banut. Dacă senatorul de şaptezeci şi cinci 
de ani sau generalul de patruzeci de ani sau studentul de 
douăzeci doreau să-şi cumpere o ciocolată, trebuiau să-i ceară 


`% Ann-Cathrin Harders, op. cit., p. 17. 
5 John Crook, op. cit., p. 109; John Andrew Couch, op. cit., p. 41. 

bani bătrânului.” Chiar şi fiii adoptați treceau împreună cu 
toate posesiunile lor sub autoritatea tatălui adoptiv.” 


3.1.3. Matrimonium 


În al treilea rând, pater familias decidea în privința 
căsătoriei copiilor săi. Pe de o parte, căsătoria legală (iustum 
matrimonium) presupunea consimțământul mirilor şi al celor doi 
pater familias. Însă consimțământul patern însemna, frecvent, și 
alegerea partenerului, fără ca cei aflaţi in potestas sua să se poată 
împotrivi, căci un fiu era „dator să se supună”. Până la jumătatea 
secolului al II-lea d.Hr., pater familias avea şi dreptul de a 
desface căsătoria unui membru al familiei sale, în funcție de 
propriile interese, indiferent de cât de onorabilă şi funcțională ar 
fi fost acea căsnicie." 


°° D., Daube, Roman Law: Linguistic, Social and Philosophical Aspects, 
Edinburgh, 1969, p. 85, apud Richard P. Saller, op. cit., p. 119; Antti Arjava, 
op. cit., p. 148. 

°’ Hugh Lindsay, „Adoption and Heirship in Greece and Rome”, în A 
Companion to Families in the Greek and Roman Worlds, ed. de Beryl Rawson, 
Blackwell, Malden, 2011, p. 357. Potrivit legii romane, existau două tipuri de 
adoptii: adoptio, ce consta în înfierea cuiva care se afla sub autoritatea unui 
pater familias şi era atestată de un guvernator, şi adrogatio, ce reprezenta 
adoptarea unei persoane care era deja independentă, ratificată legal de împărat. 
Si într-un caz, şi în celălalt, persoana adoptată intra sub autoritatea părintelui 
adoptiv. În cazul adrogatio, cel adoptat venea în noua familie cu proprietăţile și 
descendenţii săi. Dificultăţi apăreau din punct de vedere religios, fiind necesară 
renunțarea la cultul domestic propriu şi asumarea celui al familiei adoptive. 
Judith Evans Grubbs „Promoting pietas through Roman Law”, în A Companion 
to Families in the Greek and Roman Worlds, ed. de Beryl Rawson, Blackwell, 
Malden, 2011, p. 389; John Crook, op. cit., pp. 111-112. 

* Richard P. Saller, op. cit., p. 119; John Crook, op. cit., p. 108. 

3.1.4. Limitele autorităţii paterne 


Societatea romană nu era singura patriarhală, în care tatăl 
unei familii — intelegandu-l, prin aceasta, pe cel mai vârstnic 
bărbat — avea autoritate deplină asupra tuturor membrilor ei, însă 
ceea ce individualiza patria potestas era durata sa, respectiv atât 
timp cât deţinătorul ei era in viata, indiferent de vârsta celor care 
se aflau sub autoritatea sa. Pater familias nu-şi pierdea acest 
atribut odată cu maturizarea fiilor sau fiicelor sale. Sigur, în 
practică de puține ori se întâmpla aceasta, având în vedere ca 
bărbaţii romani se căsătoreau relativ târziu şi mureau destul de 
devreme, majoritatea fiilor deja pierzându-și tatăl când ajungeau 
adulți. Aproximativ jumătate mai aveau tatăl în viata când 
ajungeau la vârsta căsătoriei şi foarte puţini când ajungeau să 
aibă patruzeci de ani.” 

În secolul al II-lea d.Hr., Aulus Gellius analizează limitele 
autorității paterne şi ale supunerii fiilor. În primul rând, acesta 
delimitează trei opinii: poruncile tatălui impun supunere 
absolută, a doua că unele trebuie împlinite, iar altele nu, şi 
ultima, că nu este necesară supunerea fata de tată în nimic. 
Citându-i pe filosofii greci, fără a-i nominaliza, începe cu cea din 
urmă opinie, „deplin rusinoasa” şi despre care spune că la baza 
ei stă logica potrivit căreia dacă tatăl porunceste un lucru bun, 
atunci acel lucru trebuie împlinit de către fiu pentru că este 
corect, nu pentru că este poruncit, iar dacă este rău, nu trebuie 
împlinit, indiferent de autoritatea tatălui. În privinţa primei 
opinii, „dacă ar porunci să ne trădăm patria, să ne ucidem mama, 
sau să facem alte lucruri groaznice şi nelegiuite?” Şi atunci 
concluzionează autorul că „părerea mijlocie pare cea mai bună si 
mai sigură, că unor porunci să ne supunem, altora nu. Totuși — 


® Antti Arjava, op. cit., p. 148; cf. John Crook, ,,Patria Potestas”, The Classical 
Quarterly, vol. 17, nr. 1, 1967, p. 113, 120. 

adaugă filosofii — atunci când nu se cade să ne supunem, trebuie 
s-o facem cu delicateţe, în mod politicos, fără a ne exprima un 
sentiment prea puternic de dezaprobare şi de condamnare, așa fel 
încât mai degrabă să ne sustragem cu încetul, decât să refuzăm 
brusc.”% 

În continuare îl cităm pe același autor căci stabileşte foarte 
clar limitele supunerii filiale: „Toate acțiunile omeneşti, aşa cum 
au gândit inteleptii, sunt sau morale, sau imorale. Cele ce sunt 
prin natura lor corecte sau morale, ca a respecta credinţa, a-ți 
apăra patria, a-ți iubi prietenii, acestea se cade să fie îndeplinite, 
fie că le porunceşte tatăl, fie că nu le porunceşte. Dar cele care 
sunt contrare acestora, cele care sunt ruşinoase şi nedrepte, pe 
acestea nici chiar dacă ti-ar porunci nu trebuie să le savarsesti.”°! 
În privinţa faptelor „de mijloc”, concluzionează autorul roman, 
care nu sunt nici morale, nici imorale, precum în cazul căsătoriei, 
întotdeauna este necesară supunerea absolută faţă de tata.” 

Sigur, orice pater familias putea abuza de patria potestas 
şi legea — cel putin în perioada Regatului şi a Republicii — nu 
avea nici o putere să îl oprească sau sanctioneze. Însă pedeapsa 
pentru acest abuz, considerau romanii, era de natură religioasă şi 
socială. Spre exemplu, un bărbat care îşi vindea ca sclav fiul 
căsătorit era destinat infernului. Cand isi ucidea copilul, trebuia 
să se supună judecății consiliului de familie, format din rudele 
paterne şi materne. Încât împingerea la limită a puterii nelimitate 
însemna pentru pater familias asumarea oprobiului public si 
excomunicării religioase. 


% Aulus Gellius, Nopțile atice, trad. de D. Popescu, Editura Academiei RPR, 
Bucuresti, 1965, II.7.11-13. 

*! Ibidem, I1.7.15-18. 

© Ibidem, IL.7.18-22. 

° John Andrew Couch, op. cit., p. 42. 

Prezenţa acestor privilegii în teorie nu presupunea în mod 
necesar că orice pater familias apela la ele. Chiar şi dreptul de 
expunere a nou-născuţilor, atât de invocat în orice analiză a 
societății romane, era rar pus în practică. Din punct de vedere 
legal, patria potestas a fost cenzurată în special începând cu 
perioada imperială. Împărații din secolul al II-lea d.Hr. îi 
pedepseau pe taţii abuzivi. Traian condamnă un tată pentru că a 
provocat moartea fiului şi îi interzice preluarea averii aceluia, iar 
Hadrian îl exilează pe tatăl care şi-a ucis fiul pentru că avea o 
aventură amoroasă cu mama sa vitregă fără a-l supune judecății 
consiliului de familie. În aceeași perioadă devine ilegală 
vinderea propriului fiu în sclavie, deși nu era menţionată nici o 
sancțiune pentru asta. Este totuși interesant de menționat că 
dreptul de viata si de moarte asupra nou-născutului a fost anulat 
abia în timpul împăratului Constantin, în 318, cel mai probabil 
sub influenţa moralei creştine." 

În privința statutului şi proprietăţii, potrivit lui Ulpian, 
„atunci când capul familiei moare, toţi cei supuşi lui încep să 
dețină propriile lor familii pentru că, ca şi indivizi, intra în 
categoria capilor de familii. La fel se va întâmpla și dacă cineva 
este emancipat; pentru că atunci când a fost făcut independent, el 
îşi are propria familie”. Dincolo de evenimentul natural al 
decesului lui pater familias, în timp au mai fost create două 


“ Judith Evans Grubbs, op. cit., pp. 379-380; Richard P. Saller, op. cit., p. 120; 
Elaine Fantham et al., Women in the Classical World: Image and Text, Oxford 
University Press, New York, 1994, p. 302; Max Radin, „The Exposure of 
Infants in Roman Law and Practice”, Classical Journal, vol. 20, nr. 6, 1925, pp. 
338-339. 

© Ulpian, Digest 50.16.195.2. Aceasta însemna că nepoții celui decedat intrau 
sub autoritatea tatălui lor. Același lucru se întâmpla si în cazul emancipării 
tatălui. Jane F. Gardner, „Roman “Horror” of Intestacy?”, în A Companion to 
Families in the Greek and Roman Worlds, ed. de Beryl Rawson, Blackwell, 
Malden, 2011, p. 362. 

alternative legale prin care se putea ieşi de sub autoritatea sa. În 
definitiv ele răspundeau unei necesităţi de ordin practic, căci era 
foarte dificil pentru o persoană adultă, căsătorită, care trăia într-o 
gospodărie cu propriile cheltuieli, să depindă financiar de pater 
familias. Emanciparea (emancipatio), menționată si de Ulpian, 
era un act formal prin care fiul ieșea complet de sub autoritatea 
tatălui, dobandindu-si independenţa, adică devenea el însuşi 
pater familias. În perioada Republicii, emanciparea nu 
reprezenta un beneficiu, ci o sancțiune pentru comportament 
nepotrivit, indezirabilă mai ales pentru că avea efecte asupra 
succesiunii. Abia ulterior, când societatea romană s-a 
diversificat, iar fiii aveau posibilitatea de a acumula câştiguri 
proprii, a devenind o formă dezirabilă de dobândire a 
independenţei, în special financiare.“ Nu ştim cât de extinsă era 
această practică motivată de raţiuni politice sau familiale. Cert 
este că nu se putea face decât cu acordul lui pater familias şi 
putea viza toți fiii, sau doar pe unii, ori doar pe fii, nu şi pe 
nepoţii născuţi de aceştia.” Însă emancipatio nu putea viza 
niciodată o fiică. După cum afirmă John Andrew Couch, „din 
acest punct de vedere, un sclav era mai norocos, căci pentru el 
era posibilă eliberarea”. Atâta vreme cât trăia pater familias, 
fiica sau soția rămâneau sub autoritatea lui. lar după ce murea, le 
era atribuit un tutore, asemenea copiilor. Iar o mamă nu-şi putea 


°° John Crook, Law and Life..., pp. 109-110. Ceremonia de emancipatio este 
descrisă de Gaius, citând cele Douăsprezece table, astfel: „Dacă un tată îşi 
vinde fiul de trei ori, atunci fiul este liber. Ceremonia este astfel: tatăl îşi vinde 
fiul cuiva; străinul îl eliberează fictiv şi se întoarce sub autoritatea tatălui său; 
tatăl îl vinde din nou aceluiași sau altui străin, în general aceluiaşi, care din nou 
îl eliberează fictiv şi se întoarce a doua oară sub autoritatea tatălui; apoi tatăl îl 
vinde pentru a treia oară aceluiaşi sau altui străin, de obicei aceluiași, şi prin 
această a treia vânzare fiul încetează a mai fi sub autoritatea tatălui, chiar 
înainte de vânzare, deşi încă având statutul unei persoane aflate sub vânzare.” 
Gai Institvtiones... 1.132. 

© Antti Arjava, op. cit., p. 161. 

emancipa copilul, chiar dacă era văduvă, pentru că nu se afla sub 
autoritatea ei legală, autoritate care, de altfel, nu exista.°° 

Un alt mod de a ieşi, doar financiar, de sub autoritatea 
paternă era peculium. Un fiu, ca şi un sclav, avea un fond al său 
pe care, desi îi aparținea fundamental lui pater familias, îl 
administra cum dorea (libera administratio peculii). Această 
prerogativă făcea ca fiul să-şi poată gestiona financiar 
gospodăria parțial independent, chiar dacă permanent sub 
amenințarea retragerii fondului de către pater familias sau a 
reîmpărțirii lui în cazul succesiunii, căci şi peculium era lăsat 
moştenire sau împărțit între moștenitorii de drept.“ Tocmai 
pentru a elimina acest pericol, Octavian Augustus a inventat 
peculium castrense (fond militar), un fond în care erau depuse 
sume în teorie necesare pregătirii pentru serviciul militar şi 
asupra căruia pater familias nu avea autoritate. Astfel se asigura 
o oarecare independenţă fiilor aflați sub patria potestas, ce isi 
puteau gestiona peculium castrense aşa cum doreau, inclusiv 
prin lichidarea lui. Singura limitare era că banii din acest fond 
trebuiau să aibă legătură cu serviciul militar." 

În privinţa autorităţii matrimoniale, Augustus le-a interzis 
tatilor să se opună căsătoriei fiicelor, iar Antoninus Pius nu le-a 
mai permis să destrame o căsătorie fericită pe care ar fi avut-o 
copiii lor. În aceeaşi perioadă s-a diluat si autoritatea consiliului 
familiei — condus de pater familias — care judeca şi pedepsea pe 
membrii familiei ce s-ar fi făcut vinovaţi de diferite delicte 
familiale.”! Desigur, toate aceste „drepturi” extreme cenzurate de 


68 John Andrew Couch, op. cit., p. 48. 

© John Crook consideră că, în principiu, fiecare fiu căsătorit primea acest 
peculium pentru a-şi gestiona propria familie. John Crook, „Patria Potestas...”, 
p. 120. 

” John Crook, Law and Life..., pp. 110-111; Antti Arjava, op. cit., pp. 148-150. 
7l Richard P. Saller, op. cit., p. 120; Elaine Fantham et al., op. cit., p. 302; 
Alina Emilia Ciortea, „O viziune globală asupra situației patrimoniale a soțului 

către lege nu erau exploatate decât izolat. Majoritatea familiilor 
romane nu erau afectate de ele. Repudierea unui fiu, alungarea 
lui sau dezmostenirea nu erau decizii uşor de luat și nici 
frecvente, având un efect distructiv asupra familiei. ? 


3.2. Pietas: virtute, lege, credinţă 


După cum am menționat mai sus, această structură avea 
potenţialul de a se dezvolta într-o adevărată tiranie atunci când 
se abuza discretionar de ea. O formă de cenzurare a derapajelor 
în relaţiile de familie prin excelență asimetrice a constituit-o 
cultivarea virtuţii morale și legale pietas.” 

Latinul pietăs,-ătis este un termen intraductibil în limbile 
moderne prin unul sau două cuvinte. Potrivit dicționarului, 
însemna, la modul general, „o atitudine de respect supus fata de 
cei de care cineva este legat prin religie, consangvinitate etc.” 
În Despre republică, Cicero prezintă pietas ca fiind legată de 
patria, apoi de parentes şi de propinqui (cei apropiaţi): „Dar 
Scipio, ar trebui să fii în aceasta precum bunicul tău şi precum 
eu, tatăl tău, în cultivarea justiției $i pietatii; este important în 


supraviețuitor în dreptul roman”, Studia Iurisprudentia, vol. 64, nr. 1, 2019, pp. 
50-51. 

7? Richard P. Saller, op. cit., p. 122. Aulus Gellius exprimă foarte elocvent 
problema dezmostenirii, atribuind lui Metellus cuvintele: „Zeii nemuritori sunt 
atotputernici, însă nu se aşteaptă din partea lor să fie mai indulgenti fata de noi 
decât ne sunt părinţii. Însă părinții, dacă al lor copil persistă în rele, îl 
dezmostenesc. Ce altă aplicare a dreptăţii căutăm din partea nemuritorilor zei, 
dacă nu punem capăt relelor noastre? Pot cere pe bună dreptate favoarea zeilor 
doar cei care nu sunt cei mai mari dușmani ai lor. Zeii nemuritori caută să 
susțină, nu să furnizeze virtutea.” (Nopțile atice 1.6). 

7 Richard P. Saller, op. cit., p. 102. 

™ Oxford Latin Dictionary, s.v. „pietăs,-ătis”, p. 1378. 

relația cu părinții tăi si cu familia, dar cel mai important în 
legătura cu patria” (6, 16).”° 

Considerate pe rand, atunci cand pietas este indreptata 
către zei, precum și din partea zeilor către muritori, este tradus în 
general prin „evlavie”: 

„Evlavia mea încă se ştie-aici: altarul 

Lui Cezar toată lumea îl vede-n casa mea. 

„lar manii evlavia o consideră jertfă bogată (pietas pro 
divite grata est munere)’, 

ori „echitate” sau „dreptate”: 

„Dacă mai este vreo milă la zeii cari judecă fapte” °, milă 
aici fiind explicat de traducător: „În original: pietas, care, 
referindu-se la zei, semnifica echitatea.””” 

Horatiu spune: 

„Eu sunt păzit de zei, pietatea mea 

şi Muza dragi le sunt [...]”.*° 

Sesizăm însă o schimbare de perspectivă la Lucrețiu. 
Acesta scrie: 

„Nu e așa pietatea, cernit şi în valuri adesea 

Să te întorci spre o piatră, aproape să vii de altare [...] 

Ci, mai degrabă, la tot să te uiţi cu-mpăcare în suflet.”*! 


9976 


9978 


i: Cicero, On the Commonwealth 6.16, în Cicero, On the Commonwealth and 
On the Laws, ed. de James E.G. Zetzel, Cambridge University Press, 
Cambridge, 1999. 

76 Publius Ovidius Naso, Ponticele, IV.IX.105-106, în Publius Ovidius Naso, 
Opere, Editura Gunivas, Chişinău, 2001. 

7! Publius Ovidius Naso, Fastele 11.535, in Publius Ovidius Naso, Opere, 
Editura Gunivas, Chişinău, 2001. 

3 Vergilius, Eneida, trad. de George Coşbuc, Editura Univers, Bucuresti, 1980, 
II, 536. 

” Ibidem, p. 109, nota 3. 

5 Horaţiu, Ode L.XVII, in: Horaţiu, Ode. Epode. Cântecul secular. Satire. 
Epistole. Arta poetica, trad. de C.I. Niculescu, D.C. Ollanescu, I. Acsan, 
Editura Mondero, Bucuresti, 2007. 

Probabil ca pietas venea cu favorul zeilor, aşa cum 
deducem din textul lui Horaţiu: 

„[...] trec anii şi pios chiar de esti, tu-n loc 

nu tii zbârcita bătrâneţe 

care ne paşte si cruda moarte [...]”*”. 

Atunci când pietas era îndreptată către ființele umane, din 
partea copiilor către părinţi, a părinților către copii, între sot şi 
soţie, este tradus prin „îndatorire”, „iubire”, „dragoste” sau tot 
„evlavie”. „Principiul îndatoririi fata de părinţi (pietatis) — spune 
Ulpian — trebuie respectat chiar şi de către soldaţi”S; când 
vorbeşte despre Feralia, sărbătoare închinată manilor, Ovidiu o 
atribuie lui „de-al evlaviei vrednic părinte, Enea” (hunc morem 
Aeneas, pietatis idoneus auctor)*. Totodată este „iubire 
fiască”s5, iar în nota de subsol la versul lui Vergilius „Mergi, 
fericit prin iubirea copilului tău, prin Aeneas”, George Coşbuc 
menţionează că „originalul exprimă o nuanţă în plus: iubirea, 
respectul si devotamentul (pietas)”*’. Este iubirea fata de fratesă, 
ginere”, este dragostea datorată de fiice” sau iubire în general”!. 


* Titus Lucretius Carus, Poemul naturii V.1198-1199, 1203, trad. de D. 
Murarasu, Editura Minerva, Bucuresti, 1988, p. 220. 

5 Horaţiu, Ode IL.XIV; cf. IV.VII. 

$3 Ulpian, Digest 37.15.1 

** Publius Ovidius Naso, Fastele 11.543. 

35 Publius Ovidius Naso, Metamorfize X.320, în Publius Ovidius Naso, Opere, 
Editura Gunivas, Chisinau, 2001. 

% Eneida 111.480 

37 Ibidem, p. 109, nota 3. 

88 Eu dacă-ntârzii aici de-a lui Lamia jale pioasă 

După un frate mâhnit, pe răpitul său frate plângându-l [...]” (Horaţiu, Epistole 
I.XVI.). 

® Publius Ovidius Naso, Ponticele IL.XL.6. 

Publius Ovidius Naso, Fastele VI.90. 

d, „Pe tine-acum mânia Cezarului te-alungă, 

Pe mine-a mea iubire: ea e Cezarul meu!” (Publius Ovidius Naso, Tristele, 
L.III.85, în: Publius Ovidius Naso, Opere, Editura Gunivas, Chişinău, 2001). 


47 


Pietas denumeşte şi atitudinea cetăţenilor fata de stat sau 
conducător şi atitudinea conducătorilor fata de cetățeni, precum 
şi atitudinea trupelor față de comandantul lor. Suetonius, 
referindu-se la condamnarea unui anume Gallus, spune despre 
Cezar că „a lăudat pietatea celor care-l apărau cu atâta 
indignare”"?. 

Desi potrivit definiţiilor oferite de dicţionar, pietas pare 
mai mult o datorie”, sunt necesare totuşi câteva precizări, mai 
ales că romanii au asociat-o, în context familial, nu atât cu 
supunerea fata de o autoritate, cât mai ales cu afecțiunea 
reciprocă dintre membrii familiei, cu ,,forta” care lega la un loc, 
în relație de iubire si datorie, un întreg grup de persoane aflate în 
raport de descendență, căsătorie sau alte relaţii reglementate 
legal.” Dacă potestas, după cum am menţionat mai sus, 
presupunea şi impunea o relație asimetrică între membrii 
familiei, prin pietas aceasta este echilibrată, căci familia însemna 
şi reciprocitate. Ca principiu, părinţii trebuiau să-i crească şi să-i 
sprijine pe copii, iar copiii, la rândul lor, când ajungeau adulți, să 
aibă grijă de părinții bătrâni şi infirmi într-o lume unde nu 
existau azile şi spitale.” 

În privinţa copiilor, pietas filială consta în obseguium 
(supunerea) şi reverentia (respectul) fata de părinţi, lipsa lor 
fiind sanctionabila legal. Deşi sistemul juridic nu încuraja 
rezolvarea problemelor familiale în justiţie, guvernatorii 
provinciilor aveau dreptul de a-i pedepsi pe fiii denuntati de 
părinți că sunt lipsiţi de obsequium.” Până si un soldat care isi 


% Suetonius, Vieţile celor doisprezece cezari, 1l.66.2, trad. de Gh. Ceausescu, 
Editura Rao, București, 1998. 

” Richard P. Saller, op. cit., p. 105; Judith Evans Grubbs, op. cit., p. 377. 

” Ann-Cathrin Harders, op. cit., p. 15; Judith Evans Grubbs, op. cit., p. 377. 

” Judith Evans Grubbs, op. cit., pp. 382-383; Richard P. Saller, op. cit., pp. 
110-111; Stephen L. Dyson, op. cit., p. 438. 

°° Judith Evans Grubbs, op. cit., pp. 380-381; Richard P. Saller, op. cit., p. 114. 

ofensa părinții era pedepsit, căci un om care nu-şi respecta 
părinții nu era demn de serviciul militar, şi chiar și sclavii, deși 
familia lor nu era recunoscută legal, aveau aceeaşi datorie fata de 
cei care le-au dat viață.” Legenda pioasă a templului zeiţei 
Pietas (a se vedea mai jos) contrazice percepția generală că 
pietas era datorată doar lui pater familias de către fiul obedient. 
Dimpotrivă, obiectul era antiteza acestuia, adică o mamă săracă, 
neajutorată, aflată în fata morții. Pentru a o ajuta, fiica sfidează 
autoritatea statului și arată întregii lumi ce înseamnă cu adevărat 
pietas.% 

În ceea ce îi privește pe părinţi, în primul rând ei erau 
obligaţi să asigure creşterea copiilor (alimenta), inclusiv în 
situaţii de divorț sau negarea paternității. Spre exemplu, 
Septimius Severus şi Caracalla îi răspund petitiei unui anume 
Sabinus că dacă tatăl său refuză pietas paternă, se poate adresa 
unui judecător care să-l oblige să-l întreţină. Aceeaşi regulă se 
aplică si în cazul mamelor singure, care şi ele sunt datoare cu 
pietas fata de copii, precum şi aceștia din urmă fata de ele. Cu 
toate acestea, autoritatea (potestas) mamei nu era similară cu cea 
a tatălui. Parte din îndatoririle unei mame singure față de copil 
sau copii era aceea de a le asigura un tutore adecvat, iar în cazul 
în care el nu și-ar fi îndeplinit obligaţiile, să acționeze legal 
împotriva sa. Totodată, potrivit legii, pater familias este obligat 
să lase moștenire cel puţin o parte din proprietate propriilor 


” Ibidem, p. 380; ibidem, p. 112. Potrivit lui Ulpian, „Dacă un fiu care este 
soldat a adus o insultă tatălui său, să fie pedepsit în funcție de insultă. Şi între o 
mamă şi un fiu care au fost eliberaţi principiul datoriei ar trebui păstrat, potrivit 
naturii. Dacă un fiu abuzează de mama sau de tatăl pe care ar trebui să îi 
respecte sau îi agresează, prefectul oraşului pedepseşte ofensa, în virtutea 
funcţiei publice, în acord cu gravitatea ei. Un bărbat care susţine că tatăl şi 
mama care l-au crescut sunt făcători de rele trebuie considerat nedemn de 
serviciul militar.” (Ulpian, Digest 37.15.1-3). 

"8 Richard P. Saller, op. cit., p. 107. 

copii, iar în ceea ce priveşte justiția, tatăl si fiul nu puteau face 
plângere unul împotriva celuilalt în chestiuni penale fără acordul 
unui praetor, căci se aştepta din partea lor să se susţină reciproc, 
nu să se acuze. Se impune a sublinia aici și faptul că, prin 
conjugarea sa cu patria potestas, pietas conferea relaţiei de 
autoritate şi supunere dintre pater familias şi copiii săi o calitate 
diferită comparativ cu relația pe care acesta o avea cu sclavii pe 
care îi stăpânea.” Altfel spus, datoria limita autoritatea potenţial 
discretionara. 

Totodată pietas se referea şi la legăturile de devotiune, 
dragoste şi respect dintre soți, frați, patroni. Plinius cel Bătrân 
reține patru astfel de exemple: Tiberius Sempronius Gracchus a 
acceptat să moară în locul soției sale, Cornelia, M. Aemilius 
Lepidus a murit în numele iubirii fata de soția sa, P. Rutilius a 
fost răpus de boală atunci când a aflat că iubitul său frate a 
pierdut alegerile, iar libertul P. Catienus Philotimus şi-a iubit atât 
de mult patronul încât, deşi acela îl lăsase moştenitor al averii 
sale, s-a aruncat în rugul său funerar şi a murit.'°° Sigur, acestea 
sunt exemple extreme, invocate de istoric pentru a sublinia cât de 
departe poate merge pietas, însă nu ne putem îndoi că, în 
situaţiile cotidiene, era prezentă in toate aspectele vieții de 
familie. 

Se poate constata până aici că, pe de o parte, pietas tinea 
de morala comună, benivolum officium, după cum o definea 
Cicero”), o „datorie dorită” cu o încărcătură afectivă foarte 


% Ibidem, p. 73, 110-111, 114; Judith Evans Grubbs, op. cit., pp. 383-385; 
Beryl Rawson, op. cit., p. 223. 

10 Pliny, Natural History VILI21, vol. Il, trad. in limba engleză de H. 
Rackham, Harvard University Press, Cambridge, 1961. 

101 Marcus Tullius Cicero, De inventione IL.LIII.161, în Marcus Tullius Cicero, 
De inventione, De optimo genere oratorum, Topica, (ediţie bilingvă), trad. în 
Ib. engleză de H.M. Hubbell, Harvard University Press, Cambridge, 1949. 

mare”, iar pe de altă parte derapajele de la ea erau aspru 


sancţionate legal. Însă relaţia dintre pietas si lumea romană nu se 
rezumă doar la aceste două aspecte. 

Potrivit mitologiei, pietas era principiul fundamental al 
societății romane încă de dinainte de întemeierea Romei. 
Romanii isi revendicau originea de la eroul troian Aeneas, fiu al 
lui Anchises şi al zeiţei Venus, fugit din Troia în flăcări, refugiat 
pe malurile Tibrului şi strămoș al lui Romulus și Remus. 
Legenda a circulat în mediul roman vreme de secole, însă abia în 
secolul I î.d.Hr. a început să fie exploatată ideologic si 
amplificată prin intermediul literaturii. Cea mai cunoscută 
relatare a sa îi aparține poetului roman Vergilius, care în Eneida 
prezintă pe larg destinul post-troian al lui Aeneas. Din această 
lucrare ne interesează aici doar un fragment, relevant pentru 
argumentatia de fata. Troia fusese deja cucerită de ahei, se mai 
purtau lupte pe străzi şi în împrejurimile orașului, însă Aeneas, 
eroul poemului, părăseşte lupta şi vine la casa tatălui său pentru 
a-l salva: 

„[..] sosind la vechiul palat şi la pragul 

Casei părintelui meu, cu gândul să-l mântui pe tata, 

Bietul, şi acolo pe multe să-l duc cu-ndârjire bătrânul, 

Stete potrivnic vieţii, căzând că e Troia căzută.” 1% 

Anchises se impotriveste fugii şi apare o situaţie 
tensionată: tatăl vrea să rămână, doar că, din pietas pentru el, nu 
poate fugi nici fiul său, Aeneas, cu familia lui. Vergilius profită 
de prilej şi pentru a evoca, în cuvintele Creusei, soţia lui Aeneas, 
responsabilitatea față de părinţi, copii şi soție: 

„Apără-ţi casa dintâi! Vai, cui să rămâie copilul? 

Tatăl tău, cui? Si cui femeia ce-ţi fuse nevasta?”.'™ 


'% Richard P. Saller, op. cit., p. 113. 
1% Vergilius, Eneida 11.634-638. 
104 Ibidem, 11.677-678. 

După ce Jupiter trimite un semn, Anchises acceptă să-l 
însoțească pe Aeneas oriunde ar merge. lar în continuare 
urmează episodul considerat în epoca imperială o ilustrare a 
pietăţii: 

„«Vino, părinte iubit, pe umerii mei de te-aşază!» 

Umerii grabnic îi plec; nu simt oboseala poverii. 

«[...] Şi micul meu Iulus 

Vie-mi, de mână, ca sot, iar alături să-mi meargă nevasta. 

[...] Tata, tu-n mână să duci penatii şi sfintele lucruri; 

Mie, re-ntorsul din cruntul omor şi din crâncena luptă, 

Nu mi-e iertat să le-ating, înainte de-a face spălarea 

Mainii în râul cel viu.»”!° 

Episodul, reluat şi reprezentat in arta din perioada 
imperială si din cele ulterioare, a constituit „icoana” oficială a 
primei familii romane, cu trei generații de bărbaţi unite între ele 
de pietas: Anchises, pater familias, autoritatea morală şi purtător 
al zeilor casei, dus pe umeri de Aeneas, forța actuală a familiei, 
şi Iulus — strămoșul mitic al gintii Iulia'% —, o întruchipare a 
generaţiilor ce vor veni, condus de mână de către tatăl său. "0 

Dincolo de sfera mitică, virtutea pietas a dobândit şi o 
personificare, sub forma zeiței Pietas, venerată în templul său 
din Roma. La originea introducerii acestei divinități în panteonul 
roman a stat o legendă potrivit căreia tribunalul a condamnat o 
bătrână la moarte, însă gardianul închisorii, din milă, nu a pus 
sentința în executare imediat. Acesta i-a permis fiicei femeii să o 
viziteze în temniță, însă i-a interzis să-i aducă mâncare, sperând 


'% Ibidem, 11.707-720. 

1% Dacă la Vergilius numele copilului este Iulus, probabil din motive politice si 
ideologice, în alte surse el se numeşte Ascanius şi este tatăl legendarului Iulus. 
1% Richard P. Saller, op. cit., p. 105; Jeannine Diddle Uzzi, „The Power of 
Parenthood in Official Roman Art”, în Constructions of Childhood in Ancient 
Greece and Italy, ed. de Ada Cohen si Jeremy B. Rutter, The American School 


of Classical Studies at Athens, 2007, p. 61. 

că astfel bătrâna va muri într-un final de foame. Pentru că zilele 
treceau şi femeia nu părea a fi slăbită, gardianul a urmărit ce se 
întâmplă şi a văzut că fiica își alăpta la sân mama. A spus 
aceasta triumvirului care, la rândul lui, a transmis praetorului şi 
judecătorilor ce, într-un final, au achitat-o pe femeie, iar în acel 
loc a fost construit un templu dedicat zeiței Pietas care s-a 
manifestat acolo.!% Se pare că templul a fost construit în jurul 
anului 181 î.d.Hr., însă două secole mai târziu, de când avem 
referiri la evenimentele relatate, el nu mai exista.” 

Zeița Pietas nu întruchipa doar pietatea familială, ci în 
special pietatea față de stat (pietas erga patriam), cu această 
semnificație ea apărând pe monede romane spre sfârşitul 
secolului al II-lea și începutul secolului I î.d.Hr. Pe prima 
emisiune de astfel de monede, din timpul consulatului lui 
Marcus Herennius, pe o față a dinarului apare chipul zeiței Pietas 
din profil, purtând o diademă, alături de inscripția Pietas, iar pe 
cealaltă fata a monedei ilustrarea pietatii, respectiv un tânăr 
atletic purtând pe umeri probabil o femeie. Deşi seamănă cu 
imaginea lui Aeneas fugind din Troia cu tatăl său pe umeri, 
reprezentarea evocă un alt episod legendar, întrucâtva 
asemănător: frații Amphinomos şi Anapias care în timpul unei 
erupții a vulcanului Etna şi-au salvat părinții neputincioşi 
cărându-i pe umeri. În acest mod erau îmbinate ambele aspecte 


'% Richard P. Saller, op. cit., p. 107. 

10 Potrivit lui L. Richardson, in Roma au existat două temple dedicate zeiței 
Pietas: unul în Forum Helitorium, despre care vorbeşte această legendă, ridicat 
de M. Acilius Glabrio, în ajunul bătăliei de la Termopile, însă terminat de către 
fiul său, în 181 î.d.Hr., şi dărâmat de Iulius Cezar in 44 î.d.Hr., iar altul în 
Circus Flaminius, lovit de fulger în 94 îd.Hr. L. Richardson Jr., A New 
Topographical Dictionary of Ancient Rome, Johns Hopkins University Press, 
Baltimore, 1992, p. 290. 

ale pietas: erga parentem şi erga patriam.'!° O altă moneda ce 
purta reprezentarea Pietatii a fost emisă in timpul consulului 
Caecilius Metellus Pius, între anii 83 si 70 î.d.Hr. În 48 i.d.Hr., 
Albinus Brutus a emis pentru Cezar dinari cu efigia zeiței Pietas 
pe o faţă si cu două mâini în poziție de dextrarum iunctio pe 
verso. La un an sau doi după, Cezar a emis o monedă cu efigia 
zeiţei Venus, pe o fata, şi cu scena cu Aeneas purtandu-si tatăl pe 
umeri, pe cealaltă fata.''’ Este cert că în această perioadă de 
tulburări, virtutea pietas, personificată sub chipul zeiţei Pietas, a 
fost instrumentată politic şi propagandistic, iar această atitudine 
nu a încetat odată cu Pax Augusta. Doar că, începând cu epoca 
imperială, împăratul a devenit punctul de referință pentru 
conceptul de pietas. După cum subliniază Piotr Berdowski, 
împăratul „putea fi obiect al pietas pentru soldaţi, magistrați şi 
oameni obișnuiți şi, în același timp, să întoarcă această legătură, 
ca tatăl simbolic al poporului roman (pater patriae)” ”. 


110 Piotr Berdowski, „Pietas erga patriam: Ideology and Politics in Rome in the 
Early First Century BC”, in Within the Circle of Ancient Ideas and Virtues: 
Studies in Honour of Professor Maria Dzielska, ed. de Kamilla Twardowska, 
Historia Iagellonica, Cracovia, 2014, pp. 145-147, 152. 

"1! Thidem, pp. 150-152, 158. 

"12 Ibidem, p. 159. 

4. Căsătoria 


Statul nu poate supravieţui fără 
numeroase căsătorii (Aulus Gellius). 


Si la romani, existența familiei începea cu căsătoria, 
înțeleasă ca „o uniune cu scopul de a produce copii legitimi, 
contractată prin consensul părților apte să se căsătorească”, însă, 
spre deosebire de viziunea creştină, căsătoria romană nu avea 
caracter sacru; nu era menținută ori sanctionata de vreo putere 
divină, ci doar de cei implicaţi în ea. Opusul căsătoriei legitime 
(iustae nuptiae) nu era „o viata de păcat”. 115 

Căsătoria era fundamentală pentru că reglementa transferul 
proprietăţii, asigura spațiul unde se desfăşura cultul domestic şi 
transmitea cetățenia de la părinți către urmași. Nu existau nici 
fete bătrâne şi nici burlaci declaraţi; odată ce o persoană atingea 
vârsta potrivită, se căsătorea. Preocuparea fundamentală nu era 
alegerea între celibat şi căsătorie, ci găsirea unei partide cât mai 
bune din punct de vedere social, economic, politic şi legal. Iar 
dacă relaţia dintre cei doi soţi era și una „plăcută şi plină de 
afecțiune”, cu atât mai bine.11!* 

Din punct de vedere legal, căsătoria nu presupunea 
neapărat un contract scris. Doar cei bogați sau preocupaţi de 
schimbarea de proprietate recurgeau la contractul de căsătorie. |! 


15 John Crook, Law and Life..., p. 99. 

114 M.I. Finley, op. cit., p. 152. 

15 Karen K. Hersch, The Roman Wedding: Ritual and Meaning in Antiquity, 
Cambridge University Press, Cambridge, 2010, p. 52. 

Un alt aspect general asupra căruia ne oprim aici este 
monogamia mariajului roman. Există o distincție între poligamie, 
înțeleasă ca şi căsătorie cu mai multe femei, si poligenie, în 
sensul mai larg de aranjament marital, social sau sexual ne- 
monogam. Societăţile greacă și romană ocupau un loc 
intermediar între poligenie şi monogamie.'!° Căsătoria romană 
era prin excelență monogamă, poligamia fiind imposibilă din 
punct de vedere legal. După cum categoric afirma Gaius în 
Instituţiile sale, „un bărbat nu poate avea două soții şi nici o 
femeie doi soţi”!!”. Însă această restricţie nu excludea poligenia, 
căsătoria neimplicand — din partea bărbatului — gi fidelitate 
sexuală fata de unica lui soţie. Chiar şi din punctul de vedere al 
legii romane, se pornea de la premiza că bărbații pot găsi 
companie si satisfacţie sexuală şi la alte femei, cu condiţia să nu 
intre sub incidenţa adulterului (aspect asupra căruia vom reveni 
mai jos).''® 


4.1. Iustrum matrimonium 


4.1.1. Condiţiile încheierii unui mariaj legitim 


Pentru a fi legală (iustrum matrimonium), o căsătorie 
trebuia să îndeplinească o serie de condiţii. În primul rând, mirii 
trebuiau să fie cetățeni cu drept de conubium, adică să nu fie 
rude, romanii fiind foarte atenți la respectarea interdictiei 
incestului. Spre deosebire de căsătoria vechilor greci, unde 
endogamia reprezenta regula, legislația romană se concentra pe 


16 Walter Scheidel, „Monogamy and Polygyny”, în A Companion to Families 
in the Greek and Roman Worlds, ed. de Beryl Rawson, Blackwell, Malden, 
2011, p. 109. 

17 Gai Institvtiones... 1.63. 

"5 M.I. Finley, op. cit., p. 152. 

interzicerea căsătoriei în cadrul propriei familii, impunând 
exogamia. Plutarh argumentează interdicția căsătoriei în propria 
familie prin următoarele: rolul căsătoriei de lărgire a relațiilor si 
a familiei; posibilele tensiuni care ar putea apărea în cadrul 
căsătoriei si care ar afecta și relaţiile familiei lărgite; ar putea 
apărea conflicte de interese atunci când soția ar avea nevoie de 
protecţia cuiva în fata sotului.'!? De-a lungul timpului au mai 
apărut şi excepții: dacă până la Claudius un bărbat nu se putea 
căsători cu fiica fratelui său, precedentul creat de împărat prin 
căsătoria cu nepoata sa, Agrippina, i-a încurajat şi pe alti bărbați 
să se căsătorească cu nepoatele lor, deşi era interzis de lege. "° 

În al doilea rând, căsătoria trebuia să se facă de bunăvoie. 
Faptul că Ulpian vorbeşte despre o căsătorie că „este constituită 
de afecțiunea maritală (maritalis affectio)” nu înseamnă 
neapărat că presupune sentimente intense între cei doi soţi — si 
nici nu exclude aceasta —, ci dorinţa lor de a se angaja în căsnicia 
respectivă.” 

O altă condiție pentru ca o căsătorie să fie legitimă era 
împlinirea vârstei minime reglementate prin lege. Potrivit legii, 
vârsta minimă pentru căsătorie era de doisprezece ani pentru fete 
şi paisprezece ani pentru băieți. Jumătate dintre fete se 
căsătoreau până la vârsta de şaisprezece ani, iar bărbații în jurul 
vârstei de douăzeci şi cinci, însă această constatare pare să se 
aplice pentru familiile din clasele superioare, de unde, de altfel, 


1 Plutarch, The Roman Questions 108, în Plutarch, Moralia, vol. IV, trad. în 
limba engleză de F.C. Babbitt, Harvard University Press, Cambridge, 1962. 

120 Saskia Hin, op. cit., p. 35; John Crook, Law and Life..., p. 100. 

121 Ulpian, Digest 24.1.32.13. 

12? Beryl Rawson, op. cit., p. 95 

123 Pomponius, Digest 23.2.4 (trimiterile pentru Ulpian fac referire la The 
Digest of Justinian, vol. 1-4, trad. în limba engleză de A. Watson, University of 
Pennsylvania Press, Philadelphia, 1998). 

avem şi cele mai documentate situaţii. 124 Spre exemplu, Iulia, 
fiica lui Octavian Augustus, la optsprezece ani era deja la al 
doilea mariaj. Primul sot fusese cu trei ani mai în vârstă, însă cel 
de al treilea era de vârsta tatălui său. Plinius, la patruzeci de ani, 
se căsătoreşte cu Calpurnia, care avea cincisprezece.” 

Este explicabil decalajul de vârstă determinat de clasa 
socială. Clasele superioare erau preocupate de păstrarea averii şi 
proprietăţii, astfel încât doreau să încheie alianțele matrimoniale 
cât mai curând cu putință si să nu piardă şansa unei partide 
corespunzătoare. Spre exemplu, Melania cea Tânără a fost 
căsătorită cu Pinian când ea avea paisprezece ani, iar el 
șaptesprezece, încheindu-se astfel o alianță între două familii 
foarte bogate. 1% 

Pentru celelalte categorii sociale, vârsta medie de căsătorie 
a fetelor era în jurul a douăzeci de ani, iar a bărbaţilor spre 
treizeci.” Această concluzie a fost dedusă din faptul că, in 
perioada secolelor I-IV d.Hr., majoritatea epitafurilor fetelor 
decedate până la vârsta de douăzeci de ani sunt scrise de către 
părinţi, în timp ce ale celor trecute de această vârstă sunt scrise 
preponderent de către soț.’ 

Alte condiţii tin de situații pasagere — spre exemplu, 
mireasa să nu fie în doliu — sau interdicții legate de statut. 
Soldaţii nu se puteau căsători până la lăsarea la vatră, iar copiii 
conceputi înainte de intrarea în armată, dacă s-ar fi născut in 
timpul serviciului militar, ar fi fost considerați nelegitimi. 


' Richard P. Saller, op. cit., pp. 26, 36-41. 

' Mary Harlow, Ray Laurence, op. cit., p. 81. 

126 Lisa A. Alberici, Mary Harlow, „Age and Innocence: Female Transitions to 
Adulthood in Late Antiquity”, in Constructions of Childhood in Ancient Greece 
and Italy, ed. de Ada Cohen si Jeremy B. Rutter, The American School of 
Classical Studies at Athens, 2007, p. 195. 

1? Richard P. Saller, op. cit., pp. 26, 36-41. 

'% Lisa A. Alberici, Mary Harlow, op. cit., pp. 194-195. 

Oficialii din provincii nu se puteau căsători cu femei de acolo si 
nici tutorii nu se puteau căsători cu pupila pe care o aveau în 
grijă.” Augustus interzicea căsătoria senatorilor cu actriţe sau 
foste actrițe ori fiice ale actorilor, gladiatorilor si proxenetilor, 
ori cu o femeie condamnată într-un proces public, însă permitea, 
din motive demografice, căsătoria oricui (mai puţin a senatorilor) 
cu o libertă şi recunoștea legitimitatea copiilor născuţi din astfel 
de căsătorii.” Cu timpul, se mai adaugă si alte restricţii sau 
relaxări ocazionale. 


4.1.2. Cum manu şi sine manu 


Iustum matrimonium a cunoscut, în principiu, două forme: 
cum manu şi sine manu, distincția dintre ele fiind data de 
formele diferite de raportare la pater familias. Manus,-is, unul 
din substantivele cele mai bogate în semnificații ale limbii latine, 
denumea, printre altele, posesia sau controlul, precum şi „puterea 
unui sot sau a lui pater familias asupra unei soţii”, precum si 
„puterea unui tată, stăpân ete.”!" Manus era initial intersanjabil 
cu patria potestas, puterea aproape nelimitată a lui pater familias 
asupra familiei. Însă juristii romani au reţinut ca semnificaţie 
pentru manus puterea soțului asupra soției, desi sub forma 
manumissio se referea la puterea de a-i elibera pe sclavi, iar ca 
emancipatio, pe copii.” 


1% John Crook, Law and Life..., pp. 99-100. 

130 Ulpian, Epitome 13.2, apud Bonnie MacLachlan, op. cit., p. 125; Elaine 
Fantham et al., op. cit., pp. 304-305; M.I. Finley, op. cit., p. 152; Mary Harlow, 
Ray Laurence, op. cit., p. 80; Karen K. Hersch, op. cit., p. 20. 

pe Oxford Latin Dictionary, s.v. „manus,-ăs”, p. 1077. 

132 Ulpian spune: „Manumisiile tin de jus gentium. Manumisia înseamnă a 
scoate de sub mână (autoritate), adică a acorda libertatea. Având în vedere că 
cineva care este în sclavie este supus mâinii (manus) şi puterii altuia, a fi scos 
de sub mână [înseamnă] a fi eliberat de acea putere.” Ulpian, Digest 1.1.4; 

Din cele mai vechi timpuri şi până în perioada Republicii, 
regula a reprezentat-o căsătoria cum manu. Statornicită după 
legendă de către Romulus însuşi, aceasta însemna că, prin 
căsătorie, soţia ieşea de sub potestas tatălui şi intra sub cea a 
soțului sau tatălui acestuia (dacă soţul nu era pater familias), ca 
loco filiae (în poziţia unei fiice). Statutul ei era similar cu al unui 
copil adoptat. Însemna că devenea moștenitoare, pe aceeaşi 
poziţie cu fiicele soţului, însă si că orice proprietate ar fi deținut 
anterior căsătoriei sau ar fi dobândit după căsătorie revenea de 
drept soţului sau lui pater familias al acestuia.!%% Probabil că, în 
caz de văduvie, propria avere şi zestrea îi erau returnate, alături 
de partea de moştenire ce-i revenea din partea soţului decedat. 15 
lată cum sintetizează Dionisie din Halicarnas caracterul 
căsătoriei cum manu: „Această lege le-a obligat atât pe femeile 
căsătorite, neavând alt refugiu, să se supună pe deplin 
caracterului soţului, cât și pe soți să stăpânească asupra soțiilor 
lor ca asupra unor proprietăți evidente şi inalienabile. Prin 
urmare, dacă o soţie era virtuoasă si supusă în toate soțului ei, 
era stăpâna casei în acelaşi fel în care şi soțul său era stăpânul 
casei, iar după moartea soțului ea era moștenitoarea proprietăţii 
în același fel în care o fiică îi era tatălui ei; iar dacă el murea fără 
copii şi fără testament, ea era stăpâna a tot ceea ce lăsa el, iar 
dacă avea copii împărțea în mod egal cu ei. Dar dacă ea făcea 


Oxford Latin Dictionary, s.v. „manus,-us”, p. 1077; Karen K. Hersch, op. cit., 
pp. 23-24. 

133 John Crook, Law and Life..., p. 103; Suzanne Dixon, „Exemplary 
Housewife or Luxurious Slut: Cultural Representations of Women in the 
Roman Economy”, in Women’s Influence on Classical Civilization, ed. de 
Fiona McHardy si Eireann Marshall, Routledge, Londra, 2004, p. 59; Richard 
P. Saller, op. cit., p. 207. 

134 Suzanne Dixon, „From Ceremonial to Sexualities...”, p. 251. 

vreo greşeală, partea lezată o judeca şi determina mărimea 
pedepsei.” !” 

În timp, căsătoria cum manu a cunoscut, la rândul ei, mai 
multe forme. Cea mai arhaică, instituită şi practicată, conform 
tradiției, încă din timpul lui Romulus, purta numele de 
confarreatio. Ritualul avea un pregnant caracter religios şi era 
rezervat doar patricienilor. Numele vedea de la far (grâu, alac), 
ceremonialul fiind menționat de către Dionisie din Halicarnas 
sub numele de farreate. El consta în oferirea unei prăjituri din 
alac (farreuspanis) lui Jupiter de către cei doi miri, asistați de 
Marele Pontif şi de flaminul lui Iupiter, în prezenţa a zece 
martori, cetăţeni romani, rostirea de rugăciuni şi, probabil, 
consumarea ofrandei aduse.!%* Acelaşi autor antic subliniază că 
„participarea soțiilor alături de soţii lor la aceasta primă şi cea 
mai sfântă mâncare şi uniunea lor cu ei întemeiată pe 
împărtăşirea întregilor lor averi şi-a luat numele de la 
împărtăşirea alacului si a făurit legătura strânsă a unei uniri 
indisolubile şi nimic nu putea anula aceste căsătorii”. După 
cum se poate observa, căsătoria confarreatio nu putea fi 
desfăcută, ceea ce a făcut ca, în timp, ea să devină foarte rară. În 
vremea împăratului Tiberiu devenise imposibilă găsirea de 
patricieni candidaţi pentru preoţie care să se fi născut din şi, la 
rândul lor, să fi trecut prin ceremonialul de căsătorie 
confarreatio, obligatoriu pentru oricine dorea să acceadă la o 
treaptă sacerdotală în cultul oficial. 1% 


135 Dionysius of Halicarnassus, The Roman Antiquities, vol. I, trad. în limba 
engleză de Earnest Cary, Harvard University Press, Cambridge, 1960, 
ILXXV.5-6. 

136 Ibidem II.XXV.2; Karen K. Hersch, op. cit., pp. 23-24; Suzanne Dixon, 
„From Ceremonial to Sexualities...”, p. 251; John Andrew Couch, op. cit., p. 
44; Atanasie Marian Marienescu, op. cit., p. 295. 

137 Dionysius of Halicarnassus, The Roman Antiquities I.XXV.3. 

138 Suzanne Dixon, „From Ceremonial to Sexualities...”, p. 251. 

Cea de a doua forma de iustum matrimonium cum manu 
era coemptio, o vânzare fictivă, similară vânzării unui sclav sau 
eliberării unui fiu de sub autoritatea tatălui. Prin aruncarea unui 
ban de aramă pe balanţa ţinută de un „cumpănitor” (libripens), 
mirele cumpăra simbolic mireasa în prezența a cinci martori 
cetățeni, devenind astfel „proprietarul” ei. Si această formă de 
căsătorie a căzut în desuetudine, la sfârşitul Republicii 
nemaifiind practicata.'*’ 

În fine, o a treia formă era per usum, adică „de fapt”, o 
formă juridică a răpirii; era o căsătorie atestată de cele 
Douăsprezece table şi care nu presupunea o ceremonie specifică, 
ci legitima o unire de facto între doi parteneri, cu condiţia ca cei 
doi să fi coabitat timp de un an fără ca femeia să fi părăsit casa 
bărbatului mai mult de trei nopți consecutive (trinoctium). Tabla 
a VI-a spunea: „O soţie care dorea să evite supunerea sub 
autoritatea soțului trebuia ca anual să lipsească trei nopţi de sub 
acoperişul lui pentru a întrerupe uzucapiunea anuală”. Într-un 
fel, această formă de căsătorie — care şi ea a căzut în timp în 
desuetudine!“! — îi oferea posibilitatea femeii să evite o căsătorie 
cum manu într-un context în care nu avea alternativa.'”” 

Deşi căsătoria cum manu se bucura de o origine 
cvasimitică şi era legitimată de tradiție, venea totuşi şi cu 
numeroase dezavantaje de ordin practic. În primul rând, o femeie 
căsătorită cum manu nu mai avea drept de moştenire din partea 
tatălui, ea pierzându-și statutul de membru al familiei de origine 


139 Gai Institvtiones... 1.113; Suzanne Dixon, „From Ceremonial to 
Sexualities...”, p. 251; Karen K. Hersch, op. cit., pp. 23-24; John Andrew 
Couch, op. cit., p. 44; Atanasie Marian Marienescu, op. cit., p. 296. 

140 Gai Institvtiones... 1.111; Elaine Fantham et al., op. cit., p. 228; Atanasie 
Marian Marienescu, op. cit., p. 296. 

'4! Gai Institvtiones... 1.111. 

142 David Herlihy, op. cit., p. 9; Karen K. Hersch, op. cit., pp. 23-24; Suzanne 
Dixon, ,,From Ceremonial to Sexualities...”, p. 251. 

(gens), şi devenea mostenitoare a soțului. Totodată, dacă divorța 
din cauza unor abateri morale ale ei, pierdea întreaga zestre şi, în 
teorie, fiind ieşită de sub autoritatea tatălui, rămânea pe 
drumuri.“ În cazul în care rămânea văduvă, erau puţine şanse ca 
tutorele moştenirii ei, rudă cu soţul decedat, să fi acceptat un nou 
mariaj, pierzând astfel controlul asupra bunurilor rudei sale 
raposate.'“* Dar dificultatea majoră era de ordin sacramental, 
respectiv integrarea soţiei în cultul domestic al noii familii. 
Aceasta venea dintr-o altă familie, unde cel mai probabil cultul 
Vestei era diferit şi cu siguranţă că erau venerati alti lari." 

În acest context, cel de al doilea tip de căsătorie legal 
constituită, căsătoria sine manu, a început a fi practicată ca o 
necesitate. Deşi atestată de cele Doudsprezece table, „căsătoria 
liberă”, cum a mai fost numită, a ajuns comună începând cu 
secolul I î.d.Hr. Aceasta însemna că soţia rămânea sub potestas 
tatălui ei si, implicit, moștenitoare a acestuia. Soţul sau pater 
familias al familiei socrilor nu aveau nici un drept asupra 
proprietăților sotiei/nurorii, ci doar tatăl ei, iar la moartea lui ea 
devenea independentă (sui iuris), cu un tutore care o ajuta să își 
administreze averea, dacă aceasta exista. Iar tutorele putea fi o 
altă persoană decât soţul, deşi în practică multe femei cedau 
acest drept sotului.'“° 

În acest tip de mariaj, soţul îi oferea cele necesare soţiei 
pentru viaţa de zi cu zi, teoretic din veniturile dotei, însă nu îşi 
putea transfera proprietatea sa soției şi nici invers. În familiile 
foarte bogate, soția își păstra proprietățile (ferme, fabrici, 


' Richard P. Saller, op. cit., p. 207. 

144 Alina Emilia Ciortea, op. cit., pp. 48-49. 

'% Elaine Fantham et al., op. cit., pp. 227-228. 

146 Mary Harlow, Ray Laurence, op. cit., p. 80; Suzanne Dixon, „Exemplary 
Housewife or Luxurious Slut...”, p. 59; John Crook, Law and Life..., p. 103; 
Richard P. Saller, op. cit., p. 119. 

investiții comerciale etc.), iar în cele mai putin înstărite, isi 
conducea propria mică afacere. "7 

Probabil ca generalizarea acestei forme de iustum 
matrimonium spre sfârşitul Republicii gsi in perioada 
Imperiului“ poate fi explicată prin avantajele pragmatice pe 
care le antrena — în special în ceea ce privea statutul femeii —, 
prin influența egalitarismului filosofic de inspirație stoică, dar 
mai ales prin avantajele economice.“ Atât patrimonial, cât si 
moral, soția rămânea independentă, având oricând libertatea de a 
părăsi uniunea conjugală fără a suferi vreun prejudiciu de natură 
patrimonială, un factor care a si condus, în opinia a numeroși 
autori, la o escaladare a divorturilor. Și în ceea ce privea familia 
soțului implica avantaje, în sensul că, în cazul decesului acestuia, 
soția nu se mai constituia in parte la moştenire, ci averea se 
împărțea în întregime agnatilor. 

Căsătoria sine manu avea şi neajunsurile ei, în special de 
natură juridică, dar mai ales religioasă. Soţia nu mai era 
moştenitoare a soţului, astfel încât, la moartea lui, ea nu se afla 
pe lista succesorală, alături de copii şi de rudele soțului. Femeia 
căsătorită sine manu trebuia să se îngrijească să facă un 
testament, pentru a se asigura că averea ei va fi moștenită de 
către propriii copii, având în vedere că ei făceau parte din familia 
soțului, iar ea nu, încât copiii nu apăreau pe lista ei succesorală, 
ci doar cognatii. Dacă ea murea înaintea tatălui său sau înaintea 
lui pater familias, atunci nu putea lăsa nimic copiilor, căci tot 
ceea ce agonisise — inclusiv zestrea — se întorcea, în anumite 


147 Kate Cooper, „The Household as a Venue for Religious Conversion: The 
Case of Christianity”, in A Companion to Families in the Greek and Roman 
Worlds, ed. de Beryl Rawson, Blackwell, Malden, 2011, pp. 185-186. 

'48 Suzanne Dixon, „Exemplary Housewife or Luxurious Slut...”, p. 59. 

' David Herlihy, op. cit., pp. 9-10. Pentru consecinţele filosofiei stoice asupra 
familiei romane a se vedea: Paul Veyne, op. cit., pp. 161-163. 

condiţii pe care le vom detalia mai jos, la pater familias.1% Apoi 
mai era și situația în care soţia trebuia să penduleze între cele 
două familii. La sărbătorile familiei, spre exemplu, ea trebuia să 
meargă în familia de origine, fiind membră a ei, în timp ce copiii 
şi soţul rămâneau în familia lor. În ceea ce privea cultul domestic 
din gospodăria în care se afla, ea rămânea pe dinafară. În 
perioada generalizării căsătoriei sine manu, cel mai frecvent sunt 
reprezentate fiicele ca asistându-l pe pater familias când aducea 
ofrande în cadrul ritualurilor domestice, iar nu soția, căci soția îl 
asistă pe tatăl ei, în calitate de fiică aflată sub autoritatea 


(potestas) lui, nu a soțului. i 


4.2. Matrimonium iniustum: concubinatus şi 
contubernium 


Principalul avantaj al iustum matrimonium era acela că 
urmaşii erau legitimi şi aveau dreptul de a moşteni averea 
părinților, însă considerând condițiile necesare unui astfel de 
mariaj, menționate mai sus, nu toți romanii aveau acces la el. În 
consecință au apărut şi alte forme de coabitare, aflate în afara legii 
sau nelegale (matrimonium iniustum), fără a fi însă ilegale. Daca 
un cuplu nu îndeplinea condițiile pentru conubium, atunci trăia în 
concubinatus sau contubernium; dacă cei doi sau unul din ei nu 
doreau căsătoria, atunci modul de viaţă se numea concubinatus; 
dacă bărbatul era deja căsătorit legitim şi avea o relație 
extraconjugală stabilă, atunci aceasta era concubinatus. În acest 
tip de coabitare lipsea affectio maritalis, indiciu că afectio 


150 Suzanne Dixon, „Exemplary Housewife or Luxurious Slut...”, p. 59. 

'S! Cf. Elaine Fantham et al., op. cit, pp. 227-228; Mary Harlow, Ray 
Laurence, op. cit., p. 80; Suzanne Dixon, ,,Exemplary Housewife or Luxurious 
Slut...”, p. 59; John Crook, Law and Life..., p. 103. 

maritalis nu avea în mod necesar legătură cu dimensiunea 
sentimentală, ci cu statutul social. Cu toate acestea, concubinajul 
nu se referea la o uniune extramaritală, nefiind pedepsit ca adulter, 
şi nici nu era purtător de stigmat social, ci reprezenta ceea ce am 
numi astăzi o formă de coabitare fără recunoaştere legală.“ După 
cum remarcă Beryl Rawson, concubinajul nu reprezenta 
poligamie sau o viață de tip harem, ci era o formă de monogamie, 
femeia bucurându-se de respect din partea legii si societății.” 
După cum afirmă Ulpian, „Nu contează dacă cineva lasă 
moştenire unei soții sau unei concubine lucrurile pe care le-a adus 
şi le-a dobândit pentru ea. Singura diferență constă în statut", 
Această perspectivă nu-i aparține doar lui. Numeroase persoane, 
bărbați si femei, care îndeplineau condiţiile pentru o căsătorie 
legală, preferau să trăiască în concubinaj din motive emoționale, 
familiale, financiare etc. Au existat chiar şi împărați aflaţi în 
relații de concubinaj: Vespasian, după moartea soției, a trăit cu o 
libertă, iar Marcus Aurelius, după ce a rămas văduv, a refuzat să 
se căsătorească cu o libertă „pentru a nu le aduce copiilor o mama 
vitregă” şi tot la fel şi Antonius Pius.'% În majoritatea cazurilor, 
concubinajul reprezenta o „alternativă, iar nu un supliment al 
casatoriei”.'°’ Este interpretabilă implicarea bărbatului în paralel 
în căsătorie şi într-o relație de concubinaj — pentru o femeie 
căsătorită nici nu se pune problema, căci ar fi intrat sub incidenţa 


152 Ibidem, pp. 27-28. 

153 Beryl Rawson, „From ‘Daily Life’ to ‘Demography’”, în Women in 
Antiquity: New Assessments, ed. de Richard Hawley si Barbara Levick, ed. a II- 
a, Routledge, 2004, p. 12. 

154 Ulpian, Digest 32.49.4. 

15 John Crook, Law and Life..., p. 102. 

156 Scriptores Historiae Augustae, Vita Marci 29.10, apud John Crook, Law and 
Life..., pp. 101-102; Beryl Rawson, „From ‘Daily Life’ to ‘Demography””, p. 
12. 

157 Walter Scheidel, op. cit., p. 111. 

adulterului —, având în vedere că ni s-au păstrat contracte 
matrimoniale prin care bărbatul se angaja să nu aibă o concubină, 
dar şi monumente funerare ridicate de același bărbat și soției sale, 
şi concubinei.!*% În aceste ultime situaţii, înainte de a trage 
concluzii definitive privind morala vechilor romani, trebuie avut 
în vedere dacă nu cumva relaţiile au fost succesive. Căci se pare 
că relațiile paralele căsătoriei erau motiv de stigmatizare. Spre 
exemplu, după o lege din timpul lui Numa, concubina (paelex) — 
înțelegând prin aceasta femeia care avusese relații intime cu un 
bărbat căsătorit — nu avea voie să atingă altarul lui Juno până când 
nu înjunghia un miel drept curăţire de pacat.'°? Cert este că 
această formă de coabitare a fost interzisă în timpul lui Justinian, 
sub influenţa moralei creştine.!% 

Cea de a doua formă de coabitare era contubernium, cu 
sensul de „a locui împreună” (iniţial în acelaşi cort) şi se referea la 
modul de vietuire a doi sclavi sau relația dintre un stăpân şi o 
sclavă.!S Deşi familiile sclavilor nu erau recunoscute din punct de 
vedere legal, restricțiile legate de incest se aplicau şi aici: „aceeaşi 
regulă care se aplică relaţiilor de sânge dintre sclavi trebuie să fie 
respectată şi în cazul relaţiei de căsătorie (contubernio) dintre 
sclavi”'™. În privinţa relaţiei intime a stăpânului cu o sclavă, la fel 
ca şi la greci, nu era considerată adulter din punct de vedere legal. 
Copiii nelegitimi rezultați din astfel de relaţii (filii naturales) 
puteau fi eliberați înainte de a atinge vârsta legală de 30 de ani. 
Tot posibilă era şi înfierea lor de către tată, dacă dorea.!% 


18 John Crook, Law and Life..., p. 102. 

'5 Aulus Gellius, Nopțile atice IV.3.3; Bonnie MacLachlan, op. cit., p. 15. 

1% Walter Scheidel, op. cit., p. 111. 

16l Karen K. Hersch, op. cit., pp. 27-28. 

' Paul, Digest 23.2.14.3 (trimiterile pentru Paul fac referire la The Digest of 
Justinian, vol. 1-4, trad. in limba engleză de A. Watson, University of 
Pennsylvania Press, Philadelphia, 1998). 

'% Walter Scheidel, op. cit., p. 112. 

5. Nunta la vechii romani 


Căsătoria constituia, pentru vechii romani, un mijloc prin 
care erau atinse mai multe scopuri. Pentru clasele superioare, 
crea legături sociale şi politice, motiv pentru care nu era lăsată la 
voia întâmplării sau a sentimentelor, dimensiunea romantică 
lipsind cu desăvârşire, iar atunci când era prezentă, era 
considerată iresponsabilă şi prostească. Dacă în cazul bărbaţilor 
exista o oarecare independenţă, în cazul fetelor era de datoria lui 
pater familias să-şi mărite fetele cât mai „bine” cu putinţă. 
Pentru ambele familii, criteriile căsătoriei erau rangul şi averea, 
motiv pentru care găsirea unei partenere sau partener pe măsură 
constituia o preocupare comuna.' Pe lângă statut social şi 
avere, se urmărea ca mirele să fie un om de caracter, arătos şi 
sănătos. De la mireasă se aştepta castitate, modestie şi abilități 
casnice, dar mai ales să fie fertilă şi să nască mulți copii, în 
definitiv acesta fiind principalul scop al căsătoriei. 


5.1. Preambul: logodna si dota 


Odată găsit partenerul și verificată îndeplinirea condițiilor 
legale, avea loc logodna. Termenul pentru logodnă era sponsalia, 
derivat de la spondere (a promite) şi avea în vedere 
angajamentul pentru viitor al celor doi tutori, „aşa cum obișnuiau 
strămoșii nostri să hotărască şi să-şi promită solemn viitoarele 


'* Mary Harlow, Ray Laurence, op. cit., pp. 58-59. 

soţii”!%. Unele fete erau logodite de la vârste foarte fragede, 
încât ulterior a fost reglementată prin lege vârsta minimă de 
şapte ani. După negocierile prealabile, mirele îl întreba pe tatăl 
sau tutorele fetei: ,,Spondesne?”, iar acesta răspundea: 
„Spondeo!”1%, cei doi căpătând statutul de sponsus (logodnic) şi 
sponsa (logodnică)..” 

Deși din punct de vedere legal era suficient să fie doar 
verbal!S5, acordul tatălui sau al tutorelui putea fi sau scris, pe 
tăblițe semnate pe care era consemnată şi valoarea dotei, sau 
tacit, prin simpla prezenţă a tatălui la nuntă.” În teorie era 
necesar şi acordul fetei pentru încheierea logodnei, însă în 
practică ea putea refuza mirele ales de către familie doar pe 
motive de nebunie sau imoralitate a aceluia. "° 

Logodna presupunea o ceremonie și era marcată de 
oferirea, în vremurile arhaice, a unui ban drept arvună (arrha), 
iar apoi a unui inel (anulus pronubus) viitoarei mirese din partea 
logodnicului. Potrivit lui Plinius, până în secolul I d.Hr., inelul 
de logodnă era din fier si abia ulterior au apărut inelele din 
metale prețioase, cu pietre şi gravate. Cu toate acestea, istoricii 
artei interpretează unele inele din metale prețioase anterioare 
acestei perioade ca fiind inele de logodnă, deşi nu ştim sigur 
dacă erau legate de sponsalia sau reprezentau pur şi simplu 
daruri făcute de către logodnic viitoarei sale mirese. Este posibil 
ca inelul din fier să fi avut un caracter ritualic, iar celelalte să fi 
fost daruri care să suplinească lipsa lui de valoare materială. Cert 
este că, până în secolul al III-lea, la scriitorii creştini inelul deja 


'% Ulpian, Digest 23.1.2. 

1% Karen K. Hersch, op. cit., p. 39. 

1% Atanasie Marian Marienescu, op. cit., p. 297. 

'% Ulpian, Digest 23.1.4. 

1% Karen K. Hersch, op. cit., p. 22. 

170 Gaius, Digest 23.1.8; Ulpian, Digest, 23.1.11; John Crook, Law and Life..., 
p. 108. 

fusese asociat cu logodna.'’! Nu este certă semnificaţia acestui 


inel si nici cum arăta el de fapt. Poate fi interpretat ca 
reminiscență a căsătoriei coemptio, când fiica aflată sub patria 
potestas era vândută simbolic. Poate însemna o promisiune a 
unei căsătorii $i a unei vieți împreună din partea logodnicului 
pentru logodnica sa, însă nu trebuie să uităm că logodna era un 
angajament între doi bărbaţi. Tot la fel poate însemna legătura ce 
îi va lega pe cei doi. Abia în secolul al VIl-lea, Isidor 
menționează că inelul este un simbol al dragostei, femeia 
purtându-l pe cel de al patrulea deget de la mâna stângă pentru 
că se credea că o venă de la acest deget merge direct la inimă. 7? 


5.2. Dota 


Dota (dos) reprezenta transferul sau promisiunea de 
transfer a unor bunuri sau bani din partea familiei miresei către 
familia mirelui şi pe care soţul le stăpânea, teoretic, atâta vreme 
cât dura căsătoria. Legea nu impunea o zestre la căsătoria 
fetelor, însă, prin tradiţie, oferirea acesteia constituia o îndatorire 
paternă (officium paternum), în special pentru clasele superioare. 
Nici din partea mirelui nu s-ar fi așteptat să accepte o mireasă 
fără zestre. Lucrurile erau atât de serioase încât Octavian 
Augustus îi face pasibili de pedeapsă pe taţii care încercau să 
împiedice căsătoria fiicelor lor prin refuzul dotei.'”* 

În privința valorii, se poate constata o creştere a ei de-a 
lungul secolelor. Iniţial modestă, a ajuns să fie în perioada 
Republicii şi a Imperiului un factor hotărâtor pentru mariajul 


I Karen K. Hersch, op. cit., pp. 41-42; Atanasie Marian Marienescu, op. cit., 
p. 297. 

'? Karen K. Hersch, op. cit., pp. 42-43. 

173 John Crook, Law and Life..., p. 104. 

174 Richard P. Saller, op. cit., p. 204, 211. 

fetelor. De la monede de bronz şi până la case, ferme sau chiar 
insule întregi, dota diferea în funcție de clasa socială. Aceasta 
însemna că o fata lipsită de zestre sau cu o zestre mică era „de 
necăsătorit”, dota devenind o condiţie pentru o partidă 
corespunzătoare. me 

Pacta dotalia sau contractul de zestre era negociat de catre 
familiile celor doi miri si conţinea diferite înțelegeri cu valoare 
legală: cuantumul, amânarea primirii dotei, păstrarea controlului 
asupra ei, acceptarea contravalorii in bani a unor proprietăţi care 
făceau subiectul dotei s.a.m.d.'” Initial s-a considerat că scopul 
dotei era de a contribui la bunăstarea tinerei familii, profitul 
(fructus) şi folosinţa (usus) dotei având scopul de a ușura viata 
cuplului si de a-l stimula să aibă copii.!”” Însă se pare că, potrivit 
acordurilor de dotă, tatăl soţiei avea posibilitatea ca, atâta vreme 
cât era in viata, să nu ofere întregul capital tinerei familii, ci doar 
dobânda primită de pe urma lui sau își asuma tatăl însuși 
întreținerea fiicei sale în calitate de sotie.'’* Partea cea mai 
importantă a acestor contracte era reglementarea statutului dotei 
în caz de disolutie a căsniciei prin divorţ sau văduvie. Din punct 
de vedere legal, chiar şi într-o căsătorie cum manu, în care pater 
familias putea dispune cum dorea de dotă, dacă soţia murea, 
familia ei primea înapoi dota, mai putin o parte ce era reținută 
pentru întreținerea copiilor, fapt ce justifică opinia potrivit căreia 
dota era o formă de plată, din partea familiei miresei către 
familia mirelui, pentru întreținerea soției și a viitorilor copii. 
Dacă mariajul se încheia din alte motive, dota revenea soţiei, mai 
puțin partea pentru întreținerea copiilor, în cuantum de câte o 
şesime din zestre pentru fiecare copil mai mare de trei ani, şi o 


1 David Herlihy, op. cit., pp. 14-15. 

176 John Crook, Law and Life..., p. 105; Richard P. Saller, op. cit., p. 209. 
17 David Herlihy, op. cit., p. 14. 

18 Richard P. Saller, op. cit., pp. 210-211. 

şesime drept daune morale dacă divorţul survenea din cauza 
ei.” O situaţie amuzantă este cea a lui Cicero, care a trebuit să 
împrumute bani pentru a-i returna soţiei sale, Terentia, de care 
divorța, dota cu care aceasta venise în familie. Suma a fost mai 
mică pentru că a negociat reținerea unei părți pentru educația 
scumpă de care beneficiase fiul lor la Atena.'5 În cazul 
decesului soţului, zestrea putea fi recuperată de către soție, iar 
copiii rezultați din respectivul mariaj nu aveau nici un drept 
asupra ei. În cazul divorţului din dorinţa soţului, fără un temei de 
natură morală, zestrea îi revenea integral femeii. 18i 

Chiar şi în matrimonium sine manu dota a continuat să fie 
prezentă. Tatăl miresei îi oferea bani sau proprietăți fetei, cu care 
aceasta intra în casa soțului, dar care îi aparțineau tot ei, soțului 
sau lui pater familias nefiindu-i permis a le cheltui ori vinde fără 
acordul soției. "® După cum afirmă Cato, pe un ton critic, „Pentru 
început, femeia ţi-a adus o zestre mare: apoi ea reține o mare 
sumă de bani pe care nu o încredințează controlului soțului, ci i- 
o dă ca împrumut: după care, când se supără pe el, îi poruncește 
unui «sclav recuperator» să-l urmărească gsi să-l piseze la cap 
pentru ei.”155 

Dincolo de faptul că, prin absenţa sau cuantumul său redus, 
putea constitui un impediment în calea căsătoriei, dota în 
varianta sa romană oferea femeii independenţă si putere, căci nu 
mai era captiva căsniciei din teamă că dacă ar divorța şi-ar pierde 
dota. Totodată, spre deosebire de alte societăţi europene, prin 


1 John Crook, Law and Life..., p. 105; Richard P. Saller, op. cit., p. 119; 
Florica Mihut (Bohiltea), op. cit., p. 91. 

180 Elaine Fantham et al., op. cit., pp. 263, 271-272; Richard P. Saller, op. cit., 
p. 208. 

'5! Richard P. Saller, op. cit., p. 208. 

182 Ibidem. 

183 Cato, apud Elaine Fantham et al., op. cit., p. 263. 

dota femeia nu-și pierdea dreptul de moștenitoare, cele două — 
dota şi moștenirea — fiind independente. ne 


5.3. Ceremonia nuntii 


Odată săvârşită logodna, care putea fi făcută cu mult timp 
înainte ca mirii — sau cel putin mireasa — să fi împlinit vârsta 
minimă de căsătorie si negociat contractul de dota, avea loc 
stabilirea detaliilor nunții. Iar cel dintâi dintre ele era data. 


5.3.1. Zile faste şi nefaste 


După logodnă, mirele consulta calendarul religios şi 
stabilea data cea mai propice nunţii, având in vedere delimitarea 
categorică pe care romanii o făceau, pe motive religioase, între 
zilele faste şi nefaste.'* 

În primul rând, zilele care împărțeau luna romană 
(calendele, nonele şi idele) erau atri (nefaste) pentru orice 
roman. Macrobius consideră că în aceste zile nu trebuie să aibă 
loc nici un fel de violenţă, iar în ziua nunţii, mireasa fecioară era 
supusă unui act conjugal care putea fi interpretat ca o formă de 
violenţă. 5 


'5 Richard P. Saller, op. cit., pp. 223-224. 

185 Tata ce serie Ovidiu: 

„Am o copilă; de-i ea sănătoasă, eu am fericire [...]. 

Când am voit să o dau unui ginere, timpul căutat-am 

Care de nuntă e bun, care e de ocolit.” (Publius Ovidius Naso, Fastele VI.219- 
222). 

186 Ambrosius Macrobius Theodosius, Saturnalia, trad. de Gh. Tohăneanu, 
Editura Academiei RPR, București, 1961, 1.15.21-22. 

O altă categorie de zile nefaste pentru căsătorie sunt cele 
dedicate morților (mundus patet), când spiritele morților veneau 
în lumea celor vii (24 august, 5 octombrie, 8 noiembrie), 
Parentaliile (13-21 februarie) şi Lemuria (9, 11 şi 13 mai), când 
erau aduse sacrificii în cinstea celor decedați din familie. Când 
era deschis mundus, era religiosus (interzis) să începi o expediţie 
militară, să lansezi o navă la apă sau să căsătoreşti o fată. 
Parentaliile însemnau o perioadă de linişte, de stingere a 
focurilor, de aducere a ofrandelor, astfel încât era imposibil 
banchetul de nunta.'*’ Lemuria presupunea ritualuri complicate 
din partea lui pater familias,'** motiv pentru care, potrivit lui 
Ovidiu, întreaga lună mai a devenit nefavorabilă pentru nunţi: 

„Ziua nu-i bună de nuntă la fete şi nici la vadane; 

Cele ce-atunci se mărit viata prea lungă nu au. 

Tot din această pricină, de crezi în proverbe, se spune 

Că în mai nuntesc cele mai rele femei.” "3? 

Plutarh explică această credință a romanilor legată de luna 
mai cu mai multe argumente: luna mai se află între aprilie si 
iunie, ambele dedicate unor divinități ale căsătoriei (Venus şi 
Iunona), încât se poate face nunta ori mai devreme, ori mai poate 
aştepta până în iunie; tot în mai are loc şi cea mai importantă 
ceremonie de purificare, în vremurile de demult fiind aruncaţi 
oameni în râu, drept jertfă; latinii aduceau ofrande pentru cei 
decedați în această lună; luna mai este numită așa de la maior, 


57 Referindu-se la parentalii, Ovidiu scrie: 

„Fete, în vremea aceasta nemăritate ramaneti, 

Zile pure-asteptand pentru faclia de pin. 

Nici tu, pe care grabita ta mama coapta te crede, 

Nu-ti pieptana cu lanci parul tau cel virginal. 

O, Hymenee, departe faclia să-ţi tii de funebre 

Focuri; alt fel de făclii are mormântul cel trist.” (Fastele 1.557-562). 
'5 Karen K. Hersch, op. cit., pp. 46-47. 

' Publius Ovidius Naso, Fastele V.457-490. 

adică bătrânii, iar iunie de la iunior, adică tinerii, şi se cuvine ca 
tinerii să se căsătorească în iunie. "°? 

În perioada sărbătorii Saliilor, care începea la 1 martie, le 
era interzis femeilor să se căsătorească: 

„Nunta ti-amana, fecioară, chiar dacă mare vi-i graba; 

Scurta zăbavă adesea poartă un mare câştig.” 9! 

şi se pare că întreaga lună martie era marcată de aceasta 
interdicție. Prima săptămână din iunie, la fel, căci atunci era 
curățat templul Vestei, iar Flaminica era supusă unor restricții 
rituale”, însă legătura dintre templul Vestei si nuntă ne scapă 
astăzi. 

Ar fi abuziv să considerăm că împărțirea anului în zile 
faste şi nefaste afecta pe toată lumea. Cert este că doar 
persoanele din clasele superioare erau la curent cu calendarul 
religios şi îl respectau ca atare, în timp ce oamenii simpli făceau 
nunțile atunci când considerau oportun. În privinţa creştinilor, 
faptul că pietrele funerare menționează căsătorii în lunile 
decembrie, ianuarie şi mai poate fi interpretat diferit. Ori în 
timpul Imperiului credința în lipsa de noroc matrimonial a 
acestor perioade se diluase, ori creștinii se delimitau de 
superstitiile păgâne. Cert este că creştinismul denunța aceste 
credinţe, Fericitul Augustin făcând un rechizitoriu la adresa celor 


1% Plutarch, The Roman Questions 86. 

"! Publius Ovidius Naso, Fastele I11.393-394. 

' Flaminica îi spune lui Ovidiu: 

„Până ce Tibrul domol nu va duce din templul troienei 
Vesta gunoiul cu-a lui galbene ape în larg, 

Nu mi se-ngăduie părul tăiat cu cimşir să mi-l pieptăn, 
Nu mi se-ngăduie nici unghii cu fier să îmi tai, 

Nici să m-apropiu de sotu-mi, desi-i al lui Iupiter preot 
Şi o lege pe veci mi l-a dădut de bărbat. 

Nu te grăbi nici tu, pe pământ curatit când al Vestei 
Foc va arde, atunci fiica-ti mai bine-a nunti.” Publius Ovidius Naso, Fastele 
II.228-234. Cf. Karen K. Hersch, op. cit., p. 47. 

care credeau că „dacă omul nu-şi alege o zi fatidică $i faustică in 
acest scop, nu se poate descurca în viaţă şi va fi nefericit” 1%. 


5.3.2. Ritualul nuntii (nuptiae) 


Atunci când avem în vedere nunta romană trebuie să fim 
precauti. Sursele literare, destul de abundente, rareori fac referire 
la o nuntă reală. În general aceasta este idealizată şi, mai mult, 
fiecare nuntă este diferită. Descrierile fantastice au drept reper 
nunțile claselor superioare, însă nu avem nici un fel de informaţii 
despre cum era nunta oamenilor de rând sau a sclavilor. ss 

În cele ce urmează vom urmări principalele momente ale 
ceremoniei nuptiale si subliniem, din nou, faptul că, pentru 
romani, căsătoria se baza mai mult pe coabitarea celor doi, pe 
intenţia lor de a se căsători și pe acordul celor în a căror potestas 
se aflau, decât pe ceremonia formală a nunţii.' Spre exemplu, 
căsătoria putea fi perfect validă fără ca măcar mirele să fie de 
fata la propria nuntă: „Este hotărât că o femeie poate fi căsătorită 
cu un bărbat în absenţa lui, fie printr-o scrisoare, fie printr-un 
mesager, dacă este condusă la casa lui. Dar dacă ea lipseşte, nu 
poate fi căsătorită printr-o scrisoare sau printr-un mesager, 
pentru că trebuie condusă la casa soţului său [...]”1%. Această 
atitudine se explică prin faptul că ceremonia nunţii marca, prin 
plecarea fiicei de acasă si schimbarea statutului ei, un ritual de 
trecere, pe când, pentru viaţa unui bărbat, nu avea o atât de mare 
importanţă.” 


'% Aureliu Augustin, Despre Cetatea lui Dumnezeu, trad. de P. Galesanu, 
Editura Științifică, Bucureşti, 1998, V.7. 

' Karen K. Hersch, op. cit., pp. 16-17. 

'% Beryl Rawson, „From ‘Daily Life’ to “Demography'”, p. 12. 

1% Pomponius, Digest 23.2.5. 

'% Mary Harlow, Ray Laurence, op. cit., p. 63; Karen K. Hersch, op. cit., p. 56. 

Numeroşi autori romani desemnau nunta cu termenul de 
iungere, însemnând „a uni” şi implicând egalitatea dintre cei doi. 
Același termen însemna şi punerea la jug, astfel încât se poate 
interpreta că nunta „înjuga” împreună doi oameni „care să tragă 
împreună in viață”. Atunci când era privită din perspectiva 
miresei — cum am spune astăzi că „se mărita” —, ea nubere viro 
(îşi punea un văl pentru un soţ), iar din perspectiva mirelui, 
ducere uxorem (conducea o soţie). De la nubere derivă numele 
de nuptiae pentru ceremonia nunții şi se referea la proclamarea 
publică a căsătoriei. Probabil că semnul că are loc o nuntă era 
voalul miresei și ar fi fost suficient ca femeia doar să-şi pună un 
văl pentru a arăta că este de acord cu căsătoria. Oricum, în 
textele legale, nuptiae se referă la evenimentul public care 
marchează începutul mariajului. °’ 

Vestimentatia de nuntă a mirelui nu diferea de cea pentru 
banchetele obișnuite: haine albe şi o ghirlandă. Însă mireasa era 
îmbrăcată cu adevărat special. Părul îi era prins în şase cosite 
(sex crines) făcute cu un ac de păr numit hasta caelibaris. Aceste 
suvite erau împletite cu benzi de lână (infulae, vittae), prezente şi 
la sacrificii, atât la sacrificator, cât şi la victimă, iar întreaga 
coafură era acoperită cu o coroană (corona, corolla) făcută din 
flori (coroana de flori este menționată uneori şi la miri și poate 
face referire la cuplul Flora-Zefir, la Cybele ş.a.) şi un văl 
galben-portocaliu (flammeum). Nu se cunoaşte exact 
semnificația celor şase cosite. Singura mențiune, la Festus, spune 
că aşa este cea mai veche coafură și că așa poartă vestalele părul. 
Voalul oricum era un atribut al femeilor căsătorite şi probabil că 
o fată îl purta pentru prima dată în momentul nunții. Dacă acest 
semn distinctiv al miresei îi acoperea doar părul, părul şi fața sau 
întreaga siluetă nu ştim sigur, având exemple din toate trei 


'% Karen K. Hersch, op. cit., pp. 15-16, 53-54. 

cazurile. Voalul galben, în interpretarea aceluiași Festus, 
reprezintă un semn bun pentru că şi Flaminica, soția lui Flamen 
Dialis şi preoteasa lui Jupiter, care nu putea divorța, purta la fel. 
Mireasa purta o tunică albă (tunica recta) legată cu o centură 
(cingulum, zona) care avea un nod complicat (nodus 
Herculaneus), şi încălțări galbene.” Cingulum simboliza darul 
fecioriei pe care mireasa îl oferea mirelui. În noaptea nunţii, 
mirele trebuia să dezlege acest nod complicat legat simbolic de 
zeiţa Iunona. Totodată nodul herculean poate fi interpretat ca 
unirea dintre cei doi. Festus consideră că dezlegarea brâului 
marca începutul căsniciei, iar Varro că atunci când mirele 
dezleagă brâul, cei doi devin maritus et uxor? Augustin 


SAE 201 
numeşte mireasa in procesul de dezlegare a brâului virgo uxor" . 


Cert este că brâul miresei avea ulterior valoare de amuleta.°” 
Nunta propriu-zisă începea în casa tatălui miresei. Mireasa 
era îmbrăcată de către celelalte femei şi erau aduse sacrificii 
divinitatilor casei. Părinții sau alte rude îi dădeau mireasa 
mirelui, iar mâinile celor doi erau unite de către pronuba, o 
femeie căsătorită o singură dată (univira). Tot ea probabil că o 
ajuta să treacă pragul casei părintești şi tinea tortele. Nu stim 
dacă era rudă cu cei doi sau un străin „imparţial”. În literatură, 
acest rol este preluat de zeița lunona, numită uneori Juno 
Pronuba, sau de o altă figură mitologică. Dextrarum iunctio sau 
unirea mâinilor nu însemna neapărat strângerea mâinii între cei 
doi tineri, ca semn al acordului pentru căsătorie, aşa cum s-a 
sugerat în urma analizei reprezentărilor sculpturale, ci se putea 
referi la actul prin care tatăl îi dădea mâna fetei mirelui, ca semn 


19 Catul, Poezii, trad. de T. Naum, Editura pentru Literatură Universală, 
Bucuresti, 1969, LXI; Karen K. Hersch, op. cit., pp. 70-71, 73-109. 

20 Apud Karen K. Hersch, op. cit., pp. 109-112. 

%1 Dezleaga brâul fecioarei spre a deveni soție”. Aureliu Augustin, op. cit., 
IV.11. 

°° Karen K. Hersch, op. cit., pp. 109-112. 

al iesirii de sub puterea lui. „Predarea” mâinii însemna si 
încheierea unui acord (economic sau politic) ori un act de 
dragoste şi rămas bun. Abia în secolul al IV-lea, la Claudian, 
avem o referire la consfintirea unei căsătorii prin strângerea 
mâinii între cei doi miri.” 

Următoarea etapă era sacrificium nuptiale, jertfa de nuntă 
care se aducea în casa miresei pentru a consfinti că unirea celor 
doi s-a încheiat şi in fata oamenilor, şi în fata zeilor. Sacrificiul 
era fie simplu, sub forma unor ofrande aduse de cei doi miri 
focului din vatră, fie complex, prin aducerea unei jertfe 
sângeroase. Cortegiul format din preoţi, taurul ce urma să fie 
jertfit şi personalul secundar de cult intra cu pompă în curtea 
tatălui miresei unde, în fata unui altar mobil, sacrificau animalul. 
Urma, în general, coena nuptialis, o masă la care se servea 
carnea animalului sacrificat si la care participau toţi nuntașii. 20 

Următorul moment era ieşirea din casă a miresei (deductio 
in domum mariti), când era regizată o răpire ce reitera răpirea 
sabinelor. Plecând, mireasa invoca ajutorul Iunonei, ca Dea 
Iterduca (petrecătoarea de drum) si Dea Domiduca (ducătoare 
acasă).2% 

Pompa nuptialis sau procesiunea ducerii miresei avea o 
importanță specială. Calea era deschisă de băieți care purtau 
torte. Prezente şi la funeralii, tortele (taeda sau fax) aveau o 
valoare simbolică deosebită. Erau asociate într-atât de mult cu 
cele două evenimente, încât expresia „între cele două torte” 
însemna de la momentul căsătoriei şi până la cel al morţii. Cand 
căsătoria se dovedea a fi plină de ghinion, era din cauză că 
tortele fuseseră cele funerare. La nunțile mitice, poeții scriu că 
tortele sunt purtate de Himenaeus, Juno şi Concordia. La nunțile 


°° Ibidem, pp. 190-212. 
2 Atanasie Marian Marienescu, op. cit., pp. 301-303. 
*% Ibidem, p. 303. 

celor lipsiţi de noroc, ele sunt purtate de Furii, precum scrie 
Ovidiu’. Cel mai probabil erau ţinute de către copii si de către 
mama mirelui, atunci când mireasa intra în casa acestuia. În 
privinţa numărului, Plutarh menţionează cinci — folosind numele 
lor greceşti — în cinstea lui Zeus Teleios, Hera Teleia, Afrodita, 
Peitho şi Artemis.” Festus menţionează o singură torta, in 
cinstea zeiței Ceres. Tot Festus spune că doi copii cu părinţii în 
viata o conduc pe mireasă, în timp ce un al treilea duce o torta. 
Varo menţionează două torte: una aprinsă de mireasă din focul 
propriului cămin, iar cea de a doua dusă de un copil. Este 
interesant faptul că, după nuntă, torta era furată de către prieteni 
pentru a preveni moartea timpurie a mirelui sau miresei, însă nu 
cunoaştem raţionamentul.”% Pe lângă torte, cineva ducea o furcă 
de tors şi un fus, apă de izvor, o turtă, iar restul alaiului era 
format din femei și copii cu ambii părinți in viata (patrimi et 
matrimi), care strigau „Fortuna” sau ,,Talassio!” şi cântau 
cântece deocheate. Strigătul de jale Talassio era considerat 
aducător de noroc la nuntă.” Originea sa este destul de neclară. 
După cum explică Plutarh, ar proveni de la talasia (a toarce), 
ocupaţia nobilă a vechilor femei romane, sau de la un anume 
Talasius, un roman de seamă pentru care a fost răpită una din 
sabine, iar răpitorii, pentru a-şi proteja prada ce-i era destinată, 


2% | [..-] Dar lângă-al lor pat nici Iunona 


Ocrotitoarea de nunți, Himeneu si nici Gratii n-au stat, ci 

Eumenidele torţe răpite de la-nmormântare 

Tin şi-aştern patul de nuntă; [...]?. Publius Ovidius Naso, Metamorfoze VI.428- 
431). Cf. Publius Ovidius Naso, Heroide VI.45-46, în Publius Ovidius Naso, 
Opere, Editura Gunivas, Chişinău, 2001. 

20 Plutarch, The Roman Questions 2. 

°°8 Apud Karen K. Hersch, op. cit., pp. 164-175. 

° Karen K. Hersch, op. cit., pp. 148-150; Atanasie Marian Marienescu, op. 
cit., p. 304. 

ar fi strigat numele său. Și pentru că Talasius a avut o căsnicie 
fericită, numele lui era invocat până în timpul lui Plutarh.”'° 

Când alaiul zgomotos ajungea la casa împodobită a 
mirelui, mireasa, invocând-o pe Dea Unxia (Juno Ungătoarea) 
ungea tocul ușii cu grăsime de porc sau de lup, pentru a ţine răul 
departe. Unii autori consideră că uxor derivă de la unguere, 
acțiunea pe care o săvârşea mireasa înainte de a intra în casa 
mirelui. Semnificaţia celor două animale ar trimite la adoptarea 
lui Romulus de către lupoaică, iar porcul, asociat cu ritualurile 
de fertilitate. Apoi mireasa atârna fâşii de lână la toc.” Călcarea 
pe prag sau împiedicarea de el era considerată aducătoare de 
ghinion, pragul aflându-se sub protecția Vestei, încât era ajutată 
să păşească peste prag de către o femeie măritată sau de către doi 
prieteni ai mirelui, care o ridicau de la pamant.”'” La intrarea în 
casă, mirele îi oferea foc şi apă, două elemente fundamentale ale 
vieții şi ale casei în care este integrată mireasa, căci, după cum 
spune Ovidiu, „ele [focul si apa] nevasta ne-o dau”?!5. Plutarh le 
vede ca primele elemente, focul simbolizând masculinul, iar apa 
femininul.” 

Plutarh este singurul care menționează cuvintele „Ubi tu 
Gaius ego Gaia” rostite de către mireasă la intrarea în casa 
soțului său. Nu este clar la ce se referă Gaius și Gaia. Acelaşi 
autor antic explică faptul că ar însemna „Oriunde tu esti domn si 
stăpân, eu sunt doamnă şi stăpână” sau că ar trimite la o anume 
Gaia Caecilia, noră a lui Tarquinus, model de femeie dedicată 
casei sale.715 Alte opinii sunt că Gaius ar putea reprezenta un 


21 Plutarch, The Roman Questions 31. 

' Karen K. Hersch, op. cit., pp. 177-180; Atanasie Marian Marienescu, op. 
it., p. 305. 

* Ibidem, pp. 181-182; ibidem, p. 305. 

> Publius Ovidius Naso, Pastele IV.792. 

* Plutarch, The Roman Questions 1. 

> Ibidem 30. 

nume gentilic şi astfel mireasa își exprima dorinţa de a face parte 
din aceeaşi familie. Putea face trimitere la o pasăre de bun augur 
sau erau adjective, însemnând fericit. Cert este că încă nu ştim 
sigur la ce se refereau aceste cuvinte ale miresei”!€, însă Pierre 
Grimal le interpretează ca o „formulă de identificare absolută a 
vointelor, chiar a întregii ființe, pe toată durata unirii 
conjugale”, 

Căsătoria propriu-zisă se încheia odată cu deductio in 
domum mariti (conducerea miresei in casa soțului). Chiar si 
atunci când mirele lipsea, conducerea miresei în casa acestuia 
prin intermediul unui mesager însemna că s-a oficiat căsătoria 
dintre cei doi. Prin urmare, procesiunea nuptiala (pompa), cu 
succesiunea ei de acte, poate fi considerată oficierea nunții, 
domum deductio fiind începutul legal al unei căsătorii valide 
(matrimonium iustum).218 

Urma un sacrificiu asemănător celui din casa miresei, doar 
că acum era jertfită, în general, o oaie, urmat de un ospăț. Mirii 
luau masa pe o banchetă (lectus) special ornată pentru 
eveniment, în vremurile vechi şezând pe pielea oii sacrificate cu 
acest prilej (pellis lanata). Nu este foarte clar dacă această 
lectus era şi cea in care cei doi îşi petreceau si prima noapte 
conjugala. Festus spune ca ea se numeste genialis ,,pentru ca este 
aranjată la nunţi in onoarea geniului”. Pe de altă parte, Varro 
spune că lectus este pregătită în onoarea zeilor Picumnus şi 
Pilumnus şi este posibil ca aceasta să fi fost, cel putin simbolic, 
patul nuptial în care erau conceputi copiii. Probabil era aşezată 


?16 Karen K. Hersch, op. cit., pp. 187-189. 

217 Pierre Grimal, Civilizaţia romană, trad. de Eugen Cizek, Editura Minerva, 
Bucureşti, 1973, p. 129. 

*I8 Karen K. Hersch, op. cit., p. 56, 227. 

219 Atanasie Marian Marienescu, op. cit., pp. 306-307; Georges Dumézil, 
Căsătorii indo-europene si Cincisprezece chestiuni romane, trad. de C. Berdan 
si M. Paraschiv, Polirom, 2002, p. 7. 

initial în atrium, iar ulterior mutată în cubiculum, dormitorul 
unde se petrecea primul act conjugal.’ Se pare că această 
banchetă era „de unică folosință”, căci Cicero o condamnă pe o 
femeie care a pregătit pentru fiul său vitreg acelaşi lectus pe care 
l-a folosit pentru fiica ei?! 

După noaptea nunţii, a doua zi avea loc la casa mirelui o 
petrecere numită repotia, „băutul de a doua zi”. Fiind o petrecere 
la care se consuma mult alcool, este foarte posibil să fi fost 
adresată doar bărbaților, mai ales că nu se mai aminteşte nimic 
de mireasă.” 


5.3.3. Nunta ca ritual religios. Di coniugales 


Potrivit percepţiei noastre contemporane, nunta romană nu 
pare să aibă un caracter religios pregnant, însă trebuie să avem în 
vedere că întregul ceremonial era unul ritualic, fiind perceput de 
către participanți ca un act socio-religios, pentru că el cuprindea 
elemente conectate la lege, tradiție şi religie. Sacrificiile, 
prezența preoților si, mai ales, a zeilor confereau ritualului 
nuptial un caracter religios. 

Deși se menționează în mai multe surse că mirele și 
mireasa aduceau ofrande zeilor în ziua dinaintea nunţii şi în ziua 
nunţii, nu ştim exact în ce constau acestea. Multe din sacrificiile 
şi ofrandele menţionate erau cu certitudine făcute pentru a obține 
favoarea şi binecuvântarea divinitatilor, unele în sanctuare 
publice, altele pe altare private. Totodată nu știm cui erau aduse 
aceste sacrificii. Reprezentarile de pe sarcofage ale celor doi soți 
sacrificând o oaie sau un bou nu înseamnă că aceasta se întâmpla 


?2 Mary Harlow, Ray Laurence, op. cit., pp. 62-64. 

21 T, Tulli Ciceronis, Pro A. Cluentio Oratio, 14, ed. de W. Peterson, 
MacMillan, Londra, 1899. 

2 Karen K. Hersch, op. cit., p. 222. 

la nuntă, ci poate avea doar rolul de a arăta viata lor pioasă. 
Totodată mireasa îi îmbuna pe Jarii proprii, cei ai comunității şi 
pe cei ai casei mirelui, atunci când se muta de la casa părinților 
săi în cea a soțului.” 

În cele menţionate mai sus nu am amintit de participarea 
vreunui preot oficiant al căsătoriei celor doi — preoții care 
aduceau sacrificiul aveau un alt rol —, însă aceasta nu înseamnă 
că era o ceremonie seculară. Spre exemplu, în timpurile mai 
vechi, la nunțile claselor superioare participau ghicitorii 
profesionişti (auspices), care citeau „semnele” (auspicia). Se 
pare că în timpul lui Cicero aceștia nu mai practicau divinatia la 
nuntă, însă, cu toate acestea, prezenţa lor era obligatorie, după 
cum sugerează acelaşi autor, pentru ca nunta să fie validă. Rolul 
lor se transformase în cel de martori $i, în acest sens, auspicii pot 
fi consideraţi „oficianţi”, deşi nu ştim cu siguranță ce făceau ei 
concret în această poziţie.” 

Însă invocarea zeilor este cea care ne convinge că, în 
viziunea vechilor romani, nunta era un ritual religios. Din 
diferite surse aflăm că zeii nunţii (di coniugales) erau Juno, 
Venus, Hymenaeus și Tellus sau Terra. Din epithalamium, un 
cântec care era cântat în fata camerei nuptiale (thalamus) şi care 
a ajuns să denumească un poem scris în onoarea unui cuplu, 
aflăm câteva informaţii. Poemele lui Catul(lus) menţionează pe 
Hymeneus, Vesper şi Fates la nuntă.” Ovidiu, pe Venus, Juno, 
Himeneu, Amor, Graţiile, Concordia şi o Furie sau două.”® În 
Medeea lui Seneca sunt menţionate Lucina, Hymeneu si 


* Ibidem, pp. 119-122, 230. 

* Ibidem, pp. 115-119. 

225 Catul, Poezii LXI-LXII. 

226 Publius Ovidius Naso, Metamorfoze IV.759; IX.796; idem, Heroide VI.45- 
46. 

sacrificiile aduse lui Jupiter şi Juno.” Si exemplele ar putea 
continua.” 

În cele ce urmează ne vom opri doar asupra zeilor asociați 
specific cu nunta. 


5.3.3.1. Hymenaeus 


Hymenaeus era la origine zeul grec al nunții, chemat la 
nunta elenilor printr-un cântec numit hymenaios şi prin strigătul 
„Hymen, Humenaie!”. Apare în perioada elenistică invocat în 
epitafurile tinerilor necăsătoriți, unde tinerele sunt conduse către 
tărâmul celălalt de către Hades, în loc să fie duse de către 
Hymenaeus în dormitorul mirelui. Din Grecia, zeul a trecut la 
Roma, unde a devenit o prezență foarte importantă la nuntă. În 
secolul al IV-lea, Servius explică prezența lui Hymeneus la 
nuntă, relatând mitul său. Prima variantă e că a fost un tânăr 
atenian răpit de pirați împreună cu alte fete. În timpul nopții 
acesta le-a salvat si a fost răsplătit cu o nuntă fastuoasă.”? Cea 
de a doua variantă este că a fost fiul lui Venus şi Bachus. Cea de 
a treia, că a fost un muzicant iscusit care a murit la nunta lui 
Bachus cu Althaea.” În artă el apare ca un personaj scund, 
înaripat, care duce o torta si însoțește cuplul de tineri. Se pare ca 
prezența zeului Hymeneus la nuntă, ca purtător de torte, 
consfinteste căsătoria. După cum scrie Ovidiu, făcând trimitere 
la o căsătorie nedorită: 


-7 Seneca, Medeea 57-74, în: Plaut, Terentiu, Seneca, Teatru latin: Militarul 
fanfaron, Ulcica, Fata din Andros, Medeea, trad. de N. Teică si I. Acsan, 
Editura Mondero, Bucuresti, 1999. 

*°8 A se vedea: Karen K. Hersch, op. cit., pp. 232-236; Bonnie MacLachlan, op. 
cit., p. 113. 

22 Servii Grammatici, Vergilii carmina commentarii, vol. I (cărţile I-V), ed. de 
Gerogius Thilo, Lipsiae, 1881, IV.99. 

°° Karen K. Hersch, op. cit., p. 238. 

„Că Hymeneu de trei ori spre altare venind se întoarse 
Şi-ndepărtă ai săi pași de la al nunţii iatac; 
Faclele-ntruna stropite si-alene de el scuturate 
Se-nviorase, când văd că-ale lor flăcări se sting. 

Păru-i încins de-o cunună imprastie-n juru-i miresme 
Şi-n purpurii străluciri manta-si târăşte păşind; 

Dar când ajunge la prag vede lacrămi $i teamă de moarte 
Si-oranduieli care sunt toate străine de el; 

Smulge atunci de pe frunte cununa, departe-aruncând-o, 
E rusinat că-n mijlocul mulţimii-ntristate e vesel, 
De pe veşmântu-i aprins purpura-i trece-n obraji. 
aceasta îl ruşinează pe zeu şi e destinată pierzării. Pe de 


altă parte, romanii au preluat de la greci strigătul „Hymeneu! 
1232, 


99231 


1»? 


Hymeneu!” atât ca invocare a zeului, cât şi marșul nuptia 


5.3.3.2. Concordia 


Zeita reprezentată frecvent pe sarcofage unde, împreunând 
mâinile celor doi soţi, sugerează concordia de care s-au bucurat 
în timpul vieţii. Încă din vremea Republicii, zeiţa a fost 
reprezentată pe monede pentru a ilustra idealurile de loialitate si 
unitate și a fost pentru prima dată folosită în timpul lui 
Antoninus Pius pentru a le exprima și în cadrul căsătoriei. În 
literatură si artă însă nu este o figură esenţială a nunții.” 


3! Publius Ovidius Naso, Heroide XXI.157-168. 

° Publius Ovidius Naso, Heroide XIV.27-28; Catul, Poezii LXI; Karen K. 
Hersch, op. cit., pp. 241-261. 

* Karen K. Hersch, op. cit., p. 262. 

5.3.3.3. Iunona si Venus 


Alături de Venus, întruchiparea iubirii erotice, Juno, 
reprezentarea căsătoriei, reprezintă cadrele nunţii. Servius 
afirmă: „Juno este motivul căsătoriei, iar Venus al unirii lor». 254 
Cu toate că este zeiţa căsătoriei, nu avem nici o dovadă că era 
patroana nuntilor.” Venus are un statut asemănător. Este posibil 
ca, după model grecesc, şi miresele romane să-i fi adus ofrande 
lui Venus pentru a-şi asigura dragostea soţilor. Desi apare 
menţionată în epitalamuri, nu avem nici un indiciu că aceasta ar 
fi patronat nunta. După cum tot la fel de bine nu putem respinge 
prezenţa celor două divinități majore în ritualul nunţii, ca zeițe 
tutelare ale mireselor.”*° 

Acestor zei importanți li se adăugau și unii de importanță 
secundară: Jugatinus, care unea tânărul cuplu, Domiducus o 
conducea pe mireasă în casa soțului, Domitius făcea ca soția să 
rămână cu bărbatul ei, Virginensis, pentru ca mireasa să fie 
eliberată de feciorie, Subigus, pentru ca mireasa să accepte 
supunerea fata de sot, Prema, care determina mireasa să nu se 
împotrivească soţului ş.a. 

În concluzie putem afirma că deşi unirea celor doi miri nu 
avea în sine un caracter sacru, prezenţa tuturor acestor elemente 
religioase demonstrează că, în viziunea romanilor, participarea 
zeilor la aşa un eveniment era esenţială. lar prezenţa lor 
conferea, dacă nu legăturii dintre cei doi, cel putin ceremoniei, 
sacralitate. 


234 Servii Grammatici, Vergilii carmina commentarii IV.125. 
235 Karen K. Hersch, op. cit., pp. 263-264. 

°° Ibidem, p. 266. 

237 Aureliu Augustin, op. cit. VL9. 

5.3.4. Nunta — ritual de trecere pentru femeia romana 


După cum vom arăta mai jos, pentru băiat semnul că a 
ajuns la pubertate consta în dezbrăcarea togii praetexta şi 
îmbrăcarea togii virilis, în timp ce pentru fete nu exista un astfel 
de ritual de trecere. Din acest motiv se presupune că şi fetele se 
supuneau unui ritual asemănător, însă în noaptea de dinaintea 
nuntii.’ În acest sens există mai multe argumente. 

În primul rând, în ziua premergătoare nunţii, fetele îşi 
dedicau hainele de copil (toga praetexta) Fortunei Virginalis, iar 
papusile lui Venus şi larilor. Se pare că păpuşile erau asociate cu 
copilăria sau cel putin cu lipsa maternității.” 

În al doilea rând, nunta avea în centru femeia, de la rudele 
femei care găteau mireasa si până la femeia care le unea mâinile 
şi mireasa care rostea „Ubi tu Gaius, ego Gaia”. În afară de mire 
şi auspex (ghicitorul), toţi ceilalţi bărbaţi stau în plan secund.””° 
Însă trecerea nu era completă doar prin lepădarea togii praetexta. 
Tranzitia finală de la virgo la uxor era marcată de imbracarea 
tunicăi recta şi a voalului de mireasă. Ambele erau tesute de 
către fată, ca un semn al măiestriei ei. 

Având în vedere aceasta, până la căsătorie, indiferent de 
vârstă, putem vorbi doar de fete, nu de femei, cu un statul similar 
cu al copiilor. Doar după căsătorie, fata devenea femeie, astfel 
încât nunta poate fi înţeleasă ca un ritual de trecere pentru fete, 
de la stadiul de copil la cel de femeie. După cum afirmă Karen 
Hersch, exista vestimentaţie specifică pentru puella, matrona, 
vidua şi chiar adultera, însă nu exista pentru femeia necăsătorită 


* Mary Harlow, Ray Laurence, op. cit., p. 61; Beryl Rawson, Children and 
Childhood..., p. 145. 

* Karen K. Hersch, op. cit., pp. 66-68; Atanasie Marian Marienescu 
menţionează acest obicei ca pe un echivalent al ritualului asociat cu schimbarea 
togai pretexta cu toga virilis. Atanasie Marian Marienescu, op. cit., p. 292. 

0 Karen K. Hersch, op. cit., p. 2. 

(innupta). Potrivit autoarei, nu conta trecerea de la copilărie la 
femeie adultă, ci trecerea de la necăsătorită la căsătorită, iar 
căsătoria transforma fata nu în femeie, ci „într-o femeie utilă şi 
funcțională”. 

Apoi, din punct de vedere tehnic, căsătoria romană prezintă 
toate cele trei elemente ale unui ritual de trecere, potrivit teoriei 
lui van Gennep: separare, tranziție şi încorporare. Mireasa este 
separată de familie şi de rudele feminine, e smulsă din poala 
mamei și părăseşte fizic casa. Apoi trece printr-o perioadă de 
tranziție în procesiunea sa către noua casă, un stadiu liminal 
presărat cu elemente apotropaice (spre exemplu, tortele si 
versurile obscene). Când ajunge la casa soţului urmează 
ritualurile de încorporare: unge tocul ușii cu grăsime de animal, 
primeşte elementele care susțin viata (focul şi apa), rostește 
cuvintele care implică faptul că acum cuplul este o singură 
entitate: „Ubi tu Gaius, ego Gaia”. 

În al patrulea rând, nunta o integrează pe mireasă în 
mitologia Romei. Împotrivirea simbolică la părăsirea casei 
familiale aminteşte de episodul mitic al răpirii sabinelor. 
Numeroşi autori latini consideră că ritualul nunții îşi are originea 
în acest eveniment, prima „nuntă romană”. Furarea trucată a 
miresei de către o rudă, acul de păr folosit pentru a face coafura 
miresei, asemănător cu vârful unei sulițe, cântecul de nuntă 
Talassio, tortele, trecerea miresei peste prag, toate reiterează 
acest episod mitologic." 

În fine, procesiunea nunții (pompa) era similară unui 
cortegiu funerar ce o conducea pe mireasă nu către funeralii, ci 
către o nouă viață, în casa soțului ei, nu ca puella, ci ca 


% Ibidem, p. 295. 
* Ibidem, p. 294. 
* Ibidem, pp. 64-65, 143. 

matroană. Reprezintă, în chip simbolic, moartea fetei şi naşterea 
matroanei.7* 

Prin schimbarea statutului, tânăra mireasă își schimba şi 
divinitatea tutelară, intrând sub protecţia Fortunei Primigenia. ^ 


KKK 


După cum remarcă Paul Veyne, căsătoria romană era 
oarecum paradoxală. Pe de o parte era un act privat, care nu 
necesita legitimarea statului prin reprezentanții săi, dar pe de altă 
parte era purtătoare de serioase şi nu întotdeauna plăcute urmări 
juridice. Atunci de ce se căsătoreau romanii?, se întreabă autorul 
la care facem referire. Şi tot el răspunde: pentru dotă şi pentru că 
aşa era obiceiul. Ulterior căsătoria a devenit o datorie a 
cetățeanului, pentru a crea contextul în care să se nască alți 
cetățeni care să asigure dăinuirea cetății. 6 


** Ibidem, p. 228. 

* Ross Shepard Kraemer, Her Share of the Blessings: Women’s Religions 
among Pagans, Jews, and Christians in the Greco-Roman World, Oxford 
University Press, New York, 1992, p. 55. 

246 Paul Veyne, op. cit., pp. 150-152. 

6. Statutul femeii în Roma antică 


O femeie este atăt începutul, cat si sfârșitul familiei ei. (Ulpian) 


După cum afirmă Florica Mihuţ, „Cetatea antică clasică 
neglijează elementul feminin; excepţiile, puţine la număr, se 
încadrează în calcule juridice precise (când femeile pot garanta 
succesiunile) sau religioase. Tabloul informaţional al acţiunilor 
feminine este relativ sărac şi incoerent, slab contextualizat și 
oarecum subordonat imaginilor. Discursurile antice publice sunt 
mai puţin feminine și mai mult masculine, căci femeile nu 
vorbesc des sau deloc; cel mai adesea se vorbeşte despre ele. 
Filosofi, teologi, juriști, medici, moraliști, pedagogi spun ce sunt, 
şi mai ales ce trebuie ele să facă. Amplasarea lor în spaţiu este 
gândită masculin, în termeni delimitativi, si în funcție de 
datoriile pe care le au de îndeplinit. Atunci când vorbesc, femeile 
nu pot decât să fie ecoul vocii masculine, sau să-şi mărturisească 
neajunsurile şi neputinta, într-un spaţiu socio-politic functionabil 
sau, în momente de disfunctionalitate, să intruchipeze valorile 
axiologice cel mai adesea negative ale cetăţii.” Am citat in 
extenso autoarea menționată pentru că sintetizează dificultățile 
cu care ne confruntăm atunci când abordăm statutul şi situația 
femeii în vechea Romă. Dincolo de mituri şi legende, 
informaţiile pe care le avem despre femeile romane provin din 
cinci surse: poezia erotică și satirică de la sfârșitul Republicii si 
începutul Imperiului, din scrierile istoricilor şi ale biografilor, 


7 Florica Mihut (Bohiltea), Condiţia feminină la Roma în secolul I a.Chr., 
Editura Universităţii din Bucuresti, Bucuresti, 2010, p. 9. 


91 


din scrisori şi din scrierile filosofilor, din sculptură și pictură şi 
din numeroasele texte juridice.” Lăsând la o parte sursele 
literare, care „nu sunt nici o fereastră deschisă care să ofere 
indicii asupra vieților individuale ale romanilor, nici o oglindă ce 
oferă o reflexie clară, ci o imagine a realitatilor romane deasupra 
căreia a fost suprapus un strat de demnitate si idealizare”*”’, 
rămân celelalte surse care, aduse împreună, ne oferă o imagine 
chiar dacă nu completă, cel putin comprehensibilă privind 
statutul femeii în Roma antică, deși nu ştim și în ce măsură 
fidelă realității. 

Informaţiile coroborate din sursele enumerate mai sus au 
permis cercetătorilor contemporani reconstituirea unui tablou 
statistic al parcursului vieţii femeii romane. Pentru a nu ne 
pierde în date sterile, ne oprim asupra unui exemplu imaginar, 
tânăra romană Titia. Cel mai probabil aceasta s-a născut într-o 
familie în care tatăl avea în jur de treizeci şi şase de ani, iar 
mama, douăzeci si şapte. Era al doilea copil la părinți, primul, un 
băiat, supraviețuind doar câteva luni. Sunt slabe şansele ca 
bunicul patern să mai fie în viata, încât tatăl său este pater 
familias. În privinţa rudelor din partea mamei, este posibil ca 
bunica să mai trăiască și să aibă în jur de cincizeci şi doi de ani, 
precum şi unchi și matusi din partea ambilor părinţi, însă cu 
şanse mai mari ca cei din partea mamei să mai fie în viata. Până 
când Titia ajunge la zece ani, probabil că mai are un frate sau o 
soră, iar părinții îi sunt încă in viata, desi 25% din copiii de 
vârsta ei îşi pierduseră deja tatăl, iar 20%, mama. Titia deja a 
fost logodită cu un bărbat care are de două ori vârsta ei. La 
vârsta de douăzeci şi cinci de ani probabil că este sui iuris — 


%48 M.I. Finley, op. cit., p. 148. 

28 M. Wyke, „Mistress and Metaphor in Augustan Elegy”, in Sexuality and 
Gender in the Classical World: Readings and Sources, ed. de Laura K. 
McClure, Blackwell, Oxford, 2002, p. 193, 195. 

independentă din punct de vedere legal — tatăl său răposând, 
astfel încât, dacă s-a căsătorit sine manu, atunci este 
moştenitoarea tatălui ei. Sunt 73% şanse ca, la această vârstă, 
Titia să aibă deja un copil. La patruzeci de ani, Titia este tot 
căsătorită, deşi nu neapărat la primul sot, şi-a pierdut ambii 
părinți si are doi sau trei copii în viata, pe unul sau doi 
pierzându-i la naştere sau în primele luni de viata. Este posibil si 
să fie deja bunică. La şaizeci de ani, Titia este probabil văduvă si 
trăieşte singură, cei doi copiii ai săi părăsind deja casa si 
oferindu-i nepoți. Asistase la prea multe funeralii de-a lungul 
anilor: ale părinților săi, ale soţului sau soţilor, ale copiilor, ale 
rudelor de diferite grade. Şi nici ei nu i-a mai rămas mult timp de 
trăit, 750 


6.1. Femeia în miturile si istoria Romei 


Potrivit legendei, Roma ar fi început fără femei, fiind o 
lume a bărbaţilor. După fondarea oraşului, din dorinţa de a avea 
o capacitate de luptă cât mai mare, Romulus a primit transfugi 
din comunitățile învecinate, astfel încât Roma s-a umplut de 
bărbaţi. În acest moment intervine episodul răpirii sabinelor, 
fiicele fecioare ale locuitorilor unui sat învecinat. După cum 
afirmă Elaine Fantham er al, „ldeologic, mitul «răpirii 
sabinelor» combină ritualul căsătoriei prin răpire cu garanţia 
purității primelor mame ale Romei.” Atunci când părinții lor, 
infuriati de şiretlicul lui Romulus, atacă orașul, sabinele sar în 
ajutorul soților lor, mediind pacea, în calitate de femei romane si 
incuviintand astfel căsătoria la care au fost initial constranse prin 


250 Tim Parkin „The Roman Life Course and the Family”, în A Companion to 
Families in the Greek and Roman Worlds, ed. de Beryl Rawson, Blackwell, 
Malden, 2011, p. 280. 

răpire.” În opinia lui Pierre Grimal, acest episod „relevă locul 
acordat femeii în cetate: dacă, aşa cum spun juriştii, femeia este 
în aparență o veşnică minoră, dacă nu poate, în teorie, să aibă 
pretenţii la aceleași drepturi cu bărbaţii, este totuşi depozitara si 
chezasul contractului pe care se bazează cetatea. Pe câmpul de 
luptă, tocmai femeia a luat act de făgăduielile schimbate între 
romani şi sabini, şi tradiția voia ca cei dintâi să se fi angajat 
categoric să crute pe toate soțiile de orice muncă de sclav, 
lăsându-le numai grija de «a toarce lâna».” Pornind de la acest 
eveniment, „romana ştie, de la origine, că ea nu este o sclavă, ci 
o tovarășă, că este o aliată, ocrotită de religia jurământului 
înainte de a fi protejată de legi: se răsplăteşte astfel pietatea 
sabinelor evitând socrilor vărsarea sângelui ginerilor şi acestora 
din urmă vărsarea celui care urma să curgă în vinele copiilor 
lor 

Titus Livius mentioneaza si alte situatii in care femeile au 
intervenit în soarta Romei, salvand-o. Cea dintâi a survenit in 
cazul crizei provocate de exilatul Marcius Coriolanus (sec. V 
î.d.Hr.), care se îndrepta spre oraş în fruntea unei armate 
volsciene. După ce reprezentanții senatului $i preoții au eşuat în 
a-l face să se razgandeasca, femeile din oraș au intervenit pe 
lângă mama şi soția lui Coriolanus. Convinsă, mama sa, 
Venturia, merge în tabăra fiului care o întâmpină cu toată 
reverenta filială. Cuvintele Venturiei sunt relevante pentru 
demonstraţia noastră: „Aş vrea să ştiu înainte de a-ți primi 
sărutul dacă am venit la un duşman sau la un fiu, ori dacă sunt 
aici ca mamă a ta sau ca prizonier de război. Viaţa mea lungă si 
nefericita bătrânețe m-au adus să te pot vedea mai întâi un exilat, 
iar apoi duşman al ţării tale? Ai tu inima de a distruge pământul 
care te-a purtat şi te-a hrănit? Când Roma era înaintea ochilor 


*>! Elaine Fantham et al., op. cit., pp. 216-217. 
25? Pierre Grimal, op. cit., p. 18. 

tăi, nu ţi-a venit în minte gândul «Între aceste ziduri este casa 
mea, cu zeii care veghează asupra ei — şi mama mea și soția şi 
copiii mei»?” Cuvintele bătrânei mame par să aibă o înrâurire 
extraordinară asupra lui Coriolanus, care, rusinat, isi retrage 
trupele si pleacă într-un rusinos exil. În schimb, senatul consacră 
un templu sansei femeilor (Fortuna muliebris) în amintirea 
evenimentului.255 

Cea de a doua intervenţie providentiala a femeilor romane 
s-a petrecut în 390 î.d.Hr., când Roma a fost ocupată de gali. 
Pentru a plăti recompensa cerută de aceştia, femeile romane şi- 
au donat aurul, reuşind astfel să păstreze neatins aurul sfințit. 
Comunitatea le-a arătat recunostinta printre altele şi prin aceea 
că le-a permis oratii laudative la funeralii (laudatio).2* 

Alte două „repere” pentru rolul femeilor în istoria Romei 
sunt Lucretia şi Virginia, figuri sacrificiale care au contribuit 
indirect la evoluția Cetăţii Eterne. Siluirea Lucretiei conduce la 
alungarea dinastiei Tarquinienilor şi instaurarea Republicii.” 
Uciderea Virginiei de către tatăl său, pentru a-i păstra libertatea, 
creează, la rândul ei, mișcări sociale şi politice.25% 


23 Livy, The History of Rome (1-5), trad. în limba engleză de Valerie M. 
Warrior, Hackett, Indianapolis, 2006, 11.40; cf. Bonnie MacLachlan, op. cit., 
pp. 35-37; Celia E. Schultz, op. cit., pp. 38-39. 

34 Livy, The History of Rome, vol. 1, V.50. În perioada Republicii, funeraliile 
publice erau acordate doar bărbaţilor care aduseseră servicii deosebite ţării. 
Abia începând cu anul 100 î.d.Hr. au început să aibă acces la acestea şi unele 
femei de seamă, pentru ca în perioada Imperiului să fie rezervate doar pentru 
împărat şi familia sa. În acest context, funeraliile publice cu care au fost 
răsplătite femeile trebuie văzute ca o mare cinste pe care Roma le-a făcut-o 
drept mulțumire pentru implicarea lor. Emily Ann Hemelrijk, Hidden Lives, 
Public Personae: Women and Civic Life in the Roman West, Oxtord University 
Press, New York, 2015, p. 320. 

255 Livy, The History of Rome, vol. I, 1.57-58. 

*°° Ibidem, 111.48. 

Imaginea Lucretiei care în miez de noapte „toarce grăbită, 
înconjurată de servitoare care lucrau la lumina opaiţului”?“ a 
devenit imaginea canonică a soţiei romane care stă acasă si țese, 
iar Virginia, a ascultării filiale. Însă cel mai important, ambele 
întruchipează idealul roman al castitatii feminine (pudicitia). 

După cum afirmă Elaine Fantham et al., „este semnificativ 
că fiecare pas major în progresul politic al Romei a fost asociat 
de legendă cu apărarea sau răzbunarea femeilor în faţa abuzurilor 
celor din afara familiei.””” Desi prezenţa lor în mituri şi istorie 
este episodică, întotdeauna antrenează urmări radicale, legate fie 
de statutul Romei, fie de cel al femeilor ei. 

Ar fi abuziv să considerăm că statutul femeilor romane a 
rămas neschimbat pe parcursul a aproximativ un mileniu, de la 
fondarea Romei și până la oficializarea creștinismului în 
Imperiu. Dacă idealul a rămas cel arhaic, evenimentele istorice, 
sociale și politice care au marcat Roma începând cu perioada 
Republicii au marcat si statutul femeilor ei. Perioadele 264-241 
î.d.Hr., 218-201 î.d.Hr. şi 149-146 îd.Hr., adică cele trei 
războaie punice, au antrenat schimbări şi în viata femeilor 
romane. În lipsa bărbaţilor plecaţi la război, au fost constrânse să 
se implice activ în administrarea gospodăriei şi averii familiei, în 
urma morții tatilor şi soţilor în război s-au aflat în poziţia de 
moștenitoare ale unor proprietăți considerabile, iar tutela impusă 
de stat femeilor fără rude masculine a devenit formală sau foarte 
lejeră, având în vedere că nu mai avea cine să o pună în practică. 
Absența bărbaţilor care să decidă în chestiuni matrimoniale, 
precum şi dezechilibrul demografic cauzat de război le-au 


2 Ibidem 1.57. 

258 Elaine Fantham et al., op. cit., p. 227; S.R. Joshel, „The Body Female and 
the Body Politic: Livy’s Lucretia and Verginia”, în Sexuality and Gender in the 
Classical World: Readings and Sources, ed. de Laura K. McClure, Blackwell, 
Oxford, 2002, pp. 164, 167-169. 

permis femeilor să încheie căsătorii sau să aibă relaţii cu 
parteneri aflați sub nivelul lor social. Si pentru că nu mai avea 
cine aplica patria potestas în cadrul familiei, astfel de relaţii 
ilegitime, precum şi independenţa financiară, însoțită frecvent de 
opulenţă, au trebuit reglementate de către stat.” 


6.2. Matroana romană 


Pentru romani existau două categorii de femei: pe de o 
parte, cele care s-au născut libere, mame de familie sau menite să 
devină, încât putem numi prin termenul de matroană femeia 
romană născută liberă, căsătorită legal si capabilă să nască 
moştenitori legali”; pe de altă parte, toate celelalte femei. 
Noţiunea de „purtare onorabilă” nu are sens decât pentru cele 
dintâi; şi doar lor li se aplică obligațiile morale pe care bărbaţii 
le recunosc fata de femei. În ceea ce le priveşte pe cele din urmă, 
ele sunt în afara moralei şi dreptului şi nu trebuie să dea 
socoteală societăţii: ele sunt cele care nu dispun de ius conubii 
(dreptul de a se căsători legal), una dintre componentele 
esenţiale ale cetăţeniei. Astfel, condiția feminină la Roma se 
pune mai întâi în termeni de relaţii sociale, apoi în termeni de 
relaţii personale, cel putin la origine.” În cele ce urmează ne 
vom opri doar la matroana romană, beneficiară a cetăţeniei, cu 
un curriculum vitae ideal şi cu o moralitate exemplară pentru 
epoca la care facem referire. Pentru că la copilărie şi maternitate 
vom face referire în capitolul următor, zăbovim aici doar asupra 
rolului ei de matroană. 


* Ross Shepard Kraemer, op. cit., pp. 55-56. 
° Ibidem, p. 51. 
°°! Mary Harlow, Ray Laurence, op. cit., pp. 56-58. 

Potrivit idealului roman, fiecare fată era menită să devină 
soție si mamă. Deşi există o întreagă literatură privind durerea pe 
care o resimțea mireasa atunci când se despartea de familie, 
precum şi posibilitatea de a intui că şi nunta în sine era un 
eveniment destul de traumatizant pentru tânăra mireasă (pentru 
prima data în viata se afla în centrul atenției, se despartea de 
familie, pentru prima dată dormea într-un pat străin alături de un 
bărbat etc.), totuşi mireasa fusese crescută și educată tocmai 
pentru asta şi pentru viitoarea „carieră” de soție şi mamă. 

Spre deosebire de lumea grecească, unde soţia folosea in 
principal la naşterea de copii, nu trebuie să ne imaginăm, în 
lumea romană, niște relații formale, reci, între cei doi soți. 
Probabil că majoritatea căsătoriilor erau animate şi de sentimente 
de dragoste între parteneri. Drept dovadă cităm din scrisoarea pe 
care Plinius o scrie soției sale, Calpurnia, pe când se afla departe 
de ea: „E greu de crezut cât de mult iti duc dorul. În primul rând 
din pricina dragostei ce-ţi port, şi-apoi pentru că n-am fost 
obişnuiţi să fim despărțiți. De aceea petrec treaz o bună parte din 
noapte cu chipul tău în minte, de aceea în timpul zilei, la orele 
când obișnuiam să vin să te văd, pașii mă duc singuri, cum se 
spune pe drept cuvânt, spre apartamentul tău, de aceea, în sfârşit, 
mă întorc trist şi abătut, ca si cum aș fi fost dat afară, din camera 
ta pustie. Nu scap de chinurile acestea decât atunci când îmi 
petrec timpul în for, ocupat cu procesele prietenilor mei. 
Gândeşte-te si tu ce viata e asta, în care îmi caut liniștea în 
muncă, şi consolarea în griji şi preocupări.” (Scrisori 7.55% 

Un alt exemplu asupra căruia ne oprim şi care folosea drept 
model de soție romană este cel al Tuliei care, desi nu a putut 
avea copii, a fost soția ideală prin iubirea şi fidelitatea fata de 


* Karen K. Hersch, op. cit., pp. 63-64. 
*% În Plinius cel Tânăr, Scrisori 7.5, în: Plinius cel Tânăr, Opere complete, trad. 
de Liana Manolache, Editura Univers, Bucureşti, 1977, p. 211. 

soțul său. A fost căsătorită cu un singur bărbat timp de patruzeci 
şi unu de ani şi, asa cum spune soţul văduv în elogiul pe care i-l 
dedică, „În zilele noastre, căsătoriile atât de îndelungate, 
nedizolvate de divorţ, ci doar de moarte, sunt cu adevărat rare. 
Căci unirea noastră a fost prelungită în fericire neumbrită pentru 
patruzeci şi unu de ani.” Elogiul Tuliei laudă atât moralitatea ei, 
cât și implicarea în viața familiei şi a cetăţii. Împreună cu sora sa 
au răzbunat moartea părinților, le-au crescut şi au dat zestre 
fetelor din familie, a apărat proprietatea soțului când acesta a 
fost în exil, l-a ajutat să se întoarcă si a contribuit la pedepsirea 
celor responsabili pentru nedreptatea suferită. Totodată s-a 
dovedit plină de afecțiune și fata de familia soţului, „căci mi-ai 
respectat mama așa cum i-ai respectat pe propriii tăi părinți şi ai 
avut grijă de mormântul ei așa cum ai avut grijă de cel al mamei 
şi tatălui tău”. O situaţie inedită apare în cazul Tuliei şi este 
menţionată de soțul ei după cum urmează: ,,Neconsolata să mă 
vezi fără copii... ţi-ai dorit să pui capăt amărăciunii mele 
propunându-mi divorțul, oferindu-te să laşi locul unei alte soții, 
mai fertile, cu singura intenţie de a căuta si de a-mi oferi o soţie 
care să merite afecțiunea noastră a amândurora, pe ai cărei copii, 
m-ai asigurat, îi vei trata ca şi cum ar fi ai nostri. Nu am putut 
înțelege cum ai putut concepe că tu, încă în viata, nu ar trebui să 
mai fii soția mea, tu care în timpul exilului meu ai rămas 
întotdeauna cea mai credincioasă si cea mai loială.”2% Aceleași 
virtuţi de fidelitate si armonie sunt prezente si în straturile de jos 
ale societăţii. Căsătoria a devenit, în perioada de început a 
Imperiului, asociată cu respectul reciproc, afecțiunea şi 
loialitatea. Modelul ideal pentru o femeie era să aibă un singur 


say e oy nts z : A = + 26 
sot, copll ȘI O viata care să o onoreze $1 pe ea, $1 pe strămoşi. i 


*% Corpus Inscriptionum Latinarum 6.1527, apud Elaine Fantham et al., op. 
cit., p. 319. 
°° Elaine Fantham et al., op. cit., p. 321. 

La modul ideal, pornind de la modelele de mai sus, 
matroana romană era adesea înfăţişată torcând şi împletind lână 
la ea acasă, ţinută în afara preocupărilor soţului. Spre exemplu, 
epitaful Amymonei: „Aici este înmormântată Amymona, (soția) 
lui Marcus, cea mai bună si cea mai frumoasă, tesatoare, supusă, 
modestă, cumpătată, castă şi care stă mereu acasă (s.n).” Este 
evidentă aici perspectiva lumii antice privind asocierea hărniciei 
cu virtutea si a viciului cu lenea. Femeile virtuoase erau cele 
caste şi harnice, iar cele rele, lascive si leneşe.”% Amymona 
făcea parte, cu siguranță, din prima categorie. 

De fapt, deşi femeile romane nu au beneficiat de avantaje 
comparabile celor ale femeilor etrusce, cel puţin nu au fost 
niciodată închise într-un gineceu, precum cele din Grecia. Cu 
siguranță că nici măcar în cazul Amymonei nu stim dacă a fost 
chiar aşa, căci idealul împărțirii categorice între sfera publică, a 
bărbaţilor, şi cea domestică, a femeilor, este prezent în special în 
literatură, însă în practică era rezervat doar matroanelor bogate si 
lor doar partial, având in vedere că se impune în acest context o 
distincție între activităţile lucrative şi cele legate de loisir. 

Referindu-ne la acestea din urmă, este evident că erau 
accesibile femeilor aristocrate. Sărbătorile, activităţile rituale, 
mersul la băi, vizitarea familiei sau prietenilor, mersul la 
cumpărături sau gestionarea unei afaceri, toate presupuneau 
părăsirea spaţiului casnic şi nimeni nu avea o problemă cu asta. 
În special începând cu sfârşitul Republicii apare „noua” femeie 
romană, prezentă la evenimentele mondene corespunzătoare 
clasei sale. Cornelius Nepos sesizează diferenţa dintre cele două 
societăți: „De ce unui roman să-i fie rușine să-și ia soţia la o 
petrecere? De ce doamna casei să nu ocupe un loc de seamă și să 
primească oaspeţi? Acestea sunt foarte diferite în Grecia: ea este 


266 Suzanne Dixon, „Exemplary Housewife or Luxurious Slut...”, p. 57. 

invitată doar la cinele in familie si stă doar în partea interioară a 
casei, denumită apartamentele femeilor: nimeni nu intră decât 
dacă este rudă.” 

În privinţa activităţilor lor lucrative, în epitafuri sau 
monumente funerare, femeile, indiferent de condiția economică, 
nu sunt în general reprezentate ca muncind în afara casei, având 
în vedere că au rolul de a atesta preferința pentru rămânerea 
femeii în spaţiul privat. Spre exemplu, epitaful Claudiei spune: 
„Străine, am puţine de spus. Stai şi citeşte. Acesta este 
mormântul urât al unei femei cinstite. Părinţii 1-au dat numele de 
Claudia. Și-a iubit soţul din inimă şi a dat naştere la doi fii. Pe 
unul l-a lăsat pe pământ, pe celălalt l-a aşezat în pământ. 
Vorbirea ei era fermecătoare, iar mersul grațios. Şi-a îngrijit casa 
şi a ţesut lâna. Asta e tot. 7265 Si, din nou, ne aflăm în sfera 
idealului, având imaginea unei femei casnice, soții şi mame 
devotate, care şi-a petrecut viata ingrijind de casă și torcând lâna. 
Însă în viata „reală”, femeile participau la viata economică si se 
imbogateau la fel ca si bărbații. Au fost femei artizan, femei care 
au condus afaceri sau femei latifundiare.”® Însă este evident un 
raport invers proportional perpetuu între statutul social si 
implicarea în viata economică. Pentru femeia liberă şi eventual 
cetățean, dintr-o familie fără prea multe mijloace financiare, cea 
mai frecvent menţionată ocupație este aceea de ornatrix 
(coafeză). Urmează apoi doică, moașă şi producerea de ţesături 
sau haine. Unele desfăşurau și activități comerciale pornind de la 
această ultimă ocupaţie. Cu toate aceste, femeile cetăţean şi cu 
un oarecare statut economic care să fie angajate în câmpul 


* Cornelius Nepos, Lives of the Foreign Generals, apud Elaine Fantham et al., 
op. cit., p. 281; Nicolae Lascu, op. cit., p. 272. 

268 Apud Elaine Fantham et al., op. cit., pp. 226-227; M.I. Finley, op. cit., p. 
148. 

26° Suzanne Dixon, „Exemplary Housewife or Luxurious Slut...”, p. 69. 

muncii rămân o minoritate”'%, majoritatea femeilor care aveau o 
ocupaţie fiind ori sclave, ori liberte. Dintre acestea, unele 
învăţaseră meseria în timp ce erau sclave si continuaseră să o 
practice si după ce şi-au câștigat libertatea. Este posibil ca 
femeile, alături de copii, să se fi ocupat de comercializarea 
bunurilor produse de sot în mici magazine familiale. Apoi, mai 
erau şi femeile din clasa de jos sau sclave care lucrau ca 
bucătărese, hangite, vânzătoare stradale şi prostituate în taverne. 
Raportat la standardele actuale, am putea considera că femeile 
din clasele inferioare erau mai „emancipate” decât cele din 
clasele superioare, căci, chiar dacă nu în sens strict legal, prin 
implicarea lor în câmpul muncii ele existau şi contau ca si 
persoane.””! 

Sigur, atunci când o femeie părăsea casa, își anunta, prin 
vestimentaţie şi accesorii, statutul social şi matrimonial. Femeile 
aristocrate purtau în general veșminte elaborate: o cămaşă pe sub 
tunică, tunica, o stola, toate acoperite cu palla. O fată liberă 
purta o toga praetexta deasupra tunicii, o lunula (amuleta în 
formă de lună) si părul prins cu o plasă (vittae). O femeie 
căsătorită purta o stola şi părul prins cu o vittae. O văduvă 
înlocuia palla cu ricinium, un alt tip de mantie. Cu aceasta 
vestimentaţie „ideală”, femeia trebuia să întruchipeze modestia 
si pudicitia. Departe de a fi comod, codul vestimentar nu 
permitea prea multă libertate de mişcare în rândul femeilor din 
clasele superioare, motiv pentru care graba era doar o marcă a 
sclavilor.” 


* Miriam J. Groen-Vallinga, „Desperate Housewives? The Adaptive Family 
Economy and Female Participation in the Roman Urban Labour Market”, în 
Women and the Roman City in the Latin West, ed. de Emily Hemelrijk si Greg 
Woolf, Brill, Leiden, 2013, pp. 304-310. 

71 M.I. Finley, op. cit., p. 153; Suzanne Dixon, „Exemplary Housewife or 
Luxurious Slut...”, p. 59. 

°? Elaine Fantham et al., op. cit., p. 232. 

Despre statutul femeilor din provincii ştim foarte puţine. 
Informaţiile provin din puţinele pietre funerare rămase, din rarele 
petiţii pe care le-au înaintat şi s-au păstrat, din diversele situaţii 
care au necesitat atenția guvernatorilor locali. Cu toate acestea, 
două legi importante au adus schimbări esenţiale ale statutului 
femeilor din colțurile îndepărtate ale Imperiului. Cea dintâi, a lui 
Septimius Severus, le permitea soldaților care au slujit douăzeci 
şi cinci de ani în armată să se căsătorească, legalizându-se astfel 
relaţiile de facto pe care multi le aveau deja cu femeile localnice. 
Cea de a doua lege este edictul lui Caracalla, din 212, care 
acorda cetăţenie tuturor oamenilor liberi din Imperiu, astfel încât 
dobândeau şi dreptul de a contracta căsătorii legale. Aceasta a 
însemnat posibilitatea ca fiii să slujească în armată, iar fiicele să 
se poată căsători legal cu soldaţii romani.” 

Din informațiile pe care le avem, putem bănui că idealul 
feminin roman s-a extins şi în provincii. Oprindu-ne la un singur 
exemplu, un epitaf din secolele II-III d.Hr. din Pannonia Inferior 
suna astfel: „Aici mă odihnesc, o femeie căsătorită (matrona), 
Venturia după nume şi naştere, soția lui Fortunatus, fiica lui 
Venturius. Am trăit de trei ori nouă ani, biata de mine, şi am fost 
căsătorită de două ori opt ani. M-am culcat cu un singur bărbat, 
am fost căsătorită cu un singur bărbat. După ce am dat naștere la 
şase copii, dintre care unul mi-a supraviețuit, am murit. Titus 
Iulius Fortunatus, centurion al celei de a II-a Legiuni Adiutrix 
Pia Fidelis, a scris aceasta pentru soția lui: era unică si deosebit 
de respectată de el.”’” Având în vedere acest text, Venturia s-a 
căsătorit la 11 ani, a născut şase copii, cinci au murit, iar ea a 


2 Ibidem, p. 375. Soldatilor (mai putin ofițerilor) le era interzis să se 
căsătorească pe perioada satisfacerii stagiului militar, ce dura în timpul lui 
Augustus douăzeci de ani, pentru ca ulterior să crească la douăzeci şi cinci. M.I. 
Finley, op. cit., p. 152. 

2774 Apud Tim Parkin, op. cit., p. 278. 

raposat la vârsta de douăzeci și şapte de ani. O viata scurtă, dar 
aglomerată, cum scrie Tim Parkin.*” 


6.3. Femeia în viaţa publică 


În principiu, femeile erau excluse din viata publică, 
neputând fi senatori, judecători sau magistrați, posturi rezervate 
în exclusivitate bărbaţilor. Aceasta nu înseamnă că ele nu 
participau deloc la viaţa politică. Deşi nu puteau candida, puteau 
participa la contiones, întâlnirile publice preliminare, iar într-o 
manieră indirectă, atât în perioada Republicii, cât şi a Imperiului, 
femeile din clasele superioare au influențat viata Romei 
exercitându-şi puterea politică prin amicitia şi clientela. În cazul 
oraşului Pompei, de unde avem dovezile cele mai elocvente 
privind implicarea femeilor în viata politică, le găsim numele 
înscrise pe afişele electorale ale candidaților, ca susținătoare ale 
unui politician sau altul.?”° 

Sfera publică în care femeile din elita romană s-au 
remarcat, deşi nu erau membre ale comunităţii civice (populus), 
a fost cea a binefacerilor publice. Au existat femei care au inițiat, 
în special în oraşele lor natale sau ale soților, proiecte de 
construcţii, au sponsorizat diferite spectacole publice si 
evenimente civice şi au contribuit la bunăstarea comunităţilor.?” 


275 Tim Parkin, op. cit., p. 278. 

*7 Liisa Savunen, „Women and elections in Pompeii”, in Women in Antiquity: 
New Assessments, ed. de Richard Hawley şi Barbara Levick, ed. a Il-a, 
Routledge, 2004, pp. 195-196. 

277 Această practică a femeilor care participă, în calitate de binefăcători publici, 
la ridicarea unor edificii, începe în special în timpul lui Augustus, prin 
contribuțiile Octaviei şi Liviei. Din perioada Republicii, deşi au existat femei 
care au participat la viaţa publică, nu avem nici o informaţie care să ateste că şi- 
ar fi asumat şi acest rol. Margaret L. Woodhull, „Matronly Patrons in the Early 

În Italia există încă din secolul I î.d.Hr. inscripții 
referitoare la femei care au finanţat ctitorii religioase. Octavia, 
soția unui magistrat, a modificat sanctuarul lui Bona Dea, la 
Ostia. La Padula, Ansia Rufa a plătit pentru împrejmuirea unui 
crâng. Atunci când soţii lor castigau roluri foarte importante în 
viața publică, primeau titlul de mater şi patrona collegii. 
Totodată, termeni care desemnau relații de familie, precum 
mater sau parens, erau folosiți şi pentru a indica relația dintre o 
femeie şi oraş. Titulaturi precum „mama oraşului”, „mama 
poporului”, „mama consiliului” sau „tată”, „fiu” ori „fiică” ai 
orașului sunt prezente în special în oraşele din răsărit, unde unele 
femei din familiile senatoriale erau onorate prin statui. Se pare 
însă că onorarea nu era motivată de activităţile pe care le 
săvârşiseră, ci de apartenenţa familială (soţii sau fiice ale unor 
oameni de seamă).2/$ 

Odată cu trecerea de la Republică la Imperiu, statutul 
public al femeii romane a cunoscut o îmbunătăţire substanțială. 
Pe de o parte, creşterea ponderii căsătoriei sine manu, începând 
cu sfârşitul Republicii, a oferit femeilor independenţă financiară 
şi le-a permis să facă ce doreau cu averea lor, inclusiv opere de 
caritate. Pe de altă parte, onorarea publică propriu-zisă a 
femeilor a început în 35 î.d.Hr., când Octavian le-a acordat titlul 
de sacrosanctitas celor două femei care i-ar fi putut asigura un 
urmaş: sora sa Octavia şi soția Livia. Acest titlu era o 


Roman Empire: The Case of Salvia Postuma”, în Women’s Influence on 
Classical Civilization, ed. de Fiona McHardy si Eireann Marshall, Routledge, 
Londra, 2004, p. 80; cf. Francesca Cenerini, „The Role of Women as Municipal 
Matres”, în Women and the Roman City in the Latin West, ed. de Emily 
Hemelrijk si Greg Woolf, Brill, Leiden, 2013, p. 17; Alison E. Cooley, 
„Women beyond Rome: Trend-Setters or Dedicated Followers of Fashion?”, in 
Women and the Roman City in the Latin West, ed. de Emily Hemelrijk si Greg 
Woolf, Brill, Leiden, 2013, p. 23. 

*78 Francesca Cenerini, op. cit., p. 9. 

prerogativă a tribunilor poporului şi, printre alte privilegii, se 
afla şi dreptul la o reprezentare publică. După schimbările 
legislative din anul 18 î.d.Hr., femeile din familia imperială au 
început să aibă şi roluri publice, nu doar religioase. Spre 
exemplu, Livia şi Iulia, fiica lui Octavian, erau reprezentate ca 
întruchipând „noţiunea de maternitate, care [...] combina 
disciplina şi autoritatea cu dragostea şi grija materne”. Funcţiile 
lor depăşeau oferirea de urmași împăratului si slujeau ca modele 
exemplare de comportament pentru toate femeile romane. Cele 
două femei au sponsorizat atât sanctuare religioase, precum cele 
ale zeitelor Bona Dea, Fortuna Muliebris, Pudicitia Patricia, si 
Pudicitia Plebeia, cat si civile: Porticus Liviae, Porticus 
Octaviae, crypta şi chalcidicum. Livia a avut un rol esenţial si 
dupa moartea lui Octavian, cand, prin testamentul sotului, 
numele i-a fost schimbat in Iulia Augusta si a devenit prima 
preoteasă a cultului lui Divus Augustus. Influenţa ei s-a extins 
inclusiv până în timpul lui Tiberius.” Ulterior, Gaius le-a adus 
onoruri speciale surorilor sale, inserându-le numele în formulele 
de jurământ şi portretele pe monede. Drusilla a fost divinizată 
după moarte (38 d.Hr.), Claudiu şi-a divinizat bunica (pe Livia), 
iar soțiile sale, Messalina şi Agrippina, au avut roluri publice 
foarte importante. Începând cu dinastia Flaviilor, zilele de 
naştere ale femeilor din familia imperială au început să fie 
sărbătorite solemn, obicei extins şi sub Antonini şi Severi. În 174 
d.Hr., Faustina Minor, soția lui Marcus Aurelius, a primit titlul 
de Mater Caesaris şi Mater castrorum (mama armatei). Iulia 
Domna, sotia lui Septimius Severus si mama lui Caracalla, a 


2” Ibidem, p. 15; Alison E. Cooley, ,,Women beyond Rome: Trend-Setters or 
Dedicated Followers of Fashion?”, în Women and the Roman City in the Latin 
West, ed. de Emily Hemelrijk şi Greg Woolf, Brill, Leiden, 2013, p. 31. 

primit titlul de Mater Augusti nostri et castrorum et senatus et 
patriae. an 


6.4. Femeia in viata religioasa 


Până la sfârșitul Republicii, femeile nu erau foarte prezente 
în viaţa religioasă, cu excepţia câtorva poziţii exclusiv feminine 
în cultul oficial, precum Flamina Dialica şi vestalele, asupra 
cărora vom reveni mai jos. Abia în perioada Imperiului și sub 
influenţa cultelor orientale au devenit o prezență cultică 
obişnuită. Trebuie avut în vedere că acele culte venite din Orient 
şi integrate in viata religioasă a Romei, cu excepția celor 
dedicate exclusiv bărbaţilor, precum mithraismul, aveau în 
centrul lor sau cel puţin în mitologia proprie divinități feminine 
care le ofereau adeptelor speranță, mântuire şi un statut superior. 
De pildă, un imn al zeiţei egiptene Isis spune: „Tu ai dat 
femeilor putere egală cu a bărbaţilor” sau „Eu sunt cea pe care 
femeile o numesc zeiță. Am hotărât ca femeile să fie iubite de 
bărbaţi; am adus soția şi soţul împreună și am adus contractul de 
căsătorie.” Si poate că şi datorită acestei percepții, cultul zeiței 
Isis a rezistat cel mai mult după răspândirea creştinismului în 
cuprinsul Imperiului.%! Cultul lui Attis, deşi avea un cler format 
în special din bărbaţi, se pare că se adresa si femeilor, acesta 
suprapunându-se cultului lui Magna Mater, cu femeile având un 
rol ritualic important în celebrarea faurobolium-ului.2%? 


*0 Francesca Cenerini, op. cit., pp. 15-16; ibidem, pp. 28-29. 

*8! M.I. Finley, op. cit., p. 155. 

282 John North, ,,Gender and Cult in the Roman West: Mithras, Isis, Attis” in 
Women and the Roman City in the Latin West, ed. de Emily Hemelrijk si Greg 
Woolf, Brill, Leiden, 2013, pp. 109-111; Emily Ann Hemelrijk, Hidden Lives, 
Public Personae..., pp. 40, 46-47, 65-66. 

Insă aici suntem preocupaţi în special de spaţiul religios 
roman original sau de ceea ce am putea numi religia tradițională 
a Romei, încât ne vom limita referirile doar la aceasta. 


6.4.1. Roluri cultice 


Există numeroase dovezi privind îndeplinirea, de către 
femei, a rolului de preotese ale cultului religios imperial, însă în 
privința epocilor anterioare este încă în dezbatere rolul lor 
religios. 

Este o certitudine că, dincolo de sacerdoti, templele aveau 
şi un numeros personal asistent, format din sclavi sau angajați, şi 
care fie îi ajutau pe preoți, fie aveau roluri administrative. 
Majoritatea lor erau bărbați, însă existau şi roluri feminine, 
precum: magistrae, ministrae, matres sacrorum, canistrariae 
(purtătoare de coşuri), tibicines (cântărețe din fluier), 
cymbalistriae (cântărețe din chinvale), tympanistriae (cântărețe 
din timpane), aedituae (îngrijitoare), camillae (slujitoare la 
sacrificii) şi femei care creşteau sau vindeau animalele de 
jertfa.°** 

Preotesele se împărțeau in două categorii: cele ale zeilor 
din panteonul greco-roman, numite ca şi bărbații care slujeau, 
respectiv sacerdos (sau sacerdotia ori sacerda), şi cele ale 
cultului imperial, numite flaminicae, un titlu care făcea trimitere 
la cel de flaminica Dialis din perioada republicană. Această 
împărțire nu este atât de categorică pe cât ar părea, frecvent 


283 A se vedea în acest sens: Emily Ann Hemelrijk, Hidden Lives, Public 
Personae..., p. 37, nota 3. 
* Ibidem, p. 48. 

întâlnindu-se transferuri ale denumirilor de la o categorie la 
alta.2%5 

Sacerdos sau preotesele civice slujeau la templele zeilor 
Ceres, Venus, Tellus, Iuno, Diana, Vesta, Minerva, Liber, 
Caelestis, Magna Mater, Hercule, triada capitolină, Dis Pater, 
Saturnus. Se poate observa că majoritatea divinitatilor sunt 
feminine, însă nu în exclusivitate, ceea ce înseamnă ca desi 
exista o afinitate de gen între divinitate şi cei care o slujeau, 
aceasta nu avea un caracter restrictiv, mai ales considerând 
faptul că în cultele tuturor zeitelor şi zeilor din lista de mai sus 
erau implicaţi şi preoţi, nu doar preotese.256 Potrivit datelor pe 
care le avem până în prezent şi întrucâtva firesc, preotesele 
proveneau din familiile de elită. În provincii ele erau alese de 
către consiliul oraşului să slujească la templul uneia sau mai 
multor divinitati.°*” 

Ca si în cazul cultului public, şi preotesele imperiale 
făceau parte preponderent din familiile de elită, dacă e să 
considerăm doar faptul că trebuia plătită o „taxă” de intrare 
(summa honoraria) foarte ridicată. Spre deosebire de cuplul 
flamen şi flaminica Dialis din perioada Republicii, se pare că 
flaminica imperială nu trebuia în mod necesar să fie căsătorită cu 
un preot, pentru a realiza un cuplu sacerdotal. Un alt aspect 
original este şi acela că, spre deosebire de sacerdotiul civic, in 
cel imperial exista o corespondență mai strânsă între genul 
preotului si cel al divinității imperiale venerate (împărat sau 
împărăteasă). Foarte prezente în special în provincii, flaminicae 


*5 Ibidem, pp. 49-50. 

286 Wolfgang Spickermann, „Women and the Cult of Magna Mater in the 
Western Provinces”, în Women and the Roman City in the Latin West, ed. de 
Emily Hemelrijk şi Greg Woolf, Brill, Leiden, 2013, pp. 147-148; Emily Ann 
Hemelrijk, Hidden Lives, Public Personae..., pp. 50-51. 

287 Emily Ann Hemelrijk, Hidden Lives, Public Personae..., pp. 53-56. 


109 


provinciae se bucurau de un statut foarte înalt, ele reprezentând 
întreaga provincie în relaţia cu împărăteasa divinizata.”** 

Preotesele, si dintr-o categorie, si din cealaltă, erau alese 
de către consiliul local, uneori în urma unei consultări publice, 
cu câteva luni înainte de a fi numite propriu-zis în funcţie. În 
această perioadă erau numit designatae. Pentru a candida la 
poziţia de preoteasă era necesar statutul de femeie născută liberă, 
apartenența la o familie cinstită, eventual bogată, iar pentru 
cultul imperial, statutul de cetăţean. În privinţa statutului 
matrimonial, în unele culte preotesele erau şi soţii, şi mame, în 
altele — precum cel al zeiţei Ceres din nordul Africii — trebuiau 
să se separare de sot pe perioada slujirii, în timp ce vestalelor li 
se impunea să trăiască în castitate totală. Dacă în cazul preoților 
vârsta minimă era cea de douăzeci şi cinci de ani, în cel al 
preoteselor întâlnim, după modelul vestalelor, şi fete de vârste 
foarte mici, între şase şi cincisprezece ani. Această vârstă nu 
impieta cu nimic rolul cultic pe care preoteasa îl avea de 
îndeplinit, unul de execuţie, nu de decizie. 

Atunci când își îndeplinea îndatoririle ritualice, preoteasa, 
ca şi preotul, purta o vestimentație specifică, ce consta într-o 
rochie albă sau purpurie, cu benzi colorate aplicate sau modele 
realizate din țesătură. Pe cap purta o diademă, o bentita sau o 
coroana.””” 

Propriu-zis, activitatea unei preotese — dacă e să includem 
în această categorie mai largă şi pe magistrae şi ministrae — 
consta în rugăciuni adresate divinității, primirea credincioşilor în 
templu, gestionarea ofrandelor aduse, supravegherea întreținerii 


°88 Ibidem, pp. 70-76. 
*9 Ibidem, pp. 82-87; Celia E. Schultz, op. cit., pp. 74-75. 
*% Emily Ann Hemelrijk, Hidden Lives, Public Personae..., p. 96. 

templului, organizarea de festivități şi procesiuni și conducerea 
sacrificiilor.”! 

A existat în ultimii cincizeci de ani o adevărată controversă 
dacă femeile luau parte la sacrificiile animale şi, dacă da, puteau 
ele sacrifica? Dovezile privind femeile prezidând astfel de 
sacrificii sunt insuficiente. În general, erau prezidate de 
magistrați (la sărbătorile civice, juramintele anuale și sănătatea 
împăraților), preoți (ai marilor colegii, precum cel al pontifilor, 
ai unor divinităţi individuale și cei implicaţi în cultul imperial) şi 
binefăcătorii publici. Aceștia din urmă, când construiau un 
edificiu public sau imbunatateau unul vechi, marcau ocazia cu 
un sacrificiu public. Tot la fel dacă susțineau financiar un 
banchet public. Dacă includea și carne, atunci sacrificiul animal 
era săvârşit de către patronul banchetului. În privinţa asumării 
acestui rol de către femei, în primul caz este aproape exclusă, 
căci femeile nu puteau ocupa funcția de magistrat. Poate doar 
excepţional soția unui magistrat să-i fi fost alături când acesta 
aducea sacrificiul din „fişa postului”. În ceea ce priveşte 
preotesele, ele cu siguranţă aveau ocazia de a aduce sacrificii 
animale: Regina sacrorum sacrifica un purcel sau un miel zeiţei 
Juno, la calende, iar flaminica Dialis îi sacrifica un berbec lui 
Jupiter la nundinae. Vestalele prezidau sacrificiul animal la 
festivalul închinat zeiţei Bona Dea, în decembrie. În ceea ce 
privește ultima categorie, James Rives consideră că, cel mai 
probabil, atunci când o femeie sponsoriza lucrări de construcție 
şi avea loc inaugurarea edificiului printr-un banchet, ea era cea 
care sacrifica. 


”! Ibidem, p. 88. 

22 James Rives, „Women and Animal Sacrifice in Public Life”, în Women and 
the Roman City in the Latin West, ed. de Emily Hemelrijk şi Greg Woolf, pp. 
129-144. 

Putem concluziona că statutul de preoteasă, indiferent de 
divinitatea căreia îi slujea, aducea femeii prestigiu social şi o 
serie de avantaje simbolice. Concetatenii o priveau cu respect, 
ocupa locurile de onoare în teatre şi amfiteatre, se bucura de 
autoritate publică, ceea ce însemna că, aşa cum remarcă Emily 
Ann Hemelrijk, „preoția civică oferea femeilor înstărite, atât din 
cadrul, cât şi din afara elitei, oportunitatea de a ocupa un rol 
public de prestigiu, care nu intra în contradicţie cu idealurile 
tradiționale privind feminitatea.” 


6.4.1.1. Vestalele 


Un statut social și religios aparte îl aveau vestalele, 
sacerdotiu feminin instituit încă din timpul regelui Numa si 
menit să slujească la templul circular al zeiţei Vesta din Forum, 
unde era adăpostit focul sacru.”** Vestalele au reprezentat unicul 
ordin sacerdotal feminin din Roma republicană şi care s-a păstrat 
inclusiv în perioada Imperiului.” 

După cum ne spune Dionisie din Halicarnas”, initial au 
fost patru vestale, alese de rege dupa criterii stabilite de Numa, 
însă evoluând cultul zeiţei, a fost necesar ca numărul lor să 
crească la şase. Cele şase erau alese dintre fete cu vârste cuprinse 
între şase şi zece ani, cu ambii părinţi în viata, care să nu fie 
sclavi sau să aibă vreo ocupaţie umilă, fără vreo dizabilitate 
fizică sau defect şi să se afle sub patria potestas a tatălui sau a 
bunicului. Termenul folosit de romani pentru alegerea aceasta 
era cel de „a lua”, cu sensul de a smulge de lângă părinţi, ca şi 
cum fata ar fi fost „un prizonier de război”. Avem o referință 


*% Emily Ann Hemelrijk, Hidden Lives, Public Personae..., p. 103. 

4 Livy, The History of Rome, vol. I, 1.20. 

*% Emily Ann Hemelrijk, Hidden Lives, Public Personae..., pp. 64-65. 
*% Dionysius of Halicarnassus, The Roman Antiquities I.LXVIL1. 

indirectă privind cuvintele pe care le rostea Pontifex Maximus 
atunci când făcea aceasta: „Pe tine, Amata, te iau preoteasă 
vestală, ca să indeplinesti sacrificiile pe care trebuie sa le 
îndeplinească preoteasa vestală pentru poporul si pentru cetăţenii 
romani conform legii celei mai drepte.” După ce erau alese, ele 
ieşeau de sub autoritatea tatălui, alegerea constituind o formă de 
emancipare.” 

Pentru următorii treizeci de ani (zece ani de pregătire, zece 
ani de slujire propriu-zisă şi zece ani pentru a le învăța pe 
vestalele tinere)”, vestalele alese trebuiau să-şi păstreze 
fecioria””, locuind în templu şi având în grijă focul sacru al 
Vestei şi ritualurile asociate lui. Cel mai reprezentativ se 
desfăşura anual la data de 5 iunie, constând în sacrificiul unei 
vaci gestante, a cărei cenușă era folosită pentru a purifica 
templul. Statutul de vestală venea cu o serie de privilegii care, 
după cuvintele lui Dionisie din Halicarnas, le făceau „să nu 
dorească nici căsătoria, nici copii”. Erau frecvent invitate la 
banchete şi jocuri, unde primeau locuri de onoare, aveau dreptul 
să lase testament, să-și administreze singure bunurile, fără a avea 
un tutore, calea să le fie deschisă de un lictor, să salveze de la 
moarte un condamnat în cazul unei întâlniri întâmplătoare." În 


7 Aulus Gellius, Nopțile atice 1.14; cf. Bonnie MacLachlan, op. cit., p. 41. 

8 Dionysius of Halicarnassus, The Roman Antiquities ILLXVIL.2. 

% Ovidiu explică preferința Vestei pentru fecioare astfel: 

„Ops din sămânţa saturnică-ntâi pe luno şi Ceres 

Zice-se că le-a născut; Vesta a treia a fost. 

S-au măritat amândouă, se zice c-avură-amândouă 

Prunci; doar una din trei n-a vrut să rabde bărbat. 

Ce-i de mirat că fecioarei îi plac preotese fecioare 

Si numai caste mâini cere la slujbele ei?” (Fastele VI.285-290). În principiu, 
puritatea focului a fost asociată de vechii romani cu puritatea femeilor fecioare, 
de unde şi preferința zeiţei pentru preotese fecioare. 

*% Dionysius of Halicarnassus, The Roman Antiquities ILLXVIL3. 

°°! Elaine Fantham et al., op. cit., p. 304. 

cazul greselilor minore, puteau fi pedepsite doar de către 
Pontifex Maximus. Dacă focul sacru se stingea erau biciuite şi 
trebuiau să-l aprindă prin frecarea a două bețe. Însă cea mai mare 
ofensă era încălcarea votului castitatii, pentru care pedeapsa era 
moartea lentă. Vestala vinovată era așezată pe un catafalc si dusă 
în procesiune funerară, în lamentatiile familiei si prietenilor, 
până la o cameră subterană, unde se afla un pat, o lampă cu ulei 
şi o cantitate mică de mâncare, căci, după cum explică Plutarh*”, 
nu se cuvenea ca un trup care a fost sfințit şi dedicat celei mai 
sacre slujiri să piară de foame. Intrarea era astupată cu pământ şi 
respectivul loc îi era mormântul." 

După încheierea perioadei de treizeci de ani, vestala 
depunea însemnele preotesti si se putea căsători, însă multe 
dintre ele preferau să rămână pentru restul vieţii tot la templu." 

Statutul de vestală a fost asociat de unii autori cu cel de 
perpetuă mireasă. Vestimentatia specifică, ce semăna cu cea a 
unei mirese, ritualul de „luare” a tinerelor fete şi de transfer de la 
autoritatea lui pater familias la cea a lui Pontifex Maximus, 
participarea lor, în decembrie, la riturile zeiţei Bona Dea, 
patroana matroanelor romane, indică faptul că ele se aflau 
undeva între tinere fecioare şi respectabile matroane. Statutul 
social de care se bucurau le aducea însă mai aproape de lumea 
oficială publică rezervată doar bărbaţilor. Prin urmare, vestalele 
aveau un statut liminal, între fecioară, soţie şi bărbat, la fel ca şi 
zeiţa căreia îi erau închinate, între cer şi pământ, puritate si 
impuritate, viaţă şi moarte, masculin si feminin." 


ave Plutarch, The Roman Questions 96; Dionysius of Halicarnassus, The Roman 
Antiquities ILLXVIL3. 

*% Elaine Fantham et al., op. cit., pp. 235-237; M.I. Finley, op. cit., p. 155; 
Bonnie MacLachlan, op. cit., pp. 42-43. 

4 Dionysius of Halicarnassus, The Roman Antiquities II LXVII.3. 

305 Ross Shepard Kraemer, op. cit., pp. 82-83. 

6.4.2. Sărbători dedicate femeilor 


O altă dimensiune a legăturii dintre femei şi religia Romei 
o constituie sărbătorile religioase dedicate exclusiv femeilor. Ne 
oprim în cele ce urmează asupra celor mai importante. 


6.4.2.1. Matronalia 


Cea mai importantă dintre sărbătorile ,,feminine” era 
Matronalia, ţinută în prima zi a Anului Nou roman, adică la 1 
martie. Matronalia era dedicată zeiței Juno Lucina, ca 
protectoare a nașterii de prunci. Ovidiu prezintă ratiunile acestei 
sărbători: 

„Mama-mi [zeița] iubește pe soate, mamei i-adusă 
cinstirea; 

Evlaviosul motiv este cel mai potrivit. 

Flori aduceti-i zeiţei! O bucură florile, iarba 

Pe-astă zeiță: -ncingeti capu-i cu fragede flori! 

Ziceti-i: «Tu, Lucina, tu ne-ai dat nouă lumina!» 

Ziceţi-i: «Tu-ntr-ajutor celei ce naşte să vii!»’*”° 

Este evident că această sărbătoare asociază ritmul naturii, 
prin apariția şi creșterea vegetației primăvara, cu capacitatea 
femeii de a naște prunci, ambele — natura si femeia — aflându-se 
sub protecţia aceleiaşi zeițe.“ Însă tot Ovidiu asociază această 
sărbătoare a lunonei cu pacea pe care au mijlocit-o sabinele între 
soţii lor şi taţii veniți să le răzbune: 

„Mamele ebaliene de-aicea isi trag datoria 

De a sărbători ziua dintâie a mea. 

Fie că ele, -ndrăznind să se-avânte-ntre scoase pumnale, 

Cu-ale lor lacrimi au pus capăt la lupta lui Mars, 


3% Publius Ovidius Naso, Fastele 111.25 1-256. 
307 Ibidem UL.235-258. 

Sau că prin mine-a ajuns, cu ferice, Ilia mamă, 

Mamele toate pe drept mie cinstire mi-aduc.”°°8 

Macrobius mentioneaza traditia ca matroanele, cu prilejul 
acestui festival, să organizeze un banchet pentru sclavi: 
„Matroanele întindeau masa pentru sclavi, cum făceau, la 
Saturnalii, stăpânii. Ele procedau astfel pentru ca acest omagiu 
să-i stimuleze pe sclavi, încă de la începutul anului, la o 
ascultare promptă; iar stăpânii — drept mulţumire pentru truda 
depusă.” Se pare că nu toate femeile procedau asa, ceea ce nu 
era deloc onorant pentru ele?! 


6.4.2.2. Fortuna Virilis/Veneralia 


O altă sărbătoare dedicată exclusiv femeilor era cea 
închinată zeiței Fortuna Virilis, din prima zi a lunii aprilie. 
Cultul era comun cu cel al zeiței Venus Verticordia si avea 
scopul de a-i determina pe bărbaţi să fie la fel de atrași de soțiile 
lor precum au fost atunci când s-au căsătorit. Şi prostituatele 
participau la ritual, invocând ajutorul zeiței pentru a rămâne 
atractive pentru clienți. Cităm in extenso ritualul din această zi 
aşa cum îl regăsim la Ovidiu, căci prezintă cea mai completă 
descriere a lui: 

„Cum se cuvine cinstiti-o, mame şi nore din Latiu 

Si voi care lungi rochii şi panglici n-aveţi. 

Salba de aur luaţi de pe gâtu-i de marmură, scoateţi 

Orice găteli de pe ea, trupul întreg i-l spalati. 

Salba de aur pe gâtul şters puneti-i, acum 

Alte flori să-i dati, proaspete roze-aduceti. 

Vă poruncește şi vouă ca trupul, sub mirtul cel verde, 

Să vi-l spalati; dar de ce? pricina-aveti s-o aflați. 


*% Ibidem 111.229-234. 
3 Ambrosius Macrobius Theodosius, Saturnalia 1,12. 
310 Bonnie MacLachlan, op. cit., pp. 164-165. 

Ea, pe țărm, îşi zvânta dezbrăcată părul de apă, 

Când o văzură, în cârd, nerusinatii satiri. 

Ea îi simţi şi-n frunzisul de mirt ascunsu-si-a trupul; 

Astfel scăpă şi la fel cere să faceţi şi voi. 

Iată acum pentru ce Fortunei Virile tămâie 

Voi îi ardeti acol’ unde e caldul izvor. 

Locul acela primește femeile fără de haine 

Si-astfel orice cusur vede pe trupul lor gol. 

Cum de bărbaţi să-l ascundă le-nvata Fortuna Virila, 

Dacă o roagă pe ea, bob de tămâie arzând. 

Lapte cu mac măcinat şi cu miere stoarsă din faguri, 

Vi se cade acum să le luaţi să le beti. 

Venus când fost-a dusă întâi la soţul cel dornic 

Asta bau si de-atunci ea măritată a fost. 

Cu rugătoare vorbe-mblanziti-o: în mână-i se află 

Si frumuseţe, morav bun, şi renumele bun. 

Roma-n ruşine căzu odată, în vremea străbună: 

Si de bătrâna din Cume-ati întrebat voi, strămoşi. 

Venerei temple să-nalţe le-a spus, iar ei le-naltara; 

Si de-atunci o numesc Îndreptătoarea de minţi. 

Vesnic, zeiță prea mândră, cu fata-mpacata priveste-i 

Pe eneazi, ocrotind multele tale nurori. 

Este interesant de observat că deși aceste culte se adresau 
oficial doar femeilor cetățean, Ovidiu le invită pe toate să 
participe. 

Venus Verticordia sau Venus ,,Schimbatoarea de inimi”, 
venerată cu același prilej, venea sa echilibreze atributul de 
patroană a dorinţei sexuale a zeiței Venus (libidine) cu virtutea 


311 Publius Ovidius Naso, Fastele IV.133-162. 


117 


castitatii (pudicitia), întorcându-le mintea (mens) femeilor de la 
libertinaj către virtute.*!” 


6.4.2.3. Sărbătorile zeiței Bona Dea 


În ziua de 1 mai și în noaptea dintre 3 si 4 decembrie era 
sărbătorită, în exclusivitate de către femei, zeița Bona Dea. La 1 
mai era comemorată consacrarea templului zeiţei de pe Aventin, 
reconstruit ulterior de către Livia, soția lui Octavian, și Hadrian. 
Era o zi a veseliei pentru femeile participante, o sărbătoare 
publică adresată mai cu seamă plebeilor. Adevărata sărbătoare a 
zeiţei avea însă loc în noaptea de 3-4 decembrie. Cea care 
organiza sacrificiul şi rugăciunile în cinstea zeiţei era soția celui 
mai înalt demnitar al statului, iar participarea era rezervată 
exclusiv femeilor invitate, printre care gi vestalele. Gazda 
pregătea locul prin îndepărtarea tuturor reprezentărilor şi 
simbolurilor masculine. Înveşmântate precum zeița fecioară, 
femeile aduceau jertfă zeiţei un porc şi găini, rugându-se pentru 
sănătatea poporului, propăşirea statului, roadele câmpului, 
fertilitatea femeilor etc. După partea solemnă urma o petrecere la 
care femeile puteau bea vin, fapt interzis în alte contexte ale 
vieții, spuneau glume deocheate, dansau, ceea ce asemăna 
sărbătoarea Bonei Dea cu misteriile bahice.*15 

Interdictia participării bărbaţilor era respectată cu stricteţe, 
însă în anul 62 î.d.Hr., când sărbătoarea a fost găzduită de 
Pompeea, soţia lui Iulius Cezar, Publius Clodius Pulcher a 
pătruns în casă deghizat în femeie. Descoperirea sa a declanșat 
un imens scandal care a condus la divorțul lui Cezar, acuze de 
desacralizare la adresa lui Clodius, care cu greu a scăpat de 


312 Ross Shepard Kraemer, op. cit., p. 57. 
33 Atanasie Marian Marienescu, op. cit., pp. 221-222. 

pedeapsa capitală, şi la o scădere dramatică a popularității 


cultului zeiţei. 


6.4.2.4. Carmentalia 


Sărbătoarea muzei Carmentis sau Carmenta, ținută la 
jumătatea lunii ianuarie, are o istorie interesantă, numele său 
fiind derivat de la carpentum (un vehicul cu două roţi, tras de 
cai). Potrivit lui Plutarh, la un moment dat senatul le-a interzis 
femeilor să se mai deplaseze cu vehicule trase de cai. Atunci 
femeile Romei s-au înţeles reciproc şi au avortat copiii pe care îi 
aveau în pântece, le-au refuzat bărbaților lor toate avansurile şi 
nu au mai conceput copii până când legea nu a fost abrogată. 
Când greva a încetat, matroanele au construit templul Carmentei, 
protectoarea mamei $i a nașterii, căci urmau a se naște numeroși 
copii." 

Ovidiu leagă de Carmentis alte două personaje, sărbătorite 
în aceeași zi, Porrima gsi Postverta, una cu darul cunoaşterii 
trecutului, iar cealaltă cu al cunoașterii viitorului. Aulus 
Gellius, citându-l pe Varro, le numeşte pe cele două zeițe 
Postverta şi Prorsa si le leagă de poziţia pruncului la naştere: 
„Pentru a îndepărta prin rugăciuni acest pericol, există în Roma 
două altare pentru două Carmente, dintre care una se numește 
Postverta si una Prorsa, prima având numele de la naşterile cu 
picioarele înainte, iar cealaltă de la cele normale.” 


314 Ibidem, p. 222. 

219 Plutarch, The Roman Questions 56, Bonnie MacLachlan, op. cit., pp. 166- 
167. 

316 Publius Ovidius Naso, Fastele 1.633-636. 

317 Aulus Gellius, Nopțile atice XVI.16.1.4; Atanasie Marian Marienescu, op. 
cit., p. 64. 

6.4.2.5. Scandalul misterelor bahice 


Un moment aparte în participarea femeilor la viaţa 
religioasă — este drept că la un cult misteric — îl constituie 
„scandalul” legat de bacanale.*!* În anul 186 î.d.Hr., consulul 
Postumius a fost însărcinat de către senat cu investigarea unei 
conspirații care se ascundea sub cultul dedicat zeului Bacchus, 
un cult religios secret, care scăpa controlului statului. Adus de un 
şarlatan grec, după cuvintele lui Livius, acesta a câștigat adepţi 
atât în rândul bărbaţilor, cât şi al femeilor. Cu minţile 
înfierbântate de consumul de vin — oricum interzis femeilor —, 
adepţii acestui cult sunt acuzaţi că se dedau la cele mai 
înjositoare fapte, de la promiscuitate sexuală, la crime.*”” 
Informaţiile le oferă o anume Hispala Faecenia, sclavă ulterior 
eliberată, care depune mărturie despre un sanctuar dedicat în 
exclusivitate femeilor, unde trei zile pe an aveau loc initierile în 
misterele bahice. Ulterior au început sa fie primiţi si bărbaţi în 
cult. În urma anchetei, concluzia a fost că „mai întâi de toate, 
majoritatea lor sunt femei şi aceasta a fost cauza întregului rău. 
Apoi sunt bărbaţi la fel ca femeile, desfranati și care incită la 
desfrânare, fanatici, doborati de lipsa de somn, de vin, de larma 
şi de zgomot toată noaptea.” Din aceste cauze, în 186 î.d.Hr. 
cultul a fost interzis de către senat, sub amenințarea pedepsei cu 
moartea, iar şapte mii de romani au fost condamnaţi fie la 
moarte, fie la închisoare. Femeile găsite vinovate pentru 
participarea la cultul lui Bacchus au fost încredințate rudelor, 
pentru a fi judecate și pedepsite. Pedeapsa putea însemna 


318 A se vedea pe larg în acest sens: Florica Mihut (Bohiltea), op. cit., pp. 243- 
250. 

"9 Livy, History of Rome, vol. XI (cărţile XXXVIII-XXXIX), trad. în limba 
engleză de E.R. Sage, Londra, 1936, XXXIX.14. 

* Ibidem, XXXIX.15. 

execuţia sau doar trimiterea la o moşie de la tara, departe de 
ochii lumii.” 

Menționăm acest episod aici pentru că, potrivit unei 
evaluări contemporane a evenimentelor, reacția senatului a fost 
cauzată de ieșirea femeilor de sub controlul bărbaţilor, în primul 
rând, şi de încurajarea comportamentului licentios în ceea ce le 
priveşte, în al doilea rând.” 


KKK 


Comparând statutul femeii romane cu cel din alte spații 
mediteraneene — spre exemplu din Grecia — putem constata că 
cele dintâi erau mult mai prezente și implicate în viaţa publică, 
nu erau segregate in case, deţineau și administrau proprietăți, 
puteau moşteni şi lăsa moștenire orice, inclusiv terenuri ş.a. 
Relaţia matroanelor romane cu spațiul domestic şi cu cel public 
era însă ambiguă: avea o autoritate în casă, însă ea era oarecum o 
străină, în special dacă era căsătorită sine manu, neparticipând la 
ritualurile religioase ale soţului și fiind înmormântată nu în 
locurile de veci ale familiei soțului, ci ale tatălui ei; era mama 
copiilor săi, însă ei nu îi aparţineau de fapt, în cazul unui divorţ 
rămânând întotdeauna în familia tatălui; nu putea ocupa poziții 
publice, însă avea puterea de a influența viața politică în 


favoarea tatălui, fratelui sau soţului."2* 


321 Elaine Fantham et al., op. cit., p. 264; Celia E. Schultz, op. cit., pp. 82-83. 
Incredintarea femeilor tribunalului familiei denotă şi faptul că, din punct de 
vedere legal, femeile nu erau sanctionabile în astfel de spete. Autoritatea lor in 
materie nu era tribunalul civil, ci cel familial, căci ele se aflau sub autoritatea 
cuiva din familie (fie tată, fie sot). John Andrew Couch, op. cit., p. 43. 

* Celia E. Schultz, op. cit., pp. 84-88. 

323 Ross Shepard Kraemer, op. cit., pp. 65-66. 

7. Naşterea de prunci 


Ca în toate societățile arhaice, si la vechii romani 
principalul scop al căsătoriei era naşterea de urmași. Aceasta era 
cea dintâi îndatorire a soției şi cea dintâi aşteptare din partea 
soțului.” Când li se năştea primul copil, soţul si soţia intrau 
într-un alt stadiu al vieţii lor, cel de părinţi. În special pentru 
soție, era un pas semnificativ, căci îi dovedea fertilitatea si îi 
justifica şi consfințea locul în familie.*” 

Însă naşterea de prunci nu a constituit dintotdeauna o 
preocupare doar a familiei, cu scopurile evidente de perpetuare a 
„numelui”, de transmitere a moștenirii şi a cultului strămoşilor, 
ci şi o chestiune de interes public. A avea copii era o obligație si 
fata de stat, nu doar fata de propria familie. Plinius cel Tânăr, 
scriind despre Asinius Rufus, spune: „Are mai multi copii, căci 
şi din acest punct de vedere şi-a îndeplinit datoria de bun 
cetățean, consimtind să se bucure din plin de fecunditatea soţiei, 
într-o vreme în care cei mai mulți consideră că şi un singur copil 
constituie o povară, iar lipsa de copii — un avantaj." 

Când, în perioada de sfârşit a Republicii, naşterea de 
prunci nu a mai constituit o preocupare în special pentru clasele 
bogate, statul a intervenit intempestiv. Astfel, potrivit legislației 
lui Octavian Augustus, prin Lex Iulia de maritandis ordinibus şi 


34 Beryl Rawson, Children and Childhood..., p. 95. 

325 Mary Harlow, Ray Laurence, op. cit., p. 84. 

326 Plinius cel Tânăr, Scrisori 4.15; Claude-Emmanuelle Centlivres Challet, 
„Pliny the Nephew: Youth and Family Ties across Generations and Genders”, 
în Families in the Roman and Late Antique World, ed. de Mary Harlow şi Lena 
Larsson Lovén, Continuum, Londra, 2012, p. 9. 

Lex Papia Poppaea, femeile trebuiau să fi născut până la vârsta 
de douăzeci de ani, iar bărbaţii să aibă cel puţin un copil până la 
vârsta de douăzeci si cinci de ani." Sigur, legislaţia prin care 
Octavian urmărea încurajarea natalității a provocat şi reacții 
negative. Spre exemplu, într-o elegie a sa, Propertius scrie: 

„[...] Un astfel de pat nuptial nu trebuie să producă 

acei bravi soldați pe care împăratul îi vrea pentru 
naţiune." 

Suetonius scrie în biografia lui Augustus că reformele sale 
legislative s-au lovit de o opoziţie deosebit de puternică: „A 
revizuit legi şi a refăcut unele în totalitate, cum ar fi legea 
privind cheltuielile, despre adulter, despre sodomie, despre 
corupție, despre căsătoriile între membrii diferitelor ordine. Cum 
pe aceasta din urmă a amendat-o cu mai mare severitate decât pe 
celelalte, n-a putut s-o impună din pricina protestelor, fără să-i 
atenueze prevederile pentru o parte din pedepse, fără să acorde 
un termen de trei ani pentru aplicarea ei şi fără să augmenteze 
răsplăţile "2%. 

Însă chiar şi aşa, nașterea de copii a rămas un ideal al 
familiei romane pe tot parcursul ei. 


7.1. Naşterea si ritualurile asociate ei 


Pentru vechii romani, nasterile si tot ceea ce era legat de 
ele constituiau probabil cele mai periculoase evenimente din 
viata unei femei. După cum afirmă Elaine Fantham er al., 


321 Beryl Rawson, Children and Childhood..., p. 96; David Herlihy, op. cit., pp. 
17-18. 

328 Sextus Propertius, Propertius in Love: The Elegies, II.7, trad. în limba 
engleza de D.R. Slavitt, University of California Press, Berkeley, 2002. 

* Suetonius, op. cit. I1.34.1. 

„concepția nu era garantată, pierderea sarcinii era foarte 
frecventă, moartea la naştere era foarte probabilă, iar 
supraviețuirea nou-nascutilor cu sau fără mamele lor era un 
motiv de reală bucurie."5% 

Tocmai pentru că nașterea de prunci era esențială pentru 
tată, pentru familia şi pentru stat, coroborată cu pericolul pe care 
îl implica pentru viața mamei şi riscul major ca nou-născutul să 
nu supraviețuiască, a condus la o atenţie deosebită asupra acestui 
moment. Cel mai frecvent ajutor invocat era cel al zeilor. Există 
numeroase dovezi arheologice privind dorinţa soțiilor de a 
rămâne însărcinate sau de a da naştere la prunci sănătoşi și 
viabili. Ofrande votive prezente în toate zonele Peninsulei Italice 
reprezintă părți ale trupului considerate responsabile de 
concepție şi pentru care se cerea vindecare din partea zeilor sau 
li se mulțumea pentru intervenţia salutară."”! În plan cultic, 
preocuparea pentru naşterea de prunci este evidentă prin 
vechimea şi importanța cultului zeiţei Juno Lucina şi Diana 
Lucifera, zeițe ale naşterii, şi prin Lupercalii, rituri familiale ale 
fertilităţii.” Referitor la acest ultim ritual, când femeile erau 
lovite de către lupercali cu fâşiile de piele ale animalelor 
sacrificate, Ovidiu scrie în Fastele sale: 

„Jună nevastă, ce-astepti? nu ierbi fermecate te-or face 

Mamă, nici rugaminti, nici vreun descântec vrăjit. 

Rabdă-a primi loviturile dreptei celei fecunde, 


Socru-ti avea-va în grab’ nume dorit de bunic.”** 


*% Elaine Fantham et al., op. cit., p. 304. 

31 Beryl Rawson, Children and Childhood..., p. 119. 

* Elaine Fantham et al., op. cit, pp. 229-230. Atributele acestor zeițe 
semnifică rolul lor de a aduce la lumină copiii din pântecele mamei lor. Beryl 
Rawson, Children and Childhood..., pp. 109-110. 

333 Publius Ovidius Naso, Fastele I1.425-428. Poetul se referă la ritualul lovirii 
femeilor cu curele facute din pielea unui tap jertfit lui Juno Lucina, cu prilejul 

Graţie lui Soranus, un medic greco-roman din secolul al II- 
lea, care a scris lucrarea Gynaecologia, dedicată sarcinii, naşterii 
intervenţiile imediate ei. Aflăm de la Soranus că, la naştere, rolul 
esenţial îi revenea moaşei. Doctorul, care era în general bărbat, 
era chemat doar dacă apăreau complicaţii. Din acest motiv, 
profilul pe care Soranus îl conturează moașei este unul destul de 
exigent: „O persoană potrivită ar trebui să fie cultă, inteligentă, 
cu o memorie bună, să-i placă să muncească, respectabilă și în 
general să nu aibă vreun handicap al simţurilor, membre 
sănătoase, robuste și, potrivit unora, cu degete lungi și subțiri si 
cu unghii scurte”, în continuare autorul explicând rostul fiecărei 
condiţii.** Soranus realizează o împărţire a moaselor în trei 
categorii: „Vorbind la modul general, numim o moasa fără cusur 
dacă în principal își îndeplinește sarcina medicală; însă o numim 
cea mai bună moasa dacă merge mai departe si in plus fata de 
gestionarea cazurilor, este bună cunoscătoare și a teoriei. Si în 
special numim o moaşă ca cea mai bună moaşă dacă este 
instruită în toate ramurile terapiei [...]'5%5. Am insistat asupra 
acestor aspecte care o privesc pe moaşă pentru că rolul ei nu 
consta doar în a ajuta la aducerea copilului pe lume, ci se 
exercita şi în evenimentele imediat următoare. 

În privinţa aceasta, ea se afla la conducerea unei „echipe” 
de femei care asista la naştere, formată din membre ale familiei 
sau prietene ale femeii aflate în travaliu, pentru a-i asigura o 
atmosferă cât mai familiară şi agreabilă. Din reprezentările care 


lupercaliilor. Exista credinţa că femeile astfel lovite vor fi fertile si vor naşte 
prunci. 

34 Soranus, Gynecology 1,1,3. Referințele din Soranus s-au făcut după ediţia: 
Soranus’ Gynecology, trad. în llimba engleză de Owsei Temkin, Johns Hopkins 
University Press, Baltimore, 1991. Beryl Rawson, Children and Childhood..., 
pp. 120-121. 

343 Soranus, Gynecology 1,1,4. 

ni s-au păstrat, mama este ilustrată pe scaunul de nașteri, 
înconjurată de numeroase femei ce o asistă şi zeița Juno Lucina, 
care îi este alături." Zeiţă a luminii si a lunii, Juno era 
responsabilă de naşterea uşoară si fără probleme pentru fat si 
mamă. După cum recomandă Ovidiu, 

„Când o femeie e grea, cu păr despletit să o roage, 

Pentru a naşte uşor fătul ce poartă în sân.” 

O situație aparte apărea dacă femeia era văduvă sau 
divorțată, căci nu năştea acasă, așa cum se întâmpla de obicei, ci 
mergea în casa unor rude sau cunoştinţe, pentru a putea fi 
supravegheată. Potrivit edictului pretorian: „Dacă o femeie 
susține că este însărcinată după moartea soţului ei, trebuie să se 
îngrijească în termen de treizeci de zile să anunţe părțile 
interesate sau pe reprezentanţii lor, încât aceștia să poată trimite 
oameni, dacă doresc, să o examineze. [...] Femeia trebuie să 
nască în casa unei femei cu o reputaţie excelentă, care va fi 
numită de mine. Când consideră că mai are treizeci de zile până 
la naştere, femeia însărcinată trebuie să aducă la cunoștința 
părților interesate şi să le invite, dacă doresc, să trimită persoane 
care să ateste că este însărcinată. Camera în care va avea loc 
naşterea nu trebuie să aibă decât o intrare; dacă are mai multe, 
ele trebuie blocate şi pe dinăuntru şi pe dinafară. La intrarea în 
această cameră trebuie să păzească trei bărbaţi şi trei femei 
liberi, alături de o pereche de prieteni. Oricând femeia intră în 
acea cameră sau în alta sau merge la baie, aceia o pot 
supraveghea, dacă doresc, şi pot inspecta mai întâi locul şi-i pot 
vedea pe cei care intră. Cei de veghe la intrarea în camera de 
naştere pot, dacă doresc, să-i perchezitioneze pe toţi care intra in 
cameră sau în casă. Când femeia intră în travaliu, trebuie să 


*% Beryl Rawson, Children and Childhood..., pp. 101-102. 
337 Publius Ovidius Naso, Fastele ]ll.257-258; Atanasie Marian Marienescu, 
op. cit., p. 285. 

anunţe părțile interesate sau pe reprezentanţii lor, pentru a trimite 
persoane care să ateste nașterea. Să fie trimise până la cinci 
femei libere, pentru ca, exceptându-le pe cele două moase, să nu 
fie mai mult de zece femei libere în camera de naştere și nu mai 
mult de şase sclave. Femeile care vor fi prezente în casă trebuie 
toate perchezitionate pentru se asigura că nici una nu este 
însărcinată. Nu ar trebui să fie mai puţin de trei lumini în cameră 
(evident, pentru că pe întuneric poate fi substituit un copil). Nou- 
născutul trebuie arătat părților interesate sau reprezentanților lor, 
dacă doresc să-l cerceteze.”*** 

După naştere, moasa anunţa sexul copilului şi il examina 
atent, operațiune foarte importantă pentru că de rezultatul ei 
depindea dacă va trai sau nu. Un copil cu malformații, frații 
siamezi sau hermafroditismul erau consideraţi de rău augur 
pentru întreaga comunitate si erau înecaţi. Totodată erau căutate 
şi semne particulare ce puteau fi interpretate ca indicii asupra 
viitorului copilului. Cu același scop moașa relata cum s-a născut 
copilul (s-a născut greu sau uşor, cu capul sau cu picioarele 
înainte, cu căiță sau orice alt element particular), elemente 
importante pentru caracterul viitorului adult. Spre exemplu, 
văzând derapajele lui Nero, contemporanii săi şi-au amintit că a 
avut o naştere foarte grea şi care probabil că anunța 
personalitatea lui sinistra.°? Având in vedere această operatiune, 
deseori moasele au fost asociate cu moirele in Grecia si parcele 
în Roma, ele analizând trupul nou-născutului și prezicându-i 


3 340 
viitorul. 


338 Ulpian, Digest 25.4.1.10; Beryl Rawson, Children and Childhood..., p. 100. 
39 Véronique Dasen, „Childbirth and Infancy in Greek and Roman Antiquity”, 
in A Companion to Families in the Greek and Roman Worlds, ed. de Beryl 
Rawson, Blackwell, Malden, 2011, p. 297. 

* Ibidem, p. 299. 

Tăierea cordonului ombilical era o altă acțiune importantă 
nu doar fiziologic, ci şi simbolic. Prezenţa lui demonstra 
autenticitatea maternității, existând uneori suspiciunea că unele 
femei nu erau de fapt însărcinate şi regizau nașterea preluând un 
copil al altei mame." După inspectarea copilului, primul ritual 
din viata sa era cel al acceptării de către tata (tollere liberos). 
Pater familias ridica pruncul de jos, unde moasa îl aşezase 
pentru a-l cerceta, și prin aceasta accepta copilul în familie și în 
linia sa succesorală. Dacă nu, copilul era abandonat." 

Acceptarea nou-născutului de către tată reprezenta 
stabilirea unei relații definitorii pentru familia romană, respectiv 
cea între tată şi fiu, o relație familială, juridică şi simbolică ce se 
substituia legăturii fizice dintre mamă şi prunc, realizate prin 
cordonul ombilical. Doar familia neromană era reprezentată de 
mamă si copil (fiu sau fiică), iar atunci când era reprezentat, tatăl 
— neroman — era undeva în plan secund." După cum afirmă 
Jeannine Diddle Uzzi, „a fi un copil roman însemna a avea un 
tată; a fi un copil ne-roman însemna a avea o mamă”. 

Nou-născutul exista din punct de vedere legal dacă era 
născut viu şi începea a plânge. Însă el era oricum moştenitor încă 
dinainte de a se naşte, având drept de succesiune chiar si ca făt, 
potrivit lui Ulpian.” În acest sens, o lege a cărei origine merge 
până în secolul al VI-lea î.d.Hr. stipula că în cazul în care murea 
o femeie însărcinată, nu era incinerată până când fătul nu era 
scos, pentru ca nu cumva să fie viu şi viabil. Două motive stau la 
baza acestei reglementări: în primul rând era protejată viața 


%4 Ibidem, p. 298. 

* Mary Harlow, Ray Laurence, op. cit., p. 39. 

%43 Jeannine Diddle Uzzi, op. cit., p. 62. 

%4 Ibidem, p. 64. 

%45 Ulpian, Digest 28.2.2; Véronique Dasen, op. cit., p. 299. 

fătului nenăscut, iar în al doilea rând pentru că şi fătul, aflat încă 
în pântec, era recunoscut de către lege ca moştenitor.” 

Următorul moment era  îmbăierea nou-născutului, 
operațiune importantă căci atesta acceptarea sa şi viabilitatea din 
punct de vedere fizic. Simbolic, marca spălarea completă a 
elementelor rămase din viaţa uterină şi intrarea în noua lume prin 
acceptarea in familia în care s-a născut." Îmbăierea reprezenta 
şi momentul când se credea că parcele îi prescriau destinul. Un 
aspect important era înfăşarea nou-născutului, ce reprezenta o 
obligaţie şi se făcea după reguli bine stabilite. În funcţie de sexul 
copilului, dura între patruzeci si şaizeci de zile, după care era 
eliberată mai întâi mâna dreaptă — copilul să fie dreptaci şi să 
poată sluji în armată — şi după o vreme întregul corp.5% 

Dacă toate actele de până în acest moment aveau drept 
actori exclusiv femei, Varo, citat de Augustin, vorbește despre 
un ritual nocturn în care trei bărbaţi ce-i reprezentau pe cei trei 
zei păzitori, înconjurau casa unde fusese adus pe lume un copil. 
De fapt, acești trei paznici personificau cele trei momente 
imediate nașterii: Intercidona şi toporul său pentru tăierea 
cordonului ombilical, Pilumnus şi pisălogul său pentru testarea 
integrității corporale, Deverra şi peria sa pentru îmbăiere. Scopul 
lor era de a proteja pătrunderea lui Silvanus în locuinţa lauzei*” 
şi constituia, probabil, o schemă trifunctionala de tip indo- 
european, trimițând la funcţiile sacră, războinică şi economică. 5% 
La intrarea casei era atârnată o ghirlandă de laur, simbol al lui 
Apollo, ghirlandă care purifica simbolic locuinţa, anunţa victoria 


* Beryl Rawson, Children and Childhood..., p. 99. 

a Véronique Dasen, op. cit., p. 300; Beryl Rawson, Children and 
Childhood..., p. 102. 

348 Véronique Dasen, op. cit., p. 302. 

38 Aureliu Augustin, op. cit. VI.9; Véronique Dasen, op. cit., p. 300; Atanasie 
Marian Marienescu, op. cit., pp. 286-287. 

*° Florica Mihut (Bohiltea), op. cit., p. 124. 

mamei şi a nou-născutului si reprezenta fericirea domestica. 
Uneori vestea cea bună a naşterii unui copil era scrisă pe pereții 
exteriori ai casei, iar rudele și prietenii veneau să îl felicite pe 
tată, de multe ori rezultând o petrecere ad hoc." În semn de 
primă cinstire a genius-ului copilului, care se năştea odată cu el 
(iuno pentru fete), familia şi prietenii apropiați aprindeau 
focurile în vatră şi aduceau ofrande de mulțumire zeilor.” După 
naştere era aşezată o masă pentru lunona Lucina (lectisternium) 
in atrium, masă care stătea întinsă timp de o săptămână.” 

Ca si în cazul nunţii, si nașterea era însoțită de numeroşi 
zei şi zeițe. Diespater pentru naștere, Mena şi Lucina pentru 
menstruatie şi naştere, Vitumnus şi Sentinus care dau viata si 
simtire, Opis pentru aşezarea copilului pe pământ, Vagitanus 
pentru primul plânset, Levana pentru a-l ridica de pe pământ, 
Cuba care îl culcă, Cunina pentru a păzi leagănul, Rumina pentru 
alăptat, Potina care îi dă să bea, Educa, să mănânce, Ossipaga îi 


întăreşte oasele, Statana să stea, Paventia îl apără de sperietură 
354 
ş.a. 


3 


Spre deosebire de vechii greci, care erau complet ignoranti 
in aceasta privinta, romanii marcau anual zilele de nastere printr- 
un ritual specific ce consta in aprinderea focului pe altarul casei, 
ofrande nesângeroase — nu se cuvenea ca la o sărbătoare a vieții 
să fie sacrificat un animal — aduse zeilor (tămâie, turte, miere şi 
vin) şi consumul de dulciuri specifice şi vin. Toate acestea 
reprezentau sărbătorirea genius-ului bărbatului sau a lui iuno al 
femeii. Se pare că acest ritual era săvârșit doar la vârsta adultă, 


aot Véronique Dasen, op. cit., p. 300; Beryl Rawson, Children and 


Childhood..., pp. 108-109. 

32 Beryl Rawson, Children and Childhood..., p. 109. 

353 Atanasie Marian Marienescu, op. cit., p. 286; Beryl Rawson, Children and 
Childhood..., p. 110. 

34 Aureliu Augustin, op. cit. IV.11; Atanasie Marian Marienescu, op. cit., pp. 
285-286. 

iar motivul nu tine de ignorarea copiilor — romanii erau foarte 
atenți la vârsta copiilor, pentru a realiza la timpul potrivit 
trecerile de la un statut la altul — ci de faptul că ritualul asociat 
zilei de naștere era săvârşit individual, de către persoana în 


x 355 
cauză. 


7.2. Avortul, pruncuciderea si mortalitatea infantilă 


7.2.1. Avortul 


Soranus, celebrul medic greco-roman, făcea distincție între 
contraceptive şi abortive, la fel cum o face şi medicina 
modernă“. Referitor la avort, acesta spune: „Însă s-a ridicat o 
controversă. O partidă condamnă abortivele, citând jurământul 
lui Hipocrate, care zice: «Nu-i voi da nimănui un abortiv»; mai 
mult, pentru că este sarcina specială a medicinii să păzească şi să 
păstreze ceea ce a fost născut de natură. Cealaltă partidă prescrie 
abortive, dar cu discernământ, adică nu le prescriu atunci când o 
persoană doreşte să distrugă embrionul din cauza adulterului sau 
din preocupare pentru frumuseţea tinereții; ci numai pentru a 
preveni pericolul care va surveni la naştere, dacă uterul este mic 
şi nu este capabil să se adapteze la dezvoltarea completă, sau 
dacă uterul si orificiul său au chisturi sau fisuri sau dacă există 
vreun impediment similar. Si acelaşi lucru îl spun şi despre 
contraceptive şi noi suntem de acord cu ei.” 


35 Beryl Rawson, Children and Childhood..., pp. 134-135; Atanasie Marian 
Marienescu, op. cit., pp. 290-291. 

oe Soranus, Gynecology I.XIX.60; John M. Riddle, Contraception and 
Abortion from the Ancient World to the Renaissance, Harvard University Press, 
1994, p. 25 ş.u. 

357 Soranus, Gynecology I.XIX.60; cf. Elaine Fantham et al., op. cit., p. 302. 

Concluzionăm de aici că avortul era acceptat de medicina 
vremii numai din motive terapeutice, nu emoţionale, morale sau 
sociale.*% Însă dacă medicina îl accepta în anumite condiţii, nu 
înseamnă că societatea îi era favorabilă. De pildă, Ovidiu scria, 
referindu-se la avortul făcut pentru a evita efectele fizice 
nedorite ale maternității: 

„Cea care-ntâi încercă să se scape de fătul ei fraged 

În a’ei crunte porniri, bine-ar fi fost de pierea! 

Cum, ca să n-ai aşadar cateva-ncretituri pe-al tau pantec, 

Vei răvăşi tristul câmp al bătăliei ce-ai dat?”*”? 
Preocuparea lui Ovidiu este atât de natură socială: 

„Dacă-n bătrânele vremi aveau mamele aceste năravuri, 

Ar fi pierit de pe glob neamul întreg omenesc; ”"*% 
cât şi morală: 

„„[...] născut, încai lasă-l să crească, 

Viata-i de prea mare pret, ca să n-astepti putin timp! 

Oare de ce scormoniti măruntaiele voastre cu fiare 

Si unui făt dati venin, când încă nu s-a născut?! 
şi medicală: 

„Dar cu ucisul ei făt piere şi mama ades; 

Piere, purtată pe patul durerii, la păr răvăşită: 

«E pedepsită pe drept!» strigă acei care-o văd.” 

Încă din timpul lui Cicero vehiculate şi ulterior 
reglementate legal de către Septimiu Sever şi Caracalla, 
singurele situații sensibile apăreau atunci când soția apela la 
avort fără ştiinţa soțului, căci îl priva pe acesta de urmași, iar 


358 Elaine Fantham et al., op. cit., p. 302. 

39 Publius Ovidius Naso, Amoruri II.XIV.558-562, in Publius Ovidius Naso, 
Opere, Editura Gunivas, Chişinău, 2001.. 

3 Thidem II.XIV.563-565. 

361 Ibidem II. XIV.579-582. 

3% Ibidem IL.XIV.592-594. 

l : s i SI a 363 
pedeapsa ei era exilul temporar, după cum stipulează Marcian. 


Aceasta înseamnă că, cel puţin din punct de vedere legal, decizia 

recurgerii la avort nu îi aparținea sotiei/mamei/fiicei, ci lui pater 
“1. 364 

familias. 


7.2.2. Expunerea nou-nascutilor 


Este excesiv vehiculată imaginea atotputernicului tată 
roman care decide arbitrar dacă să lase să trăiască sau să ucidă 
pruncul care îi este depus în față imediat după naştere, dacă să-l 
accepte in familie sau să-l expună undeva în oraș şi acolo 
destinul să hotărască. Într-adevăr, încă din cele mai vechi 
timpuri, tatăl avea dreptul, prin lege, de a decide dacă nou- 
născutul este legitim sau nu, dacă îl lasă in viață sau nu. Iar 
această putere arbitrară se extindea pe toată durata vieţii copiilor 
aflați sub autoritatea sa. In practică însă, expunerea si 
pruncuciderea se întâmplau rar, amploarea lor fiind exagerată 
probabil si din cauza șocului pe care ni-l provoacă nouă, celor de 
astăzi, astfel de practici. 

În privința expunerii, documentarea este dificilă, iar 
estimarea amplorii imposibilă. Pentru că nu existau orfelinate, 
azile, spitale etc. care să preia copiii abandonaţi, părinții care nu- 
i doreau pur si simplu îi expuneau în locuri deja consacrate, 
precum columna Jactuaria din Forum Olitorium (piaţa de legume 
de dincolo de Tibru), rezervoarele de apă de lângă apeducte, 
temple, răspântii, mormanele de gunoi ş.a.*% Cei care îi găseau îi 
puteau lua şi creşte ca sclavi sau oameni liberi, însă în orice 


33 Marcian, Digest 47.11.4 (trimiterile pentru Marcian fac referire la The 
Digest of Justinian, vol. 1-4, trad. în limba engleză de A. Watson, University of 
Pennsylvania Press, Philadelphia, 1998). 

%4 Beryl Rawson, Children and Childhood..., pp. 115-116. 

363 Ibidem, p. 118; Atanasie Marian Marienescu, op. cit., p. 287. 


133 


moment copilul putea fi revendicat de familia sa de origine, dacă 
aducea suficiente dovezi că îi aparține. Nu există prea multe 
cazuri consemnate de astfel de situații. Suetoniu, în De 
grammaticis (1), îl menţionează pe un anume M. Antonius 
Gnipho, un profesor al lui Iulius Cezar, care a fost revendicat de 
mama sa biologică drept om liber, după ce fusese abandonat, 
crescut ca sclav şi dobândise eliberarea. Însă acesta preferă să îşi 
păstreze statutul de libert, având deja numeroşi patroni si 
prieteni.*% Un alt exemplu celebru este cel al lui Gaius Melissus, 
sclavul lui Maecenas, care a refuzat să fie eliberat. Însă exemple 
mult mai numeroase avem din mitologie: Poseidon, Hefaistos, 
Asclepios, Oedip, Romulus şi Remus au fost abandonaţi din varii 
motive de către părinţi, astfel încât practica avea un fundament 
mitic." 

Este necesar a sublinia că modul cum înțelegeau romanii 
expunerea era diferit de al nostru. Aceasta însemna, literal, „a 
arăta celorlalți”, cu sensul de a „oferi celorlalți”, fără a purta 
conotatia negativă pe care o are termenul în limbile moderne (ex. 
„a expune unui pericol”). Părinţii ofereau copiii milei zeilor, 
bunavointei străinilor, unei sorți mai bune și, după cum remarcă 
John Eastburn Boswell, „expositio oferea mijlocul prin care un 
copil era scos din responsabilitatea familiei, nu din viata. Părinţii 
ofereau copilul lumii; dacă lumea îl refuza, murea, însă nu 
familia era cea care il ucidea. Expositio era o alternativă [s.a.] la 
infanticid”, iar nu o formă diferită a acestuia. 56% 

În privinţa frecvenţei practicii, trebuie avut în vedere că, în 
sine, nu aducea prea multe beneficii. În primul rând, după cum 


36 Apud Beryl Rawson, Children and Childhood..., p. 119. 

367 John Eastburn Boswell, ,,Expositio and Oblatio: The Abandonment of 
Children and the Ancient and Medieval Family”, The American Historical 
Review, vol. 89, nr. 1, 1984, p 15. 

368 Ibidem, p. 13. 

am văzut, era un deziderat al familiei să aibă cât mai multi copii. 
Pentru că dintre ei doar puțini ajungeau să supravieţuiască până 
la vârsta adultă, ca să ducă mai departe riturile, numele si 
moștenirea familiei, este puţin probabil ca tatăl să se fi grăbit să 
se debaraseze de ei încă din pruncie, neştiind daca cei pe care îi 
avea deja sau care urmau aveau să supravieţuiască. În al doilea 
rând, dincolo de faptul că mai mulți copii însemnau mai multe 
guri de hrănit si o fragmentare a averii, ei erau şi potențială forță 
de muncă, iar romanii cu siguranță că observaseră acest 
beneficiu pe termen lung.*® În al treilea rând sunt motivele 
legate de prestigiul social. În comunităţile mici, păstrarea 
anonimatului părinților era, cu siguranță, imposibilă, iar un tată 
care îşi expunea copiii din motive economice se făcea de rușine 
în faţa familiei extinse şi a comunităţii. În acest context, probabil 
că doar sărăcia extremă, rațiuni financiare serioase, sarcina unei 
fete necăsătorite sau suspiciunea de adulter îl puteau determina 
pe tată să respingă, in mod legitim, un nou-născut sănătos." 
Expunerea a fost interzisă abia în timpul lui Valentinian, în 374, 
după ce în 318 Constantin interzisese pruncuciderea.*”! 

O situație aparte survenea în cazul copiilor născuţi cu 
diformitati constatate de către moașă imediat după naştere, când 
infanticidul era justificat din punct de vedere moral. Cicero 
menționează această practică privind „un copil foarte diform”, 
citând cele Doudsprezece table,” iar Seneca argumentează că 
era un act rațional, care separa pe cei sănătoşi (sani) de cei care 
nu aduc nici un beneficiu societății (inutilia) si debiles 
monstrosique editi sunt (dacă sunt născuți slabi şi monstruosi). 


*%9 Stephen L. Dyson, op. cit., p. 437. 

3/0 Beryl Rawson, Children and Childhood..., p. 105, 114; Elaine Fantham et 
al., op. cit., p. 227. 

371 Max Radin, op. cit., p. 339. 

372 Cicero, On the Laws 3.19, în Cicero, On the Commonwealth and On the 
Laws, ed. de James E.G. Zetzel, Cambridge University Press, Cambridge, 1999. 

În general, uciderea nou-născuţilor diformi se făcea prin înecare 
sau sufocare.*’? Deşi este o practică inumană, raţiunea care o 
justifica era de ordin pragmatic. Creşterea şi eventual educarea 
unui copil însemnau investiţii consistente din partea familiei, iar 
în cazul unui copil cu serioase probleme de sănătate, care 
eventual ar fi murit sau cel putin nu ar fi putut avea o viata 
productivă, ar fi fost resurse consumate inutil.*”* 

Dreptul lui pater familias de a dispune de copilul său aşa 
cum dorea s-a diminuat progresiv în epoca imperială. Traian 
obliga tatăl care își maltrata copilul să-l emancipeze, Hadrian a 
condamnat un tată care îşi ucisese copilul la deportare, pentru ca, 
în timpul lui Constantin, uciderea propriului copil să ajungă să 
fie considerată crimă si pedepsită ca atare.“ Într-un articol din 
Digestele lui Justinian, născut cel mai probabil sub influența 
gândirii creștine, citim: „Nu doar cel care sugrumă un copil este 
cel care îl ucide, ci şi persoana care îl abandonează, nu îi oferă 
hrană sau îl expune în locurile publice pentru a invoca mila pe 
care ea însăşi nu o are.”°”° Deşi textul este controversat atât prin 
origine, căci el nu mai apare în alte colecții de legi, cât şi prin 
semnificaţie, este evident că asociază cu pruncuciderea şi 
îngrijirea necorespunzătoare, şi expunerea." 


373 Apud Beryl Rawson, Children and Childhood..., p. 116; cf. Bonnie 
MacLachlan, op. cit., p. 31; Max Radin, op. cit., p. 339. 

* David Herlihy, op. cit., p. 26. 

* Nicolae Lascu, op. cit., p. 270. 

376 Paul, Digest 25.3.4. 

377 Cf. Max Radin, op. cit., p. 339. 

7.2.3. Mortalitatea infantilă 


După cum afirmă Keith Bradley, „În antichitate, moartea 
copiilor reprezenta o realitate cotidiană, un eveniment predictibil 
care făcea pierderea nu prematură, așa cum o numim astăzi, ci 
doar timpurie, un eveniment pe care fiecare părinte trebuia să-l 
gestioneze.”””® În cifre, aceasta înseamnă că aproximativ 30% 
dintre nou-născuți mureau până la vârsta de un an, iar 21% din 
cei care supravietuiau primului an de viata mureau până la vârsta 
de cinci ani.“ Dacă e să ne oprim doar la figurile ilustre, pentru 
exemplificare, Tullia, fiica lui Cicero a născut abia la treizeci de 
ani, un copil prematur care nu a supraviețuit. După patru ani a 
născut un alt copil, dar care a murit la o lună după naștere, în 
timp ce mama murise imediat după ce a născut. Soţia lui Plinius 
a pierdut sarcina şi, din cauza complicatiilor, a murit şi ea. Fiica 
lui Iulius Cezar şi soţia lui Pompei au murit la scurt timp după ce 
au născut. Soţia lui Quintilian a murit la vârsta de optsprezece 
ani, după ce născuse deja doi fii, unul mort la vârsta de cinci ani, 
iar celălalt la puţin timp după primul. Ovidiu, Seneca, Plinius cel 
Tânăr, toţi au fost căsătoriți de trei ori, însă doar lui Ovidiu i-a 
supravieţuit o fiică.*% 

Copiii morţi în primul an de viață aveau un statut special. 
Plinius, în Istoria naturală, menţionează că „este un obicei 


378 Keith Bradley, „Images of Childhood: The Evidence of Plutarch”, în 
Plutarch’s Advice to the Bride and Groom and A Consolation to His Wife: 
English Translations, Commentary, Interpretive Essays, and Bibliography, ed. 
de Sarah B. Pomeroy, Oxford University Press, 1999, p. 184. 

* Richard P. Saller, op. cit., pp. 23-25; Keith Bradley, op. cit., p. 184; 
Maureen Carroll, ,‘No part in earthly things’: The Death, Burial and 
Commemoration of Newborn Children and Infants in Roman Italy”, in Families 
in the Roman and Late Antique World, ed. de Mary Harlow si Lena Larsson 
Lovén, Continuum, Londra, 2012, p. 42. 

ny Beryl Rawson, Children and Childhood..., p. 96; Elaine Fantham et al., op. 
cit., p. 304; Keith Bradley, op. cit., pp. 183-184. 


137 


universal al umanităţii să nu incinereze o persoană care moare 
înainte de a-i fi ieşit dinţii”"*!. Statutul liminal le permitea 
copiilor raposati să rămână aproape de cei vii fără a reprezenta 
un pericol, astfel încât puteau fi înmormântați oriunde, fie alături 
de ceilalți membri ai familiei, fie în curtea casei, în casă, de-a 
lungul pereţilor casei etc. În Franţa, Elveţia şi Germania romane, 
copiii erau înmormântați în cimitire sau în locuri rezervate lor, 
după cum, la fel de bine, găsim morminte şi în curţile caselor. 
Pregătirea locului de înmormântare, a recipientelor de ceramică 
sau din lemn în care era depus trupul, precum şi inventarul 
mormintelor, proporțional cu vârsta copiilor, deja pentru cei 
trecuţi de şase luni el fiind asemănător cu cel al adulților, indică 
o preţuire şi o grijă fata de trupurile copiilor.*%? 

Moartea unui copil până la vârsta de un an nu implica o 
perioadă de doliu, doliul constând în interdicția de a participa la 
banchete şi la băi si adoptarea unui cod vestimentar specific. 
Copilul decedat între unu şi trei ani impunea un doliu moderat, 
pentru ca între trei și zece ani intensitatea doliului să crească, 
pentru a ajunge ca, la zece ani, să fie ţinut ca pentru un adult. 5% 
După cum spune Plutarh, „Oamenii nu aduc libatii asupra 
copiilor morți şi nici nu săvârşesc pentru ei celelalte ritualuri 
normale pentru morți. Copiii nu au nimic pământesc sau din cele 
pământeşti. Oamenii nici nu zăbovesc la înmormântare sau la 
mormânt sau la priveghi si nici nu stau mult alături de trup. 
Legea interzice aceasta în cazul copiilor mici, considerând greșit 


31 Pliny, op. cit., VII.70-72; Véronique Dasen, op. cit., p. 306; Maureen 
Carroll, op. cit., pp. 45-46. 

382 Maureen Carroll, op. cit., pp. 41-43, 45-46; Véronique Dasen, op. cit., p. 
306. 

383 Ulpian, FIRA 2.536, apud Maureen Carroll, op. cit., p. 46; cf. Beryl Rawson, 
Children and Childhood..., p. 104. 

«a arăta astfel durere» faţă de cei care au trecut într-o lume și un 
loc mai bune şi mai sfinte.”*** 

Desigur, această perspectivă legală care limita modurile 
exterioare exuberante de manifestare nu îşi găsea întotdeauna 
corespondentul şi în viata privată, pierderea unui copil chiar si 
sub această vârstă aducând o mare suferință pentru părinți. După 
moartea fiicei lor de doi ani, Plutarh îi scria soţiei sale o 
scrisoare de consolare care emana durerea autentică a tatălui care 
şi-a pierdut fiica. Însă acesta ţinea seama de raportul corect între 
jelit şi funeralii, pe de o parte, și vârsta copilului, pe de alta 
parte, şi-i scrie soţiei sale: „Cei care au fost cu tine îmi spun, cu 
admiraţie, că nu ai jelit şi nici nu ţi-ai dat voie tie şi slujitorilor 
să va desfigurati; nici nu au fost pregătiri ostentative sau 
exagerate pentru funeralii: totul a fost făcut decent şi în linişte, 
în prezenţa prietenilor apropiaţi." Dar în finalul acestei 
emotionante scrisori afirmă: ,„[...] să împlinim ritualurile 
exterioare aşa cum spune legea, dar să ne păstrăm starea 
interioară mai curată, mai nepângărită şi mai virtuoasa”***. 

Sau iată ce îi scria Plinius cel Tânăr lui Fabatus, bunicul 
soției sale, dovedind că durerea pierderii unui copil era una a 
întregii familii: „Cu cât dorești mai mult să-ţi dăruim stranepoti, 
cu atât vei fi mai îndurerat aflând că nepoata ta a avut un avort. 
[...] Prin urmare, asa cum trebuie să te împaci, cu părere de rău, 
cu o bătrânețe lipsită încă o dată de urmașii de care parcă te şi 
bucurai, tot aşa trebuie să multumesti zeilor pentru că te-au 
privat deocamdată de stranepoti, ca să-ți salveze nepoata, pentru 
a ti-1 putea reda într-o zi; e o speranță mai indreptatita acum prin 


384 Plutarh, A Consolation to His Wife 11, trad. în limba engleză de Donald 
Russell, în Plutarch’s Advice to the Bride and Groom and A Consolation to 
His Wife: English Translations, Commentary, Interpretive Essays, and 
Bibliography, ed. de Sarah B. Pomeroy, Oxford University Press, 1999, p. 63. 
385 Plutarh, A Consolation to His Wife 4. 

**° Ibidem 11. 

însăşi această sarcină care, chiar dacă a avut urmări nefericite, e 
o dovadă de fecunditate. [...] Măcar să se nască şi să schimbe în 
bucurie această durere a noastră!”%. 


387 Plinius cel Tanar, Scrisori 8.10; Claude-Emmanuelle Centlivres Challet, op. 
cit., p. 10. 

8. Curriculum vitae 


Sintetizand parcursul vietii unui roman, barbat sau femeie, 
asa cum rezultă el din sursele literare, inscripțiile funerare gi alte 


388, 


izvoare, la modul ideal ar arăta in felul următor”: 


Parcursul vieţii 
bărbatului roman 


3 ani (vârsta cea mai 
timpurie pentru înmormântare) 

5 ani (începutul muncii şi 
primirea de mici sarcini) 

7 ani (un prag liminal 
crucial), devin pueri 


14 ani (vârsta minimă 
legală pentru căsătorie) 

14-16 ani (toga virilis, 
sfârşitul copilăriei) 


Parcursul vieţii 
femeii romane 


3 ani (vârsta cea mai 
timpurie pentru înmormântare) 


7 ani (un prag liminal 
crucial) este vârsta minimă 
pentru logodnă, devenind 
virgines 


12 ani (vârsta minimă 
legală pentru căsătorie) 


15-19 ani (vârsta medie a 


38 Ray Laurence şi Francesco Trifilò, „‘Vixit Plus Minus’. Commemorating 
the Age of the Dead: Towards A Familial Roman Life Course?”, în Families in 
the Roman and Late Antique World, ed. de Mary Harlow şi Lena Larsson 


Lovén, Continuum, Londra, 2012, p. 28. 


18 
serviciului militar) 
19 ani (tribunatul militar) 


ani (începutul 


25 de ani (eligibil pentru 
începerea unei cariere politice 
în perioada imperială; 
eliberarea de tutela; începerea 


căsătoriei, potrivit legii 
augustane) 

25-29 ani (vârsta 
căsătoriei) 

30 de ani (obținerea unui 
post în administrație, în 
perioada Republicii) 

42 de ani (obținerea 


funcției de consul, în perioada 
Republicii) 

46 de ani (bărbaţii din 
armată sunt numiţi seniores) 


60 de ani (bărbaţii nu mai 
trebuie să slujească în armată; 
potrivit legii augustane, 
căsătoria se sfârşeşte). 

căsătorie!) 


20 ani (se aşteaptă ca 
mariajul să înceapă, potrivit 
legilor augustane ale 
căsătoriei) 


50 de ani (vârsta la care 
se aşteaptă sfârşitul mariajului, 
prin văduvie) 


8.1. Copilăria 


După cum afirmă David Herlihy, „dintre toate grupurile 
sociale care au alcătuit societăţile trecutului, copiii, rareori 
văzuţi şi rareori auziti în documente, rămân, pentru istorici, cei 
mai eluzivi şi enigmatici”**’. Într-adevăr, exceptând lucrările de 
pedagogie — şi care nu întotdeauna vorbesc despre copii -, 
biografiile personalităţilor timpului sau referirile secundare din 
alte izvoare scrise, nu avem prea multe informaţii despre copiii 
Romei antice. Pe lângă sursele menţionate, cele epigrafice şi 
arheologice contribuie şi ele cu informaţii valoroase, însă la fel 
de lacunare. În consecință, reconstituirea deplină a copilăriei 
romanilor este practic imposibilă, rămânând să ne rezumăm doar 
la puţine certitudini, multe deductii şi numeroase ipoteze. O altă 
limitare tine de gen. Dacă în privinţa „cursului vieţii” băieților 
existau mai multe momente de referință, în ceea ce priveşte 
fetele, acesta nu era determinat de vârstă, ci de poziţia în cadrul 
familiei. Ele erau copii până la momentul căsătoriei, când 
deveneau femei. lar tinereţea pare să nu existe, având in vedere 
vârsta fragedă la care se căsătoreau, sau cel putin nu îi interesa 
pe vechii romani. Pentru ei, fetele existau doar ca puella şi 
uxor."* Din acest motiv, referirile de mai jos sunt in special la 
băieţi. Si pentru că în capitolul anterior ne-am referit la 
ritualurile care însoțeau naşterea, în cele ce urmează vom insista 
asupra celor care punctează copilăria şi adolescența, până la 
vârsta adultă, căci, după cum remarca Véronique Dasen, 
creşterea copiilor în antichitate nu era un continuum, ci consta 
într-o serie de etape, marcate de diferite ritualuri, asociate cu 
integrarea progresivă în comunitate. Într-o vreme când 


38 Apud John Eastburn Boswell, op. cit., p. 10. 
*% Lisa A. Alberici, Mary Harlow, op. cit., p. 194; Florica Mihut (Bohiltea), op. 
cit., p. 126. 

mortalitatea infantilă era foarte mare, această etapizare a 
traseului de la nou născut la adult reprezenta paşi ai speranţei 
pentru părinţi si familie.” 

Limba latină nu are un termen sinonim cu „copil” din 
limbile moderne. Textele legale folosesc infans („nu vorbeşte”) 
pentru copiii sub şapte ani. Pentru copiii peste şapte ani, liberi 
(urmaşii născuţi liberi), progeni (urmaşi) şi filii (fii şi fiice). Un 
alt termen este cel de pueri, pentru a-i desemna pe băieţii care nu 
au ajuns încă la pubertate, nu sunt capabili de reproducere si nu 
pot lupta. Totodată pueri era un termen de adresare pentru sclavi, 
indiferent de vârsta lor. Pentru fete era folosit puella, care 
denumea și fetele între pubertate şi maternitate.*”” 

Perspectiva romanilor asupra copiilor era una ambivalentă: 
pe de o parte, copiii nedoriți erau abandonați fără regrete, pe de 
altă parte, cei doriți erau considerați vulnerabili si necesitau 
protecție din partea adulţilor. Copilul era văzut ca o făptură 
neformată, care avea nevoie de creștere şi formare fizică, 
socializare şi educaţie. Pentru a face aceasta era necesar 
controlul din partea adulților, el fiind inclus în categoria celor 


neputincioşi, alături de femei, sclavi, nebuni si barbari." 


8.1.1. Infantia 


Odată trecută cu bine nașterea, urma o altă etapă 
periculoasă pentru nou-născut, respectiv primele zile de viata, 
motiv pentru care se afla sub protecția zeiței Juno. Tocmai 
pentru că reprezenta o perioadă în care viaţa pruncului era foarte 
fragilă, romanii nu se grăbeau să dea nume nou-nascutilor pana 


1 Véronique Dasen, op. cit., p. 292. 
*% Mary Harlow, Ray Laurence, op. cit., p. 37. 
33 Ibidem, p. 36; Richard P. Saller, op. cit., p. 183. 

la opt zile de la naştere fetelor şi la nouă zile băieţilor,” într-o 
dublă ceremonie: dies lustricus, de purificare după naştere, şi 
dies nominis, de punere a numelui. De fapt, această ceremonie 
marca începutul identității sociale prin primirea unui nume, a 
prenumelui şi a numelui familiei, precum si începerea perioadei 
de infantia, prima etapa a vieţii, de la naştere până la şapte ani, 
vârstă asociată pierderii dinţilor de lapte.*”° 

În ajunul acestui eveniment familial, se făcea de veghe 
toată noaptea, pentru a-l proteja pe nou-născut. Nu avem o 
descriere completă a ritualului propriu-zis. Pe lângă faptul că 
pruncul era purtat in jurul altarului casei şi i se tăia o suvita de 
păr care era închinată zeilor, probabil că mai consta în sacrificii, 
lustratii si reuniuni familiale. În același context avea loc şi 
ghicirea viitorului copilului, fiind invocate parcele, Fata 
Scribunda, Carmentes si Fortuna. Ziua a opta sau a noua era 
importantă si pentru mamă, acum încheindu-se perioada ei de 
lehuzie, ea ridicându-se din pat şi reintegrându-se in viata 
familială.” 

După cum am menţionat, punerea numelui era esențială și 
pentru identitatea socială și legală a copilului. Dacă în perioada 
Regatului şi Republicii, tatăl trebuia să aștepte recensământul de 
cinci ani pentru a-şi înregistra copilul legitim, începând cu 
Augustus i-a revenit obligaţia ca, în termen de treizeci de zile de 
la naştere, să-l înregistreze. Marcus Aurelius a extins această 
obligativitate si la copiii nelegitimi. Înregistrarea se făcea la 


34 Explicaţia acestui decalaj o găsim la Plutarh, care spune că fetele ajung la 
maturitate mai repede decât băieţii sau că ar fi o influenţă pitagoreică, numerele 
pare fiind pentru fete, iar cele impare pentru băieți. Plutarch, The Roman 
Questions 102. 

*% Beryl Rawson, Children and Childhood..., p. 139. 

*% Véronique Dasen, op. cit., pp. 303-304; Atanasie Marian Marienescu, op. 
cit., p. 288; Beryl Rawson, Children and Childhood..., p. 110. 

37 Atanasie Marian Marienescu, op. cit., pp. 289-290. 

templul lui Saturn din Roma, iar în provincii în fata 
guvernatorului sau a reprezentanţilor săi. Declaraţia tatălui 
(professio) — sau a mamei ori bunicului, dacă tatăl lipsea — era 
păstrată în arhiva publică, iar tatăl primea, la cerere, o copie care 
devenea un fel de certificat de naştere al copilului. În situaţii de 
contestare a statutului său de cetățean sau de om liber, această 
declarație era suficientă pentru a-i dovedi statusul dobândit prin 
nastere.*”* 

In privinta numelor, fetele primeau, in general, numele 
feminizat al tatalui (Tullius — Tullia, Atticus — Attica), existand 
şansa ca mai multe surori să primească acelaşi nume, diferența 
dintre ele fiind dată de atributele „cea bătrână”, „cea tânără”, 
„prima”, „a doua” etc. Ceea ce putem deduce de aici este că şi 
din perspectiva numelui, femeile nu erau persoane propriu-zise, 
ci parti ale familiei. Un băiat, în schimb, primea, cu acest prilej, 
toate trei numele (trianomina): nomen-ul şi cognomen-ul tatălui 
ŞI praenomen-ul propriu." Spre exemplu, Appius Claudius 
Pulcher a avut cinci copii: fiii Appius Claudius Pulcher si 
Publius Claudius Pulcher și fiicele Clodia, Clodia şi Clodia. 

Însă importanța dies lustricus nu era doar de natură civilă, 
ci si religioasă — cel putin în ceea ce îi privea pe băieți. Cu acest 
prilej, băieții primeau o bulla, un pandantiv protector precum un 
saculet, făcut din aur sau piele, în funcție de puterea financiară a 
familiei, în care se aflau diverse descântece protectoare.“ Bulla 
avea un dublu rol: unul magic, căci era o amuletă ce proteja de 
spiritele rele şi de deochi, însă şi unul social, căci atesta statutul 
de om liber şi era purtată cu mândrie pe deasupra hainelor până 
la ceremonia de intrare în vârsta adultă. Pentru că în mormintele 
copiilor nu au fost găsite astfel de amulete, în caz de deces cel 


*% Beryl Rawson, Children and Childhood..., p. 112. 
*% Mary Harlow, Ray Laurence, op. cit., p. 40; M.I. Finley, op. cit., p. 148. 
“°° Mary Harlow, Ray Laurence, op. cit., p. 40; Keith Bradley, op. cit., p. 190. 

mai probabil că erau păstrate pentru a fi date altui băiat care s-ar 
fi născut în familie." 

Dacă astăzi nu ştim prea multe despre originea bullei, 
acelaşi lucru este valabil şi pentru cei din vechime. Spre 
exemplu, Plutarh propune mai multe variante: că a fost un dar 
primit de Tarquinus din partea tatălui său pentru curajul în luptă, 
deşi era doar un copil, sau, spune acelaşi autor — și este evidentă 
viziunea grecească — , romanii vremurilor vechi erau amatori de 
băieți sclavi şi atunci cei liberi au primit bulla pentru a-i deosebi, 
ca nu cumva să răpească sau să abuzeze un copil liber.“ 

Însă valoarea reală a bullei consta în rolul protector atribuit 
de către romani acestei amulete, în special într-o etapă a vieții 
socotită ca foarte fragilă. Atunci când tânărul o scotea de la gât 
şi îmbrăca haina de bărbat, deja primejdiile care îi pândeau 
copilăria la orice pas trecuseră, iar protecția ei nu-i mai era 
necesară.” Aceasta nu înseamnă că bulla era singura amuletă 
ce-l apăra pe copilul roman. Inventarul funerar foarte bogat în 
astfel de obiecte protectoare, fiecare cu atribuţiile sale, dovedeşte 
credința nestrămutată în eficienţa lor.“ Sigur, dacă amuletele 
țineau de dimensiunea magică a credinţei, aceasta nu înseamnă 
că cea religioasă lipsea. Existau o serie de divinități asociate cu 
primii ani ai vieţii: Educa, Potina si Rumilia cu mâncatul si 
băutul, Abeona, Adeona şi Statulinus cu mersul, Cunina cu 
somnul, Fabulinus cu vorbirea, Pauentia cu timiditatea Sac 
exista o diferență evidentă între idealurile vechilor romani si 
ceea ce se întâmpla în practică. După cum scrie Tacitus: „Într- 


a Véronique Dasen, op. cit., p. 311; Beryl Rawson, Children and 


Childhood..., p. 111. 

“ Plutarch, The Roman Questions 101. 

“ Keith Bradley, op. cit., p. 190. 

44 Maureen Carroll, op. cit., p. 50. 

*% Beryl Rawson, Children and Childhood..., p. 137. 

adevăr, altădată copilul născut dintr-o căsnicie curată nu era 
crescut in odaita unei doici cumpărate, ci în brațele şi la sânul 
mamei, pentru care era o deosebită cinste să-şi supravegheze 
casa şi să se robească creşterii copiilor. Se alegea apoi o rudă 
mai vârstnică, cu purtări dovedite si încercate, căreia i se 
incredintau toate vlăstarele aceleiaşi familii: in fata ei nu era 
îngăduit nici să rostesti ceea ce ar fi putut să pară nevrednic de 
vorbit, nici să faptuiesti vreun lucru care ar fi fost ruşinos de 
făcut. Şi nu numai studiile si îndeletnicirile, ci şi recreatiile si 
jocurile copiilor erau conduse cu o anumită sfințenie și 
delicateţe. [...] Această aspră disciplină urmărea ca sufletele 
curate, nevinovate si neatinse de nici o răutate să imbratiseze in 
grabă şi din toată inima îndeletniciri înălțătoare şi, fie că ar fi 
înclinat spre arta militară, spre ştiinţa dreptului ori spre studiul 
elocventei, să se străduiască spre un tel şi să se pătrundă de el în 
întregime.” În contrast cu aceste practici, scrie istoricul antic, 
„Astăzi însă, abia născut, copilul este lăsat pe mâinile vreunei 
sclave de neam grec, căreia i se mai alătură unul sau doi dintre 
ceilalți sclavi, de obicei cel mai netrebnic şi mai nedestoinic 
pentru vreo slujbă serioasă. Cu poveştile şi superstitiile acestora 
sunt umplute necontenit minţile fragede si neformate; şi nimeni 
în toată casa nu chibzuieşte ce trebuie să vorbească sau să 
infaptuiasca în fata micului stăpân. Mai mult chiar, părinţii înşişi 
nu-și mai deprind copiii cu cinstea şi cu modestia, ci cu 
destrăbălarea şi cu vorbăria; prin ele se furișează încetul cu 
încetul nerusinarea şi disprețul de sine şi de alţii.” Ceea ce 
Tacitus sancţionează prin discursul său este delimitarea femeilor 


4 P, Cornelius Tacitus, Dialogul despre oratori XXVIIL4-7, trad. de H. 
Mihăescu, in P. Cornelius Tacitus, Opere, vol. I, Editura Ştiinţifică, Bucuresti, 
1958. 

407 Ibidem XXIX.1-2. Se pare că exista o preferinţă a romanilor pentru doicile 
din Grecia, considerându-se că ele vor transmite copilului mult admiratele 
limbă şi cultură greceşti. Véronique Dasen, op. cit., p. 308. 

din clasele superioare de unele prerogative ale maternității. Deşi 
se considera că, prin intermediul laptelui matern, se transmit 
copilului şi calităţile morale ale mamei, mamele din familiile 
care își permiteau preferau să angajeze o doică ori să apeleze la o 
sclavă, doar pentru a avea pe cineva care să hrănească şi să aibă 
grijă de prunc în special în solicitanta perioadă a alăptării. 
Aceasta nu înseamnă că alegerea doicii era lăsată la voia 
întâmplării. „Manualul” lui Soranus recomandă alegerea unei 
doici în funcție de criterii atât fizice, cât şi morale: „Trebuie 
aleasă o doică nu mai tânără de douăzeci de ani şi nu mai bătrână 
de patruzeci, care deja a născut de două sau trei ori, care este 
sănătoasă, cu o sănătate bună, voinică şi cu o culoare potrivită” 
după care despre cum ar trebui să fie sânii doicii şi, în final, „că 
ar trebui să fie disciplinată, empatică, nu tafnoasa, grecoaică şi 
îngrijită”. lar în următoarele pagini detaliază importanţa fiecărei 
condiţii." La rândul ei, doica se angaja să respecte o anumită 
dietă şi să se abţină de la relații sexuale pe perioada cât 
alăptează. Cu toate acestea, idealul rămânea alăptarea de către 
mamă sau o rudă, argumentându-se că aşa se păstrează şi 
legăturile de familie." 

Deşi romanii erau convinși că părinții erau responsabili de 
realizarea copiilor ca adulți („Copiii care au ajuns sus au cel 
putin un părinte bun, iar părinţii buni dau naștere la copii buni.”), 
după ce copiii depăşeau vârsta alăptatului, creşterea lor devenea 
o sarcină comună a părinților, bunicilor, părinților vitregi, 
doicilor, pedagogilor, profesorilor şi sclavilor casei, adică a 
oricui se afla prin preajmă“. În special părinţii din clasele 
superioare erau prea puţin implicați în îngrijirea copilului, 


“8 Soranus, Gynecology II.XII.19-20. 

a. Véronique Dasen, op. cit., p. 308; Beryl Rawson, Children and 
Childhood..., p. 122. 

410 Mary Harlow, Ray Laurence, op. cit., p. 44, 84. 

această sarcină revenind sclavilor sau libertilor angajaţi. Cato cel 
Bătrân a fost o excepţie ajunsă ideal pe care istoria l-a reţinut. 
Considerând că un copil nu poate fi educat de un sclav sau de 
cineva cu un statut inferior, s-a implicat activ în educaţia copiilor 
sai. A scris o Istorie cu litere mari, pentru a putea fi citită de fiul 
său, l-a dus la înot şi l-a învăţat el însuşi să boxeze și să 
călărească. Aceasta nu înseamnă că părinţii erau indiferenți, ci că 
în familiile bogate erau suficient de multe persoane prin casă 
care „să vadă de copii”, iar în cele sărace, părinţii erau prea 
preocupaţi de asigurarea traiului zilnic pentru a face din 
socializarea cu copiii o prioritate. 


8.2. luventas 


Pentru bărbaţi, tranziţia de la copilărie la vârsta adultă este 
un proces mai lung, care începea după ce îmbrăca toga virilis şi 
continua până la căsătorie, în jurul vârstei de douăzeci şi cinci de 
ani. Această perioadă, numită iuventas sau adulescentia, era una 
de tranziţie, periculoasă atât pentru individ, cât şi pentru stat. În 
mentalitatea romană, un copil nu putea fi transformat peste 
noapte într-un adult responsabil, aşa cum se întâmpla cu fetele. 
Era necesară o perioadă de pregătire morală. Într-un fel, tinerețea 
era percepută ca o boală care dura până la douăzeci de ani, când 
bărbatul „se vindeca” şi se căsătorea, putea prelua o funcție 
publică şi se bucura de încrederea celorlalți cetățeni şi a 
statului +! 

Debutul trecerii de la statutul de copil la cel de bărbat era 
marcat de schimbarea ritualică a togăi de copil (toga praetexta), 
cu o dungă purpurie, cu toga virilis, pe care o purtau toţi bărbaţii 


“I! Mary Harlow, Ray Laurence, op. cit., pp. 69-70. 

adulți. Deşi vârsta varia, ritualul putând fi săvârşit începând cu 
vârsta de treisprezece ani, in general avea loc la şaisprezece- 
şaptesprezece ani, vârsta când tânărul devenea apt pentru 
serviciul militar." Înainte de a merge in Forum, băiatul isi 
scotea bulla, se barbierea pentru prima dată şi îşi tundea părul 
scurt, după care îmbrăca toga virilis. Insotit de tatăl său si, după 
caz, de prieteni şi clienți, se îndrepta către Capitol, pentru a fi 
înscris în listele cu cetăţeni (rabularium) 4 Aici băiatul stătea în 
fata templului lui Marte Răzbunătorul, iar statuile marilor bărbaţi 
ai Romei din Forum erau menite să-l inspire pe tânărul cetățean, 
având rolul de a-l constientiza asupra datoriei sale fata de părinţi, 
strămoşi si stat." 

Trecerea de la statutul de copil la cel de adolescent era 
asociată cu Jupiter Iuventus, zeu al tinereții, motiv pentru care 
frecvent tinerii mergeau, cu acest prilej, si la templul sau din 
Capitoliu, unde aduceau drept ofrandă un ban. 415 

Mulţi alegeau să-şi schimbe statutul la sărbătoarea zeului 
Liber, pe data de 17 martie. Ratiunile acestei asocieri dintre zeul 
Liber şi schimbarea togii le găsim la poetul Ovidiu: 

„Oare de ce li se dă copiilor libera toga, 

Bacchus strălucitor, tocmai la-a tale serbări? 

Oare fiindcă tu pari copil totdeauna şi tânăr, 

Fiindcă varsta-ti stă între-aste două-n mijloc? 

Sau fiindcă tie, părinte fiind, în grijă şi-n pază 

Tatii pe-ai lor copii, scumpe odoare, încred? 

Poate fiindcă ești Liber în ziua ta libera haină 

O îmbrăcăm, începând calea mai slobodei vieți, 


42 Beryl Rawson, Children and Childhood..., p. 142; Mary Harlow, Ray 
Laurence, op. cit., p. 67. 

43 Beryl Rawson, Children and Childhood..., p. 144. 

414 Mary Harlow, Ray Laurence, op. cit., p. 67. 

415 Atanasie Marian Marienescu, op. cit., p. 291. 


151 


Sau că-n vechime când toţi își lucrau cu grijă ogorul 


Ziua aceasta păru pentru-a togei luare mai bună, 

Căci tineretul putea fi de mulţime serbat.”*"° 

Ziua se încheia cu un festin la casa tatălui băiatului, festin 
care, în cazul familiilor imperiale de mai târziu, luase forma unei 
sărbători publice. La cină participau atât apropiaţi ai familiei, cât 
şi clienți şi chiar străini. Pentru familiile de politicieni, 
sărbătoarea era un bun prilej de a-l lansa pe băiat în viata 
publică. Acum tânărul începea să-și folosească praenomen-ul.*" 


8.2.1. Educaţia 


Dacă grecii nu erau prea interesați de ceea ce învățau copiii 
lor în primii ani de viata, în Roma se dezvoltase ceea ce poate fi 
numită aproape o teorie a educaţiei începând de la cea mai 
fragedă vârstă. Nume precum Cato cel Bătrân, Cicero, Seneca, 
Atticus, Horațiu, Statius, Quintilian ş.a. au rămas in memoria 
posterității pentru preocupările lor legate de educaţie şi pentru 
manualele de viata adresate fiilor.*"® 

Percepția generală în epocă era aceea a unor copii pasivi, 
care se lasă modelati de către profesorii lor. Iuvenal se plângea 
că profesorii nu sunt suficient plătiți pentru efortul şi importanța 
lor, căci preiau rolul părinților şi modelează minţile copiilor, la 


416 Publius Ovidius Naso, Fastele III.771-788. 

ae Mary Harlow, Ray Laurence, op. cit., p. 68; Atanasie Marian Marienescu, 
op. cit., p. 291. 

*!8 Beryl Rawson, Children and Childhood..., pp. 157-158. 

fel cum un artist modelează ceara;*'? Quintilian îi consideră pe 
copii precum un ogor care trebuie cultivat'%; pentru Pseudo- 
Plutarh, însă, copiii sunt precum nişte cai care trebuie imblanziti. 
Ei deţin deja inteligenţa şi o bună memorie, însă abia mai târziu 
vor putea să le folosească aşa cum au învăţat. Cert este că 
perspectiva generală e aceea că un adult realizat este rezultatul 
educaţiei.” Totodată s-a dezvoltat în lumea romană şi 
pedagogia. Plutarh, de pildă, scrie: „Copiii ar trebui să fie 
conduşi către un comportament onorabil prin intermediul 
încurajării şi argumentare, şi cu siguranță nu prin loviri sau 
pedepse; pentru că este cu siguranţă hotărât că acestea sunt mai 
potrivite pentru sclavi decât pentru cei născuţi liberi; căci astfel 
cresc proşti şi fricosi, partial din cauza durerii loviturilor, partial 
din cauza hybris-ului. Lauda şi dojana sunt mai de ajutor pentru 
cei liberi decât orice altă pedeapsă, având în vedere că lauda îi 
îndeamnă către ceea ce este onorabil, iar dojana îi tine departe de 
ceea ce este de ocara.”*” Pentru Quintilian, bătaia, dincolo că 
era menită doar pentru sclavi, reprezenta si o insultă pe care 
copilul nu o va uita când va fi adult. Un alt motiv pentru care 
respinge acest mijloc pedagogic este obişnuirea copilului cu 
loviturile, încât în timp nu-și vor mai atinge scopul." 

Seneca definește cel mai bine filosofia de educare a 
copiilor: „Este extrem de important copiii să fie crescuți cum se 


+19 Decimus Iunius Iuvenalis, Satire VI, în Persius, Iuvenal şi Martial, Satire si 
epigrame, trad. de T. Mainescu si A. Hodoş. Editura pentru Literatură, 
Bucureşti, 1967. 

40 Quintilian, Institutio oratoria (I-III) L.IIL.5, trad. în limba engleză de H.E. 
Butler, Harvard University Press, Cambridge, 1996. 

#21 Teresa Morgan, ,,Ethos: The Socialization of Children in Education and 
Beyond”, in A Companion to Families in the Greek and Roman Worlds, ed. de 
Beryl Rawson, Blackwell, Malden, 2011, p. 515. 

422 Plutarh, De liberis educandis 12, apud Richard P. Saller, op. cit., p. 143. 

“3 Quintilian, Institutio oratoria (I-III) LIIL.14. 


153 


cuvine de la început, deşi formarea lor nu este un lucru uşor. Cu 
toate că nu ar trebui să limităm dezvoltarea personalităţii lor, nu 
trebuie să li se permită să aibă izbucniri isterice... Libertatea fara 
limite conduce la un caracter de nesuportat; restrictia totală 
conduce la un caracter servil. Un copil va fi încurajat să 
dobândească încredere în sine fiind lăudat; pe de altă parte, prea 
multă laudă îl face prea încrezător în sine şi irascibil. Ar trebui 
să urmăm o linie de echilibru în creşterea copiilor: uneori copilul 
trebuie stăvilit, alteori încurajat. Nu ar trebui umilit sau supus 
unui tratament slugarnic. Nu trebuie să i se permită să plângă sau 
să ceară recompense şi nici ca un astfel de comportament să-i 
aducă vreun câştig; recompensele ar trebui să-i fie date doar daca 
a fost bun sau dacă promite să fie astfel. Când concurează cu alții 
de aceeaşi vârstă, nu ar trebui să i se permită să renunțe sau să-și 
piardă cumpătul... Dacă a câştigat un joc sau a făcut ceva 
remarcabil, ar trebui să fie lăudat, însă nu în exces, căci lauda 
excesivă conduce la prea multă încredere în sine, iar aceasta la 
mândrie. Copiilor ar trebui să le fie lăsat ceva timp liber, însă 
aceasta să nu se transforme în trândăvie; unui copil nu trebuie să 
i se permită să se înveţe să ducă o viata lipsită de activitate şi 
uşoară... Dacă unui copil i s-a dat tot ceea ce a cerut, dacă mama 
sa anxioasă l-a alinat întotdeauna când a plâns, dacă doica l-a 
lăsat întotdeauna să facă ceea ce a dorit, atunci nu va fi niciodată 
în stare să facă fata situaţiilor neplăcute din viata.” (II.21.10- 
6). 

Educația începea acasă, în sânul familiei, ab infantia, o 
etapă esențială pe care Quintilian o asemăna cu temelia unei 
clădiri: deşi nu este vizibilă, trebuie să-i fie acordată maximă 
atenție, pentru ca ceea ce va fi clădit pe ea să fie 


424 Seneca, De Ira, apud Mary Harlow, Ray Laurence, op. cit., p. 44. 

corespunzător.” Vorbitul, cititul, scrisul şi aritmetica nu erau 
învățate de către copil de la o singură persoană, ci erau 
cunoştinţe dobândite informal, de la toți membrii gospodăriei. 
Mama avea rolul de a superviza ceea ce se întâmplă cu copilul 
ei, însă nu era neapărat implicată în educarea sa, deși Quintilian 
subliniază cât de important este ca ambii părinți să contribuie la 
educația copilului, mai ales dacă şi ei sunt educați: „În ceea ce 
priveşte părinții, mi-ar plăcea să-i văd cât mai educați posibil, şi 
nu limitez această remarcă doar la taţi. Ni se pune ca elocinta 
Gracchilor se datora mult mamei lor, Cornelia, ale cărei scrisori, 
chiar şi astăzi, dovedesc stilul ei cultivat. Laelia, fiica lui Gaius 
Laelius, se spune că a copiat în vorbire eleganța limbajului 
tatălui ei, în timp ce discursul ținut în fața triumvirilor de către 
Hortensia, fiica lui Quintus Hortensius, este încă citit nu doar ca 
un compliment pentru că este femeie.” “s 

Este interesant de menționat faptul că acelaşi autor antic 
afirmă că „Și chiar cei care nu au avut sansa de a primi o 
educație bună, nu ar trebui din acest motiv să dedice mai puțină 
grijă educației fiilor lor; dimpotrivă, ar trebui să arate cea mai 
mare grijă în alte chestiuni prin care pot fi în folosul propriilor 
lor copii."*” Acest ideal a fost pus în practică în numeroase 
cazuri. Deşi educaţia constituia apanajul familiilor bogate, au 
existat şi părinți din clasa de mijloc şi inferioară care au avut 
ambiția ca fiii lor să beneficieze de o bună educaţie. Probabil ca 
cel mai cunoscut caz este cel al lui Horaţiu, născut dintr-un tată 
libert, care cu mari sacrificii l-a dus la Roma, la o şcoală 
dedicată fiilor senatorilor si cavalerilor.'*% Iată ce scrie marele 
poet latin: „De nu găsești în firea mea decât mici cusururi ca 


“5 Quintilian, Institutio oratoria (I-III) L.Pr.3-5. 


“6 Ibidem 1.1.6-7. 
47 Ibidem 1.1.7. 
“8 Beryl Rawson, Children and Childhood..., p. 150. 

nişte pete pe o piele frumoasă, de nu mă poate nimeni invinui 
nici de zgârcenie, nici de lăcomie, nici de alte patimi ruşinoase, 
si, ca să mă laud, de duc o viata neprihănită şi mă iubesc 
prietenii, — e mulțumită tatălui meu. Cu toate că n-avea decât un 
petic de moşie, el nu m-a trimis la școala lui Flaviu [...]; ci s-a 
încumetat să-şi trimeată băiatul la Roma, ca să înveţe tot ce 
învaţă copiii cavalerilor si ai senatorilor. [...] Ținându-mă din 
scurt, tatăl meu însuși mă întovărăşea la toți dascălii. Ce să mai 
spun? Mi-a ferit nevinovăția — podoaba tuturor virtuţilor — nu 
numai de fapte, ci si de bănuieli ruşinoase; nu poate fi deci 
învinuit că n-a facut din mine decât un biet pristav sau un slujbas 
de percepţie, ca şi dânsul; şi chiar de m-ar fi făcut, tot n-aş fi 
avut de ce mă plânge; acum însă i se cuvine si mai multă laudă si 
recunoştinţă din parte-mi. Cât voi fi în toată firea, nu mă voi căi 
de un astfel de tată [...].""% Iar exemplele de acest fel sunt foarte 
numeroase." Trebuie însă să remarcăm că şi contextul a 
influențat investiția în educaţie. Dacă în perioada Republicii o 
bună educaţie era inutilă în absența unei familii, unui patron sau 
a unor prieteni care să-l propulseze pe tânăr în carieră, Imperiul a 
însemnat o oportunitate pentru cei proveniți din familii modeste, 
însă cu ceva educaţie si multă ambiţie. Imensul aparat de stat a 
oferit oportunităţi de carieră pentru numeroşi tineri educați, căci 
„oficialii curții străluceau ca oameni de litere, secretarul abunda 
de erudiție, iar procuratorul alterna îndatoririle fiscale cu 
cercetarea ştiinţifică”! Personalităţi de seamă ale Romei, 
provenind din familii modeste, s-au realizat datorită educaţiei. 
Horaţiu, după cum am menţionat mai sus, era fiul unui libert, 


42 Horaţiu, Epistole LIV, în Satire si epistole, trad. de E. Lovinescu, Editura 
Ancora, Bucureşti, s.a. 

430 A se vedea: Beryl Rawson, Children and Childhood..., pp. 150-151. 

“5! Beryl Rawson, Children and Childhood..., p. 151. 

Tertulian, al unui centurion, Ausonius al unui doctor, iar 
Augustin, al unui consilier municipal din provincie.” 

În familia romană veche, prima formă de educație a 
copilului o asigura mama sau cel puțin ea era responsabilă de ea. 
lar aşteptările erau ca matroana să le ofere fundamentele 
educației morale, precum respectul, cumpătarea, cumintenia și 
cinstirea zeilor. Fetele trebuiau să deprindă de la mame pudor 
(pudoarea) si modestia (cumintenia), iar băieţii constantia 
(statornicia), gravitas (seriozitatea) şi honestas (cinstea). Dacă 
avea cunoştinţele necesare, mama era și cea care punea pentru 
prima dată condeiul în mâna copiilor.*5 

Odată puse bazele în cadrul familiei, în special băieții își 
începeau educaţia formală şi aveau la îndemână două alternative: 
şcoala publică sau un învățător privat. Cu siguranță că alegerea 
era influenţată de posibilitățile financiare, însă si de mediul unde 
trăia familia, căci orășenii aveau acces mai ușor la educaţie, 
comparativ cu romanii din mediul rural." 

Daca banii nu constituiau o problema, atunci alegerea 
unuia din cele două sisteme tinea de preferinta tatălui, ambele cu 
avantajele şi dezavantajele lor. Quintilian sintetizează această 
dilemă astfel: „Prin urmare, este locul aici a discuta chestiunea 
dacă este mai bine să-l educi privat, acasă, sau să-l duci la o 
şcoală mare şi la cei pe care îi pot numi instructori publici. Cel 
de al doilea parcurs ştiu că a câştigat acordul celor mai eminente 
autorități şi al celor care au format caracterul naţional al celor 
mai cunoscute state. Însă ar fi absurd să trecem cu vederea faptul 
că unii nu sunt de acord cu această preferință pentru educația 


* Teresa Morgan, op. cit., p. 511. 

* N.I. Barbu, op. cit. , p. 132. 

* Richard Saller, „The Roman Family as Productive Unit”, in A Companion to 
Families in the Greek and Roman Worlds, ed. de Beryl Rawson, Blackwell, 
Malden, 2011, p. 124. 

publică, preferând învățământul privat. Aceste persoane par să 
fie ghidate în această privință de două principii. În interesul 
moralității, ar trebui să evite compania a numeroși oameni, la o 
vârstă care este în mod deosebit predispusă să deprindă serioase 
metehne [...]. In al doilea rând, susţin că oricine ar fi profesorul 
băiatului, acesta îşi va dedica mai cu folos timpul unui singur 
copil, decât dacă ar fi să îl împartă mai multora.”*? În 
continuare, autorul latin argumentează că morala poate fi coruptă 
ŞI acasă, iar în privinţa atenției profesorului, un profesor bun se 
remarcă printr-un număr mare de elevi, în timp ce unul slab sau 
mediocru se limitează la un singur elev. Quintilian militează 
pentru şcolile publice, însă cu sublinierea că tatăl trebuie să o 
aleagă pe cea mai bună. lar preferința sa o argumentează astfel: 
un viitor orator trebuie să fie obişnuit să trăiască în mijlocul 
oamenilor, mintea sa are nevoie de stimulare permanentă, îi 
lipseşte prietenia altora atunci când este educat acasă şi nu învață 
să interacționeze cu ceilalți, iar la şcoala publică va învăţa și din 
reuşitele şi greşelile celorlalți. “6 

Se poate constata de aici că fiecare familie cu o oarecare 
dare de mână avea de făcut o alegere deloc uşoară între educația 
privată, în spaţiul domestic, şi cea publică. Decizia era dificilă şi 
pentru că această primă etapă în educaţia copilului însemna, în 
cazul în care era aleasă scoala publică, şi părăsirea siguranţei şi 
confortului căminului. 

În cazul în care balanţa înclina către şcoala publică, atunci 
copilul era trimis la ceea ce astăzi ar fi şcoala primară, condusă 
de un magister ludi sau litterator, unde rămânea aproximativ 
până la unsprezece ani. Aici învăţa să scrie, să citească și ceva 
aritmetică. Urma şcoala secundară, condusă de un grammaticus, 
unde copilul învăța în continuare gramatica, literatura, limba 


“5 Quintilian, Institutio oratoria (I-III) 1.2.2. 

greacă, muzica şi filosofia. Cea de a treia etapă a educaţiei se 
desfăşura la scoala tertiara, sub îndrumarea unui retor. Aici 
învățau tinerii din clasele superioare care îmbrăcaseră deja toga 
virilis. Programa consta preponderent în arta discursului, căci 
şcoala îi pregătea pentru o eventuală carieră publică în senat, 
tribunale, armată sau administraţie, unde erau necesare abilități 
de convingere, informare şi încântare a audienței.“ Aceste 
stadii sunt relativ târzii, datând din secolele II-I î.d.Hr. Anterior 
educaţia era mult mai informală, se făcea preponderent acasă, cu 
profesori particulari ori doar sub îndrumarea tatălui. Schimbarea 
sistemului educațional roman a fost determinată de pătrunderea 
celui grecesc — inclusiv a profesorilor —, in special în rândul 
aristocrației.“ 

Şcolile romane erau diferite de ceea ce înțelegem astăzi 
prin educaţie institutionalizata. În schimbul unui onorariu plătit 
de fiecare copil care participa la cursuri, profesorul îi învăţa pe 
copii sau tineri, în funcţie de nivelul şcolii sale.’ Dacă în 
mediul familial pedepsele corporale nu sunt încurajate, după cum 
am menționat mai sus, şi nici măcar comediile nu prezintă scene 
în care părinţii isi lovesc copiii“, în şcoală bătaia era un mijloc 
pedagogic foarte prezent. Martial evocă in epigramele sale 
vecinii unei şcoli treziti cu noaptea in cap de tipetele elevilor 
bătuţi de „creatura care-i urăşte pe băieți si pe fete” si care „urlă 
sălbatic”, nimeni altul decât profesorul.“ 


“57 Beryl Rawson, Children and Childhood..., p. 147, 165; Emily A. Hemelrijk, 
Matrona docta: Educated Women in the Roman Elite from Cornelia to Julia 
Domna, Routledge, Londra, 2005, p. 16; Nicolae Lascu, op. cit., pp. 112-113, 
116-119. 

#8 Emily A. Hemelrijk, Matrona docta..., pp. 16-17. 

Pe lângă profesor, copiii din familiile bogate beneficiau şi 
de un pedagog, în general un sclav ales pentru integritatea sa 
morală, constiinciozitate şi ceva abilitate intelectuală, care să-l 
însoțească pe copil până la şcoală, să-l supravegheze la teme şi 
să-l asiste la învăţat. El era atât un gardian (custos), cât $i un 
mentor (rector).%? 

După cum s-a putut observa din cele de mai sus, referirile 
s-au făcut la educaţia băieţilor, cunoaşterea literaturii şi a artelor 
liberale constituind apanajul ,,gentlemanilor’ din clasele 
superioare." În privința educației fetelor, nu avem prea multe 
informații, motiv pentru care opiniile merg de la unele idealiste, 
care considera că fetele şi băieții aveau acces la educație în egală 
măsură, si până la cele mai pesimiste, potrivit cărora fetele nu 
beneficiau deloc de educaţie." 

Într-adevăr, posturile publice pentru care erau educați 
băieţii nu le erau accesibile femeilor, încât nu le era necesară 
educaţia pentru o viitoare carieră. Cu toate acestea, fetele din 
familiile bogate, precum şi cele din familiile de negustori cu dare 
de mână aveau nevoie de educaţie. Cele dintâi pentru a participa 
activ la viata socio-culturală a cetăţii, iar cele din a doua 
categorie pentru a le fi de ajutor părinţilor în gestionarea 
afacerilor. Ca si în cazul băieţilor, şi ele puteau urma fie scoala 
publică, în clase mixte, fie să învețe acasă, cu un profesor 
particular." Atunci când aveau fraţi care erau educați acasă, cel 
mai probabil învățau odată cu ei ciclul primar şi cel secundar, cu 
ceva limbă greacă, Homer şi poezie latină, însă educaţia lor se 


42 Quintilian, Institutio oratoria (I-III), nota 1, p. 22; Beryl Rawson, Children 

încheia atunci când se căsătoreau, astfel încât nu mai ajungeau să 
studieze şi cel de al treilea ciclu." 

Au rămas totuşi pentru posteritate câteva exemple de femei 
foarte educate. Plutarh scria despre Cornelia, soţia lui Pompei, că 
„avea multe calităţi fermecătoare, dincolo de tinereţe si 
frumuseţe. Cunoştea bine literatura, știa să cânte la liră, știa 
geometrie şi era un ascultător regulat şi inteligent al cursurilor de 
filozofie.” Cu siguranță că ea era o excepţie, mai ales că 
muzica şi geometria făceau parte din curriculumul grecesc, nu 
din cel roman. Alte nume de femei romane educate sunt poetele 
şi scriitoarele Cornificia, Perilla, Sulpicia, Agrippina Minor si 
puţine altele, care s-au bucurat însă de multă apreciere în 
epocă“. Faptul că au reușit să reţină atenţia unei audienţe foarte 
selecte şi exigente ne conduce la concluzia că beneficiaseră de o 
educaţie aleasă, care le permitea să stea alături de cei mai 
instruiți bărbaţi ai timpului. 

Referirile de mai sus au fost la parcursul educațional al 
copiilor din clasele bogate sau cel putin de mijloc, iar extinderea 
acestui parcurs la întreaga populaţie romană ar fi, cu siguranță, 
abuzivă. Probabil că în mediile sărace, ale agricultorilor si 
meşteşugarilor, analfabetismul era o realitate comună sau copiii 
învățau să citească şi să socotească într-o manieră informală, de 
la ceilalți membri ai familiei. Aici accentul se punea pe 
deprinderea unei meserii, în special în mediul urban, sau a 
cultivării pământului, în mediul rural. O meserie — a tatălui sau 
alta — se învăţa prin ucenicie, pe lângă părinţi sau vreo altă rudă, 
dar cel mai adesea în afara familiei. Motivul probabil, deși nu 


+6 Blaine Fantham et al., op. cit., p. 272; Emily A. Hemelrijk, Matrona docta..., 
pp. 19-20. 

“7 Plutarh, Pompei 55, apud Elaine Fantham et al., op. cit., p. 272; Emily A. 
Hemelrijk, Matrona docta..., pp. 89-90. 

“8 Emily A. Hemelrijk, Matrona docta..., pp. 142-147, 178-180. 

singurul, era că atunci când ajungeau la vârsta uceniciei, o treime 
dintre tineri nu mai aveau tatăl în viata, de la care să înveţe 
meşteşugul. Un al motiv era de natură financiară: pentru 
perioada uceniciei, familia nu mai trebuia să-l întrețină pe fiul 
ucenic, care acum presta munci specifice la atelierul meşterului, 
în schimbul unei minime subzistente. Ucenicia viza meserii 
precum cea de pictor, sculptor, pietrar, parfumer, bucătar etc., 
începea la pubertate şi varia de la un an la şase ani. Pe măsură ce 
ucenicul devenea mai experimentat, si retributia pe care o primea 
creştea, depășind simpla întreținere. Când devenea un artifex 
priceput ajungea să primească dublul salariului unui novice." 

În ceea ce privea agricultura, după cum se lamenta 
Columella, ,,[...] sunt astăzi şcoli pentru retori, pentru 
matematicieni şi muzicieni, sau, ceea ce este de mirare, şcoli de 
pregătire pentru cele mai vrednice de dispreț vicii [...] despre 
care nu numai că am auzit, ci le-am şi văzut cu ochii mei; dar în 
privinţa agriculturii, nu ştiu nici profesori, nici elevi. Căci chiar 
dacă statul s-ar lipsi de profesori ai artelor mai sus menționate, 
societatea ar continua să prospere, la fel ca în vremea celor de 
demult — căci fără teatre si chiar fără avocaţi oraşele erau odată 
suficient de fericite şi vor fi din nou la fel; însă fără lucrători ai 
pământului este evident că omenirea nu poate nici subzista si 
nici nu poate fi hrănită.”" În ciuda importanţei activităţii lor, 
fermierii nu beneficiau de nici o educaţie, agricultura invatandu- 
se prin experienţă si imitație. Încă de la vârste fragede, băieţii 
începeau să se deprindă cu munca fizică solicitanta şi învățau din 


¢ i 3 AS] 
mers, de la tati, rude si vecini. i 


* Richard Saller, „The Roman Family as Productive Unit...”, pp. 125-126; 
Beryl Rawson, Children and Childhood..., p. 191. 

40 Lucius Junius Moderatus Columella, On Agriculture, vol. I, trad. in limba 
engleză de H.B. Ash, Harvard University Press, Cambridge, 1960, I.Pr. 4-6. 

‘5! Richard Saller, „The Roman Family as Productive Unit...”, p. 124. 

8.2.2. Copiii în viaţa religioasă publică 


Simbol al purității, copiii erau prezenți la marile sărbători 
publice si la procesiunile religioase, in general băieţii (camilli) 
fiind cei care duceau vasele pentru libatii. Nu orice copil putea 
face parte din procesiune, ci doar aceia care aveau ambii părinți 
în viață şi care erau căsătoriți încă unul cu celălalt. Se poate 
deduce de aici că văduvia şi divorțul implicau o oarecare 
impuritate ritualică, ce se extindea si la copii si îi făcea 
incompatibili cu puritatea necesară înfăţişării înaintea zeilor.“ 

O alta activitate a copiilor în cadrul procesiunilor 
religioase era cântarea de imnuri, o sarcină onorabilă, însă 
dificilă, căci presupunea pregătire şi rezistență fizică. Aici 
puteau participa si fetele. Un ritual de expiere din 207 î.d.Hr. 
vorbeşte despre o procesiune ce începea pe Câmpul lui Marte şi 
se încheia la templul lui Juno de pe Aventin, o distanță 
considerabilă pe care un cor de douăzeci şi şapte de fete trebuia 
să o parcurgă ca parte a procesiunii. Prezenţa copiilor era 
esențială şi la consacrarea templelor şi chiar la jocuri, ei 
participând la ceremonia de deschidere.*™* 

În arta „canonică” imperială, copiii romani erau 
reprezentați în contextul ceremoniilor publice, în prezența 
împăratului, participanţi la sărbători, în timp ce copiii ne-romani 
apar doar în scene ce-i reprezintă supunându-se în fata armatei 
romane învingătoare. Aceasta nu înseamnă că erau foarte 
frecvente reprezentările copiilor în cadrul procesiunilor 
religioase. Basorelieful dăltuit în piatră ce reprezenta familia 


#92 Beryl Rawson, Children and Childhood..., p. 315. 
453 Ibidem, pp. 316-318. 
44 Jeannine Diddle Uzzi, op. cit., p. 64 ş.u. 

împăratului Octavian aflată într-o procesiune către altarul pe care 
va sacrifica în cinstea păcii pe care a adus-o Imperiului, 
basorelief creat între 13-9 î.d.Hr., este prima reprezentarea a 
unor femei și copii alături de bărbaţi din familia imperială, cât si 
a vestalelor alături de oficiali şi preoţi, într-un act de pietate." 


8.3. Vârsta adultă si batranetea 

Intrarea în vârsta adultă era marcată de creşterea părului 
facial. Prezenţa bărbii marca tocmai această trecere. Octavian, de 
pildă, a avut ceva dificultăţi, crescându-i barbă in jurul vârstei de 
23 de ani. Tunderea primei bărbi însemna terminarea perioadei 
liminale şi apropierea de vârsta adultă. Primul bărbierit putea 
avea loc la festivalul Iuvenalia sau cu o altă ocazie publica. Era 
marcat de sacrificarea unui bou şi dedicarea bărbii unei 
divinităţi." 

Legată de intrarea în vârsta adultă era și sărbătoarea 
Lupercalia. Lupercii, tineri magistrați, se întâlneau în peştera 
Lupercal, unde sacrificau capre si un câine. După banchetul 
sacrificiului, tinerii goi, infasurati în pieile caprelor sacrificate, 
alergau prin oraș lovind femeile cu bice făcute din piele (februa), 
atingerea cu aceste bice aducând fertilitate. 

Potrivit Lex Plaetoria şi Lex Villia Annalis, tinerii până la 
25 sau 30 de ani nu puteau lua parte la afaceri sau deține o 
funcție publică. Până la această vârstă, pentru a intra în senat, un 
tânăr trebuia să fi participat la trei campanii ca si cavalerist sau 
la șase companii ca şi infanterist. Acum trebuia să se şi 


* Elaine Fantham et al., op. cit., pp. 294-296. 
* Mary Harlow, Ray Laurence, op. cit., pp. 72-73. 
47 Ibidem, pp. 74-75. 

căsătorească şi în general era de dorit ca prima căsătorie să se 
încheie cu o fecioară.“ 

Căsătorit, cu copii şi indeplinindu-si îndatoririle de pater 
familias, bărbatul înainta în vârstă până când ajungea la ceea ce 
se numea bătrânețe. Lumea romană nu definea batranetea așa 
cum o facem noi astăzi. Nu exista un sistem de pensii sau 
retragerea din activitate: majoritatea populației muncea până 
„cădea”." Vârsta la care începea batranetea varia. Seniores sau 
senex începea undeva între patruzeci şi şase si şaizeci de ani. Nu 
exista un ritual de trecere, ci doar se schimbau aşteptările 
societăţii. Întrucâtva, bătrâneţea reprezenta o întoarcere la 
statutul de copil. După şaizeci de ani, bărbatul nu mai era eligibil 
pentru stagiul militar, nu mai putea vota în comitia centuriana, 
nu mai participa la senat, iar judecătorii şi decurionii se puteau 
retrage din funcție. Potrivit legii lui Augustus, nu se mai aştepta 
din partea lui să se căsătorească şi să aibă copii. Pe scurt, un 
bărbat care depăşea şaizeci de ani era eliberat de îndatoririle 
publice, însă în același timp şi privat de multe dintre atributiunile 
sale de cetăţean. Lipsit de orice formă de autoritate, bătrânul era 
însă protejat de patria potestas în fata potentialelor abuzuri ale 
unor fii lipsiţi de scrupule. Bătrânul îşi păstra autoritatea față de 
familia, asta dacă nu cumva era declarat inapt de către lege. Și 
oricât de decrepit ar fi fost, avea control asupra urmaşilor prin 
pârghia dezmostenirii. Însă nu trebuie să avem imaginea unei 
tensiuni permanente între generaţii. Virtutea romană pietas 
inducea ideea că părinţii trebuie respectaţi si îngrijiţi, ca o 
răsplată pentru grija pe care ei au avut-o fata de copii. Octavian 
Augustus a pus să fie sculptată imaginea lui Aeneas carandu-si 
tatăl, Anchises, afară din Troia incendiată, iar Antoninus Pius şi- 
a dobândit acest epitet pentru că şi-a sprijinit cu mâna sa socrul 


“8 Ibidem, pp. 76-77. 
*9 Ibidem, pp. 116-117. 

slăbit de vârstă.“ Acestea erau modelele pe care tinerii trebuiau 
să le perpetueze şi în propria familia. 

Prin urmare, batranetea putea fi şi o perioadă liniştită, când 
fiu, fiicele, nurorile şi nepoţii îi purtau de grijă lui pater familias 
ajuns poate neputincios, însă nu lipsit de potestas. 


8.4. Vaduvia 


Instituția familiei era destul de fragilă în lumea romana, 
cea dintâi cauză fiind una naturală: mortalitatea foarte ridicată, 
astfel încât se estimează că între 25 şi 30% dintre femei erau 
văduve.“ O simulare statistică evidenţiază faptul că o căsătorie 
din şase se încheia cu moartea unuia din soți în primii cinci ani, 
una din trei în zece ani şi aproape una din două în cincisprezece 
ani şi trei din cinci în douăzeci de ani.“ Dacă pentru bărbaţi 
văduvia nu implica un statut deosebit, în ceea ce privea femeile, 
lucrurile erau diferite. 

Modelul de văduvă al epocii era Cornelia Gracchus. Fiica 
lui Scipio Africanus şi căsătorită cu Tiberius Gracchus, aceasta a 
adus pe lume doisprezece copii, dintre care doar trei au 
supravieţuit. După moartea soţului a rămas credincioasă 
memoriei lui şi nu s-a mai recăsătorit, așa cum era obişnuit, 
refuzându-l chiar si pe Ptolemeu al Egiptului şi câștigându-și 
supranumele de univira (femeia unui singur bărbat). Ea 
reprezenta pentru lumea romană a timpului idealul de soție, 
educată, fidelă, care dă naștere la multi prunci şi îi creşte bine.“ 


* Ibidem, p. 119. 

“6! Tim Parkin, op. cit., p. 282. 

“© Richard P. Saller, Patriarchy, Property..., p. 220. 

* Philip A. Stadter, „Philosophos kai Philandros: Plutarch’s View of Women 
in the Moralia and the Lives”, in Plutarch’s Advice to the Bride and Groom 

Dar această imagine tradițională intra în contradicție cu 
obligativitatea recăsătoririi văduvelor aflate la vârsta fertilității 
(până la cincizeci de ani), impusă de legea lui Octavian 
Augustus." Probabil că pe acest fond, în timpul lui Augustus 
avem exemplul matroanei Murdia, care fusese căsătorită de două 
ori şi avusese copii cu ambii soți. Din elogiul scris la moartea ei 
de către un fiu din prima căsătorie, reiese că Murdia „a păstrat 
supunere si bun simţ in cele două căsătorii ale sale cu oameni 
merituoşi, pe care părinţii săi le-au încheiat pentru ea; ca femeie 
căsătorită, a devenit si mai plăcută datorită meritelor sale, iar 
loialitatea ei a făcut-o şi mai dragă, precum şi judecata limpede 
[în privinţa testamentului] au făcut-o şi mai onorată. [...] Draga 
mea mamă a câştigat cea mai mare prețuire dintre toate, căci a 
fost precum celelalte femei virtuoase în modestia ei, în decenta, 
castitate, supunere, țesutul lânii, zel si credință; în acelaşi timp, a 
fost cel putin egală oricui în virtute, muncă, înțelepciune şi in 
primejdiile pe care le-a înfruntat.""%5 

Statutul de văduvă era diferit de cel de femeie divorțată. 
Rareori primea mai mult de 50% din moștenire, copiii fiind 
întotdeauna favorizați. În unele cazuri putea folosi proprietatea 
până la moarte sau recăsătorire. Cel mai frecvent doar administra 
averea în interesul copiilor. Din aceste motive era în interesul 
văduvei să se recăsătorească pentru a avea acces la resursele 
sociale şi economice ale soţului. Văduvele tinere, fără copii, se 
întorceau în casa părintească şi sperau să se recăsătorească. 
Mamele aveau de ales dacă să-și crească singure copiii, să se 


and A Consolation to His Wife: English Translations, Commentary, 
Interpretive Essays, and Bibliography, ed. de Sarah B. Pomeroy, Oxford 
University Press, 1999, p. 180; cf. Bonnie MacLachlan, op. cit., pp. 67-69; 
Elaine Fantham et al., op. cit., p. 232, 264. 

464 Tim Parkin, op. cit., p. 282; Mary Harlow, Ray Laurence, op. cit., p. 100. 

* Corpus Inscriptionum Latinarum 6.10230, apud Elaine Fantham et al., op. 
cit., p. 318; cf. M.I. Finley, op. cit., p. 160. 

recăsătorească şi să-i crească împreună cu tatăl vitreg, sau să fie 
crescuţi de către familia soţului.'% Desi pietrele de mormânt şi 
modelele de viata vorbeau despre fidelitatea văduvelor care nu s- 
au mai recăsătorit, în practică majoritatea o făceau. Oricum, în 
urma unui astfel de eveniment legătura dintre familule foştilor 
soți continua, însă relaţiile familiale şi patrimoniale deveneau 
extrem de complicate." 

Cert este că statutul de văduvă nu era, în mod normal, 
dezirabil. Potrivit lui Plutarh, poate şi într-o notă satirică, aveau 
şi văduvele cel puţin un motiv de bucurie: se puteau căsători la 
marile sărbători, spre deosebire de fecioare, care nu. lar motivul 
era simplu: nu se cuvenea ca cineva să se întristeze în timpul 
unei sărbători, aşa cum se întâmpla cu o fecioară care se 
căsătorea, ci să se bucure, iar o văduvă cu siguranţă că o făcea. 
Un alt motiv este pragmatic: căsătoria unei văduve sau femei 
divortate trebuia să fie discretă, pentru că este fie dureroasă, fie 
rușinoasă. lar în timpul sărbătorilor toată lumea este ocupată cu 


AA . x a ax 468 
altceva, încât se putea organiza o nuntă restrânsă. 


*% Mary Harlow, Ray Laurence, op. cit., pp. 88-89. 

467 Suzanne Dixon, „Exemplary Housewife or Luxurious Slut...”, p. 248; M.I. 
Finley, op. cit., p. 153. 

468 Plutarch, The Roman Questions 105. Aceeaşi idee este menţionată si de 
Macrobius, Saturnalia 1.15.21. 

9. Familia ca spaţiu religios 


Familia romană nu era doar o instituţie socială şi 
economică, ci şi una religioasă, era un spaţiu în care erau 
venerati zeii proprii şi strămoșii, precum si locul unde generații 
succesive învățau modul corect de cinstire a lor. Religia era 
prezentă peste tot în casa romanului, nu doar în altarele 
domestice, prin zeii, larii şi scenele mitice pictaţi pe ziduri, 
reprezentați în mozaicuri, sculptați pe obiectele decorative sau pe 
cele folosite în activităţile de zi cu zi, gravati pe bijutierii 
ş.a.m.d. Se poate afirma că viata vechilor romani se desfășura 
într-un spaţiu care respira religie." 

Se pare că religia din spațiul privat — inițial considerată de 
cercetători ca o reminiscență a religiei populare — a fost atât de 
profund încorporată în identitatea culturală a cetăţeanului roman, 
încât a ajuns să fie absorbită de aparatul de stat. Oricum, este 
foarte dificil de trasat o delimitare clară între cultul familial şi 
cel civic sau aplicarea categoriilor moderne de public şi privat în 
această privinţă." În sine, religia familială reprezenta modelul 
la scară redusă al religiei oficiale, care la rândul său replica la o 
altă amploare ceea ce se întâmpla în fata altarului fiecărei 
locuințe romane. Paradoxal, urmând un raționament circular, şi 
familia trebuia să-i venereze pe zei în particular aşa cum o făcea 
statul în mod comunitar, urmând modelul familial. După cum 


469 : ae us A A 
Annemarie Kaufmann-Heinimann, „Religion in the House”, in A 


Companion to Roman Religion, ed. de Jörg Riipke, Blackwell, Malden, 2007, p. 
188 ş.u. 

afirmă Ross Shephard Kraemer, „la fel cum religia romană 
oficială realiza o relaţie simbiotică între Roma şi zeii ei, prin 
care era împletită prosperitatea ambilor, la fel şi prosperitatea 
familiei romane era inextricabil legată de venerarea adecvată a 
zeilor gospodăriei.” Dacă e să ne oprim asupra unui singur 
exemplu, aşa cum în fiecare casă romană focul din vatra dedicată 
Vestei asigura prosperitate familiei, la fel si focul din templul 
zeiţei, aprins si păzit de vestale, asigură prosperitatea Cetăţii 
Eterne.*”” 

În acest context, cuvintele lui Cicero potrivit cărora 
„nimeni să nu aibă alti zei, nici noi, nici străini, decât dacă au 
fost recunoscuţi public; în particular să-i venereze pe acei zei a 
căror venerare a fost primită în mod cuvenit de la strămoșii 
lor”, trasează o legătură de identitate între destinatarii legitimi 
ai cultului domestic şi cei ai cultului public. Cu siguranță că, din 
multitudinea de zei ai Romei, unii erau preferați în ritualul 
domestic, în detrimentul altora: Ianus, care păzea uşa casei, Juno 
Lucina şi Diana, care o asistau pe mamă la naştere, numeroase 
divinități secundare legate de viata de zi cu zi, precum si 
divinitatile asociate vieţii agrare.“ Cu toate acestea, în vastul 
câmp religios roman, fiecare familie isi avea $i propria identitate, 
dată de divinitatile sale particulare si exclusive, numite zeii 
familiei sau dii familiares. 


“7! Ross Shepard Kraemer, op. cit., p. 50. 
* Ibidem, pp. 50-51. 

+7 Cicero, On the Laws 2.19. 

+7 Celia E. Schultz, op. cit., p. 123. 

9.1. Dii familiares 


Dii familiares este denumirea generică pentru penati 
(penates), lari (lares) şi geniul (genius) lui pater familias, zei 
legaţi de casă, uneori lares şi penates fiind termeni folosiţi ca 
sinonimi pentru domus. Deşi prin excelenţă domestici, fiecare 
dintre ei avea si un echivalent public, subliniind, din nou, relația 
dintre spaţiul privat şi cel public.*” 

Larii aveau o competenţă foarte largă. Erau lares praestites 
sau larii publici, lar familiaris, protector al spaţiului domestic, 
lares compitales, asociaţi cu sanctuarele de la răspântii 
(compitalia) şi care erau protectorii câmpurilor cultivate, lares 
viales, care asigurau întoarcerea acasă în siguranţă a călătorilor. 
Lar familiaris era venerat la toate sărbătorile şi la calendele, 
nonele şi idele fiecărei luni. Lares compitales erau venerati la 
sărbătoarea Compitalia, ţinută la câteva zile după Saturnalii, 
prilej cu care întreaga familie înconjura sanctuarul si depunea 
câte o păpuşă din lână pentru fiecare persoană liberă din familie 
şi un ghem de lână pentru fiecare sclav.*”° Penatii sau Di Penates 
erau legati de supravietuirea economica a familiei, fiind 
divinitatile protectoare ale cămării (penus), locul unde erau 
depozitate mâncarea si celelalte bunuri necesare vieții. Ca şi in 
cazul larilor, aveau corespondenţi publici în penatii pe care 
Aeneas i-a adus de la Roma şi i-a așezat în templul Vestei din 
Forum (penates populi Romani). După cum penații Romei erau 
legaţi de vatra publica, la fel penafii domestici erau legați de 


415 yp; 
Ibidem. 

* Manfred Lurker, The Routledge Dictionary of Gods and Goddesses, Devils 

and Demons, Routledge, Londra, 2005, s.v. „Lares”; Celia E. Schultz, op. cit., 

vatra casnică.“ Genius-ul era o personificare a puterii 
masculine, fiecare bărbat avându-și propriul genius. La nivel 
domestic, genius-ul era legat de longevitatea familiei, fiind 
asociat cu pater familias. Din acest motiv, el era venerat cu 
prilejul zilei sale de naştere şi în ziua căsătoriei. În afara 
spațiului casnic, genii erau asociați cu locurile, legiunile militare, 
breslele profesionale, precum şi cu poporul roman în ansamblul 
său." 

Aceste divinități particulare s-au născut în jurul vetrei, din 
simbioza dintre cultul zeilor şi cel al strămoşilor. După cum 
explică John Andrew Couch, focul a constituit pentru toți arienii, 
încă din timpuri imemoriale, o forță venerată în fiecare casă, pe 
altarul familial arzând necontenit si reprezentând un zeu — 
ulterior zeiță — ce proteja permanent familia reunită în jurul său. 
Mai mult, acesta și purta numele unui strămoș al familiei. Modul 
cum fiecare familie îşi venera strămoșii şi focul vetrei sale a fost 
initial secret, odată cu trecerea timpului cele două forte divine 
fiind reunite în zeii casei sub forma larilor şi penatilor. 
Specificul acestor zei era că îi protejau pe cei care îi venerau 
strânşi în jurul vetrei (membrii familiei) şi îi lăsau pe străini în 
grija propriilor lor divinităţi. Şi niciodată comunitatea şi statul 


A ar tied : A 47 
nu au intervenit în ceea ce astăzi am numi cultul privat. 3 


+1 Manfred Lurker, op. cit., s.v. „Penates”; Celia E. Schultz, op. cit., p. 123; 
John Bodel, op. cit., p. 258. 

418 Manfred Lurker, op. cit., s.v. „Genius”; Celia E. Schultz, op. cit., p. 124. 
Genius-ul lui pater familias avea şi un corespondent feminin, iuno a matroanei, 
deşi avem foarte puţine referiri la acesta în izvoare. Ibidem. 

* John Andrew Couch, op. cit., p. 40. 

9.2. Altarele domestice 


Sanctuarele domestice (lararia) erau situate in diferite 
locuri din casă: în bucătărie, atrium, alae, peristil sau grădini. 
Acestea aveau în general forma unei nişe în perete sau arii erau 
pictați direct pe zid, sub forma unui cuplu care dansa şi flanca 
imaginea genius-ului lui pater familias, iar la bază se afla 
reprezentat un şarpe, probabil cu rol protector. În perioada 
imperială timpurie, în unele case o întreagă cameră era dedicată 
cultului zeilor familiei, iar începând cu secolul al II-lea, altarul 
domestic a luat forma unei mici capele aşezate acum în cadrul 
dormitorului principal. În perioada imperială târzie au apărut 
aedicule suficient de mari încât să adăpostească statui în mărime 
naturală şi au început să fie construite altare în grădini sau în 
spaţiile comune ale casei. Aceste sanctuare, indiferent de forma 
lor, conţineau statuete ale diferitelor zeități, talismane etc. °° 
Spre deosebire de penafi, care erau legaţi de o locaţie, larii 
puteau fi mutați sau pictați în locaţii diferite. Se pare ca larii 
erau mai mult legați de conceptul de „acasă”, decât de cel de 
„casă” şi asociați preponderent cu comunitatea familială, decât 
cu locul. Atunci cand juristii trebuiau să determine domiciliul 
stabil al cuiva care deţinea mai multe case, acesta era „acolo 
unde şi-a statornicit larul pentru casatorie”**’. Atunci când într-o 
casă se mutau noi proprietari, văruiau picturile larilor vechiului 
proprietar, care considerau că au plecat odată cu el, şi isi pictau 
proprii lari.“® Deşi fiecare familie îşi avea larii săi, descoperirile 
de la Pompei au evidențiat că în aceeaşi reședință puteau exista 


489 Annemarie Kaufmann-Heinimann, op. cit., p. 198; Manfred Lurker, op. cit., 
s.v. „Lares”; John Bodel, op. cit., pp. 254-258. 

481 Ulpian, Digest 25.3.1.2. 

482 John Bodel, op. cit., nota 48, pp. 264-265. 

mai multe lararia, ceea ce denotă existența mai multor familii, în 
special ale sclavilor.**? 

Altarele domestice propriu-zise conţineau 4-6 piese, 
obiecte scumpe amestecate cu unele ieftine, lipsite de unitate, 
divinități oficiale, dar şi unele particulare; unele convenționale: 
Mercur, Jupiter, Iunona si Minerva; altele exotice: Anubis, Isis, 
Harpocrate, un bătrân şi un strămoș; altele erotice: Venus, 
Hercule, Priap, Silenus şi Eros; altele eclectice. Uneori aceeaşi 
divinitate avea două statuete. Din acest eclectism deducem 
caracterul individual, personalizat, al altarelor, în care „fiecare 
obiect pare să aibă o valoare intrinsecă”. Nu se cunoaşte cine era 
responsabil pentru selecţie, însă cel mai probabil stăpânul casei 
şi strămoşii săi. După cum remarcă John Bodel, „trăsăturile 
individualitatii şi eclectismului spiritual inerente lor [larariilor] 
indică un nivel de angajament care nu poate fi găsit în cultul 
public; acestea au furnizat în cele din urmă cheia longevitatii şi 
s-au dovedit a fi esenţiale pentru supraviețuirea lui.”*** 

Trebuie subliniat faptul că deşi existau altare domestice, 
majoritatea ritualurilor aveau în centrul lor vatra, locul unde 
sălăşluia zeiţa Vesta şi mediul care făcea legătura între lumea 
muritorilor şi cea a zeilor. La calende, none şi ide, precum şi la 
sărbătorile familiale, vatra era împodobită cu ghirlande şi erau 
arse în foc diferite ofrande (vin, prăjituri, cereale etc.), prin 
intermediul ei fiind cinstiți atât zeii, cât şi larii, penatii şi genius- 
ul lui pater familias% 


483 John Bodel, op. cit., p. 265; Annemarie Kaufmann-Heinimann, op. cit., p. 
199. 

484 Ibidem, p. 261, 264; ibidem, p. 199. 

485 Celia E. Schultz, op. cit., p. 123. 

9.3. Participanţii 


Religia romană, concretizată in diferite ritualuri si 
sărbători, era relevantă atât pentru individ, cât şi pentru grupul 
din care el făcea parte. Prin participare, romanul arăta pietas atât 
fata de zei, cât şi fata de grup. Desigur, în centrul cultului 
domestic stătea pater familias, după cum vom detalia mai jos. 
Existau însă sărbători la care participa întreaga familie, inclusiv 
sclavii. % După cum scrie Ovidiu, referindu-se la sărbătoarea 
Terminalia: 

,lata-ti altarul, aici aduce taranca jaratic 

Ce-ntr-un hârb mititel ea de pe vatră-a luat. 

Lemne-un bătrân marunteste, tăiate, le-asaza cu grijă, 

Se străduieşte-mplântând crengi în pământul vârtos. 

După aceea atata focul cu scoarță uscată, 

Lângă el un copil tine in mână un coş." 

Iar Horaţiu, referindu-se la ritualul familial închinat zeilor 
Silvanus, Tellus şi Genius-ului: 

„După strângerea semanaturilor, harnicii plugari de 
odinioară se multumeau cu putin: în zilele de sărbătoare isi 
odihneau trupul si mintea, ce răbdase munca din greu numai în 
nădejdea sfârșitului; cu copiii, cu credincioasa lor soție şi cu 
tovarășii de muncă, ei jertfeau o scroafă Pământului; aduceau ca 
prinos lapte lui Silvan, flori şi vin Geniului ce ne aminteşte de 
scurtimea vieţii.”155 

La sărbătorile dedicate larilor şi penatilor participau toţi 
cei ai casei. Geniul lui pater familias era venerat atât de copiii 
săi, cat şi de sclavi, liberti și clienți. Parentalia, în schimb, se 
adresa familiei lărgite, incluzându-i pe agnati si cognati. Un 


“8° Plutarch, The Roman Questions 17. 
487 Publius Ovidius Naso, Fastele 11.645-654. 
“88 Horaţiu, Epistole I.L. 

sacrificiu special era adus pentru divi parentul, o sărbătoare a 
agnatilor, în timp ce sărbătoarea Mater Matuta făcea trimitere la 
cognati, femeile rugându-se pentru copiii surorilor lor.** 
Totodată, cu prilejul sărbătorilor Cara Cognatio, Caristeia sau 
Caristia, femeile dintr-o familie, chiar dacă erau căsătorite în alte 
familii, se strângeau la casa paternă." 

Deşi cultul domestic reunea în jurul său întreaga familie, 
marele preot si cu autoritate supremă în chestiunile religioase 
familiale era pater familias. El aprindea focul sacru, aducea 
jertfe pentru toţi cei care se aflau sub autoritatea sa, respectiv 
soția, dacă era căsătorită cum manu, copiii $i sclavii, şi doar el 
putea perpetua religia strămoşilor”, invatandu-si fiii ritualurile 
pe care şi el, la rândul lui, le învățase de la tatăl său. Dacă isi 
îndeplinea în mod corect îndatoririle, era convins că și el avea să 
se numere printre strămoşii cinstiți de urmaşi. După cum 
consideră John Andrew Couch, în superioritatea sa religioasă, ca 
mare preot şi unic responsabil de relația familiei cu zeii, deriva 
întreaga autoritate a tatălui in fata tuturor membrilor familiei 
sale.*? 

În privința femeii, având în vedere că viata ei era asociată 
în special cu spațiul domestic, ar fi de așteptat să fi fost implicată 
în ritualurile religioase desfăşurate aici, doar că ne lovim de lipsa 
unor informaţii coerente referitor la acest subiect. Stim însă că, 
în fata altarului familial, femeia nu avea un loc al său, căci nu 
descindea din strămoșii familiei soțului. Ea participa doar prin 
intermediul lui pater familias în a cărui potestate se afla (tată sau 
sot), iar după moarte nu avea onoarea de a trece în rândul 


“© Plutarch, The Roman Questions 17. 

“°° Ann-Cathrin Harders, op. cit., p. 16. 

#1 MLL Finley, op. cit., p. 154; Ross Shepard Kraemer, op. cit., p. 51; Celia E. 
Schultz, op. cit., p. 125. 

* John Andrew Couch, op. cit., pp. 40-41. 

strămoşilor. După cum afirmă John Andrew Couch, „în moarte, 
ca şi în viata, identitatea lor se pierdea in cea a bărbaţilor din 
familie. Si în această veche supremație religioasă a bărbatului, 
mai curând decât în superioritatea fizică, aflăm originea 
subordonării politice şi legale a femeii, atât de caracteristică 
tuturor — sau aproape tuturor — raselor ariene.”*”* 

Acestea nu înseamnă că femeia nu avea nimic de-a face cu 
dii familiares. Mireasa, spre exemplu, încă de când intra în casa 
soțului ei era atentă la aceste divinități ale familiei lui, oferind 
larilor casei o monedă şi o rugăciune genius-ului. După noaptea 
nunții, oferea o monedă acelor lares compitales, iar în anumite 
zile din lună se ruga către lar familiaris.% 

În ceea ce priveşte penatii, matroana romană, ca cea în a 
cărei responsabilitate intra pregătirea hranei pentru familie, 
trebuia să întrețină o relație bună cu ei. Putem presupune că se 
preocupa de asigurarea celor necesare pentru ofrande, deși nu 
ştim exact ce făcea ea propriu-zis în ritualurile dedicate 
penatilor. Prin analogie cu cultul public al Vestei, săvârșit de 
fecioarele vestale, putem deduce câteva aspecte. Vestalele erau 
responsabile de aprovizionarea şi păstrarea celor necesare din 
penus Vestiae, cel mai sacru loc din templu, unde doar ele si 
pontifii aveau acces. În penus Vestiae se aflau materiile necesare 
cultului, precum sarea şi făina din care se făcea amestecul mola 
salsa, necesar sacrificiilor, teci goale de fasole, sângele calului 
sacrificat în luna octombrie şi cenușa junincii sacrificate la 
Fordicidia.“ La fel ca vestalele, matroana se îngrijea ca în 
cămară să se afle cele necesare cultului domestic, cult săvârşit de 
către pater familias. Spre exemplu, ofrandele aduse de el către 


* John Andrew Couch, op. cit., p. 40; cf. Alina Emilia Ciortea, op. cit., pp. 40- 
41. 

* Celia E. Schultz, op. cit., p. 127. 

*% Ibidem, p. 128 

lares compitales (papusile şi ghemurile de lână) erau, cu 
siguranță, prelucrate de către femeile din casă.“ Probabil că 
existau gi ritualuri si sărbători familiale la care matroana 
participa în mod direct, în special cele asociate momentelor 
cruciale din viata, precum nașterea, pubertatea, căsătoria, boala 
şi moartea. lar acestea nu erau rezervate doar elitelor, ci tuturor 
femeilor, fie ele nobile sau plebeie, libere sau sclave.“ 


9.4. Sărbători familiale 


Deşi calendarul roman era presărat cu numeroase sărbători, 
unele dintre ele se reflectau mai proeminent în viața religioasă a 
familiei decât altele. Ne oprim în cele ce urmează la cele mai 
semnificative. 

Parentalia era cea mai importantă sărbătoare dedicată 
strămoşilor familiei, având atât o dimensiune publică, cât şi una 
privată. Întinzându-se pe perioada unei săptămâni (13-21 
februarie), consta în sacrificii, rugăciuni și ceremonii menite să 
ajute sufletele celor raposati să ajungă la o stare fericită în lumea 
de dincolo. Totodată, după cum am menţionat mai sus, era o 
perioadă de linişte, când serbările şi petrecerile zgomotoase erau 
interzise, iar focul din vatră era stins. Ultima zi a Parentaliilor, 
Feralia, era dedicată aducerii de ofrande la mormintele celor 
raposati din familie. În ziua următoare, la 22 februarie, se 
ținea Caristia sau Cara Cognatio, o sărbătoare exclusiv familială, 
continuare a Feraliei în spaţiul privat. Era atât o sărbătoare a 
pomenirii morților, cât mai ales a întâlnirii rudelor aflate în viata, 


*% Ibidem, p. 129. 
47 Ross Shepard Kraemer, op. cit., p. 51. 
“8 Atanasie Marian Marienescu, op. cit., pp. 85-86. 

marcată de un festin. Era un prilej de reconciliere familială si de 
reîntărire a legăturilor dintre cei vii.’” 

O altă sărbătoare închinată morților şi care se reflecta si in 
cultul domestic era Lemuria, dedicată spiritelor celor raposati 
care nu-şi găseau odihna pe lumea cealaltă (larve) şi se întorceau 
la familiile lor sub forma stafiilor (Jemurii). În cele trei nopţi ale 
acestei sărbători, pater familias ieşea noaptea afară, descult, se 
spăla în apă de izvor şi înconjura casa de nouă ori, scuipând în 
urma sa boabe de fasole neagră și zicând: „Cu boabele astea- 
aruncate, eu îi răscumpăr pe-ai mei ca si pe mine acum.” După 
care lovea într-o tablă de aramă şi rostea tot de nouă ori: „Mani 
părinteşti, ieşiţi !”.5% 

Saturnalia (17-23 decembrie) era atât o sărbătoare publică, 
asemănătoare unui carnaval, cât şi una a familiei şi a sclavilor, 
amintind de regatul lui Saturn, când exista o egalitate deplină 
între oameni, nu existau sclavi si stăpâni, iar proprietatea era 
comună. Acum avea loc o inversare a rolurilor, stăpânii devenind 
sclavi, iar sclavii stăpâni. Concret, sclavii erau îmbrăcați în 
oameni liberi si mâncau alături de stăpânii care îi slujeau şi îi 
distrau. Pe lângă acest joc, la sărbătoarea ce avea loc în cadrul 
domestic participau şi oamenii liberi, clienții stăpânului, 
cunoştinţele, sclavi eliberaţi, membri ai familiei extinse ş.a.” 


* Publius Ovidius Naso, Fastele 1.617-623; Atanasie Marian Marienescu, op. 
cit., pp. 86-87. 

5% Publius Ovidius Naso, Fastele V.431-444; Atanasie Marian Marienescu, op. 
cit., pp. 145-146. 

301 Fanny Dolansky, op. cit., p. 489, 491, 496; Atanasie Marian Marienescu, op. 
cit., pp. 230-231. 

10. Moștenirea, tutela si curatela 


Zic însă: Cătă vreme moștenitorul este copil, nu se deosebeşte cu 

nimic de rob, deşi este stăpân peste toate; ci este sub epitropi şi iconomi, 
până la vremea rânduită de tatăl său. 

(Galateni 4, 1-2) 


Dreptul roman în privinţa succesiunii, ca de altfel şi în alte 
dimensiuni ale sale, reprezintă un univers în sine. Nu este scopul 
nostru aici de a epuiza aspectele legale legate de moștenire şi 
succesiune, ci doar de a ne opri asupra unor chestiuni generale, 
legate de instituția familiei şi de statutul principalilor ei actori. 

Astăzi cel mai frecvent asociem moștenirea cu partea 
materială, însă în Roma, cel putin în perioada Regatului şi a 
Republicii, succesiunea era legată de cine urma să conducă 
ritualurile religioase domestice după moartea lui pater familias. 
Potrivit cutumei, acest lucru îl făcea fiul cel mai mare, care îi 
succeda tatălui în primul rând în oficierea cultului religios. 
Interpretată în cheie religioasă, moştenirea bunurilor familiale îi 
conferea fiului mijloacele materiale pentru a oficia în continuare 
cultul strămoşilor. Aceasta însemna că, din oficiu, femeile erau 
excluse din lista succesorală, ele neputând fi oficianţi.*%? De-a 
lungul timpului, sensul religios al succesiunii devine progresiv 
discret, păstrându-se însă ethosul său, care va marca evoluția 
dreptului succesoral roman. 


502 Alina Emilia Ciortea, op. cit., pp. 40-41. 

10.1. Succesiunea și testamentul 


Ordinea succesiunii în Roma, consemnată în Legea celor 
douăsprezece table, era ceva mai scurtă decât cea grecească si 
cuprindea: sui heredes (moştenitorii de drept, aflați sub 
autoritatea lui pater familias), agnatii (fraţii şi surorile 
defunctului sau urmașii lor) şi membrii gintii (gentiles, membrii 
familiei extinse care purtau numele gintii, erau oameni liberi, nu 
fuseseră niciodată sclavi si nu intraseră într-o altă familie prin 
adoptie). °” 

În perioada imperială, ordinea succesorală se schimbă, 
drept urmare a dispariției gintii şi a generalizării căsătoriei sine 
manu. Acum lista succesorală arăta astfel: liberi (copiii), legitimi 
(lista lărgită a agnatilor) şi cognati (rudele de sânge pe linie 
ascendentă şi descendentă, inclusiv membrii familiei care 
fuseseră infiati de alte familii), la care se adaugă si o a patra 
categorie, bonorum possessio unde vir et uxor, adică soția sau 
soțul căsătoriți sine manu” 

Simplificând foarte mult, rezumăm că, în cazul căsătoriilor 
cum manu, care reprezentau regula generală în perioada 
Regatului şi a Republicii, soția intra sub autoritatea soțului 
inclusiv cu dota ei. În cazul în care murea, soțul moştenea dota. 
Însă dacă soţul răposa primul, soţia sa îi devenea moștenitoare pe 
acelaşi nivel cu fiicele. Dacă nu existau moştenitori direcți, 
atunci soția mostenea întregul patrimoniu, devenind persoană sui 
iuris, deşi pusă sub tutela celui mai apropiat agnat.°’ În 
mariajele sine manu, soția era moștenitoarea tatălui său, 


°° Hugh Lindsay, op. cit., p. 357; Jane F. Gardner, op. cit., p. 363; Richard P. 
Saller, Patriarchy, Property..., p. 163; John Crook, ,,Patria Potestas...”, p. 115. 
° Jane F. Gardner, op. cit., pp. 366-367; Alina Emilia Ciortea, op. cit., pp. 54- 
55. 

*% Alina Emilia Ciortea, op. cit., pp. 44-46. 

problemele de succesiune mutându-se în familia de origine a 
femeii, unde ea mostenea o parte din averea lui pater familias 
egală cu cea a fraţilor ei.%% Abia în perioada dreptului pretorian 
i-a revenit soţiei căsătorite sine manu dreptul la moştenire de pe 
urma soţului, deşi era mai curând un drept simbolic decât unul 
real. 

Întorcându-ne la patria potestas şi la statutul de unic 
proprietar al lui pater familias, trebuie menționat că fiii săi, deşi 
nu puteau fi proprietari de drept decât după moartea tatălui, erau 
moștenitori ai mamelor lor, dacă ele erau căsătorite sine manu. 
Însă chiar şi cu acest statut, tot ceea ce primeau moştenire de la 
mamă revenea, indirect, tot lui pater familias. În acest sens, 
multe mame fie se asigurau că ai lor copii vor fi lăsați 
moștenitori de către tată asupra averii pe care o primeau de la 
mamă, fie stipulau în testament ca fiul să fie emancipat pentru a 
le putea fi moştenitor.” Din punct de vedere legal, pentru a 
limita accesul lui pater familias la moştenirea din partea mamei, 
Constantin cel Mare a interzis înstrăinarea de către tatăl 
supravieţuitor a bunurilor mamei, ele fiind socotite ca moştenire 
a copiilor. 02 

În privința testamentului, acesta trebuia să vizeze toate 
proprietățile, iar scopul său era eliminarea regulii automate de 
succesiune prin desemnarea unuia sau mai multor moştenitori 
preferați. Însă dacă sui heredes erau complet excluşi din 
testament fără a fi dezmosteniti în mod explicit, atunci 
testamentul era atacabil în justiție.” Testamentul putea fi lăsat 
în două moduri: in procinctu, în cazul legiunilor în ajunul unei 


°° Jane F. Gardner, op. cit., p. 362. 

5 Alina Emilia Ciortea, op. cit., pp. 44-46. 

°° Antti Arjava, op. cit., p. 151; Mary Harlow, Ray Laurence, op. cit., p. 84. 

>” Antti Arjava, op. cit., p. 151. 

>! Hugh Lindsay, op. cit., p. 358; Jane F. Gardner, op. cit., p. 372; Judith Evans 
Grubbs, op. cit., pp. 385-387. 


182 


bătălii, prin declaraţie verbală, sau în scris, prin acordul a ceea ce 
se numea comitia calata. Gaius menționează şi un al treilea mod 
de a lăsa un testament, prin mancipatio. O persoană care nu se 
înfățişase nici în fata comisiei şi nici nu se afla pe câmpul de 
luptă, când simţea că i se apropie sfârşitul îşi transmitea 
testamentul printr-o vânzare simbolică a averii sale către un 
prieten (de unde şi numele de „bronz şi taler” al acestei forme de 
testament), în faţa a cinci martori cetățeni, prieten care trebuia 
ulterior să o împartă potrivit dorinței defunctului. În timpul său, 
primele două forme de testament deja căzuseră în desuetudine.*!! 
Este interesant de menționat că sui heredes sau liberi nu 
aveau posibilitatea de a refuza partea de moştenire ce le revenea, 
iar uneori ea consta doar în multe datorii neplătite ale tatălui.5!? 
În 169 î.d.Hr., Lex Voconia schimbă regulile moştenirii. Pe 
fondul acumulării de proprietăți tot mai mari de către unele 
familii, legea prevedea că proprietarii nu pot lăsa prin testament 
unor străini mai mult decât le acorda legea urmaşilor de drept şi 
nici nu puteau lăsa moștenire fetelor mai mult de jumătate din 


avere.’ ! 


10.2. Tutela si curatela 


După cum spune Ulpian, ,,Tutorii sunt numiţi atât pentru 
bărbați, cât şi pentru femei, dar pentru bărbați numai până la 
pubertate, pe baza neputinței vârstei; însă pentru femei, atât până 
la pubertate, cât şi după, pe baza slăbiciunii genului lor, precum 
şi a ignoranței în chestiuni de afaceri.”*1* 


51! Gai Institvtiones... 11.101-107; John Andrew Couch, op. cit., p. 43. 

” Jane F. Gardner, op. cit., p. 371. 

513 Bonnie MacLachlan, op. cit., p. 64; Elaine Fantham et al., op. cit., p. 263. 
514 Ulpianus, Rules 11.1, apud Elaine Fantham et al., op. cit., p. 303. 

Având în vedere faptul că bărbaţii se căsătoreau în general 
în jurul vârstei de treizeci de ani, puţini ajungeau să-şi vada 
copiii adulți, de unde şi importanţa şi răspândirea instituției 
tutelei. Copiii orfani sub șapte ani erau puşi sub tutela unui 
bărbat (tutore legitimus). Acesta era indicat prin testament de 
către tată, era cea mai apropiată rudă paternă a orfanului sau era 
numit prin decizia unui praetor" şi avea sarcina de a păstra 
integritatea si valoarea moştenirii minorului. Desi nu întotdeauna 
tutorele era de iure rudă cu răposatul, de facto devenea membru 
al familiei extinse prin misiunea importantă pe care o 
îndeplinea.”!€ 

Scopul tutelei era nu doar protejarea intereselor copilului, 
ci şi pe cele ale familiei, căci dacă ar fi decedat copilul, atunci 
averea sa revenea rudelor, inclusiv celui care asigura tutela. O 
dovadă în acest sens este că tutela înceta complet atunci când 
tânărul avea primul copil, astfel încât agnatii săi deveneau 
secundari în lista succesorală.!” 

Pe măsură ce copilul creştea, dobândea progresiv rol de 
decizie în privința moştenirii, deşi era necesar în continuare 
acordul tutorelui, in special în deciziile care ţineau de 
gestionarea proprietăţilor imobile.” Când ajungea la pubertate 
(doisprezece ani pentru fete și paisprezece ani pentru băieți), 
tutorele era obligat să-i dea socoteală privind gestionarea averii 
sale. De acum și până la vârsta de douăzeci și cinci de ani primea 
un curator sau sfătuitor în chestiuni legate de afaceri. Curatorul 


ue Mary Harlow, Ray Laurence, op. cit., p. 36; Richard P. Saller, Patriarchy, 
Property..., p. 183. 

°!° Stephen L. Dyson, op. cit., p. 438. 

`U John Crook, Law and Life..., pp. 113-114. 

°!8 Când copilul implinea şapte ani, rolul tutorelui era doar acela de a-i valida 
hotărârile. Această validare era totuşi esenţială, căci orice tranzacţie a copilului 
fără prezenţa ei putea fi anulată de către instanță dacă se dovedea că îi este 
defavorabilă. Richard P. Saller, Patriarchy, Property..., p. 184. 

reprezenta o continuare a rolului tutorelui, până acolo încât în 
legislaţia lui Justinian cele două s-au suprapus.” Curatio sau 
cura se aplica nu doar în cazul minorilor, ci şi al femeilor orfane, 
divortate sau văduve, nebunilor (cura furiosi) sau risipitorilor 
(cura prodigi), adică tuturor celor pe care legea romană îi 
considera lipsiţi de responsabilitate.” 

În privinţa tutelei asupra femeii, depindea de forma 
căsătoriei. Dacă își păstra statutul de membră a familiei sale 
biologice, rămânând sub autoritatea (potestas) tatălui sau 
bunicului patern, atunci posesiunile sale erau separate de cele ale 
soțului, iar văduvia nu o afecta prea mult din punct de vedere 
patrimonial. Însă dacă rămânea orfană sau văduvă dintr-o 
căsătorie cum manu a cărei moștenitoare era, devenea sui iuris 
(independentă), însă îi era atribuit un tutore permanent (tutela 
perpetua), care să îi apere drepturile, în general dintre agnaţi.”?! 
Autoritatea tutorelui se exercita, la fel ca la minori, în special 
asupra bunurilor imobile, pe care femeia nu le putea înstrăina 
fără acordul lui, însă putea gestiona liberă şi aşa cum credea de 
cuviinţă valorile mobile (bijuterii, bani etc.).%% Această stare de 
fapt o determină pe Alina Emilia Ciortea să considere că, de fapt, 
femeia avea doar drept de uzufruct, proprietatea fiind deținută de 


către agnatii reprezentaţi de tutore”. 


5 Mary Harlow, Ray Laurence, op. cit., p. 36; Richard P. Saller, Patriarchy, 
Property..., pp. 185-188; idem, „The Roman Family as Productive Unit...”, p. 
120. 

*% Suzanne Dixon, „Exemplary Housewife or Luxurious Slut...”, p. 60; John 
Crook, ,,Patria Potestas...”, p. 115. 

“1 Suzanne Dixon, „From Ceremonial to Sexualities...”, p. 251; idem, 
„Exemplary Housewife or Luxurious Slut...”, p. 59. 

5% Bonnie MacLachlan, op. cit., p. 64; Alina Emilia Ciortea, op. cit., p. 46. 

53 Alina Emilia Ciortea, op. cit., pp. 47-48; Coen van Galen, ,,Grain 
Distribution and Gender ...”, pp. 343-344. 


185 


Situaţia se schimbă în timpul lui Octavian Augustus care, 
prin lex Iulia Papia Poppea (9 d.Hr.) ce-şi propunea încurajarea 
natalității, acordă femeilor libere mame a trei copii şi libertelor 
mame a patru copii dreptul de a nu mai avea tutelă şi de a-și 
administra averea aşa cum doresc. În paralel cu emanciparea 
femeilor, această instituţie a devenit din ce în ce mai palidă, pe la 
jumătatea secolului I d.Hr. devenind doar o formalitate. În 
timpul lui Claudius, prin lex Claudia de tutela mulierum, tutela 
asupra femeilor este desființată complet.” 


54 Gai Institvtiones... 1.194; John Crook, Law and Life..., p. 115. Această 
posibilitate de emancipare oferită femeilor care năşteau copii era menită să 
reprezinte o recompensă dezirabilă, care să încurajeze maternitatea. Alina 
Emilia Ciortea, op. cit., p. 58; Richard Saller, „The Roman Family as 
Productive Unit...”, p. 120; Elaine Fantham et al., op. cit., p. 302. 

11. Familiile sclavilor si ale libertilor 


Sclavii se aflau la baza ierarhiei sociale romane. Acestia 
erau non-persoane din punct de vedere legal, iar trupurile si 
munca lor aparțineau de drept stăpânului. Spre deosebire de 
oamenii liberi sau de liberti, care de cele mai multe ori prestau 
aceleaşi activități, sclavii erau supuși complet voinţei stăpânului 
lor, inclusiv din punct de vedere sexual.” 

Spre deosebire de familiile de cetățeni, în privința 
familiilor sclavilor si ale foştilor sclavi nu avem prea multe 
informaţii dintr-un motiv foarte simplu: lor le erau interzise 
căsătoriile, cel putin cele recunoscute de lege." Aceasta pentru 
că, in fata legii, aceste familii (a se vedea mai sus contuberium) 
nu existau. Sclavii nu aveau dreptul să se căsătorească — in 
sensul legal al termenului —, ci să formeze contubernia, astfel 
încât oficial nu exista relația de înrudire între părinți, rude, copii, 
iar familiile sclavilor erau precare, existenţa lor fiind determinată 
de bunăvoința stăpânului.” 

Cu toate acestea, se pare că familiile de sclavi erau de 
preferat, având în vedere că erau mai uşor de controlat si 
exploatat. Sclavii căsătoriți erau mai loiali şi mai supuși, 
pârghiile stăpânului fiind mai extinse. Pedeapsa putea merge nu 
doar asupra sclavului care a greşit, ci şi asupra familiei sale. Un 


°° Elaine Fantham et al., op. cit., p. 385. 

°% Paul Veyne, op. cit., p. 149. 

57 Henrik Mouritsen, „The Families of Roman Slaves and Freedmen”, in A 
Companion to Families in the Greek and Roman Worlds, ed. de Beryl Rawson, 
Blackwell, Malden, 2011, p. 129. 

alt argument pentru care, cel mai probabil, stăpânii erau în 
favoarea căsătoriilor între sclavi este şi acela că, prin nașterea de 
copii, acestea sporeau numărul sclavilor. Iar sclavii crescuţi si 
formaţi în familie erau, cu siguranță, mai de încredere şi mai 
valoroși decât cei „importaţi” din provincii.°”* 

Nu întotdeauna sclavii se căsătoreau cu un partener din 
aceeași familie, însă, din punct de vedere legal, copiii născuţi în 
astfel de familii aparţineau întotdeauna proprietarului mamei. 
Totodată existau şi situații când, cu acordul stăpânului, sclavii se 
căsătoreau cu oameni liberi, însă copiii născuți din astfel de 
uniuni aparțineau întotdeauna stăpânului sclavului.** 

Se pare că familia sclavilor nu diferea prea mult de cea a 
oamenilor liberi. Ca şi în cazul acesteia din urmă, căsătoria — cel 
putin prima — era aranjată de familie. Sclavii bogaţi aveau 
posibilitatea de a-și cumpăra o sclavă pe care astfel o alegeau 
personal. Diferența substanţială consta în aceea că familia 
sclavilor nu era recunoscută legal, de aici decurgând o serie de 
consecințe. Părinţii nu aveau autoritate asupra propriilor copii 
care aparțineau, de fapt, stăpânului, deşi monumentele funerare 
ale sclavilor folosesc termeni precum pater, mater, uxor, vir, 
coniunx şi filiusla. Abuzurile de toate felurile amenințau 
permanent aceste familii, probabil cel mai frecvent pericol fiind 
destrămarea de către stăpân a cuplului sau despărțirea copiilor de 
părinți. Aceasta se întâmpla fie prin vânzare, fie prin trimiterea 
lor la alte proprietăți. Un moment crucial pentru viata familiei de 
sclavi îl reprezenta şi moartea stăpânului, urmată uneori de 
destrămarea întregii gospodării. În general, după un astfel de 
eveniment, familia era împărțită între mai multi moştenitori. Si, 


°° Ibidem, pp. 133-135. 
* Ibidem, p. 135. 

cel mai probabil, familia sclavilor era si ea împărțită între 
moştenitori.5% 

Singura modalitate de a dobândi securitatea familială era 
eliberarea (manumissio) şi dobândirea statutului de libert, care 
venea cu o serie de drepturi. Augustus a introdus statutul de 
Latini luniani pentru a-i denumi pe cei care erau liberi, însă nu şi 
cetăţeni, iar Legea aelia sentia (4 d.Hr.) a permis acestor Latini 
Iuniani eliberați sub treizeci de ani să dobândească cetăţenia prin 
intermediul anniculi probatio, ce consta în prezentarea in fata 
magistratului local a unui copil de un an născut din căsătoria 
legitimă dintre doi liberti, iar mai târziu (75 d.Hr.) aceasta 
reglementare i-a vizat şi pe cei peste treizeci de ani.*! 

Exista interes din partea proprietarilor si în educarea 
copiilor sclavilor din cel puţin două motive. În primul rând 
pentru că puteau contribui la prosperarea gospodăriei prin 
contribuția pe care o aduceau, iar în al doilea rând pentru că 
puteau fi vânduți cu un pret mai bun. În oricare din situaţii, 
educarea unui copil sclav era o investiţie. Educaţia lor putea 
consta în ucenicie, în urmarea şcolii primare sau la școlile de 
calculator şi de notarius, iar unii sclavi ajungeau chiar 
grammaticus sau retori”? 


° Ibidem, pp. 138-139. 
1 Ibidem, p. 140. 
°°? Beryl Rawson, Children and Childhood..., pp. 187-188. 

12. Divorțul, adulterul si homosexualitatea 


Cea de a doua cauză a destrămării familiei romane o 
constituia, după văduvie, divorţul. În privinţa divorțului poate fi 
observată o evoluție, în acord cu schimbarea mentalităților. La 
început era rar, inițiat doar de către sot şi motivat de adulter, 
beţia soţiei sau sterilitate. Ulterior, odată cu evoluția moravurilor 
şi emanciparea femeii, divorțul și recăsătorirea au devenit 
banale, încetând a mai fi purtătoare de stigmat social.” 

Orice încercare statistică în privinţa ratei divorturilor în 
Roma antică este sortită eşecului şi probabil că nici romanii nu 
ştiau la ce cote ajunsese în perioadele sale de „glorie”, însă larga 
lor acceptare socială ne conduce către concluzia că erau 
evenimente banale.” 

Din datele pe care le avem putem afirma că, pe fondul 
decăderii morale accentuate, rare la începuturile Republicii, 
divorturile s-au înmulțit spre sfârşitul acestei perioade şi în 
primii ani ai Imperiului. Căsătoria era desfacuta fără formalitati, 
prin consimtamant reciproc sau la dorința unei singure parti 
(atunci era vorba de repudiere, repudium), fără vreun 
avertisment; formula folosită era: tuasrestibi habeto, „ia-ţi 


lucrurile”. Dar, în acest caz, cel putin până la sfârşitul 


5% Suzanne Dixon, „From Ceremonial to Sexualities...”, p. 248; Elaine 
Fantham et al., op. cit., p. 228. 

”* Richard P. Saller, Patriarchy, Property..., p. 220. 

* John Andrew Couch, op. cit., p. 46. Se pare însă că exista o diferență 
juridică între divorț şi repudiere: divorțul viza cuplurile căsătorite, pe când 
repudiare se referea la desfacerea unilaterală a logodnei. Florica Mihut 
(Bohiltea), op. cit., p. 96-97. 

Republicii, inițiativa nu putea veni din partea soţiei, decât daca 
era căsătorită sine manu. După cum afirmă Paul Veyne, era atât 
de facil divorțul, încât era posibil ca nici măcar să nu ştii că 
partenerul a divorţat de tine, precum cazul împăratului 
Claudius.” Doar căsătoria prin confarreatio cerea o ceremonie 
inversă faţă de ceremonia de unire a soţilor, diffarreatio, ce 
consta în respingerea pâinii sacre în prezența unui preot şi 
rostirea de către cei doi soți a unor blesteme in loc de 
rugăciuni.“ Căsătoria coemptio era desfacuta prin remancipatio, 
ce consta în vinderea simbolică a soţiei către tată sau un alt 
bărbat din familia ei.” 

Departe de a fi discreditate, tinerele femei divortate, ca şi 
văduvele, erau chiar mai căutate de pretendenți decât fetele, căci 
ele deţineau, în afara averii, şi o prețioasă reţea de relaţii şi 
amicitiae. Această stare de fapt nu a scăpat criticii con- 
temporanilor. Trebuie subliniat faptul că, chiar şi în acest context 
de inflație a divorturilor şi de libertăţi si drepturi acordate 
femeilor, toți copiii născuţi dintr-un mariaj legitim (iustae 
nuptiae), indiferent că era cum sau sine manu, aparţineau tatălui, 
astfel încât, în caz de divorț sau deces al mamei, rămâneau cu 
tatăl si familia acestuia.” Rațiunea unei asemenea practici 
rezida în aceea că un tată avea nevoie de un fiu nu doar pentru a- 
i mosteni averea şi a-i duce mai departe numele, ci $i pentru a 
continua cultul strămoşilor şi a se ocupa de mormântul său după 
moarte. La acestea se adăuga probabil si dorința de a descuraja 


° Paul Veyne, op. cit., p. 151. 

537 John Andrew Couch, op. cit., p. 46; Nicolae Lascu, op. cit., p. 289. 

°°8 John Andrew Couch, op. cit., pp. 46-47. 

5% Suzanne Dixon, „From Ceremonial to Sexualities...”, p. 248; Ross Shepard 
Kraemer, op. cit., p. 64. 

divorțul din inițiativa soţiei, unei mame fiindu-i greu să se 
despartă de proprii copii.5% 

O situație aparte o constituia divorțul pe motive de 
sterilitate. Cea mai veche atestare a unui astfel de divorț este din 
231 î.d.Hr., când un anume Spurius Carvilius a divorţat de soția 
sa — pe care de altfel se spune că o iubea şi o respecta foarte mult 
— pentru că aceasta nu putea da naștere la prunci. Până atunci, 
după cum spune Aulus Gellius, pentru aproape cinci sute de ani 
nu fuseseră in Roma divorturi din acest motiv. După cum afirmă 
acelaşi autor antic, divorțul lui Carvilius a fost, într-un fel, unul 
eroic, fiind determinat de faptul că „a pus deasupra devotiunii şi 
iubirii respectarea jurământului pe care cenzorii l-au determinat 
să-l depună, şi potrivit căruia se va căsători cu o femeie cu 
scopul de a concepe copii”.*! Însă ne spune Dionisie din 
Halicarnas că „din cauza acestei fapte, deşi a fost bazată pe 
necesitate, a fost urât după aceea de popor”*. 

Conștient că forța Imperiului rezida în forța instituției 
familiei, Octavian Augustus a încercat să limiteze dreptul la 
divorţ, având în vedere că în vremea sa ajunsese un adevărat 
fenomen, în special în rândul femeilor bogate care îşi repudiau 
soţii, ştiind că astfel îşi puteau păstra zestrea. Printre alte măsuri, 
primul împărat al Romei a introdus o procedură juridică foarte 
complicată, fiind necesară prezenţa a şapte cetățeni romani adulți 
pentru ca divorțul să fie ratificat.” Si se pare că, într-o bună 
măsură, și-a atins scopul. În privința lui Octavian însuşi, deşi a 
pozat în morala vremii ca un familist integru, în prezent nu s-ar 
putea spune acelaşi lucru despre el. S-a căsătorit pentru prima 


50 Blaine Fantham et al., op. cit., p. 229; Beryl Rawson, Children and 
Childhood..., p. 97. 

%1 Aulus Gellius, Nopțile atice IV.3.2; Elaine Fantham et al., op. cit., p. 229. 

“£ Dionysius of Halicarnassus, The Roman Antiquities ILXXV.7. 

° John Crook, Law and Life..., p. 106. 

dată la douăzeci si trei de ani şi a divorțat doi ani mai târziu, din 
această căsnicie rezultând fiica sa, Iulia. Se pare că motivul a 
fost intoleranta soției fata de o relație extraconjugală a lui 
Octavian. S-a căsătorit cu Livia la trei zile după ce aceasta a dat 
naştere unui fiu, iar fostul sot al Liviei a avut rolul de pater 
familias, fiind cel care i-a oferit mireasa lui Augustus. Livia 
avusese, la rândul său, doi copii dintr-o căsnicie anterioară, 
despre care se spune că ar fi fost ai lui Octavian. Tiberiu, primul 
dintre ei, a fost constrâns în 12 î.d.Hr. să divorțeze şi să se 
căsătorească cu Julia, fiica lui Augustus. Apoi Tiberiu a fost 
adoptat de Octavian şi a devenit succesor la tron.” Un astfel de 
traseu marital complicat era ceva obișnuit în acea perioadă si 
putem considera că Octavian a fost chiar cumpătat, comparativ 
cu alti contemporani ai săi. 


12.1. Stuprum: adulterul si homosexualitatea 


Prin termenul de stuprum,-i, romanii înțelegeau, pe de o 
parte, „dezonoare”, „ruşine”, iar pe de altă parte contactul sexual 
ilicit, sub orice formă a lui.” Sub incidenţa acestui calificativ 
intrau adulterul” şi homosexualitatea, abateri atât de la morala 
familiei, cât şi de la cea publică. În cazul ambelor se impun 
anumite precizări. 

Adulterium avea pentru romani alte nuanțe decât le are 
pentru noi, cei de astăzi. În primul rând, în privinţa adulterului 


“4 M.I. Finley, op. cit., pp. 150-151. 

Oxford Latin Dictionary, s.v. „stuprum,-i”, p. 1832; Stephen Garton, 
Histories of Sexuality, Equinox, Londra, 2006, p. 34. 

“6 Papinian face totuşi distictie între adulter și stuprum, sanctionand confuzia 
legală care se făcea între cei doi termeni. În timp ce adulterul este comis cu o 
femeie căsătorită, stuprum se referea la relațiile intime cu o fecioară sau cu o 
văduvă. (Digest 48.5.6). 

funcționa un dublu standard. Bărbatul roman, căsătorit sau nu, 
era întotdeauna liber, din punct de vedere legal, să abuzeze 
sexual de proprii sclavi, să apeleze la serviciile prostituatelor sau 
să aibă concubine. Aceste practici nu intrau în categoria 
adulterium, căci adulterul, în ceea ce-i privea pe bărbaţi, era 
definit drept actul sexual săvârşit cu o femeie căsătorită, alta 
decât propria soţie. Altfel spus, calificarea drept adulter a 
relațiilor intime ale bărbatului cu o altă femeie o dădea statutul 
matrimonial al acesteia, nu fapta bărbatului în sine.” 

Însă în ceea ce le privea pe femei, orice femeie căsătorită 
care întreținea relaţii sexuale cu un alt bărbat (sclav sau liber) 
decât soţul său era vinovată de adulter. În contextul în care 
stăpâna se afla permanent în compania sclavilor din casă, 
suspiciunea unei relaţii extraconjugale cu un sclav era destul de 
plauzibilă şi gravă. Din acest motiv, Lucretia a cedat amenințării 
lui Tarquinius că îi va înscena o astfel de faptă, iar în Analele lui 
Tacitus (6, 40) citim că Aemilia Lepida, soţia lui Drusus, s-a 
sinucis după ce a fost acuzată de adulter cu un sclav. Din aceste 
exemple rezultă că, probabil, astfel de situaţii se întâmplau.5% 

În al doilea rând, nu trebuie să ne construim o viziune 
eronată asupra libertăţii sexuale a bărbatului şi a castitatii femeii. 
Pentru Roma tradițională, adulterul reprezenta cea mai mare 
deviere de la morala familiei şi prima categorie în cadrul 
stuprum>”, asociat de către literatura romană cu decăderea, 
însă până la Lex Iulia de adulteriis coercendis a lui Augustus (18 
î.Hr.), nu era pedepsit legal. Femeia prinsă în adulter era 
judecată de către consiliul familiei, condus de pater familias. 


“7 Elaine Fantham et al., op. cit., p. 300; M.I. Finley, op. cit., p. 151. 

%8 Apud Bonnie MacLachlan, op. cit., pp. 22-24. 

Craig A. Williams, Roman Homosexuality: Ideologies of Masculinity in 
Classical Antiquity, Oxford University Press, New York, 1999, p. 98. 

°°° Spre exemplu, Iuvenal scria: „Era de argint începe cu spurcatul adulter.” 
Decimus Iunius Iuvenalis, Satire VI. 

După cum scrie Dionisie din Halicarnas, „Însă alte greșeli erau 
judecate de către rudele ei, împreună cu soțul; printre ele era 
adulterul sau dacă a fost găsită band vin — ceea ce grecii ar 
considera ca cea mai mică dintre greșeli. Pentru ambele astfel de 
crime, Romulus a permis pedeapsa cu moarea, ca fiind cele mai 
grave ofense de care o femeie se putea face vinovată, căci el a 
considerat adulterul ca izvor al nechibzuintei, iar beţia ca izvor 
al adulterului. Și ambele greșeli au continuat pentru mult timp să 
fie pedepsite de către romani cu severitate lipsită de milă. 
Înţelepciunea acestei legi privind soțiile este dovedită de durata 
ei; căci este recunoscut că timp de cinci sute douăzeci de ani nu 
s-a destrămat nici o căsătorie în Roma.” Cu siguranţă că nu 
întotdeauna pedeapsa pentru adulter era moartea, în majoritatea 
cazurilor soluția fiind divorțul, eventual cu reținerea dotei soției 
vinovate. În ceea ce îl privea pe bărbatul adulterin, o astfel de 
escapadă amoroasă cu o femeie căsătorită implica numeroase 
riscuri, deşi legea în sine nu prevedea vreo pedeapsă. După cum 
scrie Horaţiu în Satira a II-a, o diatribă la adresa relațiilor cu 
matroanele, 

„Cât de adesea, stricată de-atâtea necazuri, plăcerea 

Lor, încă rară şi-aceasta, ajunge-n primejdii cumplite. 

Unul din ei se aruncă de pe casă, bătut a fost altul 

Până la moarte; cutare fugind a căzut într-o ceată 

Rea de tâlhari, iar cutare scăparea cu bani și-a platit-o.” 


552 
ș.a. 


Finalul Republicii a reprezentat o perioadă de decădere a 
familiei, reflectată şi în viata „uşoară” a femeilor — mai ales a 


celor din înalta societate — determinată de o serie de cauze 


°°! Dionysius of Halicarnassus, Roman Antiquities I.XXV.4-7; John Andrew 
Couch, op. cit., p. 46. 

25 Horaţiu, Satire LII, în: Horaţiu, Satire și epistole, trad. de E. Lovinescu, 
Editura Ancora, Bucureşti, s.a. 

(frământările politice care fragmentau idealul roman de unitate, 
puterea economică tot mai mare a femeilor, alianțele 
matrimoniale fundamentate pe motive politice etc.) şi care îşi va 
găsi remediul în reformele legislative ale lui Octavian Augustus. 
Legislaţia sa, care, printre altele, aducea și adulterul în rândul 
delictelor, urmărea să revalorizeze familia și fidelitatea 
conjugală, profund afectate de libertinajul şi promiscuitatea 
claselor bogate. Printre victime, chiar fiica sa, Iulia, şi cel mai 
cunoscut poet roman al timpului, Ovidiu. Cea dintâi pentru 
excesele de natură amoroasă, cel de al doilea pentru opera sa 
libertină. Astfel, Octavian „a pus punct acceptării deschise a 
adulterului, asigurându-se că bărbații şi femeile viitoarei 
generaţii nu-şi vor mai proclama iubirile reale sau imaginare în 
proză sau versuri.”555 

Sigur, pe Octavian nu îl interesa fidelitatea conjugală, ci 
refuzul aristocrației de a mai avea copii legitimi, consecința fiind 
o viata extravagantă, trivialitatea şi moralitatea femeilor nobile. 
Însă, prin legislaţia sa, nu s-a îndepărtat prea mult de viziunea 
tradițională privind adulterul. După cum consideră M.I. Finley, 
„niciodată nu s-a gândit că regenerarea morală ar presupune 
abolirea concubinelor, amantelor şi bordelurilor, sfârșitul 
relaţiilor stăpânilor cu sclavele sau o redefinire a adulterului, 
încât să cuprindă relațiile extramaritale ale unui bărbat 
căsătorit”, însă i-a constrâns pe soţii toleranti să-şi păzească 
mai bine soțiile sau să nu mai profite de pe urma lor. Potrivit 
legii, soțul înșelat trebuia să divorţeze imediat, altminteri riscând 
să fie acuzat de proxenetism (lenocinium) şi de favorizarea 
răspândirii decăderii morale în cetate, iar femeile adulterine își 


°°? Elaine Fantham et al., op. cit., pp. 289-290. 
54 M.I. Finley, op. cit., p. 151. 

pierdeau dreptul de a se căsători cu cetăţeni liberi şi pe acela de a 
primi moştenire.5% 


KKK 


Tot în categoria stuprum intra şi homosexualitatea, însă 
lumea romană nu opera distincția homosexual/ heterosexual în 
acelaşi mod în care o facem astăzi, ci se fundamenta pe o 
opoziție binară: bărbații, cei care penetrează în timpul 
contactului sexual, diferiți de toți ceilalți, care sunt penetrati 
(femei, băieți, sclavi) şi întotdeauna intrarea celor dintâi în a 
doua categorie atrăgea eticheta de deviant si anormal.” Atâta 
vreme cât această delimitare clară nu era depăşită, se pare că 
romanii nu aveau o problemă şi amorul între persoanele de 
acelaşi sex. Probabil că, precum și în alte domenii, şi în această 
privință Grecia a exercitat o influență covârșitoare, dupa cum 
spunea Horaţiu, „Captiva Grecie şi-a capturat barbarul 
cuceritor.”SS La fel cum au preluat panteonul grecesc, romanii 
au preluat şi miturile care fac referire la relațiile pederastice ale 
zeilor cu muritori: Apollo şi Hyacint, Hercule și Hylas, Zeus şi 
Ganimede. Ganimede, cel mai popular dintre ei, a devenit la 
romani Catamitus, cu diferența că pentru a-l face acceptabil din 
punctul de vedere al moralei sexuale romane, Ganimede, un 
motiv devenit foarte popular în artă, era reprezentat ca sclav 
îmbrăcat în haine sau purtând însemne străine, căci nu se 


a Ulpian, Digest 48.5.2.2; Allison Glazebrook and Kelly Olson, ,,Greek and 
Roman Marriage”, in A Companion to Greek and Roman Sexualities, ed. de 
Thomas K. Hubbard, Blackwell, Malden, 2014, p. 78; Craig A. Williams, op. 
cit., p. 120; Bonnie MacLachlan, op. cit., p. 125. 

°° Craig A. Williams, op. cit., pp. 6-7. 

°°” Ibidem, pp. 15-17. 

cuvenea ca un roman să aibă un astfel de comportament sexual 
deviant.” 

Totodată exista în Roma o categorie de bărbați, numiți 
cinaedi, frecvent confundați cu homosexualii pasivi, conform 
perspectivei grecilor (kinaidos), care şi ei au împrumutat 
termenul, la rândul lor, din Asia Mică. La romani însă, apelativul 
se referea la un bărbat deviant în privința genului. Acesta era cel 
care nu trăia în conformitate cu standardele tradiționale ale 
comportamentului masculin, fiind adesea un dansator efeminat, 
care-şi încânta audiența cu un tympanum sau tamburină şi care 
realiza, pe ritmul muzicii, mişcări lascive. Termenul a fost 
preluat de autorii antici pentru a-i denumi pe bărbații efeminati 
homosexuali pasivi, însă nu şi-a pierdut sensul inițial, fiind 
menționați cinaedi angajați la banchetele luxoase, alături de 
jongleri şi bufoni.>” 

Daca e sa ne referim la practicile pedofile, spre deosebire 
de greci, care se puteau angaja in relaţii homosexuale cu tinerii 
pe cale să devină cetăţeni, pentru romani era tot stuprum, la fel 
ca si relaţiile extraconjugale cu fete, soții sau văduve libere, 
existând sancțiuni severe pentru un astfel de comportament.5% 
Însă în ceea ce privea trupurile sclavilor, erau în totalitate la 
dispoziţia stăpânilor, inclusiv din punct de vedere sexual. După 
cum spune Horaţiu, 

„[...] Când [...] ai la îndemână o slujnică sau un sclav 
tânăr la care 

Să te repezi de îndat 

Doar că în acest tip de relaţii — pe care societatea le trecea 
cu vederea — trebuia păstrată distincția între dominator (stăpânul) 


999561 


°°8 Ibidem, pp. 56-57, 59; cf. Paul Veyne, op. cit., pp. 181-182. 
°°” Craig A. Williams, op. cit., p. 176. 

>% Stephen Garton, op. cit., p. 34. 

°°! Horaţiu, Satire II. 

şi supus (sclavul). Deviatiile de la această normă constituiau 
subiect de scandal si batjocură.“ În afară de sclavi, bărbatul 
roman putea apela la prostituate, adesea sclave sau sclavi 
(scortum, termen neutru, care denumea atât femeile, cat si 
bărbaţii) deținuți de un alt stăpân (lenones, proxenet). Casele de 
toleranţă erau privite însă cu suspiciune şi dezgust, la fel ca si cei 
care le ocupau si clienţii lor.*% În aceste stabilimente erau de 
multe ori şi femei şi bărbaţi liberi care, dintr-o cauză sau alta, 
ajunseseră să practice această meserie. Şi actorii sau actrițele 
erau asociați cu prostituția, pornind de la principiul că dacă 
cineva cere bani pentru a distra audiența, atunci la fel de bine 
poate să se angajeze şi în forme mai intime de distracţie, tot 
contra cost.” 

Există în literatura latină antică mai multe evocări ale unor 
căsătorii între persoane de acelaşi sex, întotdeauna bărbaţi. 
Trebuie să reținem că scopul urmărit era de a ridiculiza si de a 
trage un semnal de alarmă în privința decăderii morale, nu de a 
oferi un model. Tacitus (Anale XV, 38) descrie căsătoria lui 
Nero cu Pythagoras, ceremonie care a urmat-o fidel pe cea a 
nunţii dintre un bărbat şi o femeie. După cum spune şi Tacitus, 
Nero a făcut aceasta pentru că „nu mai rămăsese nici o altă 
crimă” de făcut. Dacă la nunta sa cu Pythagoras, Nero a adoptat 
rolul de mireasă, la cea cu tânărul castrat Sporus, căsătorie 
descrisă de Suetonius, partenerul său a primit voalul de mireasă 
şi zestrea si a fost condus la casa „soţului”. După cum 
menţionează Suetonius, „Ce noroc ar fi fost pentru omenire dacă 
Domitius tatăl ar fi avut o asemenea nevastă”*%5. Acelaşi autor 
antic menționează şi nunta lui Nero cu Doryphorus, cu Nero 


°° Craig A. Williams, op. cit., pp. 30-31. 
°° Ibidem, p. 38. 

*% Ibidem, pp. 40-41. 

°® Suetonius, op. cit. VI.28.1. 

acum în rol de mireasă (VI, 29). Poeme ale lui Martial şi luvenal 
inventează căsătorii între persoane de acelaşi sex, cu scopul de a 
amuza publicul. Cert este că toate aceste cazuri, reale sau 
imaginate, aveau rolul de a şoca, fiind privite ca o ofensă la 
adresa mos maiorum si uzurpare a riturilor strămoşeşti. Intelese 
într-un alt sens, crima lor nu era dragostea fata de o persoană de 
acelaşi sex, ci faptul că doar în baza lui affectio maritalis se 
încheia o căsătorie." Iuvenal, în Satira a 2-a, compară o astfel 
de nuntă cu o naștere monstruoasă: 

„Ce-ar putea să te-nstpăimânte şi mai mult să te scârbească? 

Miel dac-ar fata o vacă? O femeie mânz să nască?” 
Aceasta este un prodigium (un semn rău), care marchează o 
ruptură în pax deorum (bunăvoința zeilor). 

Cu toate acestea, ar fi abuziv să ne imaginăm societatea 
romană ca pe una a libertinajului. După cum afirmă Craig 
Williams, ,,Adevaratii romani făceau dragoste numai cu soțiile 
lor, şi nici chiar aşa nu prea des.” Moralitatea tradițională 
reglementa, într-o oarecare măsură, libertinajul sexual potențial 
nelimitat în ceea ce privea sclavii. În special în secolele II-IV 
d.Hr., a luat amploare o atitudine ascetică privind sexualitatea, 
condamnând orice deviere de la relaţiile intime dintre sot şi 
soţie, şi acelea cu scopul de a procrea.*” Încât am putea afirma 
că, exceptând perioadele de criză morală, societatea romană era 
una foarte conservatoare, care cultiva valorile morale ale 
strămoșilor şi avea grijă să le transmită generațiilor viitoare. Că 
mai existau şi derapaje punctuale, care retineau atenția 
contemporanilor şi cumva au ajuns până la noi, ele nu 
constituiau regula, ci excepția. 


°° Karen K. Hersch, op. cit., pp. 34-37. 
5% Decimus Iunius Iuvenalis, Satire II. 
°° Karen K. Hersch, op. cit., p. 38. 

°” Craig A. Williams, op. cit., p. 48. 

13. Ce ne (mai) învaţă Roma 


În concluziile lucrării de fata încercăm să răspundem la o 
întrebare simplă: ce ne (mai) învaţă familia romană pe noi, cei de 
astăzi? lar răspunsurile sunt multiple. 

În primul rând, familia romană ne învaţă că definirea 
familiei ca „celula de bază a societăţii” nu este doar un slogan. 
Ca în toate societățile arhaice, familia constituia fundamentul, iar 
nu individul. Romanii erau conștienți că era mediul prin care 
credințele, valorile si virtuțile treceau de la o generaţie la alta si, 
totodată, legătura dintre individ şi comunitate sau stat. După cum 
afirmă Cicero în Despre îndatoriri, „dacă vrem să facem un fel 
de confruntare şi de comparaţie, ca să vedem cui trebuie să fim 
indatorati mai mult, în primul rând trebuie să punem patria si 
părinţii, cărora le suntem indatorati pentru binefaceri deosebit de 
mari, în al doilea rând copiii şi întreaga familie, care privesc 
numai la noi şi nu pot avea nici un alt refugiu, în al treilea rând 
rudele, cu care suntem în bune relaţii şi cu care avem de obicei o 
soartă comună.” O astfel de lecţie se poate dovedi utilă în 
contextul individualismului contemporan, pe care îl cultivăm cu 
aplomb, însă ne lamentăm că trăim într-o societate faramitata, în 
care doar scopul personal contează. 

Sigur, Roma ne oripilează cu unele din practicile «ei, 
precum puterea virtual nelimitată a lui pater familias, expunerea 
copiilor nou-născuţi, inumana sclavie ș.a. Dar chiar şi asa ne 


570 Cicero, Despre îndatoriri, XVII, trad. de D. Ganea, în Cicero, Opere alese, 
vol. III, p. 244. 

învaţă ceva nu despre sine, ci despre beneficiile pe care le-a adus 
umanității credința creştină. 

Ar fi absurd să considerăm că creştinismul a apărut si s-a 
răspândit într-un vacuum; având drept temelie mesajul lui 
Hristos, acesta a ctitorit edificiul civilizaţiei creștine ulterioare 
preluând, cu discernământ, acele elemente din lumea veche 
compatibile cu învăţătura şi valorile sale, pe care le-a păstrat şi 
le-a cultivat. Iar acest lucru este valabil şi în cazul familiei. 

Puţini dintre noi suntem astăzi conștienți că monogamia ca 
regulă matrimonială nu este de inspiraţie iudaică, ci romană. 
Dacă pentru evrei poligamia constituia o practică acceptabilă, 
pentru romani ea era interzisă prin lege, cum am văzut mai sus. 
Iar în 393 d.Hr., statul roman le interzicea si evreilor de pe 
teritoriul său să aibă mai multe soţii simultan.” 

Un alt aspect pe care creștinismul l-a moştenit de la vechea 
Romă este caracterul de „mică biserică” al casei, iar al tatălui de 
preot al familiei sale, în virtutea preoţiei universale. Cultivarea 
evlaviei în interiorul căminului a apropiat creștinismul de 
sufletul roman, doar că acum pater familias îşi aduna în juru-i 
familia si cădeau cu toţii în genunchi în fata crucii sau icoanei. 

Pe de altă parte, trebuie să fim conștienți şi că multe din 
practicile şi valorile romane erau incompatibile cu învățătura 
creştină, unele dispărând în timp, altele supraviețuind în virtutea 
unei inertii sociale. Şi poate că tocmai acest contrast i-a permis 
religiei creştine, în ciuda persecuțiilor, o răspândire atât de 
rapidă. Ceea ce a adus creştinismul nou în societatea romană a 
fost, în primul rând, egalitatea dintre oameni in fata lui 
Dumnezeu şi în fata legilor sale. După cum afirmă Paul Veyne, 
în antichitate morala varia în funcţie de statutul social şi politic 
al oamenilor. Ceea ce pentru o anumită categorie era deplin 


57! Walter Scheidel, op. cit., p. 112. 

imoral, pentru alta era acceptabil sau cel putin indiferent. Avem 
aici exemplul homosexualității în Roma: era o crimă pentru 
cetățean rolul pasiv, însă era o datorie pentru sclav, dacă 
stăpânul i-o cerea, încât „moralei sexuale puţin îi păsa dacă omul 
are inima curată, dar îi păsa dacă îşi face datoria de cetățean.” °? 
În fata lui Hristos, însă, nu mai exista „elin şi iudeu, tăiere 
împrejur şi netăiere împrejur, barbar, scit, rob ori liber” (Col. 3, 
11). 

Totodată, aplecându-ne asupra instituției familiei în 
vechea Romă, înțelegem mai bine situația creştinilor din 
primele secole şi ce a însemnat ciocnirea dintre cele două lumi, 
cea creştină si cea păgână, fiecare cu valorile ei. După 
pătrunderea creştinismului în Roma, familiile creștine trăiau, 
sub anumite aspecte, ca toate celelalte familii romane ale 
timpului. Epistola către Diognet se exprimă foarte limpede în 
acest sens: „Creştinii nu se deosebesc de ceilalți oameni nici 
prin pământul pe care trăiesc, nici prin limbă, nici prin 
îmbrăcăminte. Nu locuiesc în oraşe ale lor, nici nu se folosesc 
de o limbă deosebită, nici nu duc o viata străină. [...] Locuiesc 
în oraşe grecești şi barbare, cum le-a venit soarta fiecăruia; 
urmează obiceiurile bastinasilor şi în îmbrăcăminte și în hrană 
şi în celălalt fel de viaţă, dar arată o vietuire minunată si 
recunoscută de toți ca nemaivăzută. Locuiesc în ţările în care s- 
au născut, dar ca străinii; iau parte la toate ca cetăţeni, dar pe 
toate le rabdă ca străini [...]. Se căsătoresc ca toți oamenii si 
nasc copii, dar nu aruncă pe cei născuţi. Întind masă comună, 
dar nu şi patul. [...]. Se supun legilor rânduite de stat, dar, prin 
felul lor de viata, biruiesc legile.” Mulţi dintre creştini erau 


>? Paul Veyne, op. cit., p. 171. 

°? Epistola către Diognet V.1-10, în Scrierile Părinților Apostolici, trad. de D. 
Fecioru, Col. Părinți si Scriitori Bisericesti, 1, Editura Institutului Biblic şi de 
Misiune al Bisericii Ortodoxe Române, București, 1979, pp. 337-345. 

cetăţeni romani, purtau nume latine şi se purtau precum nişte 
romani, exceptând unele comportamente sociale pe care le 
considerau a fi incompatibile cu credința lor.” Şi totuşi apare 
o tensiune între ceea ce reprezenta familia romană şi 
corespondentul ei creştin. 

Cele mai complete forme de coduri creştine ale familiei le 
regăsim în Noul Testament la Col. 3, 18-21 şi la Ef. 5, 22-33, I 
Petru 3, 1-7. În textele creştine ulterioare, viața bisericească 
este o oglindă a armoniei familiale, iar autoritatea este 
exercitată în stil paternal, precum într-o mare familie. Textul de 
la 1 Timotei 3, 2-7 este relevant în acest sens. Prin aceasta, 
Biserica rămâne înscrisă în valorile tradiționale ale timpului. ’” 

Una din urmările unei astfel de perspective era că atâta 
vreme cât pater familias adopta noua credință, şi ceilalți 
membri ai familiei o făceau, în virtutea rolului său de for 
decizional inclusiv în chestiunile religioase care-i priveau pe 
cei aflați sub autoritatea sa. Avem în Noul Testament frecvent 
menționate situaţii în care un bărbat se convertea împreună „cu 
toată casa sa”, înțelegând prin aceasta pe toţi cei asupra cărora 
îşi exercita autoritatea familială. O situaţie inedită este cea 
descrisă de Faptele Apostolilor (16, 14-15), când Pavel se 
întâlneşte la Filipi cu Lidia, o femeie antreprenor din Tiatira, şi 
se convertesc ea şi toată casa ei. Lidia era probabil o femeie 
văduvă sau necăsătorită, care își conducea propria afacere, ori 
era căsătorită, „casa” ei referindu-se la proprietăţile sale, 
inclusiv sclavi.*€ 


s14 Carolyn Osiek, „What We Do and Don’t Know About Early Christian 
Families”, în A Companion to Families in the Greek and Roman Worlds, ed. de 
Beryl Rawson, Blackwell, Malden, 2011, p. 198. 

>? Ibidem, p. 199. 

°7° Kate Cooper, op. cit., p. 186. 

Potrivit textului de la 1 Corinteni 7, 10-16, Apostolul 
Pavel rămâne în tradiţia romană şi nu vede o incompatibilitate 
între un sot sau soție creştini și un partener necrestin. Aceasta 
însemna că, potrivit legii, femeia căsătorită sine manu avea 
dreptul la propria opţiune religioasă, după cum avea şi dreptul 
la propria avere. Sigur, soțul îşi putea denunța soția pe motiv că 
a imbratisat credinţe religioase ilegale, însă nu îi putea interzice 
el însuşi să o facă.” În Apologia a doua a Sfântului Iustin 
Martirul şi Filosoful, scrisă in Roma în anul 150, acesta 
vorbeşte despre cazul unei femei care a divorțat de soțul 
destrăbălat după ce s-a convertit la creştinism şi el nu a vrut să 
trăiască în conformitate cu principiile creștine. Drept răzbunare, 
soţul a denuntat-o autorităţilor.“ Aceasta demonstrează că nu 
întotdeauna relaţiile familiale între un sot creștin $i partenerul 
necrestin erau armonioase. Cea de a doua situație este a 
fecioarei Tecla, ce era logodită cu un anume Thamyris, însă a 
ascultat cuvintele lui Pavel despre feciorie şi a decis să rămână 
fecioară. În ciuda eforturilor mamei sale şi ale logodnicului de 
a o convinge să se răzgândească, anulează logodna si îl 
urmează pe Pavel. În consecință, logodnicul trădat îi reclamă pe 
ea şi pe Pavel autorităţilor.” Un alt text, Faptele lui Andrei, 
vorbeşte despre o situație asemănătoare. Maximilla, soţia lui 
Aegeates, proconsulul Aheii, care renunţă la viata de familie 


°77 Ibidem, p. 186. 

*% Sfântul Iustin Martirul şi Filosoful, Apologia a doua în favoarea creștinilor 
(către senatul roman), II, trad. de O.N. Căciulă, în Apologeti de limbă greacă, 
Col. Părinţi și Scriitori Bisericesti, 1, Editura Institutului Biblic şi de Misiune 
al Bisericii Ortodoxe Române, Bucureşti, 1980. 

° The Acts of Paul and Thecla 7-24, în The Apocryphal New Testament: A 
Collection of Apocryphal Christian Literature in an English Translation, ed. de 
J.K. Elliott, Clarendon Press, Oxford, 2005. 

= AA: 38 ui ‘ 80 
după întâlnirea cu Apostolul Andrei şi suportă consecintele.° 


Unor astfel de situaţii li se adresează indirect textele 
evanghelistilor sinoptici, la care loialitatea fata de lisus trebuie 
să o depăşească pe cea familială (Mt. 8, 21-22; 10, 34-37; 19, 
27-29; Mc. 10, 28-30; Le. 9, 59-60; 12, 51-53; 14, 26; 18, 28- 
30).°*! Îmbrăţişarea unei noi credinţe şi conduite însemna, in 
definitiv, respingerea autorității morale — nu legale — a soţului 
şi a celei morale şi legale a tatălui.55 Pentru această ultimă 
speţă avem exemplul Sfintelor Perpetua şi Felicitas. Patriciana 
Perpetua, pe când se afla în temniță pentru că era creștină, era 
frecvent vizitată de tatăl său care o implora să renunţe la 
credință de dragul copilului ei nou-născut, al părinților si 
fraților. Şi tot el a insotit-o, ca tată şi probabil tutore, la audiere 
în fata proconsulului. Paradoxal, în ciuda insistențelor si 
strădaniilor tatălui, Perpetua alege martiriul, alături de slujnica 
ei credincioasă, Felicitas." Prin urmare avem două modele 
diferite. După cum afirmă Carolin Osiek, „Singura cale de a 
rezolva această dilemă este să presupunem că sunt prezentate 
aici două idealuri radical diferite şi că, la fel ca toate idealurile, 
nici unul din aceste modele nu reflectă ce se întâmpla de fapt. 
Nici respingerea radicală a familiei şi nici idealul 
paternalismului domestic nu erau o descriere fidelă a modului 
cum trăiau de fapt creștinii din primele generații în cadrul 
familiilor. La fel ca majoritatea oamenilor din oraşele 
Imperiului Roman, aveau de-a face cu legi şi ştiau cum să le 
ocolească. Trăiau în familii care erau prin lege şi tradiţie 
extraordinar de patriarhale, deşi, aşa cum vedem în alte aspecte 


580 The Acts of Andrew, in The Apocryphal New Testament: A Collection of 
Apocryphal Christian Literature in an English Translation, ed. de J.K. Elliott, 
Clarendon Press, Oxford, 2005; Kate Cooper, op. cit., p. 189. 

381 Carolyn Osiek, op. cit., p. 200. 

°82 Kate Cooper, op. cit., pp. 183-184, 186. 

583 Ibidem, p. 190. 

ale vieţii romane, realitatea rareori confirma idealul.”5%* Tocmai 


aceste situații ilustrează o repudiere a convențiilor sociale ale 
epocii, dar şi o criză de autoritate a soţului în fata soției si a 
tatălui în fata copiilor, pe care societatea romană o experimenta 
din plin în secolul al II-lea d.Hr., poate ca parte a ,,plinirii 
vremii” (Gal. 4, 4). 


55 Carolyn Osiek, op. cit., p. 200. 

